[#الترس\_والسقّاطة](https://www.facebook.com/hashtag/%D8%A7%D9%84%D8%AA%D8%B1%D8%B3_%D9%88%D8%A7%D9%84%D8%B3%D9%82%D9%91%D8%A7%D8%B7%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

اتكلّمنا امبارح عن نظريّة مهمّة من النظريّات اللي بتشرح [#نشأة\_الحضارات](https://www.facebook.com/hashtag/%D9%86%D8%B4%D8%A3%D8%A9_%D8%A7%D9%84%D8%AD%D8%B6%D8%A7%D8%B1%D8%A7%D8%AA?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

وهي نظريّة [#التحدّي\_والاستجابة](https://www.facebook.com/hashtag/%D8%A7%D9%84%D8%AA%D8%AD%D8%AF%D9%91%D9%8A_%D9%88%D8%A7%D9%84%D8%A7%D8%B3%D8%AA%D8%AC%D8%A7%D8%A8%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

يعني الحضارات بتنشأ من خلال إنّ مجموعة من الأمم تعرّض كلّ منها لتحدّي ما

بعض هذه الأمم بتنهار أمام هذا التحدّي

وبعض هذه الأمم بتستجيب بشكل جيّد لهذا التحدّي - ف بتصنع العظمة

-

النظريّة دي - بنت عمّها على طول - هي نظريّة إسمها [#نظريّة\_الترس\_والسقّاطة](https://www.facebook.com/hashtag/%D9%86%D8%B8%D8%B1%D9%8A%D9%91%D8%A9_%D8%A7%D9%84%D8%AA%D8%B1%D8%B3_%D9%88%D8%A7%D9%84%D8%B3%D9%82%D9%91%D8%A7%D8%B7%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

يعني

عرفنا الحضارة بتنشأ إزّاي - طيّب - يا ترى الحضارة دي بتكبر إزّاي ؟!!

-

الترس والسقّاطة هو ميكانيزم مستخدم بكثرة في حياتنا اليوميّة

-

أشهر حاجة فيه هيّا مثلا الدرّاجة - الدرّاجة العاديّة بتاعة الأطفال دي - العجلة الخلفيّة فيها فيها ترس وسقّاطة

ميكانيزم بيسمح لك إنّك لمّا تلفّ البدّال لقدّام - توصّل القوّة لمحور العجلة - لكن - لو بطّلت تبديل - أو حتّى لفّيت البدّال لورا - هيلفّ ع الفاضي

-

مثال تاني /

-

الباب مثلا - فيه ترس وسقّاطة

-

الغرفة اللي حضرتك قاعد فيها دلوقتي دي - حضرتك لو زقّيت الباب في اتّجاه الإغلاق - هيتقفل - لكن - لو زقّيته وهوّا مقفول في اتّجاه الفتح - مش هيتفتح

دا لإنّ الكالون فيه لسان شغّال ك ترس وسقّاطة - بيروح في اتّجاه واحد فقط - وما بيرجعش في الاتّجاه العكسيّ ( إلّا لو فتحته بمفتاح طبعا )

-

مثال تالت /

-

الحزام اللي في صورة البوست ده مثال واضح جدّا - بتربط بيه الأمتعة بتاعتك على السيّارة - وتشدّ الحزام - يشدّ معاك - ترجع بالدراع للخلف - يلفّ ع الفاضي

-

ف نظريّة الترس والسقّاطة بتقول إنّ الأمّة - اللي بدأت حضارتها بنظريّة [#التحدّي\_والاستجابة](https://www.facebook.com/hashtag/%D8%A7%D9%84%D8%AA%D8%AD%D8%AF%D9%91%D9%8A_%D9%88%D8%A7%D9%84%D8%A7%D8%B3%D8%AA%D8%AC%D8%A7%D8%A8%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) - بتبتدي بعد كده كلّ ما تعمل حاجة جديدة - أو تكتسب مكتسب جديد - أو تنجز منجز جديد - بتثبت عليه - ما بتتراجعش عنّه - ويبقى اللي جاي فقط هوّا إنّي أتكّ تكّة جديدة في سنان الترس - وبمجرّد ما أتكّ التكّة دي - أقفل عليها بالسقّاطة - وأفكّر في التكّة اللي بعد كده

-

وهكذا - [#بالتراكم](https://www.facebook.com/hashtag/%D8%A8%D8%A7%D9%84%D8%AA%D8%B1%D8%A7%D9%83%D9%85?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) - ترتفع الأمّة ولا تنزل

-

عشان كده أنا بقول بكلّ ثقة - إنّ أقوى حاجة في الدنيا هي التراكم

أهمّ حاجة في الدنيا هي [#الالتزام](https://www.facebook.com/hashtag/%D8%A7%D9%84%D8%A7%D9%84%D8%AA%D8%B2%D8%A7%D9%85?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

لكن - أقوى حاجة في الدنيا هي [#التراكم](https://www.facebook.com/hashtag/%D8%A7%D9%84%D8%AA%D8%B1%D8%A7%D9%83%D9%85?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

نظريّة التحدّي والاستجابة ما عرفتهاش بنفسي - سمعت عنها

لكن

نظريّة الترس والسقّاطة لاحظتها بنفسي - وإن كنت وقتها ما عطيتهاش إسم

-

كنت بدردش مع صديق مرّة عن ( يا ترى إيه فرق الإنسان عن الحيوان )

-

فيه ناس بتقول الإنسان كائن ناطق - بخلاف الحيوان

ف صديقي دا قال لي - الإنسان كائن ضاحك - الحيوانات ما بتعرفش تضحك

-

رجعت البيت وقلت أكيد فيه حاجة أكبر من كده

لحدّ ما وصلت إنّ الفرق بين الإنسان والحيوان هو [#التراكم](https://www.facebook.com/hashtag/%D8%A7%D9%84%D8%AA%D8%B1%D8%A7%D9%83%D9%85?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

يعني إيه

-

يعني - ما فيش أسد عمل عرين بلاط مثلا - ف الأسد اللي بعد منّه قال ما تيجي نعمل العرين سيراميك - الحيوانات ما بتعملش كده

الإنسان هو الكائن الوحيد اللي بيبني على ما ورثه من آبائه وأجداده

-

ف قلت لنفسي إنّ الفرق بين الإنسان والحيوان هو فقط ( التراكم )

-

قال تعالى

-

عَلَّمَ الْإِنسَانَ مَا لَمْ يَعْلَمْ

-

ف الإنسان كائن [#يستطيع\_التعلّم](https://www.facebook.com/hashtag/%D9%8A%D8%B3%D8%AA%D8%B7%D9%8A%D8%B9_%D8%A7%D9%84%D8%AA%D8%B9%D9%84%D9%91%D9%85?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) - ويستطيع تعلّم أشياء جديدة لم تكن عند أبيه أو جدّه

-

بينما الملائكة مثلا ما عندهاش القدرة دي

-

قالت الملائكة لله سبحانه وتعالى

-

قَالُوا سُبْحَانَكَ لَا عِلْمَ لَنَا إِلَّا مَا عَلَّمْتَنَا

-

بينما - الإنسان - منحه الله سبحانه وتعالى ميزة فريدة - ألا وهي القدرة على استقبال المعلومات - وتحليلها - ثمّ [#الخروج\_منها\_باستنتاجات\_لم\_تكن\_عند\_السابقين](https://www.facebook.com/hashtag/%D8%A7%D9%84%D8%AE%D8%B1%D9%88%D8%AC_%D9%85%D9%86%D9%87%D8%A7_%D8%A8%D8%A7%D8%B3%D8%AA%D9%86%D8%AA%D8%A7%D8%AC%D8%A7%D8%AA_%D9%84%D9%85_%D8%AA%D9%83%D9%86_%D8%B9%D9%86%D8%AF_%D8%A7%D9%84%D8%B3%D8%A7%D8%A8%D9%82%D9%8A%D9%86?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

قال تعالى

-

وَاللَّهُ أَخْرَجَكُم مِّن بُطُونِ أُمَّهَاتِكُمْ لَا تَعْلَمُونَ شَيْئًا وَجَعَلَ لَكُمُ السَّمْعَ وَالْأَبْصَارَ وَالْأَفْئِدَةَ ۙ لَعَلَّكُمْ تَشْكُرُونَ

-

الآية دي طويلة !!

فيها وقفات كتير

-

والله أخرجكم من بطون أمّهاتكم لا تعلمون شيئا

-

دي نقطة البداية - كإنّ عندك هارد فاضي

-

ثمّ

-

وجعل لكم السمع والأبصار

-

دي أدوات الاستقبال

-

لحدّ كده الإنسان مشترك مع الحيوانات

-

ثمّ تيجي كلمة

-

والأفئدة

-

الفؤاد - أو القلب - هو محلّ الفهم - زيّ ما احنا بنعتبر العقل دلوقتي

-

قال تعالى

-

أَفَلَمْ يَسِيرُوا فِي الْأَرْضِ فَتَكُونَ لَهُمْ قُلُوبٌ يَعْقِلُونَ بِهَا

-

ف موطن العقل والتفكّر في الإنسان هو القلب

-

ف قلت لك - إنّه لغاية كلمة ( وجعل لكم السمع والأبصار ) - دي عندنا وعند الحيوانات

-

تضيف ليها كلمة ( والأفئدة ) - دي ميزة الإنسان عن الحيوان بقى - إنّه يقدر يستقبل المعلومات من السمع والبصر - ثمّ يعمل عليها تحليل وتفكير - ف [#يستنتج\_نتائج\_جديدة](https://www.facebook.com/hashtag/%D9%8A%D8%B3%D8%AA%D9%86%D8%AA%D8%AC_%D9%86%D8%AA%D8%A7%D8%A6%D8%AC_%D8%AC%D8%AF%D9%8A%D8%AF%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

دا فرق الإنسان عن الحيوان

-

ثمّ

كمّلت في التفكير - ف سألت نفسي - إيه الفرق بين الغرب - وبيننا !!

-

إكتشفت إنّ الغرب بيوصلوا لمعلومة - ف يضيفوا عليها

بينما احنا - بنثبت على اللي واصلين ليه

-

ف استنتجت استنتاج في غاية الألم

ألا وهو

إنّ الفرق بين الغرب وبيننا - هوّا بالظبط الفرق بين البشر والحيوانات !!

-

ثمّ جاءت نظريّة الترس والسقّاطة لتضع إسم للملاحظة اللي كنت وصلت لها وسمّيتها ( التراكم )

-

فرق الغرب عنّنا - إنّه كلّ جيل بيوصل لنقطة - بيثبت عليها - وييجي الجيل اللي بعدهم يضيفوا عليها - ما بينزلوش عنها

-

طيّب

وإيه المحرّك اللي بيخلّي النظريّة دي تشتغل عندهم وما تشتغلش عندنا

-

المحرّك ده هو ( العمل الجماعيّ )

-

فرق الغرب عنّنا - هو إنّهم بيشتغلوا في فِرَق

ف كلّ واحد بيكمّل على اللي قبله

-

لكن - عندنا - فيه عبقريّات - لكنّها للأسف جهود [#فرديّة](https://www.facebook.com/hashtag/%D9%81%D8%B1%D8%AF%D9%8A%D9%91%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) - ف ييجي واحد يتكّ تكّة في الترس - يموت - ف الترس يلفّ للعكس - لإنّه ببساطة - ما فيش سقّاطة مسكت التكّة دي عن الرجوع !!

السقّاطة هي العمل الجماعيّ اللي بيثبّت الملحوظة اللي وصلوا لها - ويضيف عليها

-

ليّا أصدقاء عندهم شركة اسمها [#سولو](https://www.facebook.com/hashtag/%D8%B3%D9%88%D9%84%D9%88?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

بقول لهم سمّيتوها كده ليه

قالوا لي سولو يعني كإنّنا بنعزف منفردين في سماء المنافسة

-

ضحكت من ورا سناني كده وخلاص -لكنّي من جوّا زعلت جدّا

ما هي دي الخيبة اللي احنا فيها حضرتك - إنّنا كلّ واحد فينا بيعزف منفردا

-

عندنا في الإسلام علماء فقههم تحوّل لمذاهب - وعلماء فقههم مات معاهم - كانوا مجرّد مفتيين للناس في زمانهم - لكن فقههم ما كمّلش ووصل لنا

زيّ مثلا ( الليث بن سعد )

-

سيّدنا الإمام الشافعيّ قال ( الليث أفقه من مالك - لكنّ تلامذته ضيّعوا علمه ) !!

-

يعني - الإمام مالك كان [#مؤسّسة](https://www.facebook.com/hashtag/%D9%85%D8%A4%D8%B3%D9%91%D8%B3%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) - بيكتب ويملي ويكتب وراءه التلامذة وينشرون المذهب وهكذا

لكن - الإمام الليث رحمه الله - كان [#فردا](https://www.facebook.com/hashtag/%D9%81%D8%B1%D8%AF%D8%A7?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

ف سيّدنا الإمام مالك عمل أوّل تكّة في الترس - ييجي الجيل التاني يثبّتوا التكّة دي - ويتكّوا تكّة تانية - وييجي الجيل التالت - والرابع - نظريّة الترس والسقّاطة

-

طيّب

إيه [#الضمانة](https://www.facebook.com/hashtag/%D8%A7%D9%84%D8%B6%D9%85%D8%A7%D9%86%D8%A9?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) على استمرار نظريّة الترس والسقّاطة

الضمانة حاجتين

-

الدولة - والجامعات

-

الدولة من دورها إنّها [#تتكفّل](https://www.facebook.com/hashtag/%D8%AA%D8%AA%D9%83%D9%81%D9%91%D9%84?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) بالنوابغ في المجالات المختلفة - تعمل لهم [#منحة\_تفرّغ](https://www.facebook.com/hashtag/%D9%85%D9%86%D8%AD%D8%A9_%D8%AA%D9%81%D8%B1%D9%91%D8%BA?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R) - بحيث هؤلاء النوابغ ما يبقاش الواحد منهم محتاج ينفق 90 % من وقته على العمل لكسب العيش - ف يتبقّى له 10 % من وقته - ف يبقى يعني جزاه الله خيرا لو كتب كلّ يوم صفحة

-

عشان كده سيّدنا عمر رضي الله عنه سنّ سنّة أن يكون للوالي أجرا

-

سيّدنا أبو بكر رضي الله عنه لمّا تولّى الخلافة - كان بيخرج للسوق باعتباره تاجر عشان يتكسّب قوت عياله - ف سيّدنا عمر وسيّدنا أبو عبيده لقياه - فقالا له أين تذهب - فقال للسوق

ففرضوا له راتبا لكي يتفرّغ للخلافة

-

عندنا في مصر مثلا - كان الأزهر ليه مصدر للدخل بينفق منّه على الطلبة - وهو الأوقاف

كان ييجي الراجل الغنيّ يقول ( أوقفت هذه الأرض لنفقة الأزهر )

ف يبقى كلّ العائد اللي ييجي من الأرض دي مدى الحياة حتّى بعد موت صاحبها يذهب للأزهر

ف لولا كده ما كانش الأزهر هيعرف يشتغل

-

ثمّ جاء محمّد عليّ ف قال لك الأوقاف دي بقت بتاعتي

بتاعتك ازّاي

أهو مزاجي كده - كيفي كده

-

ف الضمانة الأولى اللي تضمن أن يكون العمل العلميّ في الدولة عملا مؤسّسيّا - هو الدولة وفرضها لمنح تفرّغ للمنشغلين بالعلم والبحوث والتطوير

-

الضمانة التانية هي [#الجامعات](https://www.facebook.com/hashtag/%D8%A7%D9%84%D8%AC%D8%A7%D9%85%D8%B9%D8%A7%D8%AA?__eep__=6&__cft__%5b0%5d=AZXfnfua4EDMwgnkl9J-dAu5TLd5IaDIFJinmopuk3BeG_Z5kkHKsLnWyMNe4F4QHBCKZH9PhQb51z6F0HU-SnxgYEjMVo9doMeFGYfDRVtAq842df1BEp6uEsxUV6wJu4W-wNYPs3sH_5BLTdeRragcqA4xgAcL3rKg8vUowJL7pQDv-6mMT19v5vLWPXLwfAF6lzq_19XOtxnwzpXNWFNe&__tn__=*NK-R)

-

بمعنى

مين عنده القدرة يعمل لنفسه معمل ؟!

ولو عندنا 20 عالم في مجال - كلّ واحد هيعمل معمل ؟!

ف تيجي الجامعة تعمل معمل يخدم كلّ المشتغلين بالعلوم والبحوث

-

ثمّ

هل العالم دا دوره إنّه يطبع الكتب ويجمع الطلبة و و و

لأ طبعا - ومعظم المنشغلين بالعلم يكونوا ضعفاء أساسا في المسائل التنظيميّة دي

ف هنا يظهر دور الجامعة في موضوع التنظيم

-

إنتا عالم - ليك مرتّب - منحة تفرّغ - تتفرّغ للعلم

وانتا عالم - مالكش دعوة بتجهيز المعامل - قول لنا انتا عاوز إيه ونجيبهولك

وانتا عالم - إحنا هنجمع لك الطلبة من أنحاء الدولة - إنتا تعلّمهم - وهمّا يرجعوا لبلادهم يعلّموا الناس

-

قال تعالى

-

وَمَا كَانَ الْمُؤْمِنُونَ لِيَنفِرُوا كَافَّةً ۚ فَلَوْلَا نَفَرَ مِن كُلِّ فِرْقَةٍ مِّنْهُمْ طَائِفَةٌ لِّيَتَفَقَّهُوا فِي الدِّينِ وَلِيُنذِرُوا قَوْمَهُمْ إِذَا رَجَعُوا إِلَيْهِمْ لَعَلَّهُمْ يَحْذَرُونَ

-

وبعدين - من كلّ 100 طالب هيجولك - فيهم واحد نابغة - هيستلم منّك الكرسيّ بعد ما انتا تموت - ويجيله الطلبة - وهكذا دواليك

-

ف ضمننا إننا ناخد من العالم الأوّل خلاصة عبقريّته

وضمننا الحفاظ عليها في مكتبات الجامعات

وضمننا توزّع العلم ده على الأقاليم

-

وضمننا إنّ ييجي طلبة جداد يتكّوا تكّة جديدة في الترس

وضمننا إنّ فيه سقّاطة هتحافظ على التكّة دي

وييجي جيل تالت يتكّ تكّة جديدة

-

طيّب - كلامك يوجع القلب - وحديث ذو شجون - أنا استفدت إيه دلوقتي

-

إستفدت إنّك تحاول تحوّل شغلك لنظريّة الترس والسقّاطة

-

زرت مرّة مصنع - مصنع متميّز جدّا في حاجة فنّيّة جدّا - وكان صاحب المصنع ده على أعتاب الستّين من عمره

كنت عاوز اقول له - عليك أمانة إنّك ما تموتش قبل ما تنقل الفنّيّات دي للأجيال اللي بعدك

لكن - العلاقة كانت سطحيّة - ف ما قدرتش أكلّمه في حاجة زيّ كده

-

لكن - آديني بكلّمك اهو

-

فيه قاعدة بتقول ( مُت فارغا )

-

يعني - يوم ما تيجي تموت - المفروض ما يكونش فيه معلومة كنت محتفظ بيها لنفسك وما علّمتهاش للي بعدك

-

لازم كلّ واحد فينا يشوف إيه التكّة اللي هيتكّها في ترس الحضارة بتاعتنا

-

أخيرا

أنا باطلب من كلّ حدّ مهتمّ بكتاباتي وفيديوهاتي إنّه ينزّلها كلّها عنده على جهاز الكومبيوتر بتاعه

لعلّها تكون تكّة في الترس - وتكون انتا بتنزيلك ليها بتعمل سقّاطة