[#التعامل\_مع\_الهرايين](https://www.facebook.com/hashtag/%D8%A7%D9%84%D8%AA%D8%B9%D8%A7%D9%85%D9%84_%D9%85%D8%B9_%D8%A7%D9%84%D9%87%D8%B1%D8%A7%D9%8A%D9%8A%D9%86?__eep__=6&__cft__%5b0%5d=AZUeNDui7CQAF0Q2oBTXoICNV3MvbBhBrY79mvnIZSoDiRKOb9fjZlyWNecwcDWJsgChM2WJ_KoWUb9msKrRu7KKNkW4nUpldBXo5sL19gDa1wRxWgp3L3TylJcn7lUulFgxzYYIMBprmYVxMzvh9ddzqZ8ZfvKLsXFQELfPA0kK1PIrSCORUH0n0fGncrjsZLY&__tn__=*NK-R)

.

شيرت فيديو لحد بيتكلم عن قطع السيارات اللي بتتصنع في مصر

قال فيه إن معظم قطع السيارة . باستثناء الموتور والفتيس والشاسيه . معظم باقي القطع بتتصنع في مصر

.

ف أكتر تعليق عنده على الفيديو ده هو تعليق مشترك بيقول

( وهيا العربية إيه غير الموتور والفتيس والشاسيه )

.

مش عارف مين من أصحاب التعليقات دول جاب موتور وفتيس وشاسيه وقعد عليهم وراح بيهم مشوار !!

.

تعليق مشترك فكرني بقول الحق سبحانه وتعالى

.

أتواصوا به

.

ربنا سبحانه وتعالى قال على تعليقات الكفار على أنبيائهم إنها كانت نفس التعليقات !

وكإن كل أمة كانت بتوصي الأمة اللي بعدها تقول إيه لنبيها !!

.

لكن

مش دا اللي يهمني دلوقتي إني أرد على الناس دي

دول هيعيشوا كده ويموتوا كده

ومحاولة تفهيمهم هي نوع من الحماقة

.

الناس دي لو قلت لهم مصر بقت بتصنع ٩٩ ٪ من قطع السيارة . ما عدا المفتاح فقط هوا اللي لسه بنستورده

هيقول لك آهو آخر ١ ٪ في العربية ده هو أهم حاجة

.

يعني بالعقل كده لو معاك عربية ومش معاك مفتاحها هتعمل بيها إيه . إكنعني حدرتك

.

ليه الناس دي بتفكر كده ؟!

.

دا ميكانيزم دفاع ذاتي

.

إنتا وانتا بتقول ( مصر صنعت ٤٥ ٪ من السيارة )

كل واحد من دول بيقراها ك ( إتهام ليه بالفشل ) !

.

يعني كإنك بتقول له ( ما فيه ناس اجتهدت وصنعت اهي يا فاشل )

.

ف هوا ك ( دفاع ذاتي ) لازم يسخف من إنجاز الناس دي عشان يحمي نفسه

شغل عقل باطن يعني حضرتك

يريحك ويحميك

.

يريحك من الفرهدة اللازمة للنجاح

ويحميك من تأنيب الضمير الملازم للعلوقية

.

نفس شغل العقل الباطن اللي بيخليك تقول على زميلك اللي سبقك في الشركة إنه اترقى عشان عصفورة

ونفس شغل العقل الباطن اللي بيخليكي تقولي على البنت الأجمل منك . يفيد إيه الجمال لو صاحبته كانت قليلة الأدب

.

وهيا صاحبتك دي قليلة الأدب ؟!

ما تدخلنيش في تفاصيل لو سمحت

.

على رأيك

خلينا نرجع للموضوع

.

إزاي ترد على الشخص [#الهراي](https://www.facebook.com/hashtag/%D8%A7%D9%84%D9%87%D8%B1%D8%A7%D9%8A?__eep__=6&__cft__%5b0%5d=AZUeNDui7CQAF0Q2oBTXoICNV3MvbBhBrY79mvnIZSoDiRKOb9fjZlyWNecwcDWJsgChM2WJ_KoWUb9msKrRu7KKNkW4nUpldBXo5sL19gDa1wRxWgp3L3TylJcn7lUulFgxzYYIMBprmYVxMzvh9ddzqZ8ZfvKLsXFQELfPA0kK1PIrSCORUH0n0fGncrjsZLY&__tn__=*NK-R) ؟!

.

هما خطوتين مالهمش تالت

.

[#الخطوة\_الأولى](https://www.facebook.com/hashtag/%D8%A7%D9%84%D8%AE%D8%B7%D9%88%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZUeNDui7CQAF0Q2oBTXoICNV3MvbBhBrY79mvnIZSoDiRKOb9fjZlyWNecwcDWJsgChM2WJ_KoWUb9msKrRu7KKNkW4nUpldBXo5sL19gDa1wRxWgp3L3TylJcn7lUulFgxzYYIMBprmYVxMzvh9ddzqZ8ZfvKLsXFQELfPA0kK1PIrSCORUH0n0fGncrjsZLY&__tn__=*NK-R) /

.

تقول له

وحضرتك اقتراحك إيه في الموضوع ده ؟

.

[#الخطوة\_التانية](https://www.facebook.com/hashtag/%D8%A7%D9%84%D8%AE%D8%B7%D9%88%D8%A9_%D8%A7%D9%84%D8%AA%D8%A7%D9%86%D9%8A%D8%A9?__eep__=6&__cft__%5b0%5d=AZUeNDui7CQAF0Q2oBTXoICNV3MvbBhBrY79mvnIZSoDiRKOb9fjZlyWNecwcDWJsgChM2WJ_KoWUb9msKrRu7KKNkW4nUpldBXo5sL19gDa1wRxWgp3L3TylJcn7lUulFgxzYYIMBprmYVxMzvh9ddzqZ8ZfvKLsXFQELfPA0kK1PIrSCORUH0n0fGncrjsZLY&__tn__=*NK-R) /

.

تقول له

وحضرتك هتساعد بإيه في الاقتراح ده ؟

.

أوعدك إنه هيحط جزمة في بقه ويبطل هري

أو ع الأقل معاك

.

هوا هيروح يهري مع ناس تانيين

الهراي ما بيرتاحش يا حرام

.

مثال عملي على نفس حالتنا

.

صاحبك بيقول

هأو . قال مصر بتصنع قطع سيارات قال

شوف حدرتك . تول ما احنا ما بنسنعس الموحارررك . أاه . يبقى كل دا ف السالانكتيه . ولا ٧٠٠٠ سنة حدارة تانيين عشان تقول لي بنسنع عربيات

.

دا هنطبق عليه النظرية بتاعتي

.

الخطوة الأولى

هنقول له

وحضرتك تقترح إيه عشان نبقى بالفعل عندنا صناعة سيارات حقيقية في مصر

.

هيفرح بيك قوي

زي محمد هنيدي كده لما كان بيغني ولقى واحد اتبسط

هههههههه

.

أخيرا لقى حد فخمه وسأله عن رأيه ( اللي مالوش لازمة ) وعطاله الحديدة

هيقول لك نسنع الماتور تبعا

.

خوش ع الخطوة التانية

.

قول له

وحضرتك ممكن تساعد بإيه في الموضوع ده

.

هيقول لك إيه !!

.

قول له اتنين أمبليه

.

لو لقيته بيرمي الكلام لبعيد . ويقول لك دا دور الدولة

.

رجع الكلام تاني لدايرته . وقول له فعلا الدولة دورها مهم . لكن حضرتك ممكن تضيف إيه في الموضوع ده . حتى لو إضافة بسيطة

.

هيقوم لافف ورامي كرة النار في حجرك انتا

يعني . هيقول لك . وانتا يعني اللي هتعمل إيه

.

هنا تعمل بريييء خالص . وتقول له إنك أول مرة تسمع عن المشكلة دي هيا دلوقتي . منه هوا . وإنك أعجبت جدا بكلامه . وبطريقة تفكيره . وعاوز تعرف هوا ممكن يعمل إيه في الموضوع ده

واتكي قوي على طريقة تفكيره دي

.

كدا انتا قطعت له الشورت ف الكمين

خلاص الشخص دا مش هيجاوب على السؤال التاني من أسئلة منع الهري

.

لكن خلي بالك . الشخص دا هيكرهك

.

هيكرهك كراهة واحد سكران لواحد فوقه

.

لكن هتبقى قدرت تسكته وتريح دماغك من هريه

.

وغالبا الشخص ده لو قعد في قعدة ولقاك موجود . هيتجنب الهري لغاية ما انتا تقوم

.

ما هو عارف إنه هيهري . هتقوم انتا عاطيه الحديدة

ههههههه

.

[#قوم\_ياد\_من\_جنبي](https://www.facebook.com/hashtag/%D9%82%D9%88%D9%85_%D9%8A%D8%A7%D8%AF_%D9%85%D9%86_%D8%AC%D9%86%D8%A8%D9%8A?__eep__=6&__cft__%5b0%5d=AZUeNDui7CQAF0Q2oBTXoICNV3MvbBhBrY79mvnIZSoDiRKOb9fjZlyWNecwcDWJsgChM2WJ_KoWUb9msKrRu7KKNkW4nUpldBXo5sL19gDa1wRxWgp3L3TylJcn7lUulFgxzYYIMBprmYVxMzvh9ddzqZ8ZfvKLsXFQELfPA0kK1PIrSCORUH0n0fGncrjsZLY&__tn__=*NK-R)