من يومين قرأت تفسير لطيف جدا لقول سيدنا سليمان عليه السلام

.

ننظر أتهتدي أم تكون من الذين لا يهتدون

.

التفسير بيقول إن فيه ناس عندها قابلية للاهتداء

وناس مش هيهتدوا . هما مش مجرد ( ضالين ) فقط . ولو دعوتهم هيهتدوا

لأ

هما دعوتهم ولا لأ هما كده كده مش هيهتدوا !!

.

عشان كده القرآن قال ( تكون من الذين لا يهتدون )

.

يعني مثلا

فيه واحدة لم تنجب لأنها لم تتزوج بعد

وواحدة عقيمة لن تنجب

.

مثال ذلك

أن الرسول صلى الله عليه وسلم رأى رجلا يأكل بيده اليسرى

فقال له . كل بيمينك

فقال الرجل . لا أستطيع

فقال له رسول الله صلى الله عليه وسلم . لا استطعت

فشلت يد هذا الرجل

.

هنا الرسول صلى الله عليه وسلم عرف أن هذا الرجل لن يهتدي

دا بيقاوم الاهتداء

فدعى عليه الرسول صلى الله عليه وسلم بالشلل

فشلت يده

.

اللي في الصورة مثال على هذه النوعية من البشر

.

شخص ما يعرفش في حياته ومماته غير شغلانة واحدة . وتصدق طلعت حرام !! خلاص بقى هنعمل إيه . نعملها بقى وخلاص وهتبقى حلال إن شاء الله

.

أسل موستحيل نلاقي غيرها . ما هوا العالم كله فيه شغلانتين . صعود الفضاء . وتصنيع لي الشيشة . وانا مش قادر اصعد الفضاء . ف أنا موتطر اصنع لي الشيشة . غاصبن عني . دي درورة . ما تاخدش موضوع حلال وحرام دا على صدرك يا كابتن . ما تبقاش قفوش

.

من الجهل بقى . إنك يقابلك الشخص المتكبر ده . الرافض للاهتداء . وانتا تقعد تهري معاه في الدعوة

دا تتجاوزه بسرعة . وتبعد عنه . لإنه يسير في طريقه نحو الهلاك . بدل ما تتأذى معاه

.

أخيرا

عشان ما تستسهلش . وكل ما يقابلك حد بيعمل حاجة غلط تريح نفسك من دعوته ونصحه . وتقول . أصل دا لن يهتدي

.

ف فيه معيار لتحديد الناس دي

.

وهو ببساطة . [#رده](https://www.facebook.com/hashtag/%D8%B1%D8%AF%D9%87?__eep__=6&__cft__%5b0%5d=AZUl5nr1AZ3eZXWMFgfJHc0BunVl1zegVgMEukBqQYXaF3xyii5Gkt290cK1Iaay5PSEjpRlnOFJ6j95Pm2LXbLe-abqIURMuh1-iEuPnhLMyU96561SszCw7ZYeCiXxoN5S1cfcNiMhtCnaqO3Xcam3BrbOjByRrAmoHVAr-ftpNmSTZ8LHPGRbrdBKlLt8QQT6jSfAKy-rIsbSnjg6qM-Y&__tn__=*NK-R)

.

يعني

فيه واحد تقول له . اللي بتعمله ده حرام . يقول لك والله بحاول اتوب . إدعي لي

.

وواحد يقول لك . وانتا بقى اللي هتعرفني الحلال من الحرام . أنا أعرف ربنا أكتر منك

.

أو يقول لك . ما اقدرش أغير الموضوع ده . زي أخينا اللي في البوست ده

.

أو زي الراجل اللى قال للرسول صلى الله عليه وسلم ( لا أستطيع )

ف الرسول صلى الله عليه وسلم مش دعا عليه كدا من فراغ

.

ولكنه دعاه الأول ونصحه . ف من رده . عرف الرسول صلى الله عليه وسلم إن الشخص ده من هذه الفئة من الناس