[#المبرر\_ليس\_سببا](https://www.facebook.com/hashtag/%D8%A7%D9%84%D9%85%D8%A8%D8%B1%D8%B1_%D9%84%D9%8A%D8%B3_%D8%B3%D8%A8%D8%A8%D8%A7?__eep__=6&__cft__%5b0%5d=AZUBF0ziXJaCKoSEFKQhiT_4SdOTchATqn6lFQYhZhTjRvZjAZmGEp57IscxiDCLjuwwkBvdGnDkaASr9vtChzrErq88bganNb9G52XTyo3E7fbBCon3jPXb2ke_SIBPn28tpyFD2_s1W11qo6wAJiRETYRPPCPNvFGyYimPVVZM4FaK0_5nHQ-0rAUCJIgjZCE&__tn__=*NK-R)

.

من أعجب الحاجات اللي بتعدي عليا . وبتكون سبب للبلوك بالمناسبة . إني أتكلم عن حاجة غلط عشان أحذر الناس منها . ف ألاقي حد بيبحث عن احتمالات ممكن الحاجة دي تكون فيها صح !!

.

يعني بقول فلان غلط لما عمل كذا

.

ف حد يقول لي ما انتا ما تعرفش ظروفه

.

وافرض إني مش عارف ظروفه يعني !!

.

لو مش عارف ظروفه هتبقى الحاجة دي غلط بردو

إيه الأعجوبة في فهم ده

.

ولو عارف ظروفه ف الحاجة الغلط هتفضل غلط بردو

.

حضرتك بتدافع عن حاجة غلط ليه

.

على فكرة لو انا باتكلم عن حاجة صح . إنتا مش هتأيدها

إنتا هتدافع عن الغلط فقط . وهتسكت لما نتكلم عن الصح

.

ليه ؟!

.

لإنك في الحقيقة ب [#تدافع\_عن\_نفسك](https://www.facebook.com/hashtag/%D8%AA%D8%AF%D8%A7%D9%81%D8%B9_%D8%B9%D9%86_%D9%86%D9%81%D8%B3%D9%83?__eep__=6&__cft__%5b0%5d=AZUBF0ziXJaCKoSEFKQhiT_4SdOTchATqn6lFQYhZhTjRvZjAZmGEp57IscxiDCLjuwwkBvdGnDkaASr9vtChzrErq88bganNb9G52XTyo3E7fbBCon3jPXb2ke_SIBPn28tpyFD2_s1W11qo6wAJiRETYRPPCPNvFGyYimPVVZM4FaK0_5nHQ-0rAUCJIgjZCE&__tn__=*NK-R) بشكل غير واعي . إنتا مش بتدافع عن الشخص اللي بنتهمه بالخطأ

.

إنتا بتدافع عن نفسك لإنك بتعمل الحاجة الغلط دي . وعدى قدامك حد بينتقدها . ف جعلت مهمتك دلوقتي إنك تخلي الغلط دا مش غلط . عشان تبقى انتا مش غلطان لما تعملها قدام

.

فيه فرق كبييييييير جدددددا بين المبرر . والسبب

.

المبرر هو سبب فعل الشيء الخطأ

.

يعني

عمرك ما هتقول لحد انتا بتذاكر ليه . ف يقول لك إسمع مبرراتي وانتا تعذرني

.

لكن

لو واحد سقط في الامتحان مثلا

ف قلنا له سقطت ليه

ف قال . عشان ما كنتش بذاكر

.

دا كده إسمه [#مبرر](https://www.facebook.com/hashtag/%D9%85%D8%A8%D8%B1%D8%B1?__eep__=6&__cft__%5b0%5d=AZUBF0ziXJaCKoSEFKQhiT_4SdOTchATqn6lFQYhZhTjRvZjAZmGEp57IscxiDCLjuwwkBvdGnDkaASr9vtChzrErq88bganNb9G52XTyo3E7fbBCon3jPXb2ke_SIBPn28tpyFD2_s1W11qo6wAJiRETYRPPCPNvFGyYimPVVZM4FaK0_5nHQ-0rAUCJIgjZCE&__tn__=*NK-R)

.

المبرر بقى عمره ما ينفع يتعامل على إنه سبب وجيه للفعل

.

لكن إحنا للأسف بنعمل كده

.

مش مصدق ؟!

تعالى اثبت لك

.

واحد ضرب واحد

ضربته ليه

معلش أصلي عصبي وما باعرفش أسيطر على انفعالاتي

.

دا مبرر

وهتلاقي ناس كتير خدت المبرر ده على إنه سبب وجيه لإن فلان دا ضرب علان ده

.

لأ وهيقولوا ل علان . وانتا ليه عصبته يا أخي

.

إحنا عايشين في مجتمع مختل عقليا

.

مثال تاني على وضع المبرر موضع السبب

.

واحدة شتمت جوزها خلال خلاف ما بينهم

تقول لها غلط وعيب إنك تشتمي جوزك

تقول لك أصل الستات عاطفيين

.

عاطفيين دي مبرر ولا سبب

مبرر

مبرر للغلط يعني

ف يظل غلط . المبرر غلط . والفعل غلط

.

إحنا بنقول للزوج فوت . مش من باب إن دا واجب عليه . ولا من باب إن الغلط دا غصب عن الست . ولكن من باب تمشية الحياة فقط

.

لكن الغلط يظل غلط . والمبرر يظل لا يرقى لأن يكون سبب

.

لكن

فين ستات بتاخد المبرر ده على إنه سبب وجيه لإنها تلطش في حياتها براحتها . ووقت ما تتزنق وتتغلط . تقول لك ما انا معايا مبرري خلاص

.

مثال تالت

.

راجل فاسق وفاتح الباب على البحري لعلاقات غير شرعية مع نساء

تقول له دا حرام

يقول لك دي شهوة ربنا وضعها في الراجل . هتعمل فيها إيه

.

يا ولا

يا واد يا مؤمن

وبتتكلم عن ربنا سبحانه وتعالى

.

هوا ربنا سبحانه وتعالى وضع فيك الشهوة وقال لك طيعها . ولا نظمها

.

الشهوة إحنا لا بنقيدها . ولا بنطيعها . إحنا بننظمها

.

ف دول ٣ أمثلة على وضع المبرر موضع السبب

.

وبداية البوست كنت بقول لك ما تحطش نفسك مكان المحامي عن واحد عمل حاجة غلط وتلتمس له الأعذار

.

لما يبقى الموضوع شخصي معاك إبقى التمس أعذار براحتك

.

لكن . ما تطلعش على منصة عامة وتلتمس الأعذار للأخطاء

ونيجي بعدين نلاقي المجتمع بقى متقبل الأخطاء بسبب حضرتك والناس اللي زيك اللي اشتغلوا محاميين عن الأخطاء فقط

.

ما لقيتوش شغلانة أحسن من دي !!

.

حتى حضرتك لو اتحطيت في موقف تحكيم بين اتنين . وواحد منهم غلطان . مش دورك ومش شغلك إنك تلتمس له عذر . تبقى خاين لمنصب الحكم اللي اتحطيت فيه

.

إنتا حكم . يبقى لما تشوف غلطة تقول دي غلطة

مش دورك صاحب الحق يسامح ولا لأ

دا مش شغلك

ولا تضغط عليه

ولا حتى بسيف الحياء

.

لو مش هتعرف تقول على الغلط غلط . أسكت

.

لكن شملول قوي في الدفاع عن الباطل !!