من الطرق الخاطئة في السؤال - إنّك تسأل سؤال [#شامل\_الإجابة](https://www.facebook.com/hashtag/%D8%B4%D8%A7%D9%85%D9%84_%D8%A7%D9%84%D8%A5%D8%AC%D8%A7%D8%A8%D8%A9?__eep__=6&__cft__%5b0%5d=AZWaMi_0q4dyNJVs0j-UXSm9G1DUnmXF0AZsKIy5UCiAFyyeMbF4zm5_StfsvZsjRBwvetwmGE7gQC_FCTDtclpqvmXqGM8PzxSfXH--wLtfE8LA2KaTBbC2vU0Rc0LttIrHH8KBS_eBuVIoTLl8ocIwsIt93SL49fwrVgfZeqztf1aNR7I0FnS6aEInTDJ_-tLwFK45XuoA8F0bfu8aJ-01&__tn__=*NK-R) !!

-

يعني

تلاقي حدّ بيسأل ويقول

إيه رأيك في جريمة التهرّب الضريبيّ

هنا حضرتك بتسأل عن التهرّب الضريبيّ - وبتجاوب بإنّه جريمة - أنا اعمل إيه بقى - أقول لك كلامك صحّ يعني ولّا دوري إيه في النقاش ده

-

دا لحضرتك لو هتسأل

-

وبردو

لو هتتسأل - إنتبه لإنّك تتسأل سؤال شامل الإجابة

لإنّ اللي قدّامك كده بيحبسك في الإجابة اللي هوّا عاوزها

وممكن بالمناسبة يكون [#قاصد](https://www.facebook.com/hashtag/%D9%82%D8%A7%D8%B5%D8%AF?__eep__=6&__cft__%5b0%5d=AZWaMi_0q4dyNJVs0j-UXSm9G1DUnmXF0AZsKIy5UCiAFyyeMbF4zm5_StfsvZsjRBwvetwmGE7gQC_FCTDtclpqvmXqGM8PzxSfXH--wLtfE8LA2KaTBbC2vU0Rc0LttIrHH8KBS_eBuVIoTLl8ocIwsIt93SL49fwrVgfZeqztf1aNR7I0FnS6aEInTDJ_-tLwFK45XuoA8F0bfu8aJ-01&__tn__=*NK-R) ده

-

فيه شكل أسوء بقى كمان من ده - إسمه مغالطة [#المصادرة\_على\_المطلوب](https://www.facebook.com/hashtag/%D8%A7%D9%84%D9%85%D8%B5%D8%A7%D8%AF%D8%B1%D8%A9_%D8%B9%D9%84%D9%89_%D8%A7%D9%84%D9%85%D8%B7%D9%84%D9%88%D8%A8?__eep__=6&__cft__%5b0%5d=AZWaMi_0q4dyNJVs0j-UXSm9G1DUnmXF0AZsKIy5UCiAFyyeMbF4zm5_StfsvZsjRBwvetwmGE7gQC_FCTDtclpqvmXqGM8PzxSfXH--wLtfE8LA2KaTBbC2vU0Rc0LttIrHH8KBS_eBuVIoTLl8ocIwsIt93SL49fwrVgfZeqztf1aNR7I0FnS6aEInTDJ_-tLwFK45XuoA8F0bfu8aJ-01&__tn__=*NK-R)

-

يعني

ممكن أسألك عن عقوبة جريمة القتل مثلا - لإنّنا متّفقين إنّ القتل جريمة

وإن كان دا في حدّ ذاته سؤال شامل الإجابة بردو

لإنّ القتل نفسه ممكن ما يبقاش جريمة - زيّ الدفاع عن النفس مثلا

لكن هنعتبر دا مثال على سؤال شامل الإجابة على حاجة صحّ

-

لكن

ممكن واحد [#خبيث](https://www.facebook.com/hashtag/%D8%AE%D8%A8%D9%8A%D8%AB?__eep__=6&__cft__%5b0%5d=AZWaMi_0q4dyNJVs0j-UXSm9G1DUnmXF0AZsKIy5UCiAFyyeMbF4zm5_StfsvZsjRBwvetwmGE7gQC_FCTDtclpqvmXqGM8PzxSfXH--wLtfE8LA2KaTBbC2vU0Rc0LttIrHH8KBS_eBuVIoTLl8ocIwsIt93SL49fwrVgfZeqztf1aNR7I0FnS6aEInTDJ_-tLwFK45XuoA8F0bfu8aJ-01&__tn__=*NK-R) - يخلّي حاجة ما هيّاش جريمة - يخلّيها جريمة - وبعدين يسألك عن عقوبتها

-

زيّ إنّه مثلا يقول لك إيه رأيك في شريكي اللي غدر بيّا وفضّ الشراكة اللي بيني وبينه

-

هوّا هنا صادر على المطلوب

المطلوب هو - هل شريكك اللي فضّ الشراكة ده غدر بيك

إيه الغدر في إنّ واحد يفضّ شركة يعني !!

-

هوّا هنا بيعتبر نفسه سألك وانتا جاوبت وقلت أيوه فعلا فضّ الشراكات يعتبر غدر

وبعدين بيسألك في السؤال اللي بعده - اللي هوّا يا ترى إيه بقى عقوبة الجريمة دي

-

لمّا حدّ بيسألني سؤال زيّ ده - بقول له ( إنتا خرجت من السجن إمتى ؟! )

-

يا إمّا كان ذكيّ ويفهمها

-

يا إمّا بيقول لي إيه العلاقة !!

ف بقول له إنّي أنا بردو افترضت إنّك كنت في السجن - دا موضوع مفروغ منّه - تعالى بقى نتناقش في الموضوع اللي بعده - اللي هوّا انتا خرجت من السجن إمتى

-

طبعا الستّات في المشاكل الزوجيّة بارعات في الموضوع ده

وبارعات في تسمية الأشياء بغير إسمها

تقول لك مثلا ( أنا ضيّعت عمري في تربية ولاده )

-

همّا مش ولاده لوحده - إلّا لو كان متجوّزك وهمّا معاه من زوجة قبلك مثلا

-

وانتي ما ضيّعتيش عمرك ولا حاجة - هوّا كان كده كده هيضيع - يعني لو ما كانش اتجوّزك ما كنتيش هتكبري !!

-

تقول لك ما بيقدّرش خوفي عليه

يعني ما بيستحملنيش وانا عمّالة احقّق معاه ف الداخلة والخارجة رايح فين وجاي منين و و و

-

عشان كده بردو لو انتبهت لموضوع تسمية المسمّيات بأسمائها ده هتتجاوز مشاكل زوجيّة كتير - مش مجرّد مشاكل بيزنس

-

الأمور كلّها مفتّحة على بعضها - والمغالطات المنطقيّة بتدخل في كلّ حاجة

حتّى العلم !!

-

تلاقي حدّ مثلا بيسأل سؤال علميّ لولبيّ حلزونيّ بيقول ( هل ما زال التطوّر مستمرّا )

يعني هوّا كده كده التطوّر كان بيحصل قبل كده - إحنا بسّ بنسأل هل هوّا مكمّل معانا ولّا خلاص وقف

-

متى حدث الاحتلال العثمانيّ لمصر ؟

ف خلاص هوّا احتلال - قول لي انتا بسّ هوا حصل إمتى

-

يعني ما كانش فتح يعني !!

-

وإن كنت أنا شخصيّا بسمّيه ( ضمّ )

الفتح بيكون لدولة ما كانتش مسلمة والمسلمين فتحوها - لكن مصر كانت مسلمة

-

ولا هوّا احتلال

الاحتلال إنّ دولة بتحتلّ دولة تانية وتتعامل معاها ك مصدر للخامات أو الموارد فقط - بدون مسؤوليّة عنها

-

لكن الضمّ هوّا إنّ دولة تضمّ دولة ليها وتعتبرها جزء منها - من الدولة الأولى يعني - لها نفس الحقوق والواجبات

-

موضوع التركيز على الأسماء دا مهمّ جدّا - لإنّ مجرّد تغيير إسم شيء ممكن جدّا يغيّر كلّ منظورك ليه

عشان كده الاحتلال مثلا كان بيسمّي أفعاله ( استعمار ) - عشان يعطي رسالة للدول المحتلّة إنّنا جايّين ( نعمّر ) بلادكم

-

ف في البوست ده اتكلّمنا عن مفاهيم كتير [#متقاربة](https://www.facebook.com/hashtag/%D9%85%D8%AA%D9%82%D8%A7%D8%B1%D8%A8%D8%A9?__eep__=6&__cft__%5b0%5d=AZWaMi_0q4dyNJVs0j-UXSm9G1DUnmXF0AZsKIy5UCiAFyyeMbF4zm5_StfsvZsjRBwvetwmGE7gQC_FCTDtclpqvmXqGM8PzxSfXH--wLtfE8LA2KaTBbC2vU0Rc0LttIrHH8KBS_eBuVIoTLl8ocIwsIt93SL49fwrVgfZeqztf1aNR7I0FnS6aEInTDJ_-tLwFK45XuoA8F0bfu8aJ-01&__tn__=*NK-R)

لكن المفهوم الأساسيّ كان إنّك تنتبه للسؤال المتضمّن لإجابة

وما يمكن أن يتطوّر ليصبح مصادرة على المطلوب

-

من فترة مثلا عميل سألني - هنناقش الدراسة يوم السبت ولّا يوم الأحد

قلت له يوم الاتنين

ههههه

-

دا بردو مصادرة على المطلوب

إنّه بيعتبر إنّ المتاح فقط هو السبت والأحد

واحنا اعتبرنا موافقة حضرتك موجودة - تحصيل حاصل - أيّ كلام يعني

-

وممكن نفس التكنيك يستخدم بمفهوم المخالفة

-

الأوّل - إيه هوّا مفهوم المخالفة

مفهوم المخالفة إنّي أعطيك معلومة عن حاجة ما اتكلّمتش عنها - عن طريق إنّي أعطيك معلومة عن الحاجة المخالفة ليها

-

يعني - لو قلت مثلا - الولاد اللي في الفصل يطلعوا برّا

دا معناه إنّي قلت للبنات ما تطلعش من الفصل

مع إنّي ما جبتش سيرة البنات - دا مفهوم المخالفة

-

من يومين كنت حاضر خلاف بين شخصين - ف الأوّل قال كلام ما - ف التاني قال له - أنا هكلّمك دلوقتي عن الكلام الواقعيّ

دا - بمفهوم المخالفة - بيقول إنّ كلام الشخص الأوّل كان غير واقعيّ !!

-

ف إنتا بردو لو سكتت على الجملة دي - ف إنتا حصل عليك مصادرة على المطلوب

-

[#إستيقظ\_للحديث](https://www.facebook.com/hashtag/%D8%A5%D8%B3%D8%AA%D9%8A%D9%82%D8%B8_%D9%84%D9%84%D8%AD%D8%AF%D9%8A%D8%AB?__eep__=6&__cft__%5b0%5d=AZWaMi_0q4dyNJVs0j-UXSm9G1DUnmXF0AZsKIy5UCiAFyyeMbF4zm5_StfsvZsjRBwvetwmGE7gQC_FCTDtclpqvmXqGM8PzxSfXH--wLtfE8LA2KaTBbC2vU0Rc0LttIrHH8KBS_eBuVIoTLl8ocIwsIt93SL49fwrVgfZeqztf1aNR7I0FnS6aEInTDJ_-tLwFK45XuoA8F0bfu8aJ-01&__tn__=*NK-R)