من الطرق اللي ممكن تفضّ كتير من المشاكل بين الناس

هي إنّنا نسأل نفسنا ( مين متضايق ومين متضرّر ؟ )

والمتضايق يتنازل للمتضرّر

-

مثال بسيط

واحد وزوجته

الزوج كان متعوّد يشغّل المروحة وهوّا نايم

والزوجة مش متعوّدة على كده

طيّب إيه الحلّ ؟!

-

الحلّ هو إنّنا نسأل الزوج

لو نمت من غير المروحة - هتتضايق ولّا هتتعب ؟

والزوجة - لو نمتي في المروحة - هتتضايقي ولّاهتتعبي ؟

-

هنجد مثلا إنّ الزوج هيتضايق لو نام من غير مروحة

هيحسّ بالحرّ

هيعرق

لكن مش هيتعب

-

لكن الزوجة هتتعب وهيجيلها برد وزكام من المروحة

-

يبقى القرار هنا هو إنّكوا إنتوا الاتنين تناموا من غير المروحة

-

طيّب ما كده الزوج هيتضايق

يتضايق عادي

التعب أولى بالاعتبار من التضايق

-

مدّ الخطّ د على استقامته بقى في أيّ خلاف

هتلاقي معظم الخلافات تخلص بالطريقة دي

-

لكن فيه بعض الخلافات طبعا هيحصل فيها إنّ الطرفين هيتضايقوا

أو الطرفين هيتعبوا

ودي الحلّ فيها إيه ؟

مش عارف لسّه الصراحة