هل المطلوب من صفحات البيزنس نشر جميع الآراء ؟!

أم نشر الآراء الصحيحة فقط ؟!

-

من يومين شفت فيديو لواحد على مذهب ما - بيجيب دليل على صحّة مذهبه يعني - ف قام جايب أثر من تفسير الطبريّ

وفي آخر الفيديو غمز كده إنّه شفتوا انا جامد ازّاي - جبت لكوا دليل من تفسير الطبريّ اهو - عاوز حدّ يتكلّم بقى

-

طبعا الردّ على الكلام دا بسيط جدّا - إنّه مش كلّ الآثار المذكورة في تفسير الطبريّ صحيحة

-

لكن - خلّينا نوسّع المنظور شويّة

-

فيه مدرستين في نقل الآثار - الأحاديث وأقوال العلماء إلخّ

-

فيه مدرسة بتقول ( إحنا دورنا ننقل لك كووووول اللي سمعناه - صحيح على ضعيف على مكذوب على كلّه - وانتا بعدين ابقى افرز براحتك )

-

وفيه مدرسة بتقول ( لأ - إحنا ننقل للناس اللي بعدنا الصحيح فقط - هنلغبطهم ليه )

-

طبعا التصوّر البسيط بتاع أيّ حدّ دلوقتي هيقول إيه - هيقول الرأي التاني ده هوّا اللي صحّ طبعا - ما تلغبطوناش معاكم - إدّيني الزاتونة الله يكرمك - أنا عاوز بريف ف رغيف

-

غلط طبعا

-

أو خلّينا نقول ( كان غلط في زمانهم )

-

في بدايات صناعة العلوم الشرعيّة - كان العلماء مركّزين مش على معرفة الصحيح من الضعيف - همّا كانوا عارفين الصحيح من الضعيف - لكن كانوا معتبرين دورهم هو تجميع كووووول الخامات الموجودة في السوق - ونجمّعها كلّها في فهارس وأرشيفات كبييييرة جدّا - بحيث اللي ييجي بعدنا يبحث زيّ ما هوّا عاوز - ف يلاقي اللي يفيده في كلّ باب

-

الخوف في الوقت ده ما كانش من [#سوء\_الفهم](https://www.facebook.com/hashtag/%D8%B3%D9%88%D8%A1_%D8%A7%D9%84%D9%81%D9%87%D9%85?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R) - ولكن كان من [#ضياع\_الآثار](https://www.facebook.com/hashtag/%D8%B6%D9%8A%D8%A7%D8%B9_%D8%A7%D9%84%D8%A2%D8%AB%D8%A7%D8%B1?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R) دي

-

ف كانت المهمّة الأساسيّة للعلماء إنّهم يجمّعوا كووووول اللي اتقال في مسألة ما - بما في ذلك أكثر الآراء غرابة

-

دا اللي بيشتغل عليه بعض الفسّاق حاليا بالمناسبة - يدعبس ف يطلع برأي غريب - قال يعني اللي أورد الرأي الغريب ده أورده لإنّه مؤمن بيه - مش لإنّه فقط بيجمعه ك مادّة خامّ للدراسة للّي بعده

-

بعد قرون من العمل على العلم - بدأ يظهر لنا جيل من العلماء معاهم رفاهية المعلومات المجمّعة في الأراشيف - ف بدؤوا هنا بقى يقارنوا بين الآراء دي وينقدوا ويفلتروا إلخّ

-

ف ظهر لنا الجيل التاني اللي مهمته بقت هي فقط تصدير الأحاديث الصحيحة - أو إصدار الآراء الفقهيّة المتّفق عليها والمرجّحة إلخّ

-

الجيل الأوّل كان هيبقى من التقصير في حقّه إنّه يفرز بالمناسبة !!

-

ليه ؟!

لإنّك لمّا هتفرز - هتقتل لي آراء وأحاديث أنا محتاج أسمعها بعد منّك

ما تفرزش لو سمحت

هات لي كلّ المعلومات - ولمّا نتطمّن إنّ كلّ المعلومات اتجمّعت - نبقى نفرز احنا

-

اللي خلّاني أكتب البوست ده أصلا هي فقرة من البوست اللي قبله - وانا باكتبها قلت هاكتب بوست عن الموضوع ده إن شاء الله

-

الفقرة اهي

-

شركتين الأحذية الأكبر في العالم - قرّروا ينزلوا يعملوا دراسة سوق عن أفريقيا

كلّ شركة بعتت فريق يعمل دراسة السوق

الفريقين رجعوا بنتيجة واحدة - إنّ الناس في أفريقيا بتمشي حافية !!

-

لكن

فيه فريق منهم قال - الناس في أفريقيا بتمشي حافية - ف دا سوق مرفوض ندخله لإنّه ما فيش فيه عملاء لينا

-

وفريق الشركة التانية قال - الناس في أفريقيا بتمشي حافية - ف دي فرصة عظيمة لينا نكون أوّل ناس تدخل السوق ده وناخد أكبر مكاسب منّه قبل ما الموضوع ينتشر

-

إنتهت الفقرة من البوست السابق

-

هنا الفرق بين اللي بينقل معلومة - واللي بينقل معلومة مع رأيه فيها

لو سمحت انقل لي المعلومة وما تفسّرهاش - أنا هفسّرها انا

لإنّك ممكن تنقل لي تفسيرك ف يطلع تفسيرك غلط تماما - إنقل لي وانا هفسّر انا

-

مثال تاني

-

تخيّل إنّك ما عندكش وقت تروح تشتري قميص مثلا - ف بعتت أخوك يشتري لك قميص

إيه الأفضل

يجيب قميص واحد على ذوقه

ولّا يجيب لك 10 قمصان تختار واحد ويرجّع الباقي

-

طبعا هتقول الأفضل يجيب لي ال 10 قمصان وأنا اختار

هوّا لو فرز هوّا - يبقى حرمني من رؤية باقي ال 9 قمصان

-

هيّا بالظبط كده

-

ما ممكن لمّا ينقلوا لي ال 10 آراء - أتلغبط بينهم

-

لاااء

ما همّا كمان نقلوا لك مع الآراء - نقلوا لك معاها الميزان اللي توزن عليه

-

عرّفوك إزّاي تقارن بين رأيين - ونقلوا لك بقى 200 رأي - وانتا اشتغل

لكن أنا مش هاحجر عليك وانقل لك رأي واحد واقول لك هوّا كده وخلاص

-

نفس الموضوع حصل في التاريخ

-

الناس دلوقتي بتحبّ تسمع من اللي بيتكلّم في التاريخ ويقول لهم الحدث ده [#نستفاد](https://www.facebook.com/hashtag/%D9%86%D8%B3%D8%AA%D9%81%D8%A7%D8%AF?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R) بيه إيه في واقعنا - عشان كده الناس الحمد لله بتحبّ سردي للتاريخ - لإنّي باتكلّم بالطريقة دي

-

بينما زمان اللي كان بينقل التاريخ كان كلّ دوره إنّه ينقل لك كلّ الروايات عن نفس الحدث - بدون ما يقول لك تستفيد من الحدث دا ازّاي

-

وهنا بتظهر عبقريّة إبن خلدون !

-

الناس تعرف عن ابن خلدون إنّه صاحب ( مقدّمة ابن خلدون )

بسّ ما حدّش سأل - هيّا المقدّمة دي مقدّمة إيه أصلا ؟!

-

المقدّمة دي هيّا مقدّمة كتابه الكبير ( تاريخ ابن خلدون )

-

إبن خلدون في الأوّل عمل كتاب كبييييير جمع فيه الأحداث التاريخيّة - من غير ما يقول لك إيه اللي ممكن تستفاده من الأحداث دي

-

هوّا كان دوره ( زيّ المعتاد للعلماء في الوقت ده ) إنّه يقول ل إنّ فلان الفلانيّ عمل كذا وكذا في سنة كذا في بلد كذا - وخلاص - من غير ما يقول لك إيه من الكذا ده كان صحّ وإيه كان غلط

-

بعد ما خلّص كتابه الكبير ده - قعد مع نفسه كده وفكّر !! ف قال لنفسه - دا فيه حاجات شبه بعضها !!

-

فيه حاجات كانت كلّ ما كان ملك يعملها - تحصل له نتيجة مشابهة

مثلا كلّ ما ملك كان بيظلم - كان ملكه بيزول بعد فترة من الظلم ده

-

ف قام راجع كاتب كتاب صغيّر مقارنة بكتابه السابق - التاريخ - وعمل الكتاب الصغيّر ده كإنّه مقدّمة للكتاب الكبير - وجمّع فيه النتائج اللي وصل لها

-

ف يقول لك مثلا ( باب في أنّ الظلم مؤذن بخراب العمران )

ويحكي لك نماذج من الحكّام اللي لمّا ظلموا زال ملكهم

-

جات الناس بعد كده قالت يا سلام - دا هيّا العبقريّة كلّها أصلا في المقدّمة دي - هيّا دي اللي فيها [#الاستنتاجات](https://www.facebook.com/hashtag/%D8%A7%D9%84%D8%A7%D8%B3%D8%AA%D9%86%D8%AA%D8%A7%D8%AC%D8%A7%D8%AA?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R)

-

الاستنتاجات دي اللي نقدر [#نقيس](https://www.facebook.com/hashtag/%D9%86%D9%82%D9%8A%D8%B3?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R) بيها على زمننا الحالي - ف نعرف مثلا إنّ الملك الفلانيّ ده هيكمّل ولّا ملكه هيزول - نعرف منها [#المستقبل](https://www.facebook.com/hashtag/%D8%A7%D9%84%D9%85%D8%B3%D8%AA%D9%82%D8%A8%D9%84?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R)

-

ف كده أصبح الماضي [#مؤشّر](https://www.facebook.com/hashtag/%D9%85%D8%A4%D8%B4%D9%91%D8%B1?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R) لينا على اللي ممكن يحصل في المستقبل

-

دا إيه العظمة دي - دا إيه الجمال ده - ومعاهم حقّ طبعا

-

ف الناس في نقل الأخبار نوعين

إبن خلدون بقى عمل الاتنين في واحد !!

-

عمل الممارسة اللي هيّا عبارة عن إنّه بيجمع الأخبار وخلاص - في كتاب التاريخ

وعمل الممارسة اللي هيّا خلط الأخبار دي مع بعضها وضربها في بعضها عشان يطلع منها بقاعدة - ف بقى كتاب المقدّمة

-

نيجي بقى لموضوع البوست

-

يا خبر - هوّا احنا لسّه ما دخلناش في البوست

ههههههههههه

ما سبق كان مقدّمة ابن مرزوق

هههههههههه

-

هتلاقي في الصفحات اللي بتتكلّم في البيزنس دلوقتي نوعين

نوع - بيسأل سؤال - صاحب الصفحة يعني - أو بسيب حدّ يسأل سؤال - ويسيب كووووول الناس تجاوب

كلّ واحد يقول رأيه

بغضّ النظر عن اللي بيقول دا شغّال إيه أو تعليمه إيه أو خبراته إيه

طالما عندك كيبورد - إرزع

-

وفيه نوع تاني ( زيّ حالاتي كده ) - تقريبا ما فيش كومنتات بتتساب فيها رأي شخصيّ - أو لو فيه كومنت فيه رأي شخصيّ متساب - ف هوّا رأي أنا معتمده

-

لو رأي محتاج نقاش وانا ما عنديش طاقة للنقاش - باحذفه

ولو رأي فيه هبد - باعمل لصاحبه بلوكّ

-

ورغم إنّه الناس في التاريخ كانت بتتضايق من اللي يورد لها كلّ الأخبار - ويحبّوا قوي اللي يقول لهم الاستنتاج اللي مبني على الأخبار دي من غير هري في الأخبار نفسها

-

إلّا إنّهم ييجوا في موضوع البيزنس ده - ويعكسوا !!

يقول لك لأ سيبنا نهبد - كلّ واحد يقول رأيه - واللي يقرأ يستفيد من كلّ الآراء

-

ما انتوا لسّه من شويّة في التاريخ قلتوا لنا ما تحكولناش كلّ الأحداث - قول لي الفايدة إيه من الأحداث دي - ما تحكيليش حواديت

ييجوا في البيزنس ويقول لك لأ - سيبنا نحكي حواديت - ما تعطيناش استنتاجات - إحنا بنحبّ نحكي يا أخي !!

-

لأ - آسف - أنا باعتمد المدرسة التانية

-

المدرسة الأولى دي تنفع واحد شغلته إنّه بيجمّع كل الآراء ويقارن بينها بما معه من أدوات للمقارنة عنده أدوات النقد - عنده الموازين - ف يقدر لمّا يسمع 10 آراء يقول دا الصحّ وال 9 الباقيين غلط - وغلط ليه - والغلط اللي فيهم جه منين

-

دا مش موجود عند متابعين الفيسبوك

-

بينما

متابع الفيسبوك دا محتاج حدّ يقول له [#معلومة](https://www.facebook.com/hashtag/%D9%85%D8%B9%D9%84%D9%88%D9%85%D8%A9?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R) - مش [#آراء](https://www.facebook.com/hashtag/%D8%A2%D8%B1%D8%A7%D8%A1?__eep__=6&__cft__%5b0%5d=AZUOJHhqVzOnBBoeeL7TBimYhI4b3kO6l621Fqr1j85H4untzmgkgyGJT3SmlOq0ZSeOvw8uSzCHieDtTitvG1COWS4V8k5AvxmTz9qHfxnzJfYzgg0QdvAqCotoswqz3mkOOY16p85HYWJyZxAOnnO06PIhNCNGQhHOYcowCGvS2u3BSioQliHTUK1diKUguKF7HLb2TOSwQCwjEX7uc-LT&__tn__=*NK-R)

-

أراهنك إنّك لو جبت متابع فيسبوك وعرضت عليه 10 آراء كلّ واحد عكس اللي بعده - أراهنك إنّ رأيه هيتغيّر 10 مرّات - ههههههههههه

-

يعني لو ال 10 آراء بيقولوا يمين شمال يمين شمال وهكذا للآخر - ف أخينا ده على ما يقرأ ال 10 آراء - هيكون كوّن 10 قناعات - القناعة الأولى يمين - التانية شمال - للآخر

-

وغالبا الرأي اللي هيثبت في دماغه هوّا آخر كومنت قراه - هههههههههه

-

ف أنا بشوف المدرسة الأفضل للعامّة هي مدرسة إنّي أعطيهم الرأي النهائيّ والمعتمد بالنسبة لي

لكن - الأفضل للخاصّة - المتخصّصين يعني - هوّا عرض جميع الآراء ومناقشتها

-

طبعا منتظر التعليقات اللي هتقول - مالكش دعوة - انقل لي انتا الاراء وانا هافرز

هوّا انتا متخصّص يا ابني !!

ههههههههه

-

ملحوظة رفيّعة

صاحب المصنع اللي شغّال في ملايين مش متخصّص في البيزنس

-

زيّ ما صاحب العربيّة المرسيدس مش متخصّص في صيانة السيّارات

ولا الستّ الحامل متخصّصة في طبّ النسا والولادة

ولا الطفل متخصّص في علم نفس الطفل

-

ف إذا كان صاحب البيزنس اللي بملايين مش متخصّص في البيزنس

شوف بقى حضرتك فين على مسطرة البيزنس !!

-

ملحوظة رفيّعة تانية

صاحب البيزنس اللي خسر واتلطّش - مش متخصّص في البيزنس - ولا يقدر يقول إنّه عنده تجربة وينقلها للناس

-

طيّب اللي كسب ملايين ؟!

بردو مش متخصّص - ولا يقدر يقول إنّه عنده تجربة وعارف الممارسات الصحيحة وينقلها للناس

-

زيّ ما الستّ اللي ولدت - أو الستّ اللي كانت حامل وسقطت - مش من حقّ دي ولا دي تنقل تجربتها للناس

-

هيّا مش بالجدعنة - ولا حتّى بالتجربة

-

المتخصّص في البيزنس - هوّا اللي شغله دراسة ونقد البيزنس - زيّ ميكانيكي السيّارات كده - حتّى لو كان هوّا شخصيّا بييجي الورشة في ميكروباص - لكن هوّا المتخصّص - مش صاحب العربيّة