[#لأ\_ليه\_ولّا\_أيوه\_ازّاي](https://www.facebook.com/hashtag/%D9%84%D8%A3_%D9%84%D9%8A%D9%87_%D9%88%D9%84%D9%91%D8%A7_%D8%A3%D9%8A%D9%88%D9%87_%D8%A7%D8%B2%D9%91%D8%A7%D9%8A?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R)

-

في نقاش مع أحد أصحاب الشأن في مشروع ما - كنت باقترح عليه اقتراحات

ف يقول لي [#لأ\_مش\_هتنفع](https://www.facebook.com/hashtag/%D9%84%D8%A3_%D9%85%D8%B4_%D9%87%D8%AA%D9%86%D9%81%D8%B9?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R)

-

أقول له ( لأ ليه )

ف يقول لي ( لا لالا - مش هتنفع )

-

أيوه مش هتنفع ليه ؟!

وهنا الاقيه [#يسكت\_شويّة](https://www.facebook.com/hashtag/%D9%8A%D8%B3%D9%83%D8%AA_%D8%B4%D9%88%D9%8A%D9%91%D8%A9?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R)

وبعدين يقوم [#مطلّع](https://www.facebook.com/hashtag/%D9%85%D8%B7%D9%84%D9%91%D8%B9?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R) أسباب لإنّ ليه الحاجة دي مش هتنفع

-

دا نمط تفكير

-

نمط تفكير [#غلط](https://www.facebook.com/hashtag/%D8%BA%D9%84%D8%B7?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R)

-

النمط الصحيح هو - [#هتنفع\_ازّاي](https://www.facebook.com/hashtag/%D9%87%D8%AA%D9%86%D9%81%D8%B9_%D8%A7%D8%B2%D9%91%D8%A7%D9%8A?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R)

-

أنا متأكّد إنّ هذا الأخّ غير مدرك لإنّه واقع في المصيدة دي

مصيدة ( لأ ليه )

-

والمصيدة دي اللي بينصبها لك هو ( عقلك الباطن ) !!

-

اتّفقنا قبل كده إنّ عقلك الباطن دوره معاك حاجتين - وهما ( يريّحك ويحميك )

-

ف عقلك الباطن - لو انتا مش منتبه ليه يعني - هيبادر برفض أيّ اقتراح جديد

-

ليه ؟

عشان يريّحك

-

عشان كده أخينا ده كان بيردّ بكلمة ( لأ ) - بسرعة

بسرعة ليه ؟

لإنّه ما فكّرش قبلها

-

ف لمّا يبادر بالرفض - ويطلع له واحد رخم زيّ حالاتي بيقول له ( ليه )

-

هنا ييجي الدور التاني لعقلك الباطن - وهو إنّه ( يحميك ) من رخامتي

يحميك من شعوك قدّام نفسك بإنّك كسول أو عاجز

يجيب ردود تطلّعك ضحيّة - مش سبب في المشكلة

-

ف يبتدي يقترح عليك اقتراحات للإجابة عن سؤال ( لأ ليه )

-

اقتراحات الإجابة على سؤال ال ( لأ ليه ) دي - ما كانتش موجودة في عقله قبل أسألهوله على فكرة

عشان كده - كان [#بيسكت\_شويّة](https://www.facebook.com/hashtag/%D8%A8%D9%8A%D8%B3%D9%83%D8%AA_%D8%B4%D9%88%D9%8A%D9%91%D8%A9?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R) !! قبل ما يجاوب

-

يعني هوّا من حيث المبدأ كان مقرّر إنّ الإجابة هي ( لا مش هينفع )

بسّ ما كانش لسّه واصل لأسباب ( مش هينفع ليه )

-

دا غير واحد مثلا كان جرّب حلول قبل كده وفشلت - ف بسرعة هيقول لك ما ينفعش عشان كذا وكذا

-

السكتة قبل الإجابة على سؤال ( لأ ليه ) دي

مع ميلان العين شويّة لفوق ( علامة من علامات التخيّل أو الاستذكار )

بيعطوا انطباع عن إنّ أخينا دا فعلا ما يعرفش ( لأ ليه )

هوّا واقع تحت تأثير عقله الباطن اللي كلّ همّه إنّه ( يريّحه ويحميه )

-

بينما اللي عقلهم الباطن مش مأثّر عليهم بشكل كبير - هتلاقيهم بيسألوا سؤال ( أيوه ازّاي )

-

يعني الحاجة دي من حيث المبدأ هتنفع إن شاء الله - لكن - إزّاي ؟!

-

ف نبتدي نفّكر في طرق لحلّ المشاكل - مش طرق ل [#مشكلة\_الحلول](https://www.facebook.com/hashtag/%D9%85%D8%B4%D9%83%D9%84%D8%A9_%D8%A7%D9%84%D8%AD%D9%84%D9%88%D9%84?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R) !!

-

عشان كده أنا باحفظ احترام عظييييييييييم جدا - مش للناس اللي عملت الاختراعات العظيمة - ولكن - للناس اللي سمعتها منهم أوّل مرّة !!

-

أصل صاحب الاختراع دا عادي إنّه يكون متقبّل فكرته مهما كانت مجنونه

لكن - اللي سمعه منّه أوّل مرّة ده - يحابي على الفكرة ليه

-

ويقبلها ليه أصلا ؟! - مش هقول لك يحابي عليها ويدافع عنها

بالعكس - الأقرب لتفكير الشخص ده كان إنّه يقول له ( مش هتنفع )

-

ما انتا هتقرفنا معاك ليه - أقعد في حتّة خلّينا نعدّي اليومين ف التاراق تاراقتاق - ف الفورتي فورتي - هتفرهدنا ؟!

-

ممكن تكون انتا رجل أعمال عظيم - لكن انا عندي تحيّة لزوجتك اللي ما اعترضتش عليك في أوّل حياتك كرجل أعمال

-

عندي احترام عظيم للسيّدة هاجر اللي ما مسكتش في سيّدنا إبراهيم عليه السلام لمّا سابها لوحدها هيّا وابنها في الصحرا !!

-

وعندي عرفان عظيم بالجميل لأمّي السيّدة خديجة رضي الله عنها - اللي تقبّلت كلام الرسول صلّى الله عليه وسلّم لمّا قال لها إنّه جاله وحي !!

بل إنّها دعمته نفسيّا وأخذت تذكّره بإنّه رجل كريم - وأخذت تعدّد له مناقبه اللي بتقول له بيها ( إنتا رجل مؤهّل لأمر عظيم )

-

اللي بيدعم فكرة بيسمعها لأوّل مرّة وهيّا مش فكرته - دا ليه مقدار من العظمة يضاهي عظمة اللي اقترح الفكرة أصلا

-

ف - التحذير ليك - إنّك لو عرضت فكرة على حدّ - ولقيته بيقول لك ( لأ ) - كده - من غير ما يفكّر في ( لأ ليه )

خاف منّه

خاف إنّه أصلا ما فكّرش في ( لأ ليه )

-

وابعد عنّه - لإنّ دا ممكن يقتل فكرتك

-

إنتا أصلا بتكون متلصّم !!

يعني بتكون مؤهّل لإنّك ترفض فكرتك انتا أصلا - مع إنّها فكرتك !!

ما انتا بردو عندك عقل باطن شغّال في موضوع ( يريّحك ويحميك ) ده - عقلك الباطن دا مش ملاك

-

والنصيحة ليك بردو

لو كنت بتفكّر بطريقة ( لأ ليه )

غيّر طريقة تفكيرك لتصبح ( أيوه ازّاي )

-

وللأسف طريقة ( لأ ليه ) دي - بلاقي واقع فيها ناس ذوي خبرات كبيرة جدّا !!

-

الأسف هنا هو إنّ السبب فيها هوّا فعلا - الخبرة - الخبرات الحقيقيّة !!

يعني ممكن تراكم الخبرات يوصّلك لإنّك تكون محترف في ال ( لأ ليه ) !!

-

دي كنت بسمّيها ( ممانعة الخبرة )

-

يعني تخيّل ظابط في مباحث الآداب مثلا - وعاوز يتجوّز !!

تخيّل كمّ الأفكار اللي هتطلع عنده تفشكل له خطوباته !!

-

الأفكار دي سببها إيه ؟!

سببها تراكم خبراته عن ستّات وبنات شافهم واقعين في رزائل - رغم إنّهم أحيانا بتكون مناظرهم لا توحي بذلك

-

دا اللي بسمّيه ممانعة الخبرة

-

ف الشخص صاحب الخبرات المتراكمة - بتكون حصلت قدّامه مشاكل كتير جدّا في كلّ الاتّجاهات

ف مهما تحاول تروح معاه لاتّجاه جديد - هيقول لك هأو - قديمة - أعرف واحد عملها وفشلت عشان كذا وكذا وكذا

-

دا هيكون جاهز بإجابات سؤال ( لأ ليه ) - دا مش محتاج يفنكر كتير

-

طاب هوّا يعني ما ينفعش نستخدم خبراتنا دي عشان نشوف اللي فشلوا دول كانوا ممكن ( ينجحوا ازّاي )

يعني ما يمشيش معاك نحوّل كلمة ( لأ ليه ) - لكلمة ( أيوه ازّاي )

-

طبعا الأقرب بالنسبة له بيكون ال ( لأ ليه )

لسبين

-

منها راحة

-

ومنها إنّ الإشارة لمواطن الخطر هتبيّنك أكثر خبرة من إنّك تشير لطرق النجاح - هتبان خبير يعني

-

عشان ده كتير بسأل حدّ معاك راس مال كام للمشروع

ف يقول لي كذا - مبلغ قليّل يعني

ف أقول له ( نحن متخصصون في المشاريع فيما فوق التلاتة مليون جنيه )

-

ف يسأل سؤال ( بكون باتمنّاه يسأله بصراحة - رغم إنّه مغالطة منطقيّة !! )

-

يسأل ويقول ( يعني ما ينفعش اعمل مشروع بأقلّ من 3 مليون جنيه )

-

دا سؤال مغالطة - مغالطة رجل قشّ - بيعتبرني قلت إنّه ( ما ينفعش ) - بينما أنا قلت إنّه ( خارج تخصّصي )

-

لكن - رغم إنّي باكره المغالطات - إلّا إنّي بكون منتظر السؤال ده عشان اقول له ( لأ ينفع - بسّ دا خارج تخصّصنا )

-

بقول له ( أيوه ينفع )

بسّ ( ازّاي ) - دي خارج تخصّصي

لو جيت لي في تخصّصي بقى هجاوبك الإجابة كاملة إن شاء الله - ( أيوه ) - و - ( إزّاي )

-

أخيرا

هل ما زلت مستغرب لمّا بقول إنّ كلام الإنسان بيرسمه !!

حتّى ممكن ترسمه من غير ما تكون شايفه - من مجرّد مراسلة على الواتس مثلا !!

-

وبالتوفيق للجميع لكلّ خير

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWq29-IfrorJMiR5F6YIk_3yjA0anRKOlwTD_wCi3URQDnWsj1C4lhykF0PgIy5kzKOpYHs69PFeOiCxc5cIy8FgWUs0975MdrtN2fhgK8Rw6K9Q-rIqrDsfMRFEPjdFJz2oFLct5f87qM1N9bj1XkZO5AUexFoyp8C9YI-HzQtUEzXFaehg_LHV4y4RS7rwE8&__tn__=*NK-R)