من المفاهيم اللي اتردّدت عليّا كتير في بداية قراءتي لأدبيّات البيزنس

مفهوم [#الأمان\_المالي](https://www.facebook.com/hashtag/%D8%A7%D9%84%D8%A3%D9%85%D8%A7%D9%86_%D8%A7%D9%84%D9%85%D8%A7%D9%84%D9%8A?__eep__=6&__cft__%5b0%5d=AZWyAzJ5Us5-KnbZvI25Yf8nlQ5CksWGbcB1sbr0NX4QXZITAPZ7ZzxkN8VkFjDKwbIo-hG_-_gQgYr-9AIfKdYaHjv9PYA10DDqIAA_iY9XySu5gcrR7GNpYsGBed2wH0t4TUh_Wcg7PXRvCqreuM9y1ZBlHDQIXHrvnB2c4ht2l7949Kcy8p5Ipa2bj_INPpo&__tn__=*NK-R)

-

الأمان الماليّ معناه إنّك تعمل بيزنس - وتعمل له سيستم - بحيث توصّله لإنّه يشتغل من غير ما يكون محتاج ليك

-

وبناءا عليه تطمئنّ لإنّك خلاص عندك دخل سلبيّ ( غير مرتبط بوجودك ) - دخل مستمرّ - وكافي لكلّ أغراضك - ولباقي حياتك

-

حدّ حسب مرّة لو نجيب ساويرس قعد يحرق في فلوسه هيخلّصهم إمتى

هوّا عنده تقريبا حوالي 130 مليار جنيه

لو الألف جنيه فيه 5 ورقات ب 200

يبقى نجيب ساويرس عنده 26 مليون ورقة من أمّ 200 جنيه

-

لو الورقة هتاخد 10 ثواني عشان تتحرق

يعني نجيب ساويرس محتاج 260 مليون ثانية عشان يحرق كلّ ثروته

-

يعني نجيب ساويرس محتاج تقريبا 8 سنين تقريبا ( بدون نوم ) يفضل قاعد ماسك ولّاعة وعمّال يحرق في ورق من أبو 200

-

شفت المثال ده

هل دا يعتبر أمان مالي ؟!

-

دا اللي أنا بناقشه في البوست ده

ألا وهو [#ما\_فيش\_أمان\_ماليّ](https://www.facebook.com/hashtag/%D9%85%D8%A7_%D9%81%D9%8A%D8%B4_%D8%A3%D9%85%D8%A7%D9%86_%D9%85%D8%A7%D9%84%D9%8A%D9%91?__eep__=6&__cft__%5b0%5d=AZWyAzJ5Us5-KnbZvI25Yf8nlQ5CksWGbcB1sbr0NX4QXZITAPZ7ZzxkN8VkFjDKwbIo-hG_-_gQgYr-9AIfKdYaHjv9PYA10DDqIAA_iY9XySu5gcrR7GNpYsGBed2wH0t4TUh_Wcg7PXRvCqreuM9y1ZBlHDQIXHrvnB2c4ht2l7949Kcy8p5Ipa2bj_INPpo&__tn__=*NK-R)

-

قال الله سبحانه وتعالى عن نفسه

كُلَّ يَوْمٍ هُوَ فِي شَأْنٍ

-

سأل الصحابة رضوان الله عليهم رسول الله صلّى الله عليه وسلّم عن تفسير هذه الآية

فقال عليه الصلاة والسلام

أن يغفر ذنبا ، ويفرج كربا ، ويرفع قوما ، ويضع آخرين

-

لاحظ كلمة ( ويضع آخرين )

-

حضرتك لازم تكفر بفكرة ( الأمان الماليّ )

لازم تعيش طول عمرك وانتا واضع نصب عينيك فكرة أنّ الله سبحانه وتعالى ممكن يفقرك في لحظة

-

وهل حضرتك محتاج إنّي أضرب لك أمثلة على ذلك ؟!

ألم تر أنت بنفسك عشرات الأمثلة على ذلك ؟!!

ثمّ أنت بعد ذلك تبحث عن ( كيفيّة تحقيق الأمان الماليّ )

-

الأنكت من كده - إنّك تلاقي ناس عاوزة ( تأمّن مستقبل أولادها )

يا حلاوة يا ولاد

هههههه

-

هوّا انتا تقدر تأمّن حاضرك ؟!

لمّا هتأمّن مستقبلك ؟!!

لمّا هتأمّن مستقبل أولادك ؟!!!

هوّا انتا الشيطان وصل بيك لحدّ هناك كده ازّاي ؟!!!

-

عاوز تأمّن مستقبل أولادك

قال تعالى

وَلْيَخْشَ الَّذِينَ لَوْ تَرَكُواْ مِنْ خَلْفِهِمْ ذُرِّيَّةً ضِعَافًا خَافُواْ عَلَيْهِمْ فَلْيَتَّقُوا اللَّهَ وَلْيَقُولُواْ قَوْلاً سَدِيدًا

-

الأخطر من كده بقى - إنّك تشعربـ ( الأمان الدينيّ )

إنّك تتجرّأ مثلا إنّك تكون طبيب نساء مثلا - وتقول ( أنا راجل متّقي وعمري ما هاعمل حاجة غلط )

أو تكون عندك 60 سنة - فما تخافش تعيّن سكرتيرة بدلا من سكرتير

-

دا اللي بسمّيه ( الأمان الدينيّ )

إنّك تكون حاسس إنّي لأ مستحيل أعمل الغلط الفلانيّ

لأ تعمله عادي

-

عشان كده فيه ذنوب ربّنا سبحانه وتعالى نهانا عنها

وذنوب أخرى ربّنا سبحانه وتعالى نهانا ( أن نقربها )

-

مش مجرّد ما تعملهاش - ولكن ما تقرّبش منها ولا من أماكن عملها ولا من مداخل عملها

-

حضرتك عيش كلّ يوم وقلبك معلّق بالله سبحانه وتعالى

واعلم أنّه هو الذي يرزقك سبحانه وتعالى - وهو الذي يعصمك من المعاصي

واوعى تصدّق نفسك إنّك وصلت للأمان الماليّ - أو ممكن توصل له

ولا إنّك في أمان من الوقوع في المعاصي