[#ما\_يتمنى\_ترامب\_أن\_يقوله](https://www.facebook.com/hashtag/%D9%85%D8%A7_%D9%8A%D8%AA%D9%85%D9%86%D9%89_%D8%AA%D8%B1%D8%A7%D9%85%D8%A8_%D8%A3%D9%86_%D9%8A%D9%82%D9%88%D9%84%D9%87?__eep__=6&__cft__%5b0%5d=AZUAmJsGQHzfDwnDprXGxwomYxk0TG3X6qIn-FLJ_QeWwGMcy4YnZDm4_g8wXSmxPQPm4bRpKvn8Wk_4O4OLnZcLMgyaSRDDxlLBtEZz86IcqIYGPQqRy7GmQyhi_bT9zN92p-VtwejQWZK6h8VjItoHqfQkggSykRShz-Yiz0pnyfxoQCWW3rciglhZtxK0wf8D3dXOsuuqwaP0uLtJEgDE&__tn__=*NK-R)

.

أمريكا عمرها ما هتقفل على نفسها وتقتصر على التصنيع داخلها . ولا عمرها هتقلل من الاستيراد

.

لكن

ما يتمنى ترامب أن يقوله هو ( يجب أن تحصل أمريكا على موارد العالم [#مجانا](https://www.facebook.com/hashtag/%D9%85%D8%AC%D8%A7%D9%86%D8%A7?__eep__=6&__cft__%5b0%5d=AZUAmJsGQHzfDwnDprXGxwomYxk0TG3X6qIn-FLJ_QeWwGMcy4YnZDm4_g8wXSmxPQPm4bRpKvn8Wk_4O4OLnZcLMgyaSRDDxlLBtEZz86IcqIYGPQqRy7GmQyhi_bT9zN92p-VtwejQWZK6h8VjItoHqfQkggSykRShz-Yiz0pnyfxoQCWW3rciglhZtxK0wf8D3dXOsuuqwaP0uLtJEgDE&__tn__=*NK-R) )

.

ممكن حضرتك تستغرب الكلام ده . حقك . ما هو الكلام دا ما بيتقالش . رغم إن كل السياسيين عارفينه . لكن ما بيقولوهوش

.

مشكلة ترامب بقى تكمن إنه محسوب على السياسيين بالغلط . ف قاعد وسطهم مستغرب . ولسان حاله بيقول ( هوا ليه ولا واحد فيكم بيقول موضوع إننا المفروض نحصل على موارد العالم مجانا ده )

.

ف كل السياسيين الأمريكيين اللي في القعدة يبصوا له ويزغروا له من غير ما يتكلموا . ولسان حالهم بيقول لترامب ( هيا دي محتاجة شرح يا ابني انتا . إوعى تقول الكلمة دي قدام الناس )

.

ف ترامب يفضل ما بيقولش الجملة دي . بس هيموت ويقولها

.

الاحتلال ليه ٣ أنواع

.

١ . الاحتلال التقليدي

.

زي احتلال فرنسا للجزائر كده . فرهدة ووجع قلب للطرفين

.

٢ . الاحتلال الحديث

.

وده عبارة عن إن المحتل التقليدي بيعين نواب عنه من الشعب المحتل . ويرجع هوا بلده . ويعمل اتفاقية استقلال مع الدولة المحتلة

.

ومثال ده كل الدول اللي الاحتلال مشي منها من غير حرب تحرير . الدول دي تلاقيها بتحتفل بعيد الجلاء . مش عيد التحرير

.

٣ . الاحتلال الداخلي

.

وده عبارة عن إن فئة من الشعب تكون مسيطرة على موارد الدولة لصالحها فقط

.

وعادة الدول اللي محتلة غيرها من النوع التقليدي . الأول

لما بتحب تنتقل للاحتلال بالوكالة . التاني

بتنيب عنها الفئة بتاعة الاحتلال الداخلي . التالت

.

ومال الكلام دا بترامب . واللي نفسه يقوله ترامب ؟!

.

ماله ازاي بقى ؟! دا هوا الموضوع

.

قبل الحرب العالمية التانية . كانت بريطانيا وفرنسا محتلة العالم كله تقريبا

.

خلال الحرب العالمية التانية . أوشكت الدولتين دول على الانهزام

ف دخلت أمريكا سندتهم . وانتصرت لهم على دول المحور

.

فرنسا كانت شبه انسحقت . ف ما بقاش ليها صوت كبير

والاتحاد السوفييتي كان مع أمريكا وبريطانيا ضد المحور

ف أصبح ال ٣ منتصرين هما أمريكا وبريطانيا والاتحاد السوفييتي

.

لما جم ياخدوا الصورة التذكارية لهذا النصر . رئيس أمريكا قعد في النص . وعلى يمينه وشماله رؤساء الاتحاد السوفييتي وبريطانيا

.

دي كانت إشارة لإن دا النظام العالمي الجديد

.

ودا ماله ومال اللى ترامب عاوز يقوله

يا عمي . يا تصبر . يا تفوت البوست

.

فاكر الاحتلال التقليدي والاحتلال بالوكالة

.

بريطانيا كانت في مرحلة انتقال بين النوعين دول

وعمالة تمضي اتفاقيات استقلال مع الدول اللي كانت محتلياها . مع تنصيب حكومات تابعة ليها طبعا . احتلال داخلي وبالوكالة . اتنين في واحد

.

دا حصل بالتزامن مع دخول أمريكا للمشهد ك بديل عن بريطانيا

ف أصبح الاحتلال بالوكالة لصالح مين ؟!

لصالح أمريكا

.

يعني الدول اللي كانت تبع بريطانيا . مش انتقلت من الاحتلال البريطاني التقليدي للاحتلال البريطاني بالوكالة

.

ولكن !!

انتقلت من الاحتلال البريطاني التقليدي للاحتلال [#الأمريكي](https://www.facebook.com/hashtag/%D8%A7%D9%84%D8%A3%D9%85%D8%B1%D9%8A%D9%83%D9%8A?__eep__=6&__cft__%5b0%5d=AZUAmJsGQHzfDwnDprXGxwomYxk0TG3X6qIn-FLJ_QeWwGMcy4YnZDm4_g8wXSmxPQPm4bRpKvn8Wk_4O4OLnZcLMgyaSRDDxlLBtEZz86IcqIYGPQqRy7GmQyhi_bT9zN92p-VtwejQWZK6h8VjItoHqfQkggSykRShz-Yiz0pnyfxoQCWW3rciglhZtxK0wf8D3dXOsuuqwaP0uLtJEgDE&__tn__=*NK-R) بالوكالة

.

عشان كده لما بريطانيا وفرنسا عملوا العدوان الثلاثي على مصر سنة ٥٦ . أمريكا طردتهم من القناة . لإنها اعتبرت ده عدوان على أرض أمريكية

.

دا اللي بيسموه تغيير صيغة ( منطقة الاحتلال )

لتصبح ( منطقة النفوذ )

.

وتغيرت ( الدول المحتلة )

لتصبح ( الدول الحليفة )

.

عشان كده أمريكا في حرب العراق خدت وراها ٣٠ جيش من ٣٠ دولة

دي إسمها إيه ؟!

إسمها دول [#التحالف](https://www.facebook.com/hashtag/%D8%A7%D9%84%D8%AA%D8%AD%D8%A7%D9%84%D9%81?__eep__=6&__cft__%5b0%5d=AZUAmJsGQHzfDwnDprXGxwomYxk0TG3X6qIn-FLJ_QeWwGMcy4YnZDm4_g8wXSmxPQPm4bRpKvn8Wk_4O4OLnZcLMgyaSRDDxlLBtEZz86IcqIYGPQqRy7GmQyhi_bT9zN92p-VtwejQWZK6h8VjItoHqfQkggSykRShz-Yiz0pnyfxoQCWW3rciglhZtxK0wf8D3dXOsuuqwaP0uLtJEgDE&__tn__=*NK-R) حضرتك

.

اللي ترامب بقى نفسه يقوله هو . لما انا محتل الدول دي . ليه مطلوب مني أدفع لهم تمن البضايع اللي باخدها منهم ؟!

.

يعني انا لو متجوز واحدة . هل مطلوب مني أدفع لها تمن إعدادها للأكل مثلا !!

.

ف الرؤساء الأمريكيين يزغروا له من صورهم اللي متعلقة في البيت الأبيض ويقولوا له انتا اهبل يا ابني . ما بنقولش الموضوع ده . ما بنقولوش

.

نقول ايه بس . صحيح . ما انتا سياسي على ما يجيبوا سياسي

.

ف ترامب بردو راسه وألف جزمة . أنا مش فاهم انتوا ما بتقولوهوش ليه

.

مش فلسطين دي بتاعتي . طيب . أنا عاوز اعمل منتجع سياحي في غزة

.

وعاوز انقل شعبي الفلسطيني يروح يعيش مع شعبي الأردني

.

مش أوكرانيا دي بتاعتي . طيب أنا عاوز الثروات المعدنية اللي فيها . محافظ أوكرانيا اللي اسمه زيلينيسكي ده مزمزق معايا ليه . قلة أدب

.

حد يفهمني احنا ليه بندفع فلوس للبترول . مش البترول دا في أرضنا

.

من النكت السياسية عندنا في مصر . إنهم يقولوا لك مصر كانت مداينة انجلترا بتمن القطن أيام الحرب العالمية التانية

.

ههههههههههه

هم يضحك

.

يعني تخيل ملكة انجلترا لما يقولوا لها عاوزين ندفع تمن القطن اللي بيجي لنا من مصر كان رد فعلها إيه !!

.

دي حاجة كده زي ما يقولوا لمصر عاوزين ندفع رسوم مرور المراكب المصرية في قناة السويس

.

أمال انا محتلية مصر ليه لما المفروض ادفع لها تمن القطن ؟!

ما الم عيالي ونروح نقعد في مانشستر ونشتري القطن وندفع تمنه زي القمامير

طالما كده كده هندفع . يبقى احنا مشحططين عيالنا ليه ؟!

قال ندفع لهم تمن القطن قال

.

ف دا اللي ترامب هيموت ويقوله صراحة

.

وأمريكا عملتها مرة بالمناسبة . طلعت مبدأ إسمه مبدأ مونرو . مونرو دا كان رئيس أمريكي

.

مبدأ مونرو دا بيقول إن دول أمريكا الجنوبية دي تبعنا . سموها ( الحديقة الخلفية لأمريكا )

.

البيوت في أمريكا فيها حدائق خلفية . ف هما اعتبروا أمريكا اللاتينية كلها هيا الحديقة الخلفية لأمريكا

.

يعني البلاد دي تبعنا

يعني ما ينفعش حد يحاربها

.

تخيل حضرتك لما تبقى رئيس البرازيل مثلا . وأمريكا طلعت إعلان زي ده . منظرك يبقى إيه وسط الكلوتات اصحابك

.

طيب

في أول البوست قلت إن أمريكا عمرها ما هتفكر تكتفي بالتصنيع المحلي

ليه ؟!

.

ما هيا نفس الفكرة حضرتك

.

أبقى انا محتل دولة زي فييتنام مثلا . وبعدين اقول للفييتناميين اقعدوا يا حبايبي سقعوا قلل . والرجالة يقعدوا يزربحوا ورا النسوان في جناين الموز عندكوا ويجيبوا لنا عيال . وأنا هشقي المواتن الأمريكي في التصنيع هنا !!

.

مش الفييتناميين دول محتلين لصالحنا . عبيد يعني . يبقى يشتغلوا لنا

.

الفييتناميين يعملوا لنا شباشب

الألمان عبيد بيفهموا في الميكانيكا . يعملوا لنا عربيات فخمة

اليابانيين عبيد بيفهموا في الميكانيكا بردو . يعملوا لنا عربيات اقتصادية

.

الكوريين كذلك

الصينيين دول عبيد العبيد . يعملوا لنا كل حاجة

.

ف بأي منطق انتا متخيل إن أمريكا عاوزة تعتمد على نفسها في التصنيع ؟!

والشعوب المحتلة دي تبقى إيه بقى ؟!

تبقى أكل ومرعى وقلة صنعة !!

يشتغلوا بلقمتهم

دي حتى الإيد البطالة نجسة

.

مشكلة ترامب بقى مش في كده

هوا عمره ما هيبطل يستورد

.

مشكلة ترامب إنه طالما دول عبيد . بنديهم فلوس ليه . حد يكنعني

.

يقوم السياسيين الأمريكيين زاغرين له . ما تتحط في حتة يا ابني بقى وتقعد ساكت

هما عبيد . بس احنا مش قايلين لهم

.

ليه ؟!

.

يوووووه

حد يسكت الكائن البرتقاني ده