[#هل\_تفكّر\_أمريكا\_في\_تدمير\_الصين\_تجاريّا](https://www.facebook.com/hashtag/%D9%87%D9%84_%D8%AA%D9%81%D9%83%D9%91%D8%B1_%D8%A3%D9%85%D8%B1%D9%8A%D9%83%D8%A7_%D9%81%D9%8A_%D8%AA%D8%AF%D9%85%D9%8A%D8%B1_%D8%A7%D9%84%D8%B5%D9%8A%D9%86_%D8%AA%D8%AC%D8%A7%D8%B1%D9%8A%D9%91%D8%A7?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) ؟!

-

البعض يظنّ أنّ ترامب داخل حرب تكسير عظام تجاريّة مع الصين

معادلة صفريّة

ولازم نرجّع الصين لأيّام ما كانوا بيزرعوا رزّ ويركبوا عجل

-

ترامب مش هيعمل كده

ومن ورائه أمريكا طبعا - دا مش دماغه لوحده يعني

-

بالعكس - دا أمريكا اللي عاوزه كده - ف جايبه واحد يعرف يقول كده مش أكتر

لو كانت أمريكا عاوزة تتكاهن - كانت جابت واحد كهين

همّا يعني ال 340 مليون أمريكي ما فيهمش واحد كهين وواحد بلطجيّ !!

-

بسّ دي لعبة بيلعبوها دايما الدول المتقدّمة - تصدّر لك واحد وتهيّأ لك إنّه شغّال بدماغه - ويقعدوا يصرّخوا ويقولوا لك الحقونا منّه يا جدعان - مش قادرين عليه يا ناس - دا قاسي قاسي قاسي وجرح إحساسي

-

يا ولا - يا مرقوع - مش قادرين عليه - خلاص ما عادش عندكوا بنادق قنّاصة !!

ما عادش عندكوا مومسات تطلع واحدة تقول اغتصبني ف المقتّشم - تقوموا واخدينه ع السجن

ويطلع القاضي يقول له آا يا موجرم يا عدوّ الإنسانيّة - تغتصب المسكينة دي - ما صعبتش عليك برائتها

-

براءة مين - دي !! دي ليها أفلام ع النتّ

إخرس يا موجرم - دي بنت محترمة - من بيتها لبيت الدعارة - ومن بيت الدعارة لبيتها - ما تعرفش الشارع دا شكله إيه - إحنا بنتنا أشرف م الشرف - آسفين يا آنسة

آنسة !! يا خويا إلهي تنستر - هوّا فيه شيء بيفضل على حالو

-

لكن طبعا همّا بيعملوا كده عشان لو طبّلت على دماغهم بعد كده - يطلعوا يقولوا والله ما احنا - دا ترامب اللي كان غاصبنا على العمايل دي - إنّما احنا تيّبين ومسالمين وشبه محمود الجنديّ وكمال ابو ريّة

-

وطبعا المهابيل في العالم بيصدّقوا

-

سيبك من المعاتيه اللي بيقولوا لك ( ترامب مودّي أمريكا على فين )

هيّا أمريكا دي نغّة ؟!

-

أمّال ترامب عاوز إيه ؟!

-

ترامب - أو محلّلي الاقتصاد في أمريكا يعني - اللي بيوجّهوا ترامب وأمثاله - عارفين إنّها كلّها 5 ولّا 10 سنين والاقتصاد الصينيّ يسبق الاقتصاد الأمريكيّ

-

هوّا حاليا رقم اتنين - بناتج محلّيّ إجماليّ قيمته 18 تريليون دولار تقريبا

مقابل أمريكا في المركز الأوّل بناتج محلّيّ إجماليّ قيمته 30 تريليون دولار تقريبا

-

ملحوظة رفيّعة

الناتج المحلّيّ الإجماليّ للعالم هو 106 تريليون دولار

يعني أمريكا والصين لوحدهم تقريبا معاهم نصف اقتصاد العالم

-

إنّما احنا خدنا الموارد كلّها خبّيناها عندنا طبعا - زيّ ما كانوا بيقولوا لنا ف المدارس - بسّ يا خوسارة لا نوحسن استخدام الموارد يا حيني

-

ف كلّ اللي شاغل ترامب - والاقتصاديّين الأمريكيّن دلوقتي - هيّا صورة البوست ده

الصورة اللي بتقول - لو فضلت الدنيا ماشية كده - لازم الصين هتسبق أمريكا في حجم الاقتصاد

ف نعمل إيه ؟!

-

إنتا متخيّل إنّ الإجابة هيّا إنّنا نشنّ حرب على الصين ندشمل أمّها ونخلص

دا تفكير المماليك في مصر

-

كلّ مملوك يلمّ الرجّالة بتاعته بالنبابيت - ويطلعوا على المملوك التاني ورجّالته يدمدموهم

اللي تحوّلت بعد كده لثقافة الفتوّات في الحارات الشعبيّة المصريّة بردو

-

بينما الأمريكان بيفكّروا بتفكير سيّدنا معاوية رضي الله عنه

سيّدي معاوية رضي الله عنه كان يقول ( إنّي لا أضع سيفي حيث يكفيني سوطي - ولا أضع سوطي حيث يكفيني لساني )

-

يعني

لو نقدر ما نوصلش للنقطة الحرجة دي من غير حرب - يبقى هوّا دا الخيار

-

ف - هل نقدر نوصل للنقطة دي من غير حرب عسكريّة ؟

أيوه

ممكن

من خلال الحرب التجاريّة

-

بردو تصوّر حضرتك عن الحرب التجاريّة هو حصار شِعب أبي طالب

إنّنا نقطع عن الصين الميّه والنور - وقابلوني بقى لو عرفوا يصنّعوا سباطة موز حتّى

-

يا حبيبي الأمريكان أذكى من كده

لمّا انا أدمّر الصين دلوقتي - العالم ياخد بضايع رخيصة من مين ؟!

-

ما عنّ العالم ما لقى بضاعة رخيصة

-

عنّه ازّاي بقى - ويقوم العالم تاني يوم يولع في بعضه !!

-

ما انا ( كأمريكا ) وليّة أمر العالم ده - ف ساعتها هيقولوا لي الحقيني يا سوبر أمريكا

دانتي بابا وانتي ماما وانتي أنور وجدي

يبقى انا ورّطت نفسي في حلّ مشاكل تجاريّة في العالم كلّه

-

ف الصين دي شرّ لا بدّ منّه - لكن - نحمي نفسنا منّه وخلاص - نخلّيه يفضل زيّ ما هوّا رقم 2 - مش أكتر من كده

-

فيه قصّة بتحكي إنّ اتنين أصدقاء كانوا ماشيين في الغابة - ف شافوا أسد

ف واحد منهم وطّى على رباط الجزمة بتاعته يربطه جامد

-

فالتاني اللي واقف قال له - بتربط رباط الجزمة جامد ليه - يعني لو ربطته جامد هتعرف تجري أسرع من الأسد ؟!

-

ف صديقه قال له - أنا مش عاوز أجري أسرع من الأسد - أنا عاوز أجري أسرع منّك انتا !!

-

ف دا اللي أمريكا بتفكّر فيه

-

إحنا فقط عاوزين نحافظ على إنّنا رقم 1

والصين تيجي رقم 2 مش مشكلة

-

إحنا مش هنحاربها عشان هيّا رقم 2

رقم 2 على نفسها - دا ما يضرّناش في حاجة

بالعكس - دا يفيدينا - لإنّها سادّة عنّنا الأفواه الجائعة في العالم

-

رادياتير العربيّة بتاع حضرتك - غرضه يبرّد المياه في الدايرة

لكن - لو فتحته والعربيّة شغّالة - هتلاقي المياه مولّعة نار

يبقى تفهم إنّ رادياتير العربيّة غرضه فقط [#يخفّض](https://www.facebook.com/hashtag/%D9%8A%D8%AE%D9%81%D9%91%D8%B6?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) الحرارة - مش يبرّد المياه لأقصى درجة

المياه لو بردت فعلا - جدّا يعني - هتأذي الموتور

-

ف الصين مطلوب منها [#تهدى](https://www.facebook.com/hashtag/%D8%AA%D9%87%D8%AF%D9%89?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) شويّة - مش مطلوب نسحقها

ولو سحقناها - هنبقى بنأذي نفسنا

-

زيّ ما الصينيّين في مرّة كده قرّروا يقتلوا كلّ العصافير الشرّيرة اللي بتاكل القمح

طلع عندهم زعيم مفدّي تخين قال لهم - العصافير دي عميلة الاستعمار - بتاكل المحاصيل - اقتلوهم - أبيدوهم

-

ف الشعب الصينيّ فضل يقتل في العصافير - لحدّ ما العصافير قلّت جدّا

ف - إنتشرت أوبئة في الصين بسبب الحشرات اللي العصافير دي كانت بتاكلها

ف مات عشرات ملايين الصينيّين في اللعبة دي

عشرات الملايين دي يعني تعداد دول !!

-

ف الحفاظ على التوازن ده هو من الحكمة - التي لا تتجاوزها أمريكا

أمريكا أكثر حكمة بكثير ممّا يشاع عنها في بلادنا

-

المطلوب فقط هو [#تحجيم](https://www.facebook.com/hashtag/%D8%AA%D8%AD%D8%AC%D9%8A%D9%85?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) الصين - وليس سحقها

-

المدام جات من فترة وطلبت منّي مصاريف كتير في رفاهيّات

ف قلت لها - ماشي - هنعمل نظام زيّ صندوق للرفاهيّات كده - نصرف منّه لغاية ما يخلص كلّ شهر

خلص الصندوق - ما تكلّمينيش تاني في رفاهيّات إلّا الشهر الجاي

-

هنا - أنا ما اقدرش أقول لها ما فيش رفاهيّات خالص - أنا راجل في بيتي جدّا - ههههههههه

وبردو ما اقدرش أجاريها في كلّ ما تطقّ في دماغها حاجة عاوزة تشتريها

ف أنا كلّ اللي انا عملته - هو - [#تبطيء](https://www.facebook.com/hashtag/%D8%AA%D8%A8%D8%B7%D9%8A%D8%A1?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) معدّل الإنفاق على الرفاهيّات

-

مهندسين السدود - بيحطّوا تحت السدّ طبقة من الحصى - بحيث المياه تعدّي منها من تحت السدّ !!

ليه - ما نقفل السدّ خالص

-

لا يا فندم

لو عملنا كده - المياه هتلاقي طريقة تتسرّب منها من مكان احنا مش عارفينه - ف تفضل تنخر في التربة حوالين السدّ - لغاية ما السدّ ينهار

-

ف الصحّ هوّا إنّي أعمل الطبقة الإسفنجيّة دي - ف المياه تعدّي منها - زيّ ما انا مصمّم لها - ف ما تبقاش محتاجة تضغط على التربة حوالين السدّ وتعدّي من المناطق المساميّة اللي فيها

-

ف المطلوب فقط هو [#التحكّم](https://www.facebook.com/hashtag/%D8%A7%D9%84%D8%AA%D8%AD%D9%83%D9%91%D9%85?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) في تضخّم الصين - مش سحقها

-

طيّب

أمريكا هتبطّأ الصين ازّاي ؟!

-

السؤال دا إجابته سهلة لو عرفت إنّ أكبر مستورد من الصين - هو - أمريكا - نفسها - ههههههه

-

يبقى الحلّ هو إنّنا ك أمريكا - نقلّل من وارداتنا من الصين - ف يقلّ حجم عمل الصين

يقلّ - بسّ - لكن مش هتتوقّف

ودا اللي احنا محتاجينه - ومش محتاجين أكتر منّه

-

طيّب - هنقلّل الواردات ازّايّ ؟

سهلة

هنفرض جمارك عالية على الواردات الصينيّة - ف المستوردين الأمريكان يبتدوا يجيبوا نفس الواردات دي من دول تانية

-

لا احنا هنمنع الواردات الصينيّة

ولا هنمنع الصين تصنّع

إحنا كلّ اللي عاوزينه - إنّ المنحنى اللي في صورة البوست ده ما يتحقّقش

-

إحنا ك أمريكا - مش هنصنّع اللي بنستورده من الصين - إحنا ملوك العالم - العالم يصنّع ويشحن لنا - واحنا نطبع لهم دولارات بدون غطاء نقديّ وندّيها لهم - يعني بناخد البضايع ببلاش - يبقى نصنّعها ليه ؟!

المهمّ انّ اسمها إيه دي اللي اسمها الصين ما تسبقناش

-

عشان كده - النصف الثاني من الخطّة دي - هو إنّه [#مستحيل](https://www.facebook.com/hashtag/%D9%85%D8%B3%D8%AA%D8%AD%D9%8A%D9%84?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) الجمارك الأمريكيّة تكمّل على باقي دول العالم

وإلّا - يبقى أنا بسدّها على المستورد الأمريكيّ من الناحيتين

-

ألقاه في اليمّ مكتوفا وقال له - إيّاك إيّاك أن تبتلّ بالماء

ما تشدّش فرامل اليدّ - وتطلب منّي أنزل ازقّ

-

أنا عاوز اخلّي المستورد الأمريكيّ [#يستبدل](https://www.facebook.com/hashtag/%D9%8A%D8%B3%D8%AA%D8%A8%D8%AF%D9%84?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) الواردات الصينيّة بواردات أخرى

مش [#يبطّل](https://www.facebook.com/hashtag/%D9%8A%D8%A8%D8%B7%D9%91%D9%84?__eep__=6&__cft__%5b0%5d=AZVayx4l-LSF2_L0M1rXsgVvNIMAfsjc-gskKQ0nw_b9PURyMEYFl6jOdbK2rc4-6Wto6bj4M0QKEL349HCIimoG73veGox_Abf6VLHBV1Sv7_zg4He1q6_UVPITskPe1YtwIe3yec3Q8z_mkvjxwEkQ8Ytb4E4vxgW2pHL5gxpDHCYYRO7h7_ljTzVYsypWwoMu9FErEIjavMt5vfnV6Q_q&__tn__=*NK-R) استيراد

ف طبيعيّ أسيب له سكّة الواردات التانية سالكة

-

لكن - طبعا - ما ينفعش نطلع نقول كده إنّنا فرضنا جمارك على الصين لوحدها

هتبقى مفضوحة قوي - هيبقى استنصاد

-

ف احنا هنعمل إيه

هنفرض الجمارك على العالم كلّه

وبعدين بالسرسبة كده نلغيها عن الدول اللي مش الصين دولة دولة

يعني كإنّك فرضتها على الصين فقط - لكن بدون إحراج دبلوماسيّ

أمريكا بردو بتنتبه للموضوع ده

-

خلّيهم همّا يتكتكوا - واحنا نعمل عليهم كوميكات - ولا حول ولا قوّة إلّا بالله