بسم الله الرحمن الرحيم

ماذا لو تغيّرت العملة

-

تخيّل قمنا الصبح لقيت الاخبار بتقول

ايها الشعب السيد في الوطن السيد

احنا لغينا الجنيه

وعملنا بداله عملة جديدة اسمها الحنتريش المحلّق في الفضاء

-

وكل واحد يروح البنك يدفع كل ما يحتكم عليه من جنيهات

وياخد بدالها حنتريشات

-

بس خلي بالك الحنتريش الواحد بعشرة جنيه

واللي عنده معزة يربطها

والسلام عليكم ورحمة الله وبركاته

-

طبعا انتا متخيل دلوقتي

الناس بتقطع بعضها علي شبابيك البنوك

عشان يبدلوا العملة

-

ماشي - خيالك سينيمائي كارتوجرافي بحت

بس مش ده موضوعنا

-

موضوعنا هو خلطة من الاقتصاد ع السياسة

اتمني ان تستمتعوا به - وتستفيدوا منه

فلنبدأ

-

يعني ايه عملة

عملة جايه من التعامل

وهي وسيلة تم اختراعها لتعمل كمخزن وهمي للقيمة

وهمي ؟

آه وهمي - مش عاجبك ؟!

يا عم بس اصبر

تم اختراعها لتعمل كمخزن وهمي للقيمة

يتم علي اساسها التبادل بين البائع او مقدّم الخدمة

والمشتري او المتحصل علي الخدمة

-

يعني ايه تم اختراعها

يعني كان فيه فترة ما فيش فيها عملة

امال الناس كانت بتبيع وتشتري ازاي

بالمقايضة

يعني

تروح تحلق - وتدي للحلاق 3 بيضات

او 5 كيزان درة

او كيلة رزّ

يقوم الحلاق رايح عاطي بيضة للقهوجي

وطالب كباية شاي

وهكذا دواليك

ايه دواليك دي ؟!

-

المهم

بعد شويه قلنا لا يا جماعة عاوزين حاجة افضل

فاخترعنا العملة

-

في البداية

كانت العملة مخزن حقيقي للقيمة

لانها كانت بتصنع من معادن نفيسة فقط

الذهب او الفضة مثلا

وبناءا عليه - بغض النظر هيا مختومة بختم الدولة ولا لا

هيا كده كده ليها قيمة

قيمة داخلية تتمثل في كونها معدن نفيس ممكن يتباع ويتشري

-

وفضل الحال علي كده لحد من 100 سنة مثلا في مصر

لحد ما البنك الاهلي

اللي كان بيقوم بدور البنك الاهلي والبنك المركزي

لحد ما يعملوا بنك مركزي

البنك الاهلي اصدر عملة الجنيه المصري

وكان ساعتها قيمته تعادل الجنيه الدهب تقريبا

يعني حوالي 8 جرام دهب

وكان البنك بيلتزم انك لو رحت عطيته الجنيه الورق

من حقك تسترد جنيه دهب

-

وفضل الحال علي كده شويه لحد ما امريكا اعلنت تخليها عن مبدا الالتزام بتساوي قيمة العملة مع قيمة الذهب

وهنا بدات رحلة طباعة الاموال المريرة

-

فمثلا البنك كان فيه 1000 جنيه دهب

والناس في ايديها الف جنيه ورق

كده عادي

المشكلة بدات لما الدولة طبعت كمان الف جنيه ورق

بقي الشعب في ايده 2000 جنيه ورق

والبنك فيه 1000 جنيه دهب

اصبح الجنيه الدهب ب 2 جنيه ورق

طيب

الحكومة طبعت كمان 8000 جنيه ورق

بقي الشعب في ايده 10 الاف جنيه ورق

والبنك فيه 1000 جنيه دهب

كده بقي الجنيه الدهب ب 10 جنيه ورق

-

اللي انا بكلم حضرتك فيه ده اسمه التضخم

ان الدولة تطبع فلوس كتير - في حين ان الغطاء النقدي ثابت

ايه الغطاء النقدي ده

الغطاء النقدي هو كل ما تمتلكه الدوله من اشياء قيمتها داخلية فيها

زي الدهب والبترول والمنتجات الصناعية

حط دول في كفة ميزان - والورق اللي في ايد الناس في كفة ميزان

الغطاء النقدي بيساوي الورق اللي في ايد الناس

فلو الورق زاد

يبقي الغطاء النقدي اصبح يقابل ورق اكتر - يعني سعره زاد

سعره مش قيمته

فبدل ما كان مثلا كيلو الطماطم بجنيه

انتا طبعت ورق اكتر

بقي كيلو الطماطم باتنين جنيه

-

طب والحل

الحل يا سيدي

يا اما نزرع طماطم اكتر

ساعتها يرجع كيلو الطماطم بجنيه

او

نحرق نص الجنيهات اللي في البلد

وساعتها يبقي كيلو الطماطم بجنيه

-

عاوزنا نحرق الفلوس - دي حتي تزول من وشنا

يا عم اصبر

-

مسالة التضخم دي ببساطة تقدر تشبهها بكباية ميه بسكر

الميه هي الورق اللي في ايد الناس

والسكر هو الغطاء النقدي

وقيمة العملة هي حلاوة الميه بسكر

-

لو زودت ميه - يعني طبعت فلوس

حلاوة الميه بسكر هتقل - يعني قيمة العملة هتقل

طب لو زودت سكر - قيمة العملة تزيد

يعني زودت الانتاج - اكتشفت دهب - اكتشفت بترول

-

طب لو سخنت الميه بسكر فالميه اتبخرت

حلاوة الميه بسكر تزيد

يعني لو تخلصت من العملة الكتير اللي في ايد الناس

هتزود قيمة العملة

-

وده كله ايه دخله بعملة الحنتريش المحلق في الفضاء

يا عم اصبر

-

هوا انتا فاكر اننا هنلم جنيهات ونحرقها في ميدان عام

لا طبعا

ما بتبقاش كده

-

الدول اللي بتحس انها استهبلت زيادة في طباعة العملة

لحد ما العملة فقدت قيمتها

وبقي الدولار بعشرين جنيه مثلا

مثلا يعني

بتفكر تعمل ايه

-

تفكر تطرح عملة جديدة

تديها اي اسم

وليكن مثلا الحنتريش المحلق

يا عم ايه الحنتريش ده ؟

ده علي اساس انك يعني عارف يعني ايه جنيه ؟!

تصدق لا

خلاص مشيها الحنتريش

-

بالمناسبة جنيه اصلها ان بريطانيا اكتشفت دهب في غينيا

فجابته مصر يتصنع منه عمله

وسموا العملة دي - الغيني

اللي بقت الجني - زي ما الاسكندرانية بينطقوها

وبعدين بقت جنيه

-

لما الجنيهات دي بقي راحت سوريا ولبنان والمناطق اللي كانت لسه ما اخترعتش العملة الورقية

سموها المصريات - او المصاري - لانها كانت مجتلبة ليهم من مصر

-

طب ده الجنيه وعرفناه

ايه بقي الحنتريش

-

يقال ان احد الحكماء قال

قد يوشح الفشلاح عند البعبلي

فسأله أحد تلاميذه وكان نابها فقال - وما البعبلي

فقال الحكيم

البعبلي هو حتنتوفة كل خبيبص

-

ما علينا

-

عملة مصر زمان كانت القرش - ايام العثمانيين

وكان القرش ده يبيع ويشتري

وبعدين عملنا الجنيه ب 100 قرش

حاليا هنعمل الحنتريش مثلا ب 10 جنيه

-

فسيادتك هتروح البنك تدفع 10 الاف جنيه

يسلموك في ايدك الف حنتريش

-

ويبقي الدولار باتنين حنتريش بس

شفت الهنا

ويبقي كيلو اللحمة ب 12 حنتريش

شفت الجمال

وتبقي بتقبض 200 حنتريش

أحا

وانا استفدت ايه كده - ما هيا هيا

آه

آه ايه

آه أيوه يعني - هيا هيا

امال انتا فاكر الحداية هتحدف علي امك كتاكيت

هيخلولك كيلو اللحمة ب 12 حنتريش

ويقبضوك 2000 حنتريش

ده انتا كنت تفجر

-

طب ولما هيا هيا - ما يسيبوا الجنيه زي ما هوا

ليه ؟

عشان الشعب مش هيستفيد حاجة

وانا مالي ومال الشعب

اما انتا انسان غريب صحيح

شعب ايه

هوا الشعب اللي هيطبع الحنتريش

لا الحكومة

خلاص

والحكومة مستفيدة من موضوع الحنتريش ده

مستفيدة ايه

حبيبي

ايوه كده

تجيلي في حتتي افيدك

شوف يا سيدي

الحكومة مستفيدة ييجي بخرامانتاشر طريقة

-

اولا

نطلع كل الفلوس اللي تحت البلاطة

منييييين ؟

علي عيني

ده احنا شعب غلبان

ده احنا بعنا البلاطة

بس يا خول

خول ؟!

اه خول

انتا ياد مش لما قالوا لك استمارات قناة السويس ب 13 % فوايد

لميتوا 65 مليار جنيه في اسبوع

كانوا فين دول يا خول

كانوا .....

بس يالا

امال انتا فاكر هما بيعصروا في الشعب وهما متطمنين ليه

لانهم عارفين انه لسه معاه فلوس - فمش هينفجر دلوقتي

والشعب بلغ عن نفسه اساسا يوم ال 65 مليار دول

وييجي دلوقتي يقول لك ما فيش وما معاييش والصعبانيات دي

-

وبعدين انتا فاكر لما تقول للحكومة انك ما معاكش فلوس تحت البلاطة

هتقوم الحكومة تصدقك

ده زي ما تقول لظابط المباحث والله ما سرقت فتصعب عليه فيسيبك

شفت الحنان

-

الفلوس اللي في الدولة كلها واخده ارقام

ومعروف اتطبعت امتي واللي اتعدم منها اتعدم امتي

يبقي

المليون كيلو متر مربع اللي اسمهم مصر - جواهم مثلا 1000 مليار جنيه مطبوعين

البنوك فيها مثلا 300 مليار

يبقي ال 700 مليار فين

هههههههههههههه

تحت البلاطة

انتا بقي بتنكر

براحتك

انا عارف ازاي اخليك تطلع اللي تحت البلاطة ده

وهتشوف

الظاهر انكوا لسه ما تعرفوش رياض البنطلوني

كده هترجعوني للاساليب السافلة

القذرة

اللي انا اساسا بحبها

فرج

افندم

نزل قرار بكره اننا هنلغي العملة

والحنتريش ب 10 جنيه

وبعد شهر ما فيش تعامل بالجنيه

اللي معاه جنيهات بعد شهر يحطّها ف طي\*\*

يحطها فففففف

في اي حتة - مش مهم

واللي عنده معزة يربطها

والسلام عليكم ورحمة الله وبركاته

تنفّذ يا فندم

وخلال شهر الشعب راح البنوك دفع 600 مليار جنيه

وقلنا له انه له 60 مليار حنتريش

وسلمناهم في ايديهم 10 مليار حنتريش يا فندم

-

ايه ده يا فرج

انتا مش لسه قايل لي ان الشعب معاه 700 مليار جنيه

راحوا فين ال 100 مليار الفرق

سبعاوي

افندم

اربط لي فرج علي ما نشوف ودّي فين ال 100 مليار جنيه

يا باشا فيه ناس مسافرة ما لحقتش تغير فلوسها

وناس حراميه خافت تيجي تغير الفلوس لنقول لها من اين لك هذا

وده في مصلحتنا يا فندم

مصلحتنا ازاي يا فرج - انتا عارف اني ما بحبش اي حاجة تيجي ناحية مصلحتي

لا يا فندم بجد

ده في مصلحتنا

فاكر لما قلت لك نسخن الميه بسكر فالميه تتبخر فتزيد حلاوة الميه بسكر

اه فاكر

اهو ده بالظبط اللي احنا بنعمله يا باشا

احنا ضيعنا علي الشعب 100 مليار جنيه

وبكده قللنا عدد الجنيهات اللي في البلد

فرفعنا قيمة العملة

سبعاوي

افندم

فكّ فرج

تعالي يا فرج - تعالي يا حبيبي - ده انا بحبك يا فرج - انا كنت بس بهرج معاك

متولي - افندم - اقتل سبعاوي الخاين العميل اللي زعل فرج

واقفلوا علينا الباب انا وفرج

هتعمل ايه يا ريّس

هعبر لك عن اعجابي يا فرج

هنرقص دانص يا فرج

انتا كنت فين من زمان بافكارك دي

افكار ايه يا فندم انتا لسه شفت حاجة

دانا هابهرك

انتا ازاي ركزت علي اننا لمينا 600 مليار جنيه مش 700

ونسيت اننا سلمنا الناس 10 مليار حنتريش مش 60

يا ابن الكلب يا حرامي

انا طول عمري بقول عليك حرامي

سبعاوي

سبعاوي مات يا فندم انا متولي

متولي

اقتل فرج

يا فندم طب اسمعه تاني بدل ما اتقتل انا زي سبعاوي

اصبر بس يا فندم هفهمك

تفهمني ايه يا فرج

بقي مفهمني انك سارق 100 مليار جنيه

وتطلع سارق 50 مليار حنتريش يعني 500 مليار جنيه

يا فندم ما سرقتش ولا حاجة

اسمع بس

قول يا فرج اما نشوف

دلوقتي الناس جابت 600 مليار جنيه

المفروض اديهم 60 مليار حنتريش

اه

لا يا فندم

انا فتحت لكل واحد منهم حساب في البنك عندي

حطيت فلوسهم في حساباتهم

ومن حقهم بحد اقصي يسحبوا مثلا 20 % منهم سيولة في ايديهم

والباقي كله معاملات بنكية

يعني شيكات وتحويلات

وممنوع اي تعامل اكتر من 10 الاف حنتريش يحصل كاش

لازم من خلال البنك

طب واستفدت ايه كده يا فرج

اقول لك

اولا ال 50 مليار حنتريش دول بقوا في البنك بدل ما كانوا تحت البلاطة

وبناءا عليه انا كدولة اقدر اصرف براحتي

ونبني طرق بقي يا باشا

وكباري

وايه كمان يا فرج

لا يا فندم - طرق وكباري بس

انا اموت ف الكباري

انا ما كنتش اطلع بالكوبري مظبوط يا اما ما اطلعش بيه

طيب ما الناس هيفشخونا في الفوايد يا فرج - انتا عارف الفايدة داخلة علي 20 % دلوقتي

لا ما انا نزلتها لاتنين

نزلتها لاتنين ازاي

زي السكر في الشاي يا ريس

نزلتها لاتنين

انا اللي ماسك اتنين ونزلتها لاتنين انا حر

خلاص انتا حر يا فرج

كمّل

وهتستفيد ايه لما تخلي كل المعاملات تبقي شيكات او تحويلات

هستفيد اني هراقب حركة الفلوس في الدولة

هعرف مين اشتري ايه وبكام

طيب المعاملات اللي تحت 10 الاف حنتريش يا فرج

هتحصل بالفيزا يا فندم

كل محل حتي لو كان محل كشري

هيستلم مكنة فيزا مربوطة علي حسابه في البنك

وكل مواطن هيقبض مرتبه بالفيزا

يروح محل الكشري - ياكل كشري

وهوا طالع يحاسب بالفيزا - ما فيش كاش

الفيزا واصلة ع البنك

كده انا عرفت ان المحل كسب في السنة مثلا 100 الف حنتريش

اقوم قاصص من حسابه ف البنك اوتوماتيك 10 الاف حنتريش يتحولوا ع البنك المركزي كضرائب

طيب واللي هيحاسب كاش يا فرج

دول ينقسموا لقسمين يا فندم

اما واحد بيدفع تمن خدمة او سلعة سريعة الاستهلاك

خدمة زي مثلا ما واحد ييجي يصلح لك الحوض

دي خدمة

خد فلوسه كاش

وده هتمسكه ازاي يا فرج

لا ده مش هامسكه يا فندم - وحار ونار في جتته الفلوس الكاش

او واحد بياخد منتج سريع الاستهلاك

زي مثلا طبق الكشري - اتاكل واتهضم واتصرف في ساعتين تلاتة

وده هتمسكه ازاي يا فرج

لا يا فندم ده مش هامسكه بردو

فرج

اظبط يا فرج

حاضر يا فندم

نيجي بقي للنوع التاني من الكاش

واحد اشتري مثلا طابعة كاش

وحطها في شركته

هتنزل الضرايب حملات عشوائية

تسالك - انتا شاري الطابعة دي ولا سارقها

لا طبعا مش سارقها - طيب - فين الفاتورة - ما فيش فاتورة

تبقي سارقها

وسين وجيم

في الاخر هترسي علي انك مش سارقها - انتا شاريها كاش من غير فاتورة

وبناءا عليه لدفع ضرايبها

وانتوا هتعملوا كده مع كل واحد شاري طابعة يا فرج

لا يا فندك

عينات

اضرب المربوط يخاف السايب

وريهام سعيد تستضيف صاحب قضية الطابعة

وتقول له انتا حيوان

وهوا يطلع يقول انا في الاول والاخر دفعت ضرايب الطابعة اللي كان المفروض المحل هوا اللي يدفعها

وبناءا عليه

اي كلب رايح يشتري طابعة هيشتريها بفاتورة من جهاز فواتير متصل ع النت مع البنك

او هيدفع بالفيزا والفيزا واصلة اوتوماتيك ع البنك

وبناءا عليه انا كده باتحصل علي 95 % من الضرايب اللي المفروض اتحصل عليها

وال 5 % يا فرج

دول بتوع السباك ومحل الكشري اللي كلمتك عنهم

ودول انا افضل لي اطنشهم

لاني لو عينت موظفين يراقبوهم هياخدوا مرتبات اكتر من الضرايب اللي هيلموها

يا ابن الكلب يا فرج

بتشتم ليه يا فندم

لا يا فرج - ده مدح بما يشبه الذم

ايه

قلبظ بجنيه

كمل يا فرج

كمل

ده انا حبيتك قوي يا فرج - ما كنتش اعرف انك حنين كده

وانا مسامحك في ال 5 % اللي ضاعوا من الضرايب

مسامحني ايه يا فندم

انتا اساسا ما بتلمش 60 % من الضرايب اللي المفروض تلمها

انا هخليك تلم 95 وزعلان

بجد يا فرج - احنا بنلم تقريبا 60 % بس من الضرايب

ايوه يا فندم

أحّا يا فرج

كمّل يا فرج

ماشي يا فندم

تعالي بقي للناس اللي كانت جايه تحول فلوسها

دول هنقسمهم لناس غلابة - لحد مليون جنيه مثلا

وده هنحول له عادي

المليون جنيه ب 100 الف حنتريش

حتحط 80 الف حنتريش في البنك وتاخد فيزا تصرف بيها منهم

وتاخد في ايدك 20 الف حنتريش كاش

-

من مليون جنيه ل 10 مليون جنيه

هنقول له تعالي

انتا جايب الفلوس دي منين

من اين لك هذا

مثلا انا تاجر اراضي

جميل

عندك مكتب - عامل سجل تجاري - معاك بطاقة ضريبية

لا

اتفضل خش اعمل مكتب بيع اراضي وعقارات

ونتحاسب اخر السنة الجديدة

-

حلو يا فرج - وحاسبوه علي اللي فات كمان

مش مستاهلة يا فندم - عفا الله عما سلف

-

طب ما هو ممكن يبيع كاش يا فرج

عادي يا فندم

المشتري هييجي يسجل العقد في الشهر العقاري

هنرفض نسجله ما لم يكن صادرا من حد عنده سجل تجاري

او يدفع الضرايب هوا ويسجّل العقد ويبقي يروح يتفاهم مع التاجر براحته

لحد ما تحصل شوية مشاكل الناس تتعلم منها انها ما تشتريش من تاجر غير مسجّل

-

طب وافرض واحد باع بيته الشخصي يا فرج

بردو هييجي المشتري يسجل العقد هناخد منه ضريبة

وبناءا عليه هوا هيخصم تمن الضريبة دي من البائع

طب وافرض ان الناس لسه ما عرفتش يا فرج

اول واحد هيتلسع يا فندم - اللي بعده كلهم هيتعلموا

ونبقي نراضي اللي اتلسع ده سواءا اشتري ارض من مكتب او شقة من مواطن

هنخليه يرفع قضيه ونخليه يكسبها ونرجع له جزء من اللي دفعه وهوا بيسجّل العقد

-

بس ده لمدة سنة مثلا علي ما الناس تتعلم انها اما تشتري من مكتب مسجل في الضرايب

او لو هيشتري من فرد يخصم منه الضرايب

لانه كده كده هيدفعها في الشهر العقاري وهوا بيسجل العقد

-

وبكده ابقي دخلت كل الاقتصاد التحتي في البلد في الضرايب

تحتك

تحتك ايه يا فرج

لا يا فندم هوا اسمه كده

الاقتصاد التحتي - او غير الرسمي

اللي هوا من غير فواتير ولا ضرايب ولا كده

-

عندك مثلا دكتور فاتح عيادة

الكشف بتاعه 100 جنيه للحالة

بيخش له مثلا في اليوم 30 حالة

يعني 3 الاف جنيه في اليوم

يعني حوالي مليون جنيه في السنة

-

ده ما بيدفعش ضرايب

في حين ان الموظف اللي بيقبض 1200 جنيه في الشهر

بيدفع 10 % ضريبة كسب عمل

يرضي مين ده يا سياة الريّس

ده حتّي ما يرضيش القطّة

-

والحلّ يا فرج

الحل يا فندم اننا هنديله جهاز فيزا

الناس تحاسب بالفيزا وتاخد وصل

طبعا الدكتور مش هيحب يقطع لك بالفيزا

لانه لو قطع بالفيزا الضرايب هتعرف دخل له كام وتحاسبه

ماشي

روح بقي اشتري العلاج من الصيدلية من غير وصل

هتلاقي العلاج اوتوماتيك غلي 10 %

والمرة الجاية ما تخشش عند دكتور الا لما يديك وصل طالع من مكنة الفيزا

-

طيب

انا هاشتري من الصيدلي كاش

حلو قوي

تعالي يا حضرة الصيدلي اخر السنة

دخل لك علاج بكام - مثلا ب 10 مليون جنيه

بس مكنة الفيزا بتاعتك مبينة انك حاسبت علي 5 مليون بس

يبقي انتا طلعت علاج ب 5 مليون بدون ضرايب

ادفع

اشرب قهوة - وادفع

-

طيب الصيدلي هيشتري من شركة الادوية كاش بدون فواتير

سهلة

هما كلهم عشرين تلاتين شركة ادوية

هراقبهم

لكن مش هراقب 100 مليون بيروحوا العيادات

-

طيب واللي جاي يحول اكتر من 10 مليون

دول حبايبي دول يا باشا

دول حرامية رسمي

حرام عليك يا فرج - ليه بتسئ الظن

علي رايك يا فندم

اكيد كانوا بيحوشوا من مصروفهم وهما صغيرين لحد ما بقي معاهم اكتر من 10 مليون جنيه

ع العموم

نتحاسب

جبت منين مثلا ال 300 او 400 مليون اللي جاي تحولهم دول

والله مثلا عندي مصنع حديد

او شركة ادوية

ماشي

عدي

حولوا له فلوسه

لكن

واحد شغال مامور جمارك ميناء الأدبيّة

او وكيل وزارة الاثار بأسيوط

حبيبي

تعالي تعالي

تعالي وتعالي تعالي

هتتنازل عن كام للدولة

يا باشا خدو كل الفلوس وسيبوا لي 10 مليون اعيش منهم

ماشي

سيبوله اتنين مليون يعيش منهم

روّح يا عرص

اللي بعده

-

طبعا اللي بعده خاف

جري

هوا معاه مثلا 100 مليون جنيه

هيعمل ايه

هيشتري ارض - عقارات - دهب - دولارات

وبناءا عليه - لمدة شهرين تلاتة - الاسعار هتضرب في سابع سما

ايه اللي بيحصل

اللي بيحصل ان البشوات الحرامية بيغسلوا فلوسهم ولو بالخسارة

ازاي

انتا عندك فدان ارض يسوي مليون جنيه

انا هاشتريه منك ب 10 مليون

ييجي حرامي تاني عاوز يشتريه ب 12

التالت ب 15

المهم الفدان ابو مليون اتباع ب 20 مليون في الاخر

هتروح انتا تحط ال 20 مليون جنيه في البنك

هيقفشوك

تطلع لهم عقد البيع

هيسيبوك

-

الحرامي بقي استفاد ايه

بدل ما كان هيروح يحط ال 100 مليون جنيه في البنك وما يعرفش يقول من اين لك هذا

مش هيهوّب ناحية البنك

هوا اشتري 5 فدادين بال 100 مليون جنيه

وقاعد

-

طيب

فات شهر شهرين تلاتة

رجع سعر الارض زي ما هوا

لان ما عادش فيه حرامية بيغسلوا فلوسهم - كله غسل خلاص

هيرجع سعر الفدان بمليون جنيه

اصبح الحرامي اللي كان معاه 100 مليون سارقهم - بقي معاه 5 فدادين ملك

يسووا 5 مليون جنيه

بس هوا افتدي رقبته

-

والمواطن اللي كان معاه فدان ارض ب مليون جنيه

اصبح معاه 20 مليون جنيه - تمن ما باع الارض وقت الغسيل

يشتري بيهم 20 فدان

-

بس ده غسيل اموال يا فرج

ايوه يا فندم

خليهم يغسلوا

اساسا الحرامية دول سارقين الملايين دي من اللي معاه فدان واتنين

احنا رجعنا الملايين لاصحابها

-

وشلّحنا الحرامية

-

كل ده بتغيير العملة يا فرج

ايوه يا فندم

والشعب عامل ايه دلوقتي

عامل هاشتاج بيقلش فيه علي اسم العملة الجديدة يا فندم

خلّيهم يقلشوا يا فرج

++++++++++++

بسم الله الرحمن الرحيم  
ماذا لو تغيّرت العملة  
-  
بناءا علي طلب قرّاء المقال  
فقد قمت لتحويله لفيديو  
-  
[https://www.youtube.com/playlist…](https://l.facebook.com/l.php?u=https%3A%2F%2Fwww.youtube.com%2Fplaylist%3Flist%3DPLDFyzF_tiJkIeRLsSkuDauhZIzY5_3s8Z%26fbclid%3DIwAR0_5mYYQsvtVxImpr1Q5wrunwHjlPVxt7w1ScQu5XKDcnzyXlayQ8auVRE&h=AT3rbVI2F6gkqc6DXR9ddYzKeGwAa6MAe3Uz70YMr3Nbs4gWrxA0pOWIVT8Xc3zzwjODm_AWD5tnQcz2XYos5Di5FTNpCVBpIA_yWphSjPcd4v13LQWY_8jvkfR0hZJU6lWb6dIbDu4-t-zzLzBs2y7bBgTQKuoD)  
-  
تخيّل قمنا الصبح لقيت الاخبار بتقول  
ايها الشعب السيد في الوطن السيد  
احنا لغينا الجنيه  
وعملنا بداله عملة جديدة اسمها الحنتريش المحلّق في الفضاء  
-  
وكل واحد يروح البنك يدفع كل ما يحتكم عليه من جنيهات  
وياخد بدالها حنتريشات  
-  
بس خلي بالك الحنتريش الواحد بعشرة جنيه  
واللي عنده معزة يربطها  
والسلام عليكم ورحمة الله وبركاته  
-  
طبعا انتا متخيل دلوقتي  
الناس بتقطع بعضها علي شبابيك البنوك  
عشان يبدلوا العملة  
-  
ماشي - خيالك سينيمائي كارتوجرافي بحت  
بس مش ده موضوعنا  
-  
موضوعنا هو خلطة من الاقتصاد ع السياسة  
اتمني ان تستمتعوا به - وتستفيدوا منه  
فلنبدأ  
-  
يعني ايه عملة  
عملة جايه من التعامل  
وهي وسيلة تم اختراعها لتعمل كمخزن وهمي للقيمة  
-  
وهمي ؟  
آه وهمي - مش عاجبك ؟!  
-  
يا عم بس اصبر  
تم اختراعها لتعمل كمخزن وهمي للقيمة  
يتم علي اساسها التبادل بين البائع او مقدّم الخدمة  
والمشتري او المتحصل علي الخدمة  
-  
يعني ايه تم اختراعها  
يعني كان فيه فترة ما فيش فيها عملة  
-  
امال الناس كانت بتبيع وتشتري ازاي  
بالمقايضة  
-  
يعني  
تروح تحلق - وتدي للحلاق 3 بيضات  
او 5 كيزان درة  
او كيلة رزّ  
-  
يقوم الحلاق رايح عاطي بيضة للقهوجي  
وطالب كباية شاي  
وهكذا دواليك  
ايه دواليك دي ؟!  
-  
المهم  
بعد شويه قلنا لا يا جماعة عاوزين حاجة افضل  
فاخترعنا العملة  
-  
في البداية  
كانت العملة مخزن حقيقي للقيمة  
لانها كانت بتصنع من معادن نفيسة فقط  
الذهب او الفضة مثلا  
-  
وبناءا عليه - بغض النظر هيا مختومة بختم الدولة ولا لا  
هيا كده كده ليها قيمة  
قيمة داخلية تتمثل في كونها معدن نفيس ممكن يتباع ويتشري  
-  
وفضل الحال علي كده لحد من 100 سنة مثلا في مصر  
لحد ما البنك الاهلي  
اللي كان بيقوم بدور البنك الاهلي والبنك المركزي  
لحد ما يعملوا بنك مركزي  
-  
البنك الاهلي اصدر عملة الجنيه المصري  
وكان ساعتها قيمته تعادل الجنيه الدهب تقريبا  
يعني حوالي 8 جرام دهب  
-  
وكان البنك بيلتزم انك لو رحت عطيته الجنيه الورق  
من حقك تسترد جنيه دهب  
-  
وفضل الحال علي كده شويه  
لحد ما امريكا اعلنت تخليها  
عن مبدا الالتزام بتساوي قيمة العملة مع قيمة الذهب  
-  
وهنا بدات رحلة طباعة الاموال المريرة  
-  
فمثلا البنك كان فيه 1000 جنيه دهب  
والناس في ايديها الف جنيه ورق  
كده عادي  
-  
المشكلة بدات لما الدولة طبعت كمان الف جنيه ورق  
بقي الشعب في ايده 2000 جنيه ورق  
والبنك فيه 1000 جنيه دهب  
اصبح الجنيه الدهب ب 2 جنيه ورق  
-  
طيب  
الحكومة طبعت كمان 8000 جنيه ورق  
بقي الشعب في ايده 10 الاف جنيه ورق  
والبنك فيه 1000 جنيه دهب  
كده بقي الجنيه الدهب ب 10 جنيه ورق  
-  
اللي انا بكلم حضرتك فيه ده اسمه التضخم  
ان الدولة تطبع فلوس كتير - في حين ان الغطاء النقدي ثابت  
-  
ايه الغطاء النقدي ده  
الغطاء النقدي هو كل ما تمتلكه الدوله من اشياء قيمتها داخلية فيها  
زي الدهب والبترول والمنتجات الصناعية  
قيمة حقيقية مش وهميّة  
-  
حط دول في كفة ميزان  
وكلّ الورق اللي في ايد الناس في كفة ميزان  
-  
الغطاء النقدي بيساوي الورق اللي في ايد الناس  
فلو الورق زاد  
يبقي الغطاء النقدي اصبح يقابل ورق اكتر - يعني سعره زاد  
سعره مش قيمته  
-  
فبدل ما كان مثلا كيلو الطماطم بجنيه  
انتا طبعت ورق اكتر  
بقي كيلو الطماطم باتنين جنيه  
مش قلت لك النقود مخزن وهمي للقيمة  
-  
طب والحل  
الحل يا سيدي  
يا اما نزرع طماطم اكتر  
ساعتها يرجع كيلو الطماطم بجنيه  
-  
او  
نحرق نص الجنيهات اللي في البلد  
وساعتها يبقي كيلو الطماطم بجنيه  
-  
عاوزنا نحرق الفلوس - دي حتي تزول من وشنا  
يا عم اصبر  
-  
مسالة التضخم دي ببساطة تقدر تشبهها بكباية ميه بسكر  
-  
الميه هي الورق اللي في ايد الناس  
والسكر هو الغطاء النقدي  
وقيمة العملة هي حلاوة الميه بسكر  
-  
لو زودت ميه - يعني طبعت فلوس  
حلاوة الميه بسكر هتقل - يعني قيمة العملة هتقل  
-  
طب لو زودت سكر - قيمة العملة تزيد  
يعني زودت الانتاج - اكتشفت دهب - اكتشفت بترول  
-  
طب لو سخنت الميه بسكر فالميه اتبخرت  
حلاوة الميه بسكر تزيد  
يعني لو تخلصت من العملة الكتير اللي في ايد الناس  
هتزود قيمة العملة  
-  
وده كله ايه دخله بعملة الحنتريش المحلق في الفضاء  
يا عم اصبر  
-  
هوا انتا فاكر اننا هنلم جنيهات ونحرقها في ميدان عام  
لا طبعا  
ما بتبقاش كده  
-  
الدول اللي بتحس انها استهبلت زيادة في طباعة العملة  
لحد ما العملة فقدت قيمتها  
وبقي الدولار بعشرين جنيه مثلا  
مثلا يعني  
-  
بتفكر تعمل ايه  
تفكر تطرح عملة جديدة  
تديها اي اسم  
وليكن مثلا الحنتريش المحلق  
-  
يا عم ايه الحنتريش ده ؟  
ده علي اساس انك يعني عارف يعني ايه جنيه ؟!  
تصدق لا  
خلاص مشيها الحنتريش  
-  
بالمناسبة جنيه اصلها ان بريطانيا اكتشفت دهب في غينيا  
فجابته مصر يتصنع منه عمله  
وسموا العملة دي - الغيني  
-  
اللي بقت الجني - زي ما الاسكندرانية بينطقوها  
وبعدين بقت جنيه  
-  
ثم بقي اللحلوح والاهيف والجندي  
واصبح الاتنين جنيه جوز حمام  
والعشرة جنيه بريزة  
وال 100 جنيه بريزة كبيرة  
-  
والاف باكو  
والمليون ارنب  
لان بمجرد ما تمسك اول مليون - هيولد ملايين كتير  
والمليون دولار ارنب اخضر  
-  
لما الجنيهات دي بقي راحت سوريا ولبنان  
والمناطق اللي كانت لسه ما اخترعتش العملة الورقية  
سموها المصريات  
او المصاري  
نسبة لمصر  
لانها كانت مجتلبة ليهم من مصر  
-  
طب ده الجنيه وعرفناه  
ايه بقي الحنتريش  
-  
يقال ان احد الحكماء قال  
قد يوشح الفشلاح عند البعبلي  
فسأله أحد تلاميذه  
وكان نابها  
فقال - وما البعبلي  
فقال الحكيم  
البعبلي هو حتنتوفة كل خبيبص  
-  
ما علينا  
-  
عملة مصر زمان كانت القرش - ايام العثمانيين  
وكان القرش ده يبيعك ويشتريك  
-  
وبعدين عملنا الجنيه ب 100 قرش  
حاليا هنعمل الحنتريش مثلا ب 10 جنيه  
-  
فسيادتك هتروح البنك تدفع 10 الاف جنيه  
يسلموك في ايدك الف حنتريش  
-  
ويبقي الدولار باتنين حنتريش بس  
شفت الهنا  
-  
ويبقي كيلو اللحمة ب 12 حنتريش  
شفت الجمال  
-  
وتبقي بتقبض 200 حنتريش  
إيه ( بصوت أحمد شفيق )  
-  
وانا استفدت ايه كده - ما هيا هيا  
آه  
آه ايه  
آه أيوه يعني - هيا هيا  
-  
امال انتا فاكر الحداية هتحدف عليك كتاكيت  
هيخلولك كيلو اللحمة ب 12 حنتريش  
ويقبضوك 2000 حنتريش  
ده انتا كنت تفجر  
ده انتا كنت تتجوّز علي ام العيال وقتي  
-  
طب ولما هيا هيا - ما يسيبوا الجنيه زي ما هوا  
ليه ؟  
عشان الشعب مش هيستفيد حاجة  
وانا مالي ومال الشعب  
اما انتا انسان غريب صحيح  
-  
شعب ايه  
هوا الشعب اللي هيطبع الحنتريش  
لا الحكومة  
خلاص  
والحكومة مستفيدة من موضوع الحنتريش ده  
-  
مستفيدة ايه  
حبيبي  
انتا كده حبيبي  
ايوه كده  
تجيلي في حتتي افيدك  
-  
شوف يا سيدي  
الحكومة مستفيدة ييجي بخرامانتاشر طريقة  
-  
اولا  
نطلع كل الفلوس اللي تحت البلاطة  
منييييين ؟  
علي عيني  
ده احنا شعب غلبان  
ده احنا بعنا البلاطة  
-  
بس يا خرونج  
خرونج ؟!  
اه خرونج - مش البيه خرونج بردو  
-  
انتا ياد مش لما قالوا لك استمارات قناة السويس ب 13 % فوايد  
لميتوا 65 مليار جنيه في اسبوع  
كانوا فين دول يا خرونج  
كانوا .....  
بس يالا  
-  
امال انتا فاكر هما بيعصروا في الشعب وهما متطمنين ليه  
لانهم عارفين انه لسه معاه فلوس - فمش هينفجر دلوقتي  
-  
والشعب بلّغ عن نفسه اساسا يوم ال 65 مليار دول  
وييجي دلوقتي يقول لك ما فيش وما معاييش والصعبانيات دي  
-  
وبعدين انتا فاكر لما تقول للحكومة انك ما معاكش فلوس تحت البلاطة  
هتقوم الحكومة تصدقك  
-  
ده زي ما تقول لظابط المباحث والله ما سرقت  
فتصعب عليه  
فيسيبك  
شفت الحنان  
ظابط خرّيج البريتش كوثر  
-  
الفلوس اللي في الدولة كلها واخده ارقام  
ومعروف اتطبعت امتي واللي اتعدم منها اتعدم امتي  
-  
يبقي  
المليون كيلو متر مربع اللي اسمهم مصر  
جواهم مثلا 1000 مليار جنيه مطبوعين  
البنوك فيها مثلا 300 مليار  
يبقي ال 700 مليار فين  
هههههههههههههه  
اقول لك ولا تزعلش  
-  
تحت البلاطة  
انتا بقي بتنكر  
براحتك  
انا عارف ازاي اخليك تطلع اللي تحت البلاطة ده  
وهتشوف  
-  
الظاهر انكوا لسه ما تعرفوش رياض البنطلوني  
كده هترجعوني للاساليب السافلة  
القذرة  
اللي انا اساسا بحبها  
باعشقها  
-  
فرج  
افندم  
نزل قرار بكره اننا هنلغي الجنيه  
ونتعامل بالحنتريش  
-  
والحنتريش ب 10 جنيه  
وبعد شهر ما فيش تعامل بالجنيه  
-  
اللي معاه جنيهات بعد شهر يحطّها ففف  
يحطها ففففف  
في اي حتة - مش مهم  
-  
واللي عنده معزة يربطها  
والسلام عليكم ورحمة الله وبركاته  
تنفّذ يا فندم  
-  
وخلال شهر الشعب راح البنوك دفع 600 مليار جنيه  
وقلنا له انه له 60 مليار حنتريش  
سبنا 50 مليار حنتريش في البنك  
وسلمناهم في ايديهم 10 مليار حنتريش يا فندم  
-  
ايه ده يا فرج  
انتا مش لسه قايل لي ان الشعب معاه 700 مليار جنيه  
راحوا فين ال 100 مليار الفرق  
-  
سبعاوي  
افندم  
اربط لي فرج علي ما نشوف ودّي فين ال 100 مليار جنيه  
-  
يا باشا فيه ناس مسافرة ما لحقتش تغير فلوسها  
وناس حراميه خافت تيجي تغير الفلوس لنقول لها من اين لك هذا  
وناس معاها فلوس مزوّرة خافت تهوّب ناحية البنك  
وده في مصلحتنا يا فندم  
-  
مصلحتنا ازاي يا فرج  
انتا عارف اني ما بحبش اي حاجة تيجي ناحية مصلحتي  
هوا اللي هنعمله ف الناس هيتعمل فينا ولا ايه - كلّه الا المصلحة  
-  
لا يا فندم بجد  
ده في مصلحتنا  
فاكر لما قلت لك نسخن الميه بسكر  
فالميه تتبخر فتزيد حلاوة الميه بسكر  
اه فاكر  
-  
اهو ده بالظبط اللي احنا بنعمله يا باشا  
احنا ضيعنا علي الشعب 100 مليار جنيه  
وبكده قللنا عدد الجنيهات اللي في البلد  
فرفعنا قيمة العملة  
-  
سبعاوي  
افندم  
فكّ فرج  
-  
تعالي يا فرج - تعالي يا حبيبي  
ده انا بحبك يا فرج - انا كنت بس بهرج معاك  
-  
متولي  
افندم  
اقتل سبعاوي الخاين العميل اللي زعّل فرج  
واقفلوا علينا الباب انا وفرج  
-  
هتعمل ايه يا ريّس  
هعبر لك عن اعجابي يا فرج  
هنرقص دانص يا فرج  
انتا كنت فين من زمان بافكارك دي  
-  
افكار ايه يا فندم انتا لسه شفت حاجة  
دانا هابهرك  
-  
بسّ انتا ازاي ركزت علي اننا لمينا 600 مليار جنيه مش 700  
ونسيت اننا سلمنا الناس 10 مليار حنتريش مش 60  
-  
يا ابن الكلب يا حرامي يا فرج  
انا طول عمري بقول عليك حرامي  
سبعاوي  
-  
سبعاوي مات يا فندم - انا متولي  
-  
متولي  
اقتل فرج  
يا فندم طب اسمعه تاني بدل ما اتقتل انا زي سبعاوي  
-  
اصبر بس يا فندم هفهمك  
تفهمني ايه يا فرج  
بقي مفهمني انك سارق 100 مليار جنيه  
وتطلع سارق 50 مليار حنتريش يعني 500 مليار جنيه  
-  
يا فندم ما سرقتش ولا حاجة  
اسمع بس  
قول يا فرج اما نشوف  
-  
دلوقتي الناس جابت 600 مليار جنيه  
المفروض اديهم 60 مليار حنتريش  
اه  
-  
لا يا فندم  
انا فتحت لكل واحد منهم حساب في البنك عندي  
حطيت فلوسهم في حساباتهم  
ومن حقهم بحد اقصي يسحبوا مثلا 20 % منهم سيولة في ايديهم  
-  
والباقي كله معاملات بنكية  
يعني شيكات وتحويلات  
-  
وممنوع اي تعامل اكتر من 10 الاف حنتريش يحصل كاش  
لازم من خلال البنك  
-  
طب واستفدت ايه كده يا فرج  
-  
اقول لك  
اولا ال 50 مليار حنتريش دول بقوا في البنك  
بدل ما كانوا تحت البلاطة  
-  
وبناءا عليه انا كدولة اقدر اصرف براحتي  
ونبني طرق بقي يا باشا  
وكباري  
-  
وايه كمان يا فرج  
لا يا فندم - طرق وكباري بس  
-  
حلو يا فرج - انا اموت ف الكباري  
انا ان ما كنتش اطلع بالكوبري مظبوط يا اما ما اطلع بوهش  
-  
طيب بس ما الناس هيفشخونا في الفوايد يا فرج  
انتا عارف الفايدة داخلة علي 20 % دلوقتي  
-  
لا ما انا نزلتها لاتنين  
نزلتها لاتنين ازاي  
زي السكر في الشاي يا ريس  
-  
نزلتها لاتنين  
انا اللي ماسك اتنين ونزلتها لاتنين  
انا حر  
-  
خلاص انتا حر يا فرج  
كمّل  
-  
وهتستفيد ايه لما تخلي كل المعاملات تبقي شيكات او تحويلات  
هستفيد اني هراقب حركة الفلوس في الدولة  
هعرف مين اشتري ايه وبكام  
والم ضرايب يا فندم  
حبيبي يا فرج  
-  
طيب المعاملات اللي تحت 10 الاف حنتريش يا فرج  
-  
هتحصل بالفيزا يا فندم  
كل محل حتي لو كان محل كشري  
هيستلم مكنة فيزا مربوطة بالنت علي حسابه في البنك  
-  
وكل مواطن هيقبض مرتبه بالفيزا  
يروح محل الكشري - ياكل كشري  
وهوا طالع يحاسب بالفيزا - ما فيش كاش  
-  
الفيزا واصلة ع البنك  
كده انا عرفت ان المحل كسب في السنة مثلا 100 الف حنتريش  
اقوم قاصص من حسابه ف البنك اوتوماتيك 10 الاف حنتريش  
يتحولوا ع البنك المركزي كضرائب  
-  
طيب واللي هيحاسب كاش يا فرج  
دول ينقسموا لقسمين يا فندم  
-  
اما واحد بيدفع تمن خدمة  
او تمن سلعة سريعة الاستهلاك  
-  
خدمة زي مثلا ما واحد ييجي يصلح لك الحوض  
دي خدمة  
خد فلوسه كاش  
-  
وده هتمسكه ازاي يا فرج  
لا ده مش هامسكه يا فندم  
وحار ونار في جتته الفلوس الكاش  
إلهي يا ربّ يطفحها  
-  
او واحد بياخد منتج سريع الاستهلاك  
زي مثلا طبق الكشري  
اتاكل واتهضم واتصرف في ساعتين تلاتة  
-  
وده هتمسكه ازاي يا فرج  
لا يا فندم ده مش هامسكه بردو  
-  
فرج  
اظبط يا فرج  
حاضر يا فندم  
-  
نيجي بقي للنوع التاني من الكاش  
واحد اشتري مثلا طابعة كاش  
وحطها في شركته  
-  
هتنزل الضرايب حملات عشوائية  
تسالك - انتا شاري الطابعة دي ولا سارقها  
-  
لا طبعا مش سارقها - انا شاريها  
طيب - فين الفاتورة  
ما فيش فاتورة  
-  
تبقي سارقها  
وسين وجيم واردغانة جامدة قوي سعاتّك  
-  
في الاخر هترسي علي انك مش سارقها  
انتا شاريها كاش من غير فاتورة  
وانا مصدّقك مش هحبسك  
بس هتدفع ضرايبها  
-  
وانتوا هتعملوا كده مع كل واحد شاري طابعة يا فرج  
لا يا فندم  
عيّنات  
-  
اضرب المربوط يخاف السايب  
-  
وريهام سعيد تستضيف صاحب قضية الطابعة  
وتقول له انتا حيوان  
-  
وهوا يطلع مخبّي وشّه  
يقول انا في الاول والاخر دفعت ضرايب الطابعة  
اللي كان المفروض المحل هوا اللي يدفعها  
وحسبي الله ونعم الوكيل في اصحاب المحلات  
-  
وبناءا عليه  
اي حدّ رايح يشتري طابعة بعد كده  
هيشتريها بفاتورة من جهاز فواتير متصل ع النت مع البنك  
او هيدفع بالفيزا والفيزا واصلة اوتوماتيك ع البنك  
-  
وبناءا عليه انا كده باتحصل علي 95 % من الضرايب  
اللي المفروض اتحصل عليها  
-  
وال 5 % يا فرج  
دول بتوع السباك ومحل الكشري اللي كلمتك عنهم  
-  
ودول انا افضل لي اطنشهم  
لاني لو عينت موظفين يراقبوهم  
هياخدوا مرتبات اكتر من الضرايب اللي هيلموها  
-  
يا ابن الكلب يا فرج  
بتشتم ليه يا فندم  
لا يا فرج - ده مدح بما يشبه الذم  
-  
ايه  
قلبظ بجنيه  
-  
كمل يا فرج  
كمل  
ده انا حبيتك قوي يا فرج  
ما كنتش اعرف انك حنين كده  
وانا مسامحك في ال 5 % اللي ضاعوا من الضرايب  
-  
مسامحني ايه يا فندم  
انتا اساسا ما بتلمش 60 % من الضرايب اللي المفروض تلمها  
انا هخليك تلم 95 وزعلان ؟!  
-  
بجد يا فرج - احنا بنلم تقريبا 60 % بس من الضرايب  
ايوه يا فندم  
ماشي يا فرج  
-  
كمّل يا فرج  
كمّل  
-  
ماشي يا فندم  
تعالي بقي للناس اللي كانت جايه تحول فلوسها  
دول هنقسمهم لناس غلابة - لحد مليون جنيه مثلا  
وده هنحول له عادي  
-  
المليون جنيه ب 100 الف حنتريش  
حتحط 80 الف حنتريش في البنك  
وتاخد فيزا تصرف بيها منهم  
وتاخد في ايدك 20 الف حنتريش كاش  
-  
من مليون جنيه ل 10 مليون جنيه  
هنقول له تعالي  
انتا جايب الفلوس دي منين  
من اين لك هذا  
-  
مثلا انا تاجر اراضي  
جميل  
عندك مكتب - عامل سجل تجاري - معاك بطاقة ضريبية  
لا  
-  
اتفضل خش اعمل مكتب بيع اراضي وعقارات  
ونتحاسب اخر السنة الجديدة  
-  
حلو يا فرج - وحاسبوه علي اللي فات كمان  
مش مستاهلة يا فندم - عفا الله عما سلف  
-  
طب ما هو ممكن يبيع كاش يا فرج  
-  
عادي يا فندم  
المشتري هييجي يسجل العقد في الشهر العقاري  
هنرفض نسجله ما لم يكن صادرا من حد عنده سجل تجاري  
-  
او يدفع الضرايب هوا ويسجّل العقد  
ويبقي يروح يتفاهم مع التاجر براحته  
-  
لحد ما تحصل شوية مشاكل  
الناس تتعلم منها انها ما تشتريش من تاجر غير مسجّل  
-  
طب وافرض واحد باع بيته الشخصي يا فرج  
بردو هييجي المشتري يسجل العقد هناخد منه ضريبة  
وبناءا عليه هوا هيخصم تمن الضريبة دي من البائع  
-  
طب وافرض ان الناس لسه ما عرفتش يا فرج  
اول واحد هيتلسع يا فندم - اللي بعده كلهم هيتعلموا  
-  
ونبقي نراضي اللي اتلسع ده  
سواءا اشتري ارض من مكتب او شقة من مواطن  
هنخليه يرفع قضيه  
ونخليه يكسبها  
ونرجع له جزء من اللي دفعه وهوا بيسجّل العقد  
-  
بس ده لمدة سنة مثلا بسّ  
علي ما الناس تتعلم انها اما تشتري من مكتب مسجل في الضرايب  
او لو هيشتري من فرد يخصم منه الضرايب  
لانه كده كده هيدفعها في الشهر العقاري وهوا بيسجل العقد  
دي اللي اسمها الثقافة الضريبيّة يا فندم  
-  
ده انا طول عمري اموت ف الثقافة يا فرج  
-  
وبكده ابقي دخلت كل الاقتصاد التحتي في البلد في الضرايب  
-  
تحتك  
تحتك ايه يا فرج  
-  
لا يا فندم هوا اسمه كده  
الاقتصاد التحتي - او غير الرسمي  
اللي هوا من غير فواتير ولا ضرايب ولا كده  
-  
عندك مثلا دكتور فاتح عيادة  
الكشف بتاعه 100 جنيه للحالة  
بيخش له مثلا في اليوم 30 حالة  
يعني 3 الاف جنيه في اليوم  
يعني حوالي مليون جنيه في السنة  
-  
ده ما بيدفعش ضرايب  
-  
في حين ان الممرّضة اللي بتقبض 1200 جنيه في الشهر  
بتدفع 10 % ضريبة كسب عمل  
يرضي مين ده يا سياة الريّس  
ده حتّي ما يرضيش القطّة  
-  
والحلّ يا فرج  
الحل يا فندم اننا هنديله جهاز فيزا  
الناس تحاسب بالفيزا وتاخد وصل  
-  
طبعا الدكتور مش هيحب يقطع لك بالفيزا  
لانه لو قطع بالفيزا الضرايب هتعرف دخل له كام وتحاسبه  
-  
ماشي  
روح بقي اشتري العلاج من الصيدلية من غير وصل  
هتلاقي العلاج اوتوماتيك غلي 10 %  
-  
والمرة الجاية ما تخشش عند دكتور  
الا لما يديك وصل طالع من مكنة الفيزا  
-  
طيب  
انا هاشتري من الصيدلي كاش  
-  
حلو قوي  
تعالي يا حضرة الصيدلي اخر السنة  
دخل لك علاج بكام - مثلا ب 10 مليون جنيه  
بس مكنة الفيزا بتاعتك مبينة انك بعت ب 5 مليون بس  
-  
يبقي انتا طلعت علاج ب 5 مليون بدون ضرايب  
ادفع  
اشرب قهوة - وادفع  
-  
طيب الصيدلي هيشتري من شركة الادوية كاش بدون فواتير  
سهلة  
هما كلهم عشرين تلاتين شركة ادوية  
هراقبهم  
لكن مش هراقب 100 مليون بيروحوا العيادات  
-  
طيب واللي جاي يحوّل اكتر من 10 مليون  
دول حبايبي دول يا باشا  
دول حرامية رسمي  
-  
حرام عليك يا فرج - ليه بتسئ الظن  
علي رايك يا فندم  
اكيد كانوا بيحوشوا من مصروفهم وهما صغيرين  
لحد ما بقي معاهم اكتر من 10 مليون جنيه  
-  
ع العموم  
نتحاسب  
جبت منين مثلا ال 300 او 400 مليون اللي جاي تحولهم دول  
والله مثلا عندي مصنع حديد  
او شركة ادوية  
-  
ماشي  
عدّي  
حولوا له فلوسه  
-  
لكن  
واحد شغال مامور جمارك ميناء الأدبيّة  
او وكيل وزارة الاثار بأسيوط  
-  
حبيبي  
تعالي تعالي  
تعالي وتعالي تعالي  
هتتنازل عن كام للدولة  
يا باشا خدو كل الفلوس وسيبوا لي 10 مليون اعيش منهم  
-  
ماشي  
سيبوله اتنين مليون يعيش منهم  
روّح يا حرامي  
اللي بعده  
-  
طبعا اللي بعده  
خاف  
جري  
-  
هوا معاه مثلا 100 مليون جنيه  
هيعمل ايه  
هيشتري ارض - عقارات - دهب - دولارات  
-  
وبناءا عليه - لمدة شهرين تلاتة  
الاسعار هتضرب في سابع سما  
ايه اللي بيحصل  
اللي بيحصل ان البشوات الحرامية  
بيغسلوا فلوسهم ولو بالخسارة  
-  
ازاي  
انتا عندك فدان ارض يسوي مليون جنيه  
انا هاشتريه منك ب 10 مليون  
ييجي حرامي تاني عاوز يشتريه ب 12  
التالت ب 15  
المهم الفدان ابو مليون اتباع ب 20 مليون في الاخر  
-  
هتروح انتا تحط ال 20 مليون جنيه في البنك  
هيقفشوك  
تطلع لهم عقد البيع  
هيسيبوك  
-  
الحرامي بقي استفاد ايه  
بدل ما كان هيروح يحط ال 100 مليون جنيه في البنك  
وما يعرفش يقول من اين لك هذا  
فيتشقلط  
-  
مش هيهوّب ناحية البنك  
هوا اشتري 5 فدادين بال 100 مليون جنيه  
وقاعد  
-  
طيب  
فات شهر شهرين تلاتة  
رجع سعر الارض زي ما هوا  
-  
لان ما عادش فيه حرامية بيغسلوا فلوسهم  
كله غسل خلاص  
هيرجع سعر الفدان بمليون جنيه  
-  
اصبح الحرامي اللي كان معاه 100 مليون سارقهم  
بقي معاه 5 فدادين ملك  
يسووا 5 مليون جنيه  
بس هوا افتدي رقبته  
-  
والمواطن اللي كان معاه فدان ارض بمليون جنيه  
اصبح معاه 20 مليون جنيه  
تمن ما باع الارض وقت الغسيل  
يشتري بيهم 20 فدان  
-  
بس ده غسيل اموال يا فرج  
-  
ايوه يا فندم ما انا عارف  
خليهم يغسلوا  
-  
اساسا الحرامية دول سارقين الملايين دي  
من الغلبان اللي معاه فدان واتنين  
احنا رجعنا الملايين لاصحابها  
-  
وشلّحنا الحرامية  
-  
كل ده بتغيير العملة يا فرج  
ايوه يا فندم  
-  
والشعب عامل ايه دلوقتي  
عامل هاشتاج بيقلش فيه علي اسم العملة الجديدة يا فندم  
-  
خلّيهم يقلشوا يا فرج  
خلّيهم يقلشوا  
-  
والسلام عليكم ورحمة الله وبركاته  
-  
[#مرزوقيّات\_في\_الاقتصاد](https://www.facebook.com/hashtag/مرزوقيّات_في_الاقتصاد?source=feed_text&epa=HASHTAG)