[#إدارة\_المهامّ\_المتعدّدة\_والتواصل](https://www.facebook.com/hashtag/%D8%A5%D8%AF%D8%A7%D8%B1%D8%A9_%D8%A7%D9%84%D9%85%D9%87%D8%A7%D9%85%D9%91_%D8%A7%D9%84%D9%85%D8%AA%D8%B9%D8%AF%D9%91%D8%AF%D8%A9_%D9%88%D8%A7%D9%84%D8%AA%D9%88%D8%A7%D8%B5%D9%84?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

ك حدّ في بداية طريقك في البيزنس والعمل الخاصّ - هتقابلك مشكلة التواصل الكتير اللي ممكن يوصل لإنّه يمثّل مشكلة في حدّ ذاته

التواصل نفسه هيبقى مشكلة - مش حلّ المشاكل اللي بتتعرض عليك في التواصل

-

أنا وصلت في مرحلة إنّ الردّ على الإيميل والواتس كان بياخد يوميّا من ساعتين لتلاتة - وممكن اربعة - يعني نصّ ورديّة تقريبا !!

-

ف خلّيني أعرض عليك تجربتي في التعامل مع الموضوع ده

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R) /

-

[#ممنوع\_التواصل\_بالتليفون](https://www.facebook.com/hashtag/%D9%85%D9%85%D9%86%D9%88%D8%B9_%D8%A7%D9%84%D8%AA%D9%88%D8%A7%D8%B5%D9%84_%D8%A8%D8%A7%D9%84%D8%AA%D9%84%D9%8A%D9%81%D9%88%D9%86?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

من حوالي 5 سنين طبّقت المبدأ ده - ولا أخفيك سرّا - أصحاب المصانع بيحسدوني عليه لمّا يقابلوني - بيلاقوا واحد قاعد 3 أو 4 ساعات ما بيجيلوش تليفونات - بينما همّا غرقانين في بحور من التليفونات

-

منعت التواصل بالتليفون ازّاي ؟!

-

ولا حاجة

بقيت عامل الموبايل طول الوقت في وضع الصامت - وما بردّش إلّا على الأرقام اللي اعرفها

-

أفتكر مرّة كنت طالب أوردر من أمازون - وكنت مسافر - فشغّلت رنّة التليفون عشان لمّا المندوب يوصل البيت ويتّصل اسمع الرنّة

كنت سايق - والمندوب اتّصل - ف سمعت صوت غريب في العربيّة

-

يكونش تيل اللفرامل

تكونش العفشة

طاب وطّي الكاسيت شويّة

فين لحدّ ما انتبهت إنّ دي رنّة التليفون بتاعي - أنا حرفيّا ما اعرفش رنّته

-

بعد كده بقيت عامل التليفون في وضع الطيران طول الوقت - وما بردّش لا على اللي اعرفه ولا اللي ما اعرفوش

ورقم الواتس متاح للجميع - اللي عاوز حاجة يبعت ع الواتس

-

ما كده هتضيّع شغل

ولا بضيّع شغل ولا حاجة - اللي عاوز شغل بيكلّمني ع الواتس

-

وتقدر تعمل وضع الطيران - ومعاه تشغّل الإنترنت عادي من الواي فاي - لكن مش من إنترنت الموبايل

-

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R) /

-

[#هات\_ردّاد](https://www.facebook.com/hashtag/%D9%87%D8%A7%D8%AA_%D8%B1%D8%AF%D9%91%D8%A7%D8%AF?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

بسّ ممكن انتا قدرت تعمل ده - أنا ما اقدرش

-

هنا اسأل حضرتك عن طبيعة شغلك

فيه فعلا شغل صعب تجبر الناس اللي بتتواصل معاك فيه يتواصلوا على الواتس

عندك شركة مقاولات مثلا وبتتابع صنايعيّة

-

وهنا يبقى الحلّ هوّا إنّك تفوّض حدّ للتواصل بدالك

والحدّ ده تعرّفه الردود الثابتة بتاعتك

-

وأيّ اتّصال ييجي خارج الردود الثابتة دي - تقعد مع الشخص اللي انتا مفوّضه بالتواصل ده - وتعملوا ردّ ثابت للحاجة دي - وتضيفوه لقائمة الردود الثابتة - بحيث ما يسألكش فيه بعد كده

-

الردود لا نهائيّة - يعني كلّ موقف مختلف - وكلّ حالة بحالتها

-

لا مش لا نهائيّة ولا حاجة - ولا مختلفين

اقعد بسّ اكتبهم - هتلاقيهم في الآخر محدودين

هتلاقي حياتك كلّها بتدور في 10 أو 20 ردّ بتكرّرهم طول الوقت - بسّ انتا لإنّك مش كاتبهم - فمتهيّأ لك إنّهم لا نهائيّين

-

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R) /

-

[#التليفون\_الشخصيّ](https://www.facebook.com/hashtag/%D8%A7%D9%84%D8%AA%D9%84%D9%8A%D9%81%D9%88%D9%86_%D8%A7%D9%84%D8%B4%D8%AE%D8%B5%D9%8A%D9%91?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

بسّ كده قرايبي وأصحابي هيزعلوا

-

قلنا قبل كده في بوست عن طبيعة العلاقات في حياة رجل الأعمال - إنّ كلمة ( صاحب ) هي علاقة مشوّهة من علاقة ( الصديق )

هي مسخ ما بين ( الشخص المعرفة ) و ( الصديق )

-

ف مبدئيّا كده - احتفظ بالأصدقاء - وتخلّص من الأصحاب

-

وقلنا إنّ الأصدقاء في حياتك بيكونوا عادة صفر - أو بالكتير واحد أو اتنين

-

بينما الأقارب

فهتعرّفهم لمّا تقابلهم إنّك دايما عامل تليفونك في وضع الطيران - فما يزعلوش لمّا يكلّموك وما يلاقوش ردّ

واعطيهم رقمك الشخصيّ اللي بتفتحه في البيت فقط

-

ودا حلّ مهمّ جدّا لموضوع التليفون - وآمن جدّا

-

ألا وهو - جيت من فترة عملت تليفون شخصيّ - بحيث بقيت اسيب تليفون الشغل في المكتب فقط - وطول الوقت باتحرّك بالتليفون الشخصيّ اللي رقمه مش مع حدّ غير المعارف القريبة فقط

-

وده له ميزة عظيمة جدّا - إنّي طول ما انا خارج المكتب - ما بشوفش الواتس

-

أقلّ ما في الموضوع ده إنّي كنت بكون سايق مثلا - وتجيلي رسالة على الواتس - فكنت بردّ عليها وانا سايق

حاليا ما فيش رسايل بتجيلي على الموبايل الشخصيّ - ف بسوق في أمان

-

دا غير إنّي كنت ممكن اكون خارج مع المدام والولاد بفسّحهم - يلاقوني سايبهم وبردّ على الواتس !!

حركة بتضايق طبعا - حاليا ما عادتش بتحصل الحركة دي

-

دا غير ميزة تالتة مهمّة - وهي إنّ التليفون الشخصيّ دا لو ضاع مش مشكلة

لكن تليفون الشغل لو ضاع تبقى كارثة

-

[#رابعا](https://www.facebook.com/hashtag/%D8%B1%D8%A7%D8%A8%D8%B9%D8%A7?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R) /

-

[#تخصيص\_أوقات\_للمهامّ](https://www.facebook.com/hashtag/%D8%AA%D8%AE%D8%B5%D9%8A%D8%B5_%D8%A3%D9%88%D9%82%D8%A7%D8%AA_%D9%84%D9%84%D9%85%D9%87%D8%A7%D9%85%D9%91?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

قسّم شغلك عموما لنوعين - نوع ذهنيّ - ونوع تكراريّ

-

الشغل الذهنيّ هوّا اللي بيحتاجك تكون فايق - وفاصل تماما من أيّ مشتّتات حواليك

-

والشغل التكراريّ هوّا اللي ممكن تعمله في أيّ وقت

-

ف أيّ مهمّة بتعملها في شغلك - لازم تكون محدّدها هيّا من أيّ نوع

-

مهمّة مثلا كتابة طلب عرض سعر - دي مهمّة ذهنيّة - محتاجة تركيز - ف دي بخلّيها في بداية اليوم

-

بينما - مهمّة إرسال إيميل طلب عرض السعر - هي مهمّة تكراريّة

هتبعت إيميل ل 60 شركة - كلّ إيميل بياخد دقيقة - يبقى عندك ساعة من الشغل التكراريّ غير المفيد - واللي مش محتاج تركيز

-

يبقى تكتب طلب عرض السعر الصبح - وتبعت الإيميلات آخر اليوم

-

الردود على الإيميلات هي مهمّة ذهنيّة - ف هتخلّيها في بداية اليوم التالي

-

وعموما - أنا بكون مخزّن المهامّ الذهنيّة - ومخزّن المهامّ التكراريّة

كلّ يوم باعمل مهمّة ذهنيّة واحدة في بداية اليوم - ومهمّة تكراريّة في نهاية اليوم

-

لإنّ المهمّات الذهنيّة دي ما تقدرش تعملها طول اليوم

دي بتبقى عاملة زيّ ما تكون سايق العربيّة على أقصى سرعة - ممكن تعمل كده في وصلة سريعة في الطريق - لكن مش طول الطريق - العربيّة هتجهد

-

كذلك المهامّ التكراريّة لو عملتها طول اليوم - هتبقى غير منتج في اليوم ده

-

ف رتّب نفسك - يبقى عندك ساعة أو ساعتين في بداية اليوم بتكون مؤهّل فيهم تعمل مهمّة ذهنيّة

في منتصف اليوم بتعمل مهامّ عضليّة

آخر اليوم بتعمل مهامّ تكراريّة

-

كذلك انتبه ل مهمّة اليوم الكامل - ودي عادة بتكون سفر لمدينة بعيدة

-

فانتبه هترتّب أمورك في الحتّة دي ازّاي

-

أنا مثلا بحاول أخلّي الأيّام دي ما تزيدش عن يوم واحد في الأسبوع

لإنّ الأيّام دي بتحرق يوم وراها

-

ولو مضطرّ أسافر يومين في الأسبوع - بخلّيهم ورا بعض

-

يعني بدل ما أسافر السبت ويضيع عليّا الأحد بسبب الإرهاق

وأسافر الاتنين فيضيع عليّا التلات بسبب الإرهاق - كده يبقوا 4 أيّام من الأسبوع ضاعوا

-

لأ أنا بسافر مثلا السبت والأحد - ويضيع عليّا الاتنين بسبب الإرهاق - يبقى ضاع 3 أيام فقط بدلا من 4

-

مضاف لكده - إنّي بخلّي الأيّام دي تكون قبل يوم راحة

يعني لو عرفت تسافر الأربعاء والخميس - وتاخد الجمعة راحة - يبقى ضاع منّك يومين بدل 3 أو 4

-

وحتّى لو سافرت مثلا السبت والأحد - يبقى خلّي الاتنين يوم للمهامّ الروتينيّة التكراريّة - بحيث تبقى استفدت منّه ولو نصّ استفادة أحسن من ما فيش

-

أو خليه يوم لخروج الأولاد

-

انا قلت قبل كده إنّك عندك 6 أيّام في الشهر للأسرة

-

4 أيّام بتكون فسحة للولاد والمدام مع بعض - كلّ أسبوع يوم

-

ويومين بيكونوا ليك انتا والمدام لوحدكم من غير الأولاد - ودول كلّ أسبوعين يوم

فممكن تخلّي الأيّام دي هيّا اللي بعد أيّام السفر

-

وما تسمعش اللي يقول لك ( عمرك ما هتعرف تعمل توازن بين البيت والشغل )

-

دا مجرّد شخص فشل يعمل حاجة - فحوّلها لقاعدة

عشان يبقى هوّا شخص مجبر على القاعدة - مش شخص فاشل - عقل باطن وكده وبتاع

-

[#خامسا](https://www.facebook.com/hashtag/%D8%AE%D8%A7%D9%85%D8%B3%D8%A7?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R) /

-

[#التواصلات\_الثابتة](https://www.facebook.com/hashtag/%D8%A7%D9%84%D8%AA%D9%88%D8%A7%D8%B5%D9%84%D8%A7%D8%AA_%D8%A7%D9%84%D8%AB%D8%A7%D8%A8%D8%AA%D8%A9?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

ممكن تسمّي دي التنميط

أو الأوتوميشن

-

إعمل فورمة ثابتة لإيميلاتك - غيّر فقط في بياناتها - و send

إعمل ردود ثابتة على الأسئلة المتكرّرة - وابعتها لرقم الواتس بتاع تليفونك الشخصيّ - واللي يسألك سؤال - ادخل على المحادثة اللي بينك وبين رقمك الشخصيّ - وشيّر للأخّ ده الردود الثابتة من هناك

-

إعمل كاتالوج لشركتك شارح كلّ حاجة - اللي يسألك - ابعت له الكاتالوج - وقول له اقرأ صفحة كذا

صوّر فيديو عن الخدمات اللي بتقدّمها - اللي يسألك عن اتفاصيل وعاوز يرغي - ابعت له الفيديو يرغي معاه

-

إعمل فورمة لتسجيل الطلبات على موقعك - واللي عاوز يقدّم طلب - إبعت له الفورم يملاه

-

طبعا الكلام ده كلّه تقدر تسنده للـ ردّاد - أو السكرتير يعني

لكن أنا باتكلّم لو انتا لسّه في مرحلة ال one man show

-

وقلنا قبل كده إنّ المرحلة دي مش عيب

همّا 3 مراحل لازم تعدّي بيهم

وان مان شو

والمؤسّسة المسطّحة

وأخيرا المؤسّسة الكاملة

-

العيب إنّك تعطل في مرحلة أكتر من اللازم - لكن مش عيب إنّك تاخد وقت المرحلة العادي

-

[#سادسا](https://www.facebook.com/hashtag/%D8%B3%D8%A7%D8%AF%D8%B3%D8%A7?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R) /

-

[#الواتس\_آب](https://www.facebook.com/hashtag/%D8%A7%D9%84%D9%88%D8%A7%D8%AA%D8%B3_%D8%A2%D8%A8?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

مبدئيّا كده - ما تسمعش ريكوردات - كلّها عيوب

ليها ميزة واحدة وهي نقل شعور المتحدّث - واحنا مش فارق معانا شعورك - إحنا مش عاشقين بعض - اللي عاوز تقوله اكتبه

-

الكتابة مش فقط أفضل - ولكنّها هي ( الصواب )

يعني غيرها مش وحش - غيرها ( غلط )

-

اللي ما اتكتبش ما اتقالش

-

وأكم من خلافات مع عملاء كان حلّها إنّي باعمل له منشن على ردّ هوّا كاتبه في محادثة الواتس

لكن لو كان اتقال في التليفون - كان زماننا بنتخانق

ولو كان اتسجّل في ريكورد - مع الوقت الريكورد مش هيشتغل

-

بسّ انا كده هاخسر عملاء

شوف حضرتك - قدّامك خسارة بعض العلملاء - وقدّامك خسارة وقتك وأعصابك

إنتا بالخيار - أنا مش باجبرك

-

أنا بقول لك لو عاوز تحافظ على وقتك وأعصابك إعمل كده

لو العملاء في المرحلة الحالية أهم - يبقى ما فيش أيّ مشكلة - لكن ما تشتكيش من ضياع الوقت وحرقة الأعصاب

-

ربّنا سبحانه وتعالى ما وعدش المجاهدين في سبيله بالحسنيين مع بعض - إنتا مين بقى عشان عاوز تاخد الحسنيين مع بعض !!

-

[#سابعا](https://www.facebook.com/hashtag/%D8%B3%D8%A7%D8%A8%D8%B9%D8%A7?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R) /

-

[#إشتغل\_جملة](https://www.facebook.com/hashtag/%D8%A5%D8%B4%D8%AA%D8%BA%D9%84_%D8%AC%D9%85%D9%84%D8%A9?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)

-

فاكر لمّا قلت لك افرز المهامّ الذهنيّة من المهامّ التكراريّة - واعمل دي في وقت ودي في وقت

-

إعمل نفس الموضوع مع الواتس

-

خلّي وقت معيّن خلال يومك للردود على الواتس

-

يعني - ما يكونش الواتس شغّال جنبك طول اليوم

كنت في الأوّل بحطّ الموبايل على وشّه وانا شغّال عشان ما ينوّرش لمّا تجيلي رسايل ع الواتس

-

حاليا بقيت بكون عامل وضع الطيران - وبقوم فاصل الواي فاي عن الموبايل أصلا - وبافتحه على رؤوس الساعات فقط

-

يعني الساعة 10 أفتح النتّ على الموبايل - أشوف رسايل إيه اللي جات من 9 ل 10 - أردّ عليها - وافصل النتّ عن الموبايل - ما افتحوش تاني إلّا الساعة 11

وهكذا

-

ومع الوقت هخلّي الموضوع ده كلّ ساعتين أو تلاتة إن شاء الله

أو مرّة في أوّل اليوم ومرّة في منتصفه ومرّة في آخره

واللي يبعت لي رسالة بالليل أردّ عليه بكره - الدنيا ما طارتش

-

بالمناسبة - اللي يبعت لك رسالة - بعدها بدقايق يستعجلك - بعدها يبعت علامات استفهام - بعدها علامات تعجّب - أوّل ما تفتح الواتس - اعمل له بلوكّ وما تردّش عليه

-

إستكمالا للسياسة دي - سياسة اعتبار كلّ حاجة شغل - وبناءا عليه تحدّد لها هيّا ذهنيّة ولّا بدنيّة - وتخلّيها مع بعضها في وقت واحد

-

بفكّر بعد كده أعمل يوم أكتب فيه كلّ بوستات الأسبوع - وأنشرها بجدول

-

الفيس بيمكّنك من النقطة دي - تكتب 7 بوستات مثلا - وتحدّد له مؤقّت ينزّل البوست ده يوم السبت الساعة كذا - وده يوم الأحد الساعة كذا - لكن ما تكونش فاتح الفيس طول الوقت - دا هيحرق منّك وقت جبّار

-

إشتغل جملة

-

لو هتصوّر ريلز مثلا - صوّر 10 ريلز في يوم - واعمل لهم مؤقّت على الفيس كلّ ريل ينزل كلّ 3 أيّام مثلا

-

خد معاك قميصين وبليزرين وجاكتين وتيشيرتين - واعمل تباديل وتوافيق - هيطلعوا كإنّهم متصوّرين في 10 أيّام مختلفين

-

لكن ما تصوّرش في 10 أيّام - هتلاقي نفسك مضيّع 10 أنصاف أيّام من الشهر - يعني مجموع 5 أيّام

-

بينما لو صوّرت ال 10 ريلز ورا بعض - هياخدوا يوم وخلاص - تبقى وفّرت 4 أيّام لشغلك

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZU4JcieaiidFAggqqw4LP6iQnpbCrOijvBWlPGx6LBN2VJ5InFCuokOjus7A5DVMFN3HrqLDEx9hdazdPojA2QhCUBn0VYozrFwUWzrnxrXLwcxDo0Tuvr-PjcbkNq2_zYPzc67QXIusN7Ls0eo8s23rGp6Fnv9rGJcXYmrSC1d-HDh3Y2Z5plMvPorZVg3bGc&__tn__=*NK-R)