[#إرهاب\_النظريات](https://www.facebook.com/hashtag/%D8%A5%D8%B1%D9%87%D8%A7%D8%A8_%D8%A7%D9%84%D9%86%D8%B8%D8%B1%D9%8A%D8%A7%D8%AA?__eep__=6&__cft__%5b0%5d=AZVP8DCtneicA8sDzsNlib9stNFFeBIRQ2fLfIbDUn14y7xQ_Rzo1DYIjrlT3YPOcfDqQr1D9g1hb29n2yAczEeP-0k4K3hKgdM1scrWfER7ikKIvdaXPM9G8d8nWLu4BaRavL5pjBcKuv1xGNbEYDpmGuv5eYbcvvC--o9Z_nFbdDrhRPidXIuQCOsiZ9hUfq8&__tn__=*NK-R)

.

من المغالطات اللي ممكن حد يمارسها عليك . ما أسميه ( إرهاب النظريات )

.

يعني تقول لحد ما تعملش كذا . ف يقول لك . دا فيه نظرية بتقول نعمل الكذا ده

.

يعني عاوزنا ما نعترفش بالنظريات ؟!

.

لأ طبعا . لكن . لازم ما تتعاملش مع كلام الشخص اللي بيقول لك إن فيه نظرية كذا ده على إنه كلام مسلم بيه

.

فيه احتمالات كتير لازم تحطها جنب احتمال إنه يكون فيه فعلا نظرية بتقول إعمل أو ما تعملش الكذا ده

.

والاحتمالات دي هي

.

الاحتمال الأول /

.

[#ما\_فيش\_نظرية\_أصلا](https://www.facebook.com/hashtag/%D9%85%D8%A7_%D9%81%D9%8A%D8%B4_%D9%86%D8%B8%D8%B1%D9%8A%D8%A9_%D8%A3%D8%B5%D9%84%D8%A7?__eep__=6&__cft__%5b0%5d=AZVP8DCtneicA8sDzsNlib9stNFFeBIRQ2fLfIbDUn14y7xQ_Rzo1DYIjrlT3YPOcfDqQr1D9g1hb29n2yAczEeP-0k4K3hKgdM1scrWfER7ikKIvdaXPM9G8d8nWLu4BaRavL5pjBcKuv1xGNbEYDpmGuv5eYbcvvC--o9Z_nFbdDrhRPidXIuQCOsiZ9hUfq8&__tn__=*NK-R)

.

ودي ممكن تكون بحسن نية أو بسوء نية

.

حسن النية يعني يكون ما فيش نظرية بتقول كده ولا حاجة . دي جدعنة كده من أخينا ده قام مألف جملة وقال لك دي نظرية

.

أنا شخصيا عندي عشرات النظريات بتاعتي مش هتلاقيها في كتب . إبحث مثلا عن معضلة الحجم في الاقتصاد . مش هتلاقيها . دي بتاعتي أنا بس

.

هتلاقي نظرية إسمها إقتصاديات الحجم . لكن معضلة الحجم دي بتاعتي أنا . ف هل أقدر أستدل بيها على حد في حاجة . لأ طبعا . أنا أقدر بيها فقط أوصف موقف بيتكرر قدامي وشفته كتير في صناعات مختلفة . لكن . ما ينفعش تعتمد كنظرية في العلم يعني قبل ما تمر على مراحل كتير

.

في الحالة دي اللي بيقول ( فيه نظرية بتقول كذا ) . بيبقى قصده إنه شاف الموقف دا بيتكرر كتير . دا حسن النية

.

لكن سوء النية معناه إنه يكون حد متعمد يقول رأيه باعتباره نظرية . وهوا عارف إن كلامه غلط

.

يعني حد مثلا يكون صاحبه متعدي على حق حد تاني . ف يقوم داخل وقايل ( الأصول بتقول نقسم البلد نصين ) وفلان يرجع نصف المبلغ المختلف عليه

.

جبت الأصول دي منين حضرتك . وأصول إيه اللي قالت نقسم البلد نصين دي ؟! دي أصول الضلال

.

نقسم البلد نصين معناها إننا مش عارفين الحق فين . ف هننزل الظلم لنصف ظلم . مش هنقيم العدل

.

لو عارفين العدل مش هنروح لموضوع نقسم البلد نصين دا خالص . الموضوع ده معمول فقط لتخفيض الظلم للنصف

.

في نفس حالة ( ما فيش نظرية أصلا ) دي . فيه احتمال تالت . ألا وهو إنه تكون النظرية غلط أصلا

.

بتكون معروفة ومتبعة كنظرية . لكنها غلط

.

زي ما يكون فيه تمرين منتشر من ٥٠ سنة في الجيمات . ويثبت العلم إنه ضار

.

بعد ما يثبت العلم . هيظل فيه مدربين بيتعاملوا مع التمرين ده على إنه من أصول اللعبة . لحد ما يوصلهم الخبر إنه ضار . ولحد ما يقتنعوا بالمعلومة الجديدة أصلا

.

ف لو أنا وصلتني المعلومة . مش معقول إني أقبل من المدرب لما يقول لي ( العلم بيقول تعمل التمرين ده )

.

دا العلم القديم الغلط . عادي جدا . العلم دا صناعة بشرية . مش قرآن

.

وكلام المدرب معاك بالصيغة دي هو ( إرهاب النظريات )

.

الاحتمال الثاني /

.

[#سوء\_الفهم](https://www.facebook.com/hashtag/%D8%B3%D9%88%D8%A1_%D8%A7%D9%84%D9%81%D9%87%D9%85?__eep__=6&__cft__%5b0%5d=AZVP8DCtneicA8sDzsNlib9stNFFeBIRQ2fLfIbDUn14y7xQ_Rzo1DYIjrlT3YPOcfDqQr1D9g1hb29n2yAczEeP-0k4K3hKgdM1scrWfER7ikKIvdaXPM9G8d8nWLu4BaRavL5pjBcKuv1xGNbEYDpmGuv5eYbcvvC--o9Z_nFbdDrhRPidXIuQCOsiZ9hUfq8&__tn__=*NK-R)

.

ودي متنوعة جدا

.

زي اختلاف الزمان أو المكان . يعني مثلا أقول لك إن المنتج الفلاني بيتصنع بالطريقة الفلانية . بينما الطريقة دي تكون اتلغت خلاص . دا اختلاف الزمان

.

أو اختلاف المكان . زي مثلا ما اقول لك إنه المفروض تحط مانع للتجمد في رادياتير عربيتك

.

فيه حاجة بتقول كده فعلا . بس في البلاد اللي فيها جليد . خوفا من إن المياه تتجمد في محرك السيارة ف تكسره

.

لكن احنا ما عندناش جليد حضرتك

.

أو الجمع بين حالتين في حالة واحدة . زي إن فيه نظرية بتتكلم عن حالتين . كل حالة ليها تصرف . ف أخينا ده ياخد تصرف واحد الحالتين ويقول لك عليه النظرية بتقول كده

.

زي ما هو المفروض تعمل عقيقة بخروفين عن المولود الذكر . وخروف واحد عن المولودة الأنثى . ف أخينا ده يقول لك الشرع بيقول إنك تعمل عقيقة للمولود بخروفين

.

أو الفهم الناقص . زي مثلا ما اقول لك المفروض تطلع زكاة ٢.٥ ٪ عن مالك . بس من غير ما اكون فاهم يعني إيه بلوغ النصاب وحولان الحول

.

أو الفهم الشخصي

.

يعني ممكن جدا حد يسمع نظرية بتقول يمين . ف هوا يفهمها شمال عادي جدا . ويبتدي يقول لك دا فيه نظرية بتقول شمال

.

لو رحت تبحث عن النظرية انتا بعد كده هتلاقيها بتقول عكس اللي أخينا ده كان بيقوله

.

وده بينشأ أحيانا من سوء فهم الشخص الأول

.

أو من إنه ما بيديش نفسه فرصة يفهم أصلا . بياخد الجواب من عنوانه من غير ما يقراه أصلا . هوا عبقري ومش محتاج يقرأ التفاصيل عشان يفهم . هوا فهمها وهيا طايرة . بس فهمها غلط

.

ودا الأقرب طبعا للي بيفهمها وهيا طايرة وبيقرا الجواب من عنوانه . الأقرب إنه يفهم غلط

.

سوء الفهم ده أعتقد هو السبب الأكبر لموضوع إرهاب النظريات

.

وكما قال الشاعر

وكم من عائب قولا صحيحا . وآفته من الفهم السقيم

.

الحالة الثالثة /

.

[#تهذيب\_العلم](https://www.facebook.com/hashtag/%D8%AA%D9%87%D8%B0%D9%8A%D8%A8_%D8%A7%D9%84%D8%B9%D9%84%D9%85?__eep__=6&__cft__%5b0%5d=AZVP8DCtneicA8sDzsNlib9stNFFeBIRQ2fLfIbDUn14y7xQ_Rzo1DYIjrlT3YPOcfDqQr1D9g1hb29n2yAczEeP-0k4K3hKgdM1scrWfER7ikKIvdaXPM9G8d8nWLu4BaRavL5pjBcKuv1xGNbEYDpmGuv5eYbcvvC--o9Z_nFbdDrhRPidXIuQCOsiZ9hUfq8&__tn__=*NK-R)

.

تهذيب العلم خيانة

.

تهذيب العلم يعني تكون فيه حالتين بيحصلوا . واحدة منهم نادرة . ف نقوم عاملين النظرية على الحالة العامة فقط

.

تيجي الأجيال اللي بعد كده تتخيل إنه الحالة التانية دي مش موجودة

.

ف ده معنى ( تهذيب العلم خيانة ) . ودي من نظرياتي بردو . إبحث عنها مش هتلاقيها في كتاب

.

ف [#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVP8DCtneicA8sDzsNlib9stNFFeBIRQ2fLfIbDUn14y7xQ_Rzo1DYIjrlT3YPOcfDqQr1D9g1hb29n2yAczEeP-0k4K3hKgdM1scrWfER7ikKIvdaXPM9G8d8nWLu4BaRavL5pjBcKuv1xGNbEYDpmGuv5eYbcvvC--o9Z_nFbdDrhRPidXIuQCOsiZ9hUfq8&__tn__=*NK-R)

.

لا تخضع لابتزاز النظريات

.

وأي كلام يتقال لم بصيغة النظرية . مرره الأول على الفلاتر المذكورة سابقا

.

أولا /

.

إتأكد إن دي نظرية فعلا . ممكن تطلع طق حنك من حد كان معدي ف فرقع نظرية ف الهوا كده عادي

.

ثانيا /

.

إتأكد إن دا هو الفهم الصحيح للنظرية . في مكانها . وزمانها الصحيحين . وبشروطها الكاملة . وحالاتها المختلفة

.

إتأكد إن دي نظرية ( غير مهذبة ) . يعني إتأكد إن النظرية شاملة الاستثناءات والحالات النادرة وشارحه نعمل في الحالات دي إيه ونتعامل ازاي مع الاستثناءات