فيه فكرتين غلط متأصّلين في عقول الناس - خلّينا نناقشهم في البوست ده

-

[#الفكرة\_الأولى](https://www.facebook.com/hashtag/%D8%A7%D9%84%D9%81%D9%83%D8%B1%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R) /

-

[#زكاة\_العلم](https://www.facebook.com/hashtag/%D8%B2%D9%83%D8%A7%D8%A9_%D8%A7%D9%84%D8%B9%D9%84%D9%85?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

ما فيش حاجة في الإسلام إسمها ( زكاة العلم )

-

الزكوات همّا أربعة - زكاة المال والزروع والأنعام والتجارة

ويلحق بيها زكوات أخرى مثل زكاة الفطر

والركاز ( ما يخرج من باطن الأرض ممّا له قيمة )

لكن - ما فيش في الإسلام زكاة إسمها زكاة العلم

-

ولا يحقّ ليك تضيف عبادة من دماغك كده - الزيادة في الدين كالنقص فيه

يعني ينفع مثلا ييجي واحد يقول إنّه اخترع يوم صيام إلزاميّ على الناس غير رمضان ؟!

أو أضاف ركعة للظهر فبقى 5 - واهو الثواب يزيد !!

-

ف بردو ما فيش حاجة اسمها ( زكاة العلم )

-

الاختراع ده اخترعوه الناس ل ( ابتزاز ) العلماء إنّهم يعلّموا الناس ببلاش

-

وهنا هتتعرّض لمسألة - التمييز بين العلم الدينيّ والعلم الدنيويّ

-

كلّ العلم - وكلّ العمل - المذكورين في القرآن والسنّة تقريبا - همّا علم دينيّ - وعمل دينيّ

-

فمبدئيّا - فيه فرق بين العلم الدينيّ والعلم الدنيويّ

-

الردّ هنا بيكون دايما ( ما احنا ممكن بالنوايا نحوّل العلم الدنيويّ علم دينيّ )

-

تمام - بسّ دا من جهة معطي العلم - إنّه هوّا اللي يستحضر إنّه يبتغي بتعليم الناس علمه الدنيويّ ده إنّه يستحضر نيّة النفع للأمّة - زيّ إنّه يكون بيعلّم المسلمين الفيزياء عشان يكونوا أقوياء في تصنيع السلاح مثلا

-

لكن - غير كده - والعادي - والأصل - إنّ الفيزياء دي علم دنيويّ - مش دينيّ

-

وبناءا عليه - مش من حقّك تبتزّ حدّ من علماء العلوم الدنيويّة إنّه ( يزكّي ) عن علمه

-

ولاحظ اختيار كلمة ( زكاة ) - مش صدقة مثلا - لأ إحنا عاوزينه يكون ( ملزم ) يعلّمنا ببلاش

-

ومرجع ده بالمناسبة هو ل ( استصغار ) الناس لقيمة العلم أصلا

-

يعني - ما حدّش هيتصوّر إنّك تقول لبائع الأحذية مثلا ( إعطيني حذاء ببلاش )

لكن - الناس عادي جدّا عندها تقول لك ( علّمني الفيزياء ببلاش )

-

ليه

لإنّ الناس شايفة الحذاء ذو قيمة - لكن علم الفيزياء دا لا قيمة له عندهم أصلا

-

طيّب وبالنسبة للعلم الدينيّ ؟

-

بردو العالم الدينيّ مش ملزم يعلّم الناس ببلاش

-

هوّا لو حدّ سأله - هنا يكون واجب عليه يجاوب - وإلّا يكون يكتم العلم

-

غير كده - عاوز يعلّم الناس - فبها ونعمت

-

عاوز يروح يزرع ولّا يشتغل في مصنع ولّا ولّا عشان ياكل عيش - ف دا حقّه - وما حدّش يقدر يقول له سيب أكل عيشك وتعالى تفرّغ لتلعيم الناس ببلاش

-

لكن - لو قابلته في الشارع وسألته عن مسألة في الدين هوّا يعلم إجابتها - لازم يجاوبك

-

ويكون ملزم بردو بالصدع بالحقّ في حالة إنّ فيه ضرر هيحصل قدّامه

-

ناس مثلا بتقسّم ميراث بطريقة خاطئة - وهوّا عالم بالمواريث - ف دا مش من حقّه يسكت وينتظر الناس تسأله

-

لكنّه مش ملزم يعمل درس علم في المسجد يعلّم الناس علم المواريث مثلا

-

طيّب - لو قابلت عالم فيزياء في الشارع وسألته عن مسألة فيزيائيّة ؟

لا عادي - من حقّه يجاوب أو ما يجاوبش براحته - دا علم دنيويّ

-

دي الفكرة الأولى اللي محتاجين نصلّحها في عقولنا

-

[#الفكرة\_الثانية](https://www.facebook.com/hashtag/%D8%A7%D9%84%D9%81%D9%83%D8%B1%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R) /

-

[#تعدّد\_واختلاط\_النوايا](https://www.facebook.com/hashtag/%D8%AA%D8%B9%D8%AF%D9%91%D8%AF_%D9%88%D8%A7%D8%AE%D8%AA%D9%84%D8%A7%D8%B7_%D8%A7%D9%84%D9%86%D9%88%D8%A7%D9%8A%D8%A7?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

هل ينفع عمل واحد يكون ليا فيه أكتر من نيّة - وهل هاخد ثواب عليهم كلّهم ولّا لأ - النوايا يعني

-

الموضوع ده ممكن تقسّمه ل 4 حالات

-

حالتين في حالة إنّ العمل دينيّ - والنوايا متعدّدة أو مختلطة

وحالتين في حالة إنّ العمل دينيّ - والمكسب مختلط بين دينيّ ودنيويّ

-

الحالة الخامسة هيّا إنّ العمل يكون دنيويّ والنيّة دنيويّة

-

[#الحالة\_الأولى](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

[#العمل\_دينيّ\_والنوايا\_متعدّدة\_صالحة](https://www.facebook.com/hashtag/%D8%A7%D9%84%D8%B9%D9%85%D9%84_%D8%AF%D9%8A%D9%86%D9%8A%D9%91_%D9%88%D8%A7%D9%84%D9%86%D9%88%D8%A7%D9%8A%D8%A7_%D9%85%D8%AA%D8%B9%D8%AF%D9%91%D8%AF%D8%A9_%D8%B5%D8%A7%D9%84%D8%AD%D8%A9?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

واحد تصدّق على جاره - اللي هوّا في نفس الوقت قريبه

ف ده يقدر يستحضر 3 نوايا صالحة هنا

-

1 - نيّة الصدقة

2 - نيّة صلة الرحم

3 - نيّة الإحسان إلى الجار

-

ف ده هياخد 3 ثوابات على عمل دينيّ واحد

-

طيّب لو قدر يستحضر نوايا أكتر ؟!

والله هوّا وشطارته - فيه ناس تقدر تستحضر نوايا متعدّدة من عمل دينيّ واحد

-

وهنا بسمّي دي ( تعدّد ) النوايا - لإنّهم كلّهم نوايا صالحة شبه بعض

-

[#الحالة\_الثانية](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R) /

-

[#العمل\_دينيّ\_والنوايا\_مختلطة\_صالحة\_وفاسدة](https://www.facebook.com/hashtag/%D8%A7%D9%84%D8%B9%D9%85%D9%84_%D8%AF%D9%8A%D9%86%D9%8A%D9%91_%D9%88%D8%A7%D9%84%D9%86%D9%88%D8%A7%D9%8A%D8%A7_%D9%85%D8%AE%D8%AA%D9%84%D8%B7%D8%A9_%D8%B5%D8%A7%D9%84%D8%AD%D8%A9_%D9%88%D9%81%D8%A7%D8%B3%D8%AF%D8%A9?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

يعني هوّا جارنا - وقريبنا - لكن هنتصدّق عليه كمان عشان يحترمنا بعد كده ويعطينا وضعنا

-

كده شكرا يا معلّم - مالكش أيّ أجر دينيّ

-

لو حدّ خلط نوايا صالحة مع نوايا فاسدة - فالنوايا الفاسدة تحبط النوايا الصالحة

-

قال تعالى في الحديث القدسيّ

-

أنا أغْنَى الشُّركاءِ عنِ الشِّركِ ، مَنْ عمِلَ عملًا أشركَ فيه معِيَ تركتُهُ وشِركَهُ

-

لاحظ الموضوع هنا وصل لإنّه يبقى ( شرك ) !!

وخاف من دي - وافتكرها - عشان هنحتاجها بعدين

-

[#الحالة\_الثالثة](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%84%D8%AB%D8%A9?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

[#العمل\_ديني\_وله\_مكسب\_دنيويّ\_غير\_مقصود](https://www.facebook.com/hashtag/%D8%A7%D9%84%D8%B9%D9%85%D9%84_%D8%AF%D9%8A%D9%86%D9%8A_%D9%88%D9%84%D9%87_%D9%85%D9%83%D8%B3%D8%A8_%D8%AF%D9%86%D9%8A%D9%88%D9%8A%D9%91_%D8%BA%D9%8A%D8%B1_%D9%85%D9%82%D8%B5%D9%88%D8%AF?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

عمدة الكلام في الحالة دي هو حديث سيّدنا عمرو بن العاص رضي الله عنه - حبيبي الثالث بعد سيّدي عمر ومعاوية - رضي الله عنهم - وعن الصحابة أجمعين

-

قال رسول الله صلّى الله عليه وسلّم لسيّدنا عمرو بن العاص

-

يا عَمرُو، إنِّي أُريدُ أن أَبعثَك على جَيشٍ فيُغنِمَك اللهُ، وأَرغَبَ لك رغبةً منَ المالِ صالحةً، قُلتُ: إنِّي لم أُسلِمْ رغبةً في المالِ، إنَّما أَسلَمْتُ رغبةً في الإسلامِ، فَأكونَ معَ رَسولِ اللهِ، فَقال: يا عمرُو،‍ نِعْمَ المالُ الصَّالحُ للمَرءِ الصَّالحِ

-

ف هنا سيّدنا عمرو بن العاص كانت نيّته خالصة فقط في الاتّجاه الدينيّ

وبعدين ظهر له مكسب دنيويّ ( غير مقصود )

-

هنا ياخد ثوابه الدينيّ عادي جدّا - ومكسبه الدنيويّ لا يدخل في باب الشرك - لأنّه لم يكن يقصده

-

بالمناسبة - الحديث ده هو أكثر ما يستدلّ به الناس على إنّك تقدر تخلط نوايا دينيّة ودنيويّة وتاخد ثواب النوايا الدينيّة

-

لكن دا بسبب سوء فهم منهم للموقف - وإنّهم مش فاصلين الحالة دي لحالتين مختلفتين حسب هوّا كان قاصد الأجر الدنيويّ ولّا جاله بدون قصد

-

والاختبار هنا بسيط - شوف - هل لو بتعمل عمل دينيّ - وبيجيلك عليه أجر - هل لو الأجر ده انقطع - هل هتنقطع عن العمل الدينيّ ده ؟!

-

يعني - إنتا مثلا بتحفّظ الناس القرآن مقابل أجر شهريّ

جميل

هل هنا تقول أنا باخد ثواب تحفيظ الناس القرآن

-

والله الاختبار عندك انتا - إسأل نفسك - لو الشهر الجايّ المجموعة دي بطّلت تعطيك أجرك الشهريّ - هل هتستمرّ في تحفيظهم ؟!

إنتا اللي تجاوب

-

وغالبا هتكون الإجابة لأ - لإنّك شغّال الشغلانة دي عشان تصرف على بيتك وأهلك - ف لو انقطع الأجر - هتبحث عن شغلانة تانية تكفي بيها نفسك وأهلك

-

ف هنا بقول لك - خلّي نيّتك إنّك بتشتغل عشان تاخد الأجر فقط - ما تشركش هنا نيّة الأجر الدينيّ - لإنّك لو عملت كده هترجّع نفسك للحالة التانية - وهي اختلاط النوايا

-

وهوّا الأجر الدنيويّ حرام يا مولانا ؟!

لأ مش حرام

لكن الحرام إنّك تشركه مع النيّة الدينيّة - هتدخّل نفسك في شرك

-

بسّ أنا باخد الأجر ده أصرفه في حلال

حلووووووووو قويّ

هنا بقول لك - إفصل النيّتين عن بعض

-

إنتا بتعمل العمل الدنيويّ هنا ( اللي هوّا تحفيظ القرآن ) بغرض الحصول على أجر - ومش منتظر من دا ثواب - دا عمل دنيويّ خالص - مش حرام إنّك يكون ليك عمل دنيويّ خالص

-

خدت الأجر بقى - هنا تبدأ تنشأ نيّة جديدة في ( إنفاق المال ) ده

-

يعني

هتنفق منّه على أهلك بنيّة النفقة على الأهل - ودي نيّة صالحة وتؤجر عليها

هتنفق بيه على نفسك بنيّة إعفاف النفس - ودي نيّة صالحة تؤجر عليها

هتتصدّق منّه - ودي نيّة صالحة تؤجر عليها

-

ف إفصل بين المرحلتين - تجنّبا لإنّك لو خلطت النوايا في المرحلة الأولى - تقوم واقع في مصيدة الشرك من حيث لا تدري

-

[#الحالة\_الرابعة](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%B1%D8%A7%D8%A8%D8%B9%D8%A9?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

[#العمل\_ديني\_وله\_مكسب\_دنيويّ\_مقصود](https://www.facebook.com/hashtag/%D8%A7%D9%84%D8%B9%D9%85%D9%84_%D8%AF%D9%8A%D9%86%D9%8A_%D9%88%D9%84%D9%87_%D9%85%D9%83%D8%B3%D8%A8_%D8%AF%D9%86%D9%8A%D9%88%D9%8A%D9%91_%D9%85%D9%82%D8%B5%D9%88%D8%AF?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

دي اتكلّمنا عنها في الفقرة السابقة - إنّ حدّ يخلط عمل دينيّ بنيّة دينيّة ودنيويّة

-

ف كده هيسقط عمله

-

ف الأفضل ليه إنّه ( يفصل ) بين المرحلتين

-

إعمل العمل الدينيّ بنيّة دنيويّة - دا مش حرام

-

بحفّظ الناس القرآن عشان آخد أجر - عادي

-

أنا إمام وخطيب في الأوقاف باخد مرتّب - يبقى أنا باعمل خطبة الجمعة دي كوظيفة باخد عليها أجر

-

طاب بصلّي بالناس - هافصل النيّة هنا ازّاي ؟! - أو هصلّي بنيّة الراتب ازّاي ؟!

لأ - خلّي دي بنيّة دينيّة خالصة

-

هوّا ينفع ؟!

ما عندك الاختبار

-

إسأل نفسك - لو الوزارة منعت عنّك الراتب - هتفضل تصلّي ؟

أيوه

-

يبقى فعلا انتا تقدر تصلّي بنيّة خالصة دينيّة ما فيش فيها دخل بالأجر

-

وممكن تبقى تعمل درس تطوّعي بعد كده إنتا مش ملزم بيه - وتستحضر فيه النيّة الخالصة للأجر الدينيّ - يبقى تمام

-

لكن ما تخلطش العمل اللي بتاخد عليه مرتّب بنيّة دينيّة - عمرك ما هتعرف تخلص النيّة الدينيّة دي

-

[#الحالة\_الخامسة](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AE%D8%A7%D9%85%D8%B3%D8%A9?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

[#العمل\_دنيوي\_والغرض\_دنيويّ](https://www.facebook.com/hashtag/%D8%A7%D9%84%D8%B9%D9%85%D9%84_%D8%AF%D9%86%D9%8A%D9%88%D9%8A_%D9%88%D8%A7%D9%84%D8%BA%D8%B1%D8%B6_%D8%AF%D9%86%D9%8A%D9%88%D9%8A%D9%91?__eep__=6&__cft__%5b0%5d=AZWb38tNnXRjXXEqfptFuNppgA4xGa7sEekbMi-oXEjMGHYgd-xwj844b8RGGjmJ1sNrLifwiCT68Q83DI2VQN7QXCAhU4vkN81ld8R8ooKrhYCdVlxs19VLh_3NTbnos3cEOvL4uMb7rlgaNNwk8R14-dA3tZ1GcOOpuS3gxbBsTddWN8XnJxMDPmjXo3HQXsE&__tn__=*NK-R)

-

ودي بسيطة - ولا تعتبر حالة أصلا

واحد بيشتغل عشان يكسب - عادي جدّا - ما عندوش نوايا مختلطة ولا حاجة

-

ولو الشخص ده استحضر النيّة الدينيّة في العمل - يبقى يستحضرها خالصة للأجر الدينيّ فقط

-

لكن ما يضيفش الأجر الدينيّ على الأجر الدنيويّ ويقول ( أهو بالمرّة ناخد ثواب )

الثواب ما بيتّاخدش ( بالمرّة ) !!

الله سبحانه وتعالى غنيّ عن ذلك

-

واحد مثلا بيروح الجيمّ بنيّة التقوّي على العبادة - بسّ خلاص - دي نيّة واحدة

-

لكن - لو عاوز يتقوّى على العبادة - ويبقى جسمه قويّ بردو لنفسه - كده شرك في النيّة

-

طاب لو عاوز يبقى جسمه قويّ لنفسه - وبعد ما جسمه بقى قويّ ف هوّا تعبّد لله سبحانه وتعالى مستعينا بالجسم ده - يبقى كده فصل المرحلتين عن بعض

-

طاب لو بيروح الجيمّ عشان يبقى قويّ - ويتمنظر بعضلاته على الناس - دي نيّة دنيويّة - مع نيّة فاسدة !!

-

دي مش مجرّد إنّه مش هياخد ثواب عليها - دا هياخد ذنوب عليها

-

أخيرا

انا كلّ منتجاتي على الصفحة هنا - أو على قناة المكتب - هي منتجات تسويقيّة لشغلي - ف ما بكونش ناوي منها أجر دينيّ

-

لمّا يبقى الشغل ييجي - وآخد عليه فلوس - ساعتها باحتسب الأجر في إنفاق الفلوس دي في أوجه واجبة عليّا دينيّا - زيّ النفقة على الأهل وإعفاف النفس والصدقة - ودي اللي بارتجي منها الأجر الدينيّ

-

ولا عمرك هتلاقيني كاتب في نهاية بوست مثلا إنّي بسأل الل سبحانه الثواب على البوست ده او الفيديو ده

-

وعموما /

-

الإخلاص شبه مستحيل أصلا

فلتدع الله سبحانه وتعالى أن يلهمك الإخلاص ولو في سجدة واحدة - لو رزقتها لكفتك أصلا

-

وقد يكون الأجر اللي بتاخده أصلا هو عن ( مجاهدتك لنفسك في الإخلاص )

لكن الإخلاص نفسه - ف صعب جدّا حدّ يوصل له

-

يبقى امشي بالمنهج اللي ذكرته لك ده في النوايا - عشان قلبك يستريّح

-

وهديّة أخيرة !!

إجعل لك خبيئة !!

-

يعني إيه

يعني خلّي ليك عمل - ولو صغيّر جدّا - لكن ما حدّش يعرف عنّه حاجة إطلاقا غير الله سبحانه وتعالى

إعمله في مكان مستخبّي جدّا - ومستحيل حدّ يكون مطّلع عليه

دا اللي ممكن تطلع بيه من الدنيا