[#الحلّ\_المثاليّ\_لتوظيف\_الأموال](https://www.facebook.com/hashtag/%D8%A7%D9%84%D8%AD%D9%84%D9%91_%D8%A7%D9%84%D9%85%D8%AB%D8%A7%D9%84%D9%8A%D9%91_%D9%84%D8%AA%D9%88%D8%B8%D9%8A%D9%81_%D8%A7%D9%84%D8%A3%D9%85%D9%88%D8%A7%D9%84?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R)

-

توظيف الأموال مصطلح اشتهر في مصر في الثمانينات - وكان روّاده ناس زيّ السعد والريّان

والفكرة ببساطة إحنا تجّار شطّار - بنتاجر في المليون يكسب 200 ألف مثلا

هات مليون - وآخر السنة المليون لو كسب 300 ألف - إحنا ناخد منهم 50 مثلا - وانتا 250

-

وحصل مشاكل بسبب الموضوع ده - الله أعلم كانت مفتعلة ولّا حقيقيّة

المهمّ

الدولة طلّعت قانون 146 لسنة 1988 بتجريم توظيف الأموال

-

الموضوع ده طبعا - حتّى بعد تجريمه - فضل شغّال - وتحوّل مع الوقت لمصطلح ( المستريّح )

-

الجدير بالذكر إنّ مصطلح المستريّح بيروح أكتر لمفهوم ( النصب )

-

يعني بيكون ما فيش مشروع ولا حاجة - هوّا واحد بياخد فلوس من الشريحة الأولى من الضحايا - ويعطيهم أرباح من أصل فلوسهم أصلا - فيوهم الشريحة التانية بالربح - فالشريحة التانية تحطّ فلوس - فياخد منها ويعطي أرباح للشريحة الأولى - وياخد من أرباح الشريحة التالتة يعطي للشريحة التانية - وهكذا

-

الاختراع ده إسمه العلميّ ( مخطّط بونزي ) - بونزي ده إسم نصّاب إيطاليّ هوّا اللي اخترع الموضوع ده - بسّ احنا في مصر سمّيناه المستريّح

-

وسمّينا عمليّة النصب دي ( تلبيس طواقي ) - يعني بتشيل الفلوس من جيب شريحة تعطيها للتانية - زيّ ما تقلّع واحد طاقيّة وتلبّسها لواحد تاني

-

وللعجب - فيا ترى مين المستريّح - هل النصّاب ولّا الضحيّة ؟!

غالبا المستريّح هوّا الضحيّة مش النصّاب - لإنّه هوّا اللي بيبقى عاوز يكسب وهوّا مستريّح

-

وممكن الضحيّة نفسه يكون مجرم

بيكون عارف الموضوع - فبيحطّ نفسه في الشريحة الأولى ولّا التانية - عشان ياخد من فلوس الشرايح اللي بعده - ويلحق يخلع قبل ما النصّاب يهرب بالفلوس

-

عشان كده ما بيصعبش عليّا ضحايا الموضوع ده - لإنّي باعتبرهم مجرمين مش ضحايا - بسّ طبعا لو الباب قفل على صباعه هيقول أنا ضحيّة - قالوا للحرامي احلف يعني - فأنا باعتبره مشارك في الجريمة وليس ضحيّة لها - خصوصا إنّ موضوع المستريّح ده ما بقاش مفاجأة يعني والناس بتسمع عنّه لأوّل مرّة

-

بسّ احنا لمّا بناخد فلوس الناس ما بيكونش قصدنا النصب

-

ما هي دي المفاجأة حضرت

قانون توظيف الأموال ما بيتكلّمش عن النصب

النصب ده تبع قانون النصب - قانون العقوبات يعني

-

لكن توظيف الأموال بيتكلّم عن الحالة اللي ما بيكونش غرضها النصب

-

بيتكلّم عن حالة الناس المحترمين اللي بياخدوا فلوس الناس بقصد تشغيلها فعلا

فدول بقى - مجرمين - طبقا لقانون توظيف الأموال

-

حاجة كده عاملة زيّ ما هو ممنوع تتاجر في العملة في مصر

فما تجيش تقول لي بسّ دي عملة حقيقيّة مش مزيّفة

-

لو مزيّفة هتبقى قضيّة تزييف حضرتك

لكن لو سليمة - هتبقى قضيّة إتجار في العملة

-

طيّب

وإيه الحلّ ؟

-

الحلول بالترتيب هي كالتالي

-

[#الحلّ\_الأوّل](https://www.facebook.com/hashtag/%D8%A7%D9%84%D8%AD%D9%84%D9%91_%D8%A7%D9%84%D8%A3%D9%88%D9%91%D9%84?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

[#الشراكة\_بالمجهود](https://www.facebook.com/hashtag/%D8%A7%D9%84%D8%B4%D8%B1%D8%A7%D9%83%D8%A9_%D8%A8%D8%A7%D9%84%D9%85%D8%AC%D9%87%D9%88%D8%AF?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R)

-

فيه ناس بتاخد الحلّ عن طريق الشراكة بالمجهود

يعني يقول لك انا معايا فلوس - وانتا بتفهم في الموضوع الفلانيّ

فخد الفلوس بتاعتي اشتغل بيها - ونتحاسب

-

وموضوع الشراكة بالمجهود ده ألعن فكرة شفتها في البيزنس

عشان كده أنا ضدّها على طول الخطّ

-

فيه شويّة قواعد كده الشراكة بالمجهود بتضرب بيهم عرض الحائط - فالضربة بتيجي في وشّ صاحب الفلوس

-

منها مثلا - إنّه ما حدّش هيشيل همّ فلوس مش فلوسه

-

منها إنّ الشريك بالمجهود المفروض يكون عنده خبرة فنّيّة وإداريّة - لكنّه دايما بيكون عنده واحدة منهم فقط

-

يا إمّا صنايعيّ - لكنّه ما يعرفش حاجة في الحسابات - فيخسر

-

يا إمّا كان ماسك حسابات مشروع زيّ ده كموظّف في شركة - فيطلع يشارك حدّ بالمجهود - وهوّا ما يعرفش الفنّيّات - فيخسر - بردو

-

ففي الآخر المشروع يخسر لنقص عنصر من العنصرين - الإداريّ أو الفنّيّ - فاللي يشيل الليلة صاحب المال

-

من القواعد اللي الشراكة بالمجهود بتهملها أصلا هي قواعد المضاربة - وده حكم شرعيّ - اللي هوّا إسمه حاليا الشراكة بالمجهود

-

فالمضاربة دي ( الشراكة بالمجهود ) - ليها قواعد شرعيّة - إحنا مش هنخترع لها قواعد

-

من قواعد المضاربة إنّ ربح المضارب ( الشريك بالمجهود ) - هو نسبة من ربح المشروع - وليس من المبيعات

-

منها - إنّ ربح المموّل هو نسبة من الربح بردو - مش من رأس المال - وإلّا يبقى ربا

ولا يجوز بردو إنّه يكون مبلغ محدّد بشكل مسبق - دا بردو ربا

-

منها - إنّ المموّل مش من حقّه يكتب شيكات على المضارب - لإنّ حضرتك مش مسلّفه الفلوس - إنتا مشاركه

فلو كتبت شيكات - جه المشروع خسر - جيت انتا رفعت الشيكات على المضارب وخدت منّه فلوس - تبقى الفلوس دي انتا خدتها بالباطل

إنتا فلوسك خسرتها في المشروع - اللي خدته بالشيكات ده أكل لأموال الناس بالباطل

-

منها - إنّ المشروع لو خسر - فالمضارب لا يدفع أموالا للمموّل - المضارب لا يخسر أموال - المضارب يخسر مجهوده الذي لم ينتج عنه ربح

-

إلّا لو الخسارة نتجت بسبب تقصير المضارب - ودي صعب جدّا تثبتها

-

وفي الحالة دي الفلوس اللي هيدفعها المضارب هتكون تعويض للمموّل - وليست خصما من ربح المضارب

تعويض يعني إنتا تسبّبت في الإضرار بيّا - فبتدفع لي تعويض عن الإضرار - مش عن الخسارة

لكن - لو المشروع خسر لوحده - فما فيش ضرر سبّبه المضارب للمموّل - دي خسارة قدريّة

-

منها - إنّ المضارب لا يأخذ راتب - لمّا حضرتك تاخد راتب مقابل مجهودك - أمّال هتاخد الربح مقابل إيه - مجهودك ؟!! بردو ؟!! إنتا طالع بدورين في الشركة دي ولّا إيه ؟!!

-

المضارب زيّ السمسار - لو البيعة ما تمّتش - ما بياخدش حاجة

-

عشان كده بكره موضوع الشراكة بالمجهود ده - لإنّه بيكون فيه عكّ كتير كما تقدّم

-

وبشوف إنّ الصحّ هوّا إنّ الشريك بالمجهود ده يتلغى - ويبقى موظّف عند صاحب المال - موظّف براتب

-

وممكن يكون ليه نسبة على المبيعات أو الأرباح حسب الاتّفاق - زيّه زيّ أيّ موظّف في شركة له راتب - وممكن تكون ليه عمولة على المبيعات أو الأرباح

-

لكن يظلّ المشروع ملكيّة خاصّة ومتفرّدة للمموّل - حبّ يمشّي المدير الحالي يمشّيه وقت ما يحبّ - حبّ يحاسبه يحاسبه

لكن الشريك بالمجهود ده ما تعرفش تحاسبه - ما هو شريك بقى !!

-

[#الحلّ\_الثاني](https://www.facebook.com/hashtag/%D8%A7%D9%84%D8%AD%D9%84%D9%91_%D8%A7%D9%84%D8%AB%D8%A7%D9%86%D9%8A?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

[#الشراكة\_بالتوصية](https://www.facebook.com/hashtag/%D8%A7%D9%84%D8%B4%D8%B1%D8%A7%D9%83%D8%A9_%D8%A8%D8%A7%D9%84%D8%AA%D9%88%D8%B5%D9%8A%D8%A9?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R)

-

شركة التوصية البسيطة هي شركة بيكون فيها مجموعة شركاء

بعضهم إسمهم ( شركاء متضامنين ) - ودول بيكونوا متدخّلين في الإدارة والتمويل

وبعضهم إسمهم ( شركاء موصين ) - ودول بيكونوا مشاركين بالتمويل فقط - لكن لا يتدخّلوا في الإدارة

-

فلو حضرتك عندك شركة وحابب تدخّل فيها مموّل بشكل رسميّ وقانونيّ ولا يخضع لقانون توظيف الأموال - ممكن تدخّله كشريك موصي

ولو حضرتك معاك فلوس - وعاوز توظّفها في شركة - وتكون ضامن حقّك - فممكن تدخل كشريك موصي في الشركة دي

-

لكن بردو النموذج ده له عيوب - ألا وهي

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

المشارك بالتوصية رغم إنّ القانون بيقول إنّه مالوش في الإدارة - إلّا إنّه هيتدخّل في الإدارة بردو عادي

-

ليه ؟

لإنّها عادة بتكون شركة بين ناس تعرف بعضها بشكل شخصيّ - فصعب تفصل حدّ بشكل عمليّ عن الإدارة

-

شركات التوصية هي نوع من الشركات إسمه ( شركات الأشخاص )

واخد بالك من كلمة ( الأشخاص )

-

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

حضرتك كشريك موصي مش هتعرف تمسك حسابات الشركة الصحيحة عشان تحاسب عليها الشركاء المتضامنين آخر السنة وانتا بتاخد أرباحك

-

ليه ؟

لإنّ الشركة بتاعتكوا - زيّ أيّ شركة - بتكون ضاربة الحسابات عشان تبان قدّام الحكومة كسبانة أقلّ من الواقع - فما تدفعش ضرائب كاملة

-

فهتحاسب شركائك المتضامنين ازّاي !!

اللي هيقولوا لك عليه كسبناه هتصدّقهم وخلاص

لو قلت لهم هاتوا الورق نتحاسب - هتلاقي الورق متفبرك

-

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

حضرتك كشريك متضامن - عاوز كلّ فترة تدخّل مموّل جديد - هتبقى ربكة ليك - لإنّك مش كلّ شهرين تلاتة هتغيّر السجلّ التجاريّ للشركة عشان تدخّل مموّل

ولو خدت فلوس من حدّ من غير ما تدرجه في السجلّ التجاريّ للشركة - بقى توظيف أموال

-

ولاعتبار الشخصانيّة في الشركة دي - فحضرتك مش هتعرف تدخّل حدّ من خارج دايرة الشركاء - اللي همّا معارف أصلا - فممكن يستهجنوا دخول شركاء غريبين عنهم

-

وده يودّينا للحلّ المثاليّ من وجهة نظري - وهو

-

[#الحلّ\_الثالث](https://www.facebook.com/hashtag/%D8%A7%D9%84%D8%AD%D9%84%D9%91_%D8%A7%D9%84%D8%AB%D8%A7%D9%84%D8%AB?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

[#شركات\_المساهمة](https://www.facebook.com/hashtag/%D8%B4%D8%B1%D9%83%D8%A7%D8%AA_%D8%A7%D9%84%D9%85%D8%B3%D8%A7%D9%87%D9%85%D8%A9?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R)

-

مبدئيّا كده - كتصحيح لغويّ - هيّا إسمها شركة مساهمة - مضاف ومضاف إليه - وليس منعوت ونعت

شركة مساهمة - زيّ شركة بسكويت

مش شركة مساهمة - زيّ شركة كبيرة

-

مساهمة هي بيان لنوع الشركة بالنسبة للشركات الأخرى - مش وصف ليها

-

لكن عشان اسمه إيه اللي قال لك تؤمّم الشركة العالميّة لقناة السويس البحريّة شركة مساهمة مصريّة قالها كده - بالهاء - مش بالتاء - فمشيت كده

-

والناس فرحت قوي

سرقنا الشركة من الإنجليز وعملناها مصريّة - فالناس فرحت بالسرقة !!

-

وخد لك عشرين تلاتين سنة بقى الاستثمار الأجنبيّ مش عاوز يعتّب مصر

ونحلف لهم إنّنا والله حرّمنا ولغينا موضوع التأميم ده - وعملنا قوانين بده -لدرجة إنّنا حطّيناها لهم في الدستور - وما حدّش عبّرنا

يا عالم سماح - إحنا كنّا هبل وماشيين ورا واحد ما يعرفش حاجة في الاقتصاد وبنهيّص

عبد الناصر ما كانش بتاع اقتصاد - هوّا كان بتاع حروب - كان متخصّص في حاجة معيّنة في الحروب

-

نرجع لموضوعنا

إيه ميزة شركات المساهمة عن شركات التوصية

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

شركة المساهمة شركة أموال - فما فيش علاقة شخصيّة بين المساهمين فيها

-

يعني ممكن أيّ حدّ من أيّ حتّة يدخل يشتري سهم من أسهم الشركة ويبقى مموّل فيها - وله حقّ الحصول على الأرباح آخر السنة - ويبيع سهمه بالقيمة الجديدة في أيّ وقت متحصّلا بذلك على ربح من خلال ارتفاع قيمة السهم

-

يعني - أنا اشتريت سهم السنة دي ب 100 ألف جنيه مثلا

كلّ 100 ألف جنيه في راس مال الشركة كسبوا 25 ألف مثلا السنة دي

فالشركة وزّعت أرباح 20 % - وزّعت خمس الأرباح يعني - يعني ال 25 ألف ليّا فيهم 5 آلاف هاستلمهم في إيدي

وتبقى قيمة السهم بتاعي حاليا 120 ألف بدل 100

فممكن أبيعه السنة دي ب 120 ألف - وابقى كسبت 5 آلاف بشكل مباشر

و 20 ألف من بيع السهم

-

فكده احنا تجاوزنا مشكلة الشخصانيّة في شركات التوصية

-

يعني ما ينفعش واحد له سهم في الشركة نلاقيه جايّ مقرّ الشركة وفارد نفسه باعتباره مساهم في الشركة - ويقول للسكرتيرة قومي يا بتّ انجرّي اعملي لي شاي

السكرتيرة تطلب له الشرطة فورا - ما تيجي تدلّك لك ضهرك احسن

-

حضرتك حطّيت فلوس في البورصة - روح خدها من البورصة - إحنا ما نعرفش حضرتك بشكل شخصيّ

-

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

سهولة دخول المموّلين الجدد

-

أحنا شركة مساهمة راس مالنا مثلا 40 مليون - عبارة عن 40 مساهم كلّ واحد حاطط مليون

وعاوزين نبني مصنع جديد ب 10 مليون مثلا

فهنيجي إوّل السنة نعلن إنّنا طبعنا 10 أسهم جداد - كلّ سهم بمليون جنيه

-

حضرتك تروح البورصة تودع مليون جنيه - وتاخد ورقة بسهم في الشركة

-

فيروح 10 مموّلين كلّ واحد يحطّ مليون - نبقى إحنا كشركة مساهمة بقى معانا ال 10 مليون اللي عاوزين نبني بيهم المصنع - وبقت قيمة الشركة 50 مليون متوزّعين على 50 سهم

-

السنة الجديدة الشركة كسبت وبقت قمتها 60 مليون

يبقى السهم قيمته 60 / 50 - يعني مليون و 200 ألف

فحضرتك السهم اللي اشتريته أوّل السنة بمليون - تقدر تبيعه بمليون و 200 ألف

-

وتقدر تبيعه من غير ما يحصل قلق جوّا الشركة يا ترى مين اللي هيشتريه

يعني ما حدّش هيسأل السهم ده كان بتاع مين وباعه لمين

الشركة شركة أموال - بتشوف السهم نفسه - ما بتشوفش مين اللي ماسكه

-

طاب لو الشركة خسرت وبقت قيمتها 30 مليون

يبقى السهم قيمته 30 / 50 - يعني 600 ألف

-

وده يحقّق مبدأ ( الغنم بالغرم ) - يعني ما فيش ربا - بنكسب مع بعض - ونخسر مع بعض

لكن الربا يعني المموّل يكسب فقط - وانتوا تخسروا لوحدكوا

-

زيّ البنك كده - لو موّلك - بيكسب منّك فقط - لكن ما يخسرش معا

وما زال الضلاليّة بيقولوا لك ( البنك مشاركني ) !! يا ولا - هتضحك على مين ؟! يخادعون الله سبحانه وتعالى

يخادعون - فقط - ولكن - لا يخدعون - سبحان الله وتعالى على أن يخدع

-

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

حضرتك - كمموّل - ضامن إنّ الحسابات المعلنة هي حسابات الشركة الحقيقيّة

فمش هيحصل زيّ شركة التوصية إنّهم يضربوا لك قوايم ماليّة ويليّفوك

-

ليه

لأسباب

-

منها - السبب البسيط - إنّ أموال الشركة المساهمة أموال عامّة

-

يعني تخيّل واحد سرق ميكروباص بتاع واحد عادي - وواحد سرق ميكروباص تبع شركة حكوميّة - هل معاملتهم قدّام القانون واحدة

لأ طبعا - سرقة ميكروباص الحكومة دي قضيّة أموال عامّة - إنتا سرقت ميكروباص الشعب حضرتك

-

كذلك

الغشّ في أموال شركة شخصيّة - غير الغشّ في أموال شركة أموال - ومنها شركات المساهمة

عشان كده مدراء الشركة المساهمة هيفكّروا ألف مرّة قبل ما يغالطوا في التقارير الماليّة

دا السبب البسيط

-

السبب الكبير بقى - إنّ مدراء الشركة المساهمة مصلحتهم أصلا إنّهم يعلنوا الأرباح الحقيقيّة

-

ليه ؟!

لإنّ دي اللي هيقنعوا بيها مموّلين السنة اللي بعدها واللي بعدها

ما هو انتا ما تطلّعليش تقارير بتقول الشركة اللي قيتها 40 مليون خسرانة - ولّا كسبانة بالحركرك يعني - وتقول أنا طارح 10 مليون جنيه تعالوا اشتروا أسهمهم !! ما حدّش هيجي لك

-

من حوالي 3 سنين - أيّام ما كنت باقبل أيّ دراسة تتطلب منّي - أحد المستثمرين كان عاوز يدخّل شريك أجنبيّ - فطلب منّي أعمل له تقرير يوضّح الوضع الماليّ للشركة عشان يقنع بيه الشريط

-

طلبت منّه يبعت لي حسابات الشركة عن آخر 3 سنين

بعتها لي

عملت له دراسة بتقول إنّ شركته خسرانة

هههههههههههه

-

ما هو انا واخد من حساباته الرسميّة اللي بيودّيها للحكومة - فطلعت شركته خسرانة

زيّ السوّاق اللي عاوز يعدّي اختبار المخدّرات - فخد عيّنة بول بتاعة مراته - لجنة الاختبار قالت له مبروك - حضرتك حامل

-

فمدراء الشركة المساهمة هيكون من مصلحتهم إعلان الأرباح الحقيقيّة للشركة - لإنّ دا غرض الشركة المساهمة أصلا - إنّنا نقدر ندخّل مموّلين جداد طول الوقت - عشان بنتوسّع من خلال تمويلاتهم

-

أخيرا - عاوز اقول حاجتين

-

[#الحاجة\_الأوّلى](https://www.facebook.com/hashtag/%D8%A7%D9%84%D8%AD%D8%A7%D8%AC%D8%A9_%D8%A7%D9%84%D8%A3%D9%88%D9%91%D9%84%D9%89?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

الشركة المساهمة مش بالضخامة اللي حضرتك متخيّلها - ومتخيّل إنّك لازم تكون شغّال في مليارات يعني عشان تعمل شركة مساهمة

إنتا ممكن تعمل شركة مساهمة إنتا وولادك عادي جدّا - الحدّ الأدنى لعدد الشركاء هو 3 شركاء فقط

والحدّ الأدنى لرأس مال الشركة المساهمة هو ربع مليون جنيه فقط - مش لازم مليارات يعني

-

[#الحاجة\_التانية](https://www.facebook.com/hashtag/%D8%A7%D9%84%D8%AD%D8%A7%D8%AC%D8%A9_%D8%A7%D9%84%D8%AA%D8%A7%D9%86%D9%8A%D8%A9?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) - و [#المهمّة\_جدّا](https://www.facebook.com/hashtag/%D8%A7%D9%84%D9%85%D9%87%D9%85%D9%91%D8%A9_%D8%AC%D8%AF%D9%91%D8%A7?__eep__=6&__cft__%5b0%5d=AZUNq0nPD7VqNXLvdCJrcjrxGJ704SkMZGmBTlcXy98EQEIuUmjvu1ClAtoj7YdlsvDAV5fCusx7WDVMQnQkwzjI8O1ZgvYkYkKZG-crlgpQW08gNGiIVdDIJlolJ17Ls1GOb0c1YvmNmOztoctadnUtFta5aeZipUj26AbY93pEn8j0Y4LhTU8IYHB9w7Wyh5s5PRBuEZt1hYHL1MQukixm&__tn__=*NK-R) /

-

حضرتك ما تشربش شاي من غير غدا

-

لمّا تكون معزوم عند حدّ - ويقول لك نجيب لك شاي - بيقولوا في الحالة دي ( إحنا كلنا إيه نشرب عليه شاي )

فحضرتك ما تبقاش لسّه ما فيش شركة ولا مصنع ولا استثمار ولا أرباح ولا بتنجان - وتروح تعمل شركة مساهمة

-

ليه ؟!

لإنّهم هيشرّبوك شاي لمّا تتكرّع

-

شركة المساهمة دي قدّام القانون عاملة زيّ البلوة السودة

كلّ ورقة لازم ليها اعتمادات واختراعات - ومحاسب داخليّ - ومراجع حسابات - ومراقب حسابات من خارج الشركة يكون حاصل على 3 أحزمة سوداء عليك وعلى دماغك في رياضات قتاليّة متنوّعة - وليلة كبيرة قوي سعاتّك

واجتماعات جمعيّة عامّة - وقرارات - وامضي - يا اشول - وابصم - واطلع اقف بقدمايكا فوق الورق

-

فلو عملت شركة مساهمة على الولا حاجة - هتدوخ في إجراءات

-

فالأوّل - إشتغل عادي - لحدّ ما يبقى عندك نظام يقدر يواجه الروتين ده - وبعد كده حوّل شركتك لشركة مساهمة

كل الأوّل واشبع كده واملى بطنك - وبعدين نبقى نشوف الشاي