قلت قبل كده إنّ حاجتين يفصلوك عن تمام النضج

الرفض والشرّ

-

الشرّ يعني الإيمان بإنّ الشرّ موجود - وإنّ فيه ناس شرّيرة - وإنّ فيه ناس ممكن تأذيك بدون سبب ولا حتّى فايدة هيستفيدوها

-

لكن هنا باتكلّم عن [#الرفض](https://www.facebook.com/hashtag/%D8%A7%D9%84%D8%B1%D9%81%D8%B6?__eep__=6&__cft__%5b0%5d=AZXpjFVwCAAziOLwTc64ap7-46F-D1df8Ygq7WTKVBdYtA0bAGejbcRslmTCSk4lAUyvIb7RFL5kmrdLmX9w5_peQ9e0VSgRGBXwo-LdawjRD7M1MbOAcfDXle2e1kLKLb3LI3lYGckzUTzis6GQg0dZS_TOjoJtTsLCum7I_H9VaNDnX7Ow3qIxBOJcGnhgXAs&__tn__=*NK-R)

-

الرفض يعني الحاجة اللي مش على مقاسك ترفضها

ما تجتهدش إنّك تقعد تعصر نفسك عشان تبقى مناسب للحاجة دي

خلاص - مش بتاعتك - سيبها - مهما كانت مغرية أو شكلها حلو أو ممكن ييجي من وراها مكسب كبير

-

مش بتاعتك - سيبها - وخلّيك في شغلك

-

طبعا مش بقول إنّك هتقدر تعمل ده في أوّل يوم - عشان كده بقول إنّ ده ( تمام النضج ) - ف مش متوقّع تكون ناضج من أوّل يوم

-

لكن - مهمّ إنّك تعرف إنّ فيه حاجة اسمها كده - إسمها ( الرفض ) - وتعرف أهمّيتها ودورها في مسيرتك

-

تقول القاعدة ( الملتفت لا يصل ) - مش كلّ ما تظهر لك حاجة في الطريق تقف وتجري عليها - ليس كلّ ما يلمع ذهبا - وليس كلّ الذهب مناسب ليك

-

وتقول القاعدة ( من ثبت نبت ) - يعني إعرف انتا بتاع إيه - واحفر بعمق في مجالك - ما تتنطّطش بين المجالات

-

يقول المثل ( كتير النطّ - قليل الصيد )

ويقول المثل الأجنبيّ

jack of all trades , master of none

هيّا هيّا بسّ بالأجنبيّ - ههههههه

-

بالمناسبة الرفض ده يشمل صديق بايخ

يشمل عرف اجتماعيّ غير صحيح

يشمل كود لبس معيّن عشان تبان من طبقة معيّنة

-

سمعت واحد مرّة بيقول ( الرفض هوّا الشرف ) !!

-

لو فكّرت فيها - هتلاقيها صحيحة

الرفض هوّا الشرف