قرأت نصيحة لحدّ بيقول لو عاوز تعمل بيزنس ما تتجوّزش وانتا صغيّر

عشان الجواز هيمثّل عليك حمل هيعوقك عن النجاح في البيزنس

-

الحقيقة إنّ الجواز بردو بيمثّل [#دافع](https://www.facebook.com/hashtag/%D8%AF%D8%A7%D9%81%D8%B9?__eep__=6&__cft__%5b0%5d=AZWYdbma-dAhgf2fRnf7lx6yDQQ9UfTpccIW2qKVq3f1fKH-YAxeRAn75EvIlAdCUtDJTIbHGSsRwEOXbJA7vssQd25l2zgr5JyPutX9gd60YTfN5fJM-j-DAnENRSDzawzfSNeXtLBWzHLgFY8seZxfoVKBTvSXvxSzrONxipYcf5EP3UMdWWUqFRnz-amjAJs&__tn__=*NK-R) هيدفعك في البيزنس

-

إنتا وانتا متجوّز ما عندكش خيار المرقعة

قال رسول الله صلّى الله عليه وسلّم ( كفى بالمرء إثما أن يضيّع من يقوت )

-

أفتكر في وقت من الأوقات كنت باشتغل في شركة - وكنت كاره الشغلانة دي بدرجة لا تتخيّلها - وكتير كنت بابقى على وشك إنّي أنفجر واسيب الشغل

ف - وانا شغّال - كنت ألاقي طيف رحمة بنتي بييجي قدّامي ويضحك !! كانت لسّه عندها شهور - فكنت أكمّل شغل

-

أنا كنت مسمّيها رحمة أصلا لإنّي كنت في مرحلة ضغط رهيب جدّا - فكنت مسمّيها كإنّها دعاء لربّنا سبحانه وتعالى بالرحمة

-

فالحمل بتاع البيت والأولاد - هيدفعك للشغل - مش هيعوقك

أو انتا خده بالشكل اللي يتناسب مع عقليّتك

لكن - لو عقليّتك عقليّة بيزنس - فمش هتشوفه إلّا [#دافع](https://www.facebook.com/hashtag/%D8%AF%D8%A7%D9%81%D8%B9?__eep__=6&__cft__%5b0%5d=AZWYdbma-dAhgf2fRnf7lx6yDQQ9UfTpccIW2qKVq3f1fKH-YAxeRAn75EvIlAdCUtDJTIbHGSsRwEOXbJA7vssQd25l2zgr5JyPutX9gd60YTfN5fJM-j-DAnENRSDzawzfSNeXtLBWzHLgFY8seZxfoVKBTvSXvxSzrONxipYcf5EP3UMdWWUqFRnz-amjAJs&__tn__=*NK-R)

-

مضاف لذلك - إنّك وانتا متجوّز بتكون متطلّباتك أكتر - وبناءا عليه - هتبذل مجهود أكبر

يعني هتبقى محتاج تنجح بشكل أكبر - فالموضوع [#دافع\_وليس\_عائق](https://www.facebook.com/hashtag/%D8%AF%D8%A7%D9%81%D8%B9_%D9%88%D9%84%D9%8A%D8%B3_%D8%B9%D8%A7%D8%A6%D9%82?__eep__=6&__cft__%5b0%5d=AZWYdbma-dAhgf2fRnf7lx6yDQQ9UfTpccIW2qKVq3f1fKH-YAxeRAn75EvIlAdCUtDJTIbHGSsRwEOXbJA7vssQd25l2zgr5JyPutX9gd60YTfN5fJM-j-DAnENRSDzawzfSNeXtLBWzHLgFY8seZxfoVKBTvSXvxSzrONxipYcf5EP3UMdWWUqFRnz-amjAJs&__tn__=*NK-R)

-

اللي تركيبته رجل أعمال - بتبقى الأحمال عليه دافع وليست عائق

اللي عاوز يتجنّب العوائق - فده مش رجل اعمال أصلا

-

اللي هيتجنّب الجواز عشان هوّا عائق - هيتجنّب العوائق اللي هتقابله في البيزنس

العوائق زيّ درجات السلّم - كلّ ما تخطّي عائق - بترتفع

-

وتحضرني مقولة كينيدي في بداية الستّينات لمّا قال

-

لقد اخترنا أن نذهب إلى القمر في هذا العقد ( وده اتحقّق فعلا سنة 1969 ) ليس لأنّه سهل - بل لأنّه صعب

ولأنّ هذا الهدف سيجعلنا نخرج أفضل ما لدينا من قدرات ومهارات

-

لو هتأجّل الجواز عشان تنجح في البيزنس - مش هتنجح في البيزنس - لإنّ عندك مبدأ تجنّب العوائق - وده ما ينجّحش حدّ في البيزنس

ولو مش هتعمل بيزنس - يبقى اتجوّز - الجواز هيأخّرك عن إيه !! إنتا كده كده مش عاوز تعمل بيزنس

ففي الحالتين - اتنيّل اتجوّز

-

لكن - اللي عاوز أقوله - إنّه أساسا الصعوبات مفيدة جدّا - وده اللي قاله كينيدي - إنّ الصعوبات هتخلّينا نخرج أفضل ما لدينا من قدرات ومهارات

-

إنتا متخيّل مشروع الفضاء الأمريكيّ أفاد الأمريكان في الفضاء فقط !! دا ممكن يكون فادهم في صناعة الملابس - في الزراعة - في معالجة المخلّفات

بول روّاد الفضاء مثلا بتتمّ معالجته عشان يرجع ميّه تاني ويشربوه

-

كلّ الطفرة اللي فيها الهند في البرمجة حاليا سببها إنّهم كانوا عاوزين يطلعوا الفضاء - ففشلوا في ده - لكنّهم اكتشفوا إنّهم بالتوازي صنعوا جيل من المبرمجين

-

المهندسين اللي كانوا شغّالين على تصنيع الأسلحة والطيّارات والدبّابات في ألمانيا واليابان - كانوا سبب تطوّر البلدين دول بعد كده في صناعة السيّارات

-

فانتا وانتا بتكافح عشان تحقّق الهدف الصعب - بتحقّق نتايج إيجابيّة جانبيّة ما كانتش مقصودة أصلا

-

الإنسان جوّاه طاقات كامنة كتير - بتخرج وقت الحاجة فقط - ما بتخرجش في العادي - لو ما فيش استفزاز ليها - عمرها ما هتخرج

-

طاب افرض اتجوّزت والمشاكل الزوجيّة والخلافات والنكد عطّلوني

يعني بتقول إنّك هتعمل بيزنس - وتدير ناس - وتتعامل مع مورّدين ومنافسين وعملاء - ومش قادر تتعامل مع شخص واحد - إنتا مش منطقيّ

-

طاب مصاريف البيت

يعني هتدير شركة بمئات الآلاف - أو بالملايين - أو بعشرات الملايين - ومش قادر تدير بيت مصاريفه بآحاد الآلاف

-

لو انتا دماغك بتاعة بيزنس - ولسّه ما عملتش بيزنس - وانتا متجوّز - فالبيت هوّا أوّل شركة هتديرها - اتعلّم فيه

-

زوجتك هيّا أوّل حدّ هتتعلّم فيه التفويض

مصروف بيتك هوّا أوّل حاجة هتتعلّم فيها الحسابات

لو ما عرفتش توفّر من مرتّبك مقابل مصروف بيتك - يبقى عمرك ما هتحقّق ربح من شركتك

-

نصيحة أخيرة

لو هتتجوّز في بيت عيلة - استقلّ عنهم ماليّا

طول ما انتا مندمج معاهم ماليّا - إعتبر نفسك مش بتستفيد من ضغطة الجواز

-

نحن سنتزوّج - ليس لأنّه سهل - بل لأنّه صعب

-

أخيرا

اقرأ مقالات صفحة ( مرزوقيّات فنّ الحياة )

هتلاقيها شارحة تقريبا معظم المشاكل اللي بتحصل بين الزوج وزوجته - وشارحة المشكلة بتيجي منين - من أعماق الأعماق - وشارحة تتعامل معاها ازّاي

-

[#دافع\_وليس\_عائق](https://www.facebook.com/hashtag/%D8%AF%D8%A7%D9%81%D8%B9_%D9%88%D9%84%D9%8A%D8%B3_%D8%B9%D8%A7%D8%A6%D9%82?__eep__=6&__cft__%5b0%5d=AZWYdbma-dAhgf2fRnf7lx6yDQQ9UfTpccIW2qKVq3f1fKH-YAxeRAn75EvIlAdCUtDJTIbHGSsRwEOXbJA7vssQd25l2zgr5JyPutX9gd60YTfN5fJM-j-DAnENRSDzawzfSNeXtLBWzHLgFY8seZxfoVKBTvSXvxSzrONxipYcf5EP3UMdWWUqFRnz-amjAJs&__tn__=*NK-R)

-

[#اتنيّل\_اتجوّز](https://www.facebook.com/hashtag/%D8%A7%D8%AA%D9%86%D9%8A%D9%91%D9%84_%D8%A7%D8%AA%D8%AC%D9%88%D9%91%D8%B2?__eep__=6&__cft__%5b0%5d=AZWYdbma-dAhgf2fRnf7lx6yDQQ9UfTpccIW2qKVq3f1fKH-YAxeRAn75EvIlAdCUtDJTIbHGSsRwEOXbJA7vssQd25l2zgr5JyPutX9gd60YTfN5fJM-j-DAnENRSDzawzfSNeXtLBWzHLgFY8seZxfoVKBTvSXvxSzrONxipYcf5EP3UMdWWUqFRnz-amjAJs&__tn__=*NK-R)

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWYdbma-dAhgf2fRnf7lx6yDQQ9UfTpccIW2qKVq3f1fKH-YAxeRAn75EvIlAdCUtDJTIbHGSsRwEOXbJA7vssQd25l2zgr5JyPutX9gd60YTfN5fJM-j-DAnENRSDzawzfSNeXtLBWzHLgFY8seZxfoVKBTvSXvxSzrONxipYcf5EP3UMdWWUqFRnz-amjAJs&__tn__=*NK-R)