هوّا صحيح كرجل أعمال المفروض ما يكونش ليك أصدقاء ؟!

الإجابة السريعة - أيوه - رجل الأعمال ما بيكونش ليه أصدقاء

-

لكن - خلّينا نفصّل الموضوع كالعادة

-

المعارف في حياتك ممكن تقسّمهم للدرجات التالية

-

1 - معارف

2 - زملاء

3 - أصدقاء

4 - علاقات

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R) /

-

[#المعارف](https://www.facebook.com/hashtag/%D8%A7%D9%84%D9%85%D8%B9%D8%A7%D8%B1%D9%81?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

-

المعارف همّا كلّ الناس اللي تعرفهم - مجرّد إنّك تعرفهم فهمّا كده معارف

الناس اللي كانت معاك في الدراسة - في الجيش - في شغل سابق

الجيران

البيّاع في السوبر ماركت - إلخّ

-

ودول حقّهم عليك هوّا حسن التعامل

-

الإسلام أوصانا بحسن التعامل حتّى مع واحد ركب جنبك في الميكروباص

طالما القدر جابه جنبك - بقى له عليك حقّ حسن التعامل

ده اللي اسمه ( الصاحب بالجنب ) - وده من الناس اللي احنا اتوصّينا بيها

-

واتوصّينا أيضا ببذل العطاء لكلّ الناس

ده اللي اسمه ( الماعون ) - حيث حذّرنا الله سبحانه وتعالى من منع الماعون

-

يعني واحد بيقول لك فكّ لي ال 100 جنيه دي - وانتا معا فكّة - لازم تفكّها له

واحد بيقول لك ممكن قلم اكتب حاجة - ومعاك قلم - لازم تدّيله

-

فدي أقلّ درجة من المعارف اللي عندك - اللي اسمهم فقط ( المعارف )

-

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R) /

-

[#الزملاء](https://www.facebook.com/hashtag/%D8%A7%D9%84%D8%B2%D9%85%D9%84%D8%A7%D8%A1?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

-

يعني لو بتدرس في جامعة - فاللي معاك في السيكشن إسمه زميلك

لو بتخدم في الجيش - فده إسمه زميلك

شغّال في شركة - فده إسمه زميلك

-

وده درجة أعلى شويّة من مجرّد المعارف

-

لكنّه لا يرتقي لدرجة الصديق - لإنّ العلاقة بينكم هي علاقة مفروضة

إنتا ما اخترتوش - ولا طباعك تتطابق مع طباعه

-

وبمجرّد انتهاء مرحلة الزمالة - ترجع العلاقة لمرحلة المعارف

-

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R) /

-

[#الصديق](https://www.facebook.com/hashtag/%D8%A7%D9%84%D8%B5%D8%AF%D9%8A%D9%82?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

-

وده اللي ما تمنعش عنّه حاجة إلّا زوجتك

ولا تحاسبه على حاجة

ولا تزعل منّه في حاجة

-

باختصار - هوّا نسخة منّك في كلّ شيء

-

جيوبكوا واحدة

يعني لو بيشتري حاجة - واكتشف إنّ الفلوس اللي معاه مش كفاية - يمدّ إيده في جيبك ويطلّع محفظتك وياخد فلوسك يكمّل بيها الحساب

لا هوّا يقول لك هوّا خد كام - ولا انتا تسأله - ولا تفتكر حتّى بعدين الموقف

-

طاب ودا نلاقيه فين ده ؟!

ما هو ما فيش حضرتك

-

أمّال انتا فاكر الناس اللي بتشتكي من غدر الصحاب دي - لا يا فندم - ما فيش غدر صحاب ولا حاجة - كلّ ما في الموضوع إنّك حطّيت حدّ في مكان مش مكانه - وانتظرت منّه يشتغل بمتطلّبات المكان ده

-

زيّ ما تجيب إسماعيل يس كده تحطّه في كرسيّ الطيّارة - فيتهيّأ لك إنّه هيعرف يطيّرها !!

-

عشان كده بقول لك إنّه الطبيعيّ إنّك ما بيكونش ليك أصدقاء

-

أو بمعنى أصحّ - كلّ إنسان ممكن يلاقي في حياته كلّها صديق واحد - لو مات - خلاص - الله يرحمه - مش هتلاقي واحد تاني

-

فيه مرحلة هنا ما بين الزميل والصديق - إسمها ( الصاحب )

والصاحب ده نسخة مشوّهة من الصديق

-

الصاحب ده يا إمّا تلاقيه مناسب يكون صديق - يبقى ارفعوا علاقتكم لصداقة

أو - يكون غير مناسب - فنزّلوا العلاقة لزمالة

-

يعني الناس اللي بتروح تلعب معاهم في حجز الكورة

دول أصحابك ؟

-

ما قلت لك كلمة أصحاب دي هي نسخة مشوّهة

اعتبرهم ( زمايلك ) في حجز الكورة

-

فين المشكلة في علاقة ( الصحوبيّة )

-

مشكلتها إنّها رقصت ع السلّم

لا هوّا عارف إنّه زميل - فبيتوقّف في علاقته معاك عند مرحلة الزمالة

لأ - دا بتلاقيه بيتجاوزها لمرحلة حقوق الصديق - وهوّا مش صديق

-

ووقت الحاجة - مش هتلاقيه صديق - هتلاقيه زميل

-

بينما هوّا إيه - هوّا صاحب

-

يا عمّ قلت لك الغي المنطقة المشوّهة دي من علاقاتك - هوّا يا إمّا صديق - يا إمّا زميل

-

والصديق قلت لك هوّا واحد - أو ما فيش

-

كترة الصحاب عادة هتلاقيهم بيسحبوك للأمور الفارغة - وبيحمّلوك بمسؤوليّات لا داعي لها

عاوزين يطلعوا يشمّوا هوا مثلا - هيقولوا لك ما تيجي معانا

ما جيتش - هيحاسبوك على تقصيرك باعتبارك صديق

-

المشكلة التانية - إنّهم كأصحاب - هتحتاج تتكلّم معاهم كتير - والبيزنس مش مساحة للكلام الكتير

-

إنتبه جدّا إنّك ما تحكيش خططك لحدّ

ليه ؟!

عشان الحسد يعني ؟

-

دا جزء من الإجابة

-

لكن الجزء التاني - إنّك لمّا بتحكي طموحاتك - خلاص بتفيّص عن مخزون الطاقة اللي جوّاك لتنفيذ الطموحات دي

-

فيه ضغط جوّاك بيدفعك لتحقيق الهدف

لمّا بتتكلّم - بتشبع بالكلام !!

-

زيّ الشعوب اللي بتعمل مظاهرات كده - ومقاطعة - خلاص - بييجوا على فسّ

ما همّا خلاص فرّغوا الشحنة اللي جوّاهم بالمظاهرة

وعالجوا تأنيب ضميرهم بالمقاطعة

خلاص - فسّ

-

فما تقعدش تحكي كتير عن طموحاتك

-

ممكن تتكلّم مع الاستشاريّّ بتاعك - لكن مش مع صديقك

كلامك مع الاستشاريّ بيكون في سياق سؤال وجواب وتوجيهات

لكن - كلامك مع صديقك - بيكون في إطار الهيييييح - أيوه بقى - قول يا شقلشة

-

زيّ قعدات القهوة بتاعة البيزنس كده - كلّه بيقوم منها متكيّف

الكلام عن الطموحات فيه مخدّر !!

-

أنا عارف إنّ طموحاتك وأحلامك هتخلّيك تفرقع - انتا محتاج حدّ تكلّمه

وهنا - يبقى الصديق الوحيد اللي في حياتك

-

ما لقيتش - تبقى زوجتك

ويا بخته اللي تبقى زوجته صديقته

-

حتّى الزوجة ممكن تكون لا ترقى لإنّها تكون صديقة - ممكن تكون أمزجتكم غير متوافقة

ممكن تكونوا زوجين سعيدين جدّا - لكنّكوا مش أصدقاء - عادي

-

ممكن تكونوا سعداء من حسن العشرة - إنتا بتقوم بواجبك كزوج على أكمل وجه - وهيّا مش مقصّرة كزوجة في حقّ البيت الهادي والأولاد النضاف والخدمة والطاعة والتبعّل - لكن مع كلّ ده تكون طموحاتكم ورؤيتكم للحياة مختلفة - فمش هتقدر تناقشها عن خططك في البيزنس

ممكن تفضفض معاها عن أحلامك - لكن مش هتقدر تناقشها عن خططك

-

مش شرط الزوجين يكونوا متوافقين في الأمزجة

عشان كده القرآن ساعات سمّى الزوجة زوجة - وساعات سمّاها إمرأة

في حالات ما يكون الزوج والزوجة متوافقين - هتلاقي القرآن بيسمّيها زوجة

وفي حالات ما يكونوا مختلفين - فالقرآن بيسمّيها إمرأة

زيّ امرأة فرعون - امرأة لوط عليه السلام

-

وحتّى الأخّ بردو ممكن لا يرقى لإنّه يكون صديق

أنا من كتر ما بشوف وصف الصديق صعب التحقّق - ممكن اقول لك إنّ الصديق نفسه صعب يكون صديق - هههههههههه

-

بالمناسبة

أنا في المقال ده ما باتكلّمش عن علاقات زيّ العميل والمورّد والمدير إلخّ

إحنا بنتكلّم عن درجات المعارف

-

فلو رجعت لسؤال الحلقة ((( كرجل أعمال - هل بيكون ليك أصدقاء ؟! )))

-

هوّا أوّلا ما فيش حاجة اسمها أصدقاء - بصيغة الجمع كده - إنتا لو لقيت صديق واحد - مفرد - يبقى حلو قويّ

-

ثانيا

تقصد الصحاب ؟!

كرجل أعمال ما بيكونش ليك أصحاب

أصل كرجل أعمال هتروح مع اصحابك فين - ع القهوة ؟!

فيه رجل أعمال بيقعد على قهوة ؟!!

-

أصحاب هتعملوا إيه يعني - همّا الأصحاب بيعملوا إيه غير الهيافات

و - كرجل أعمال - فحياتك ما فيش فيها هيافات

-

أمّال هيكونوا أصدقاء ؟

ما قلنا ما فيش أصدقاء

-

معلشّ - خلّيه صديق واحد - هل فيه صديق واحد ؟

-

دا يبقى من حسن حظّك

-

لكن - بردو كرجل أعمال - فمين ده اللي هتقدر معاه تفتح له جيبك ويفتح لك جيبه والكلام ده - الدنيا مسؤوليات يا مون بيه

-

زمان كان انتا ف جيبك 50 جنيه وهوّا ف جيبه 70 جنيه - فلو مدّيت إيدك في جيبه خدت 20 جنيه - وما سألكش وما سألتوش - عادي - إنتا يعني جيت في جمل - دا همّا 70 جنيه - لو خدتهم كلّهم حصل إيه في الدنيا يعني - إيش ياخد الريح من البلاط حضرتك

-

مرّة كنت في التمرين - وكان معايا صديقي الكابتن طارق - وكان يوم جمعة - بدأنا تمرين الساعة 10 الصبح - جات صلاة الجمعة - صلّينا - وما اتغدّيناش - وكمّلنا تمرين - لحدّ بعد العصر كده خرجنا من النادي كلّ واحد مروّح بيته - فكنّا هنموت من الجوع

-

قلت له انتا اللي هتغدّيني ولّا انا اللي هغدّيك - وإذا بينا كلّ واحد فينا كان عامل حسابه إنّ التاني اللي هيغدّيه - فجينا ع الفاضي احنا الاتنين

-

يوميها لقيت في جيبي 75 قرش - وكان أقلّ حاجة ممكن تشتريها وقتها عشان تاكل كانت بجنيه

-

فاضطرّيت اجيب لبّ من اللي هوّا ابيض ف اسود ده - بقيت امضغه عشان أسدّ بيه جوعي على ما اوصل البيت

-

فكان وقتها تحطّ إيدك في جيبي - أحطّ إيدي في جيبك - عادي

-

لكن لو طارق بيه دلوقتي بقى رجل اعمال وبيتكلّم في ملايين - هنتعشّم في بعض في ملايين - لأ طبعا - يبقى أصدقاء إيه بقى

-

هننزل حجز كورة - لأ

يبقى اصحاب إيه بردو

-

بسّ انا اعرف واحد قريبنا رجل أعمال وعنده اصحاب عادي

-

آه مش ده اللي عنده ورشة في الدكّانين اللي تحت البيت اللي فاتحهم على بعض وسارق لهم كهربا من عامود النور

وده حسبته رجل أعمال ؟!

إنتا جيت هنا غلط على فكرة - ما تعلّقش بقى لتاخد بلوكّ انتا وصاحبك واللي جنبه واللي بيتكلّم مع اللي جنبه

-

[#رابعا](https://www.facebook.com/hashtag/%D8%B1%D8%A7%D8%A8%D8%B9%D8%A7?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R) /

-

[#العلاقات](https://www.facebook.com/hashtag/%D8%A7%D9%84%D8%B9%D9%84%D8%A7%D9%82%D8%A7%D8%AA?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

-

والعلاقات همّا في الأصل معارف - لكن فيه بينكم مصلحة

-

نفعته في يوم من الأيّام - أو نفعك في يوم من الأيّام - ففضل دين النفع موجود بينكم - اللي بنسمّيها الجميلة

-

فبتفضل محافظ على العلاقة اللي بينك وبين الشخص ده - تحسّبا لإنّك في يوم تكون ليك مصلحة هوّا يقدر يعملها لك - فتطالب بردّ الدين اللي ليك عنده

-

وهنا بتظهر علاقة مشوّهة من المعارف والزملاء والصحاب - إنّهم يحاولو يرقّوا نوع علاقتهم لنوع ( العلاقات ) - من الولا حاجة كده

بينما في الحقيقة همّا ما قدّموش ليك مصلحة قبل كده عشان العلاقة بينكم تتحوّل ل ( علاقة ) !!

-

بيبقوا متخيّلين إنّ علاقة المعارف أو الزمالة أو الصحوبيّة هيّا في حدّ ذاتها كده جميلة تستوجب الردّ !!

-

وهنا نرجع لأصل كبير من أصول الإسلام - لكنّه أصل منسي للأسف

الأصل ده هو ( عدم طلب شيء من أحد )

طبعا ممكن تكون مستغرب - ما عادي - ما ياما أصول من أصول الإسلام منسيّة

-

الصحابة بايعوا الرسول صلّى الله عليه وسلّم على أمور - منها - ألّا يسأل أحد منهم الناس شيئا

فكان أحدهم إذا سقط سوطه من فوق دابّته - ترجّل ليأخذه - ولا يطلب من أحد أن يناوله إيّاه

-

فالأصل إنّك لا تطلب شيئا من أحد مطلقا

-

قال تعالى ( وما لأحد عنده من نعمة تجزى )

يعني ما حدّش له جميلة عليه - دي من صفات المؤمن

-

وده إيه علاقته بالموضوع ؟!

ما هو دا الموضوع يا فندم

-

بقول لحضرتك العلاقات مبناها إنّ حدّ عمل لحدّ جميلة - فبيردّها له - دول كده اسمهم علاقات

-

لمّا تقول إنّ ليك علاقات في المينا مثلا - فده معناه إنّ ليك حدّ في المينا ليك فضل عليه - فلو طلبت منّه يخلّص لك حاجة بسرعة - هيخدمك فيها

عمل لك خدمة - بقى هوّا اللي ليه جميلة عليك

-

فبقول لك - الأصل إنّ ما حدّش يكون ليه جميلة عليك

-

وما تقولش دا الموظّف دا صاحبي أو قريبي - دي مش علاقات

-

العلاقات يعني فيه (( مصلحة - متبادلة )) بينكم

لكن - انتا بتطلب بسّ - فالشعبطة جليطة

هوّا بيطلب بسّ - وباني عشمه ده على إنّكوا زملاء أو معارف أو قرايب - يبقى خسارته مكسب

-

فموضوع العلاقات ده أنا لا أؤمن بيه مطلقا

-

أؤمن بيه في حالة واحدة فقط - وهي حالة ال win-win situation

يعني - إحنا أصدقاء أو معارف أو أيّا كان - وفيه مصلحة ممكن ندخلها احنا الاتنين مع بعض

فباستعين بعلاقتي معاك هنا في النفع المشترك بيني وبينك - مش في الانتفاع منّك - تفرق كتير

-

يعني

إنتا مثلا عندك مصنع - وانا مصدّر - وجايالي طلبيّة

فباستغلّ علاقتي بيك إنّي بقول لك تدخل معايا الطلبيّة دي إنتا بالتصنيع وأنا بالتصدير ؟

هنا دي منفعة مشتركة اتبنت على علاقة بيني وبينك

-

فدي الحالة الوحيدة اللي تمشي فيها علاقة ( العلاقات )

-

غير كده هتبقى جمايل - والجمايل ديون

-

لسه من ساعة المدام بتقول لي عاوزة تجيب لبن أطفال لإبن أخوها - قلت لها أنا ممكن اجيبهولك من المصدر - لكن - مش هاعمل كده - ورحت جبتهولها من الصيدليّة عادي

-

ما هو اللي هاطلبه منّه ده صاحب شركة مستلزمات طبّيّة - لو طلبته منّه دلوقتي - بقت جميلة - هشيّل نفسي جميلة عشان علبتين لبن أطفال ؟!!

-

وعلى ذلك فقس بقى في 100 بند أعرف أصحاب شركاتهم أو مصانعهم أو تجّار فيهم - لكن بروح اجيبهم من المحلّات عادي

-

العلاقات مش بالجمال اللي الناس متخيّلاه

وللأسف الناس بتفرح بالعلاقات دي - ومتغاضين تماما عن كونها على الوجه الآخر ما هي إلّا ديون !!

-

[#إذا\_كانش\_صاحبك\_يفيدك\_والعشرة\_هانت\_عليه](https://www.facebook.com/hashtag/%D8%A5%D8%B0%D8%A7_%D9%83%D8%A7%D9%86%D8%B4_%D8%B5%D8%A7%D8%AD%D8%A8%D9%83_%D9%8A%D9%81%D9%8A%D8%AF%D9%83_%D9%88%D8%A7%D9%84%D8%B9%D8%B4%D8%B1%D8%A9_%D9%87%D8%A7%D9%86%D8%AA_%D8%B9%D9%84%D9%8A%D9%87?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

[#إمسح\_دموعك\_بإيدك\_وان\_شفته\_إعمل\_ناسيه](https://www.facebook.com/hashtag/%D8%A5%D9%85%D8%B3%D8%AD_%D8%AF%D9%85%D9%88%D8%B9%D9%83_%D8%A8%D8%A5%D9%8A%D8%AF%D9%83_%D9%88%D8%A7%D9%86_%D8%B4%D9%81%D8%AA%D9%87_%D8%A5%D8%B9%D9%85%D9%84_%D9%86%D8%A7%D8%B3%D9%8A%D9%87?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

-

[#أصحاب\_فيش\_منها\_فايدة\_ولا\_فيش\_لصحبتها\_قيمة](https://www.facebook.com/hashtag/%D8%A3%D8%B5%D8%AD%D8%A7%D8%A8_%D9%81%D9%8A%D8%B4_%D9%85%D9%86%D9%87%D8%A7_%D9%81%D8%A7%D9%8A%D8%AF%D8%A9_%D9%88%D9%84%D8%A7_%D9%81%D9%8A%D8%B4_%D9%84%D8%B5%D8%AD%D8%A8%D8%AA%D9%87%D8%A7_%D9%82%D9%8A%D9%85%D8%A9?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

[#الغيرة\_ف\_قلوبها\_قايدة\_والبعد\_عنهم\_غنيمة](https://www.facebook.com/hashtag/%D8%A7%D9%84%D8%BA%D9%8A%D8%B1%D8%A9_%D9%81_%D9%82%D9%84%D9%88%D8%A8%D9%87%D8%A7_%D9%82%D8%A7%D9%8A%D8%AF%D8%A9_%D9%88%D8%A7%D9%84%D8%A8%D8%B9%D8%AF_%D8%B9%D9%86%D9%87%D9%85_%D8%BA%D9%86%D9%8A%D9%85%D8%A9?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

-

[#ليلي\_لي\_يا\_ليلي\_يا\_ليلي](https://www.facebook.com/hashtag/%D9%84%D9%8A%D9%84%D9%8A_%D9%84%D9%8A_%D9%8A%D8%A7_%D9%84%D9%8A%D9%84%D9%8A_%D9%8A%D8%A7_%D9%84%D9%8A%D9%84%D9%8A?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)

[#ليلي\_ليل\_يا\_ليلي\_يا\_ليل](https://www.facebook.com/hashtag/%D9%84%D9%8A%D9%84%D9%8A_%D9%84%D9%8A%D9%84_%D9%8A%D8%A7_%D9%84%D9%8A%D9%84%D9%8A_%D9%8A%D8%A7_%D9%84%D9%8A%D9%84?__eep__=6&__cft__%5b0%5d=AZXwAAbk2m2D_mHXZ__6APZ9j576ssbMovVD8jYXDSLPlNcAKY7O3mm_jWYC5kSDo4i8900qCwD-4UwLJ4-LxpEe3yVmJadKIf6cj-7KfpFd_7Gv3H1ktbsByUGiQ2_kCPwqDBIH71batDaZZlIPzaQrRCEajMyF5BEO4i-wUZT9MMs6VIqfKXJ0kHqUp0UAxg4&__tn__=*NK-R)