[#الطريقة\_الصحيحة\_للتوظيف](https://www.facebook.com/hashtag/%D8%A7%D9%84%D8%B7%D8%B1%D9%8A%D9%82%D8%A9_%D8%A7%D9%84%D8%B5%D8%AD%D9%8A%D8%AD%D8%A9_%D9%84%D9%84%D8%AA%D9%88%D8%B8%D9%8A%D9%81?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R)

-

[#وللحصول\_على\_وظيفة](https://www.facebook.com/hashtag/%D9%88%D9%84%D9%84%D8%AD%D8%B5%D9%88%D9%84_%D8%B9%D9%84%D9%89_%D9%88%D8%B8%D9%8A%D9%81%D8%A9?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R)

-

طبعا حضرتك عارف موضوع السي في والقصّة دي

تعالى أحكي لك حاجة تانية

-

الطريقة الصحيحة للتوظيف هي 3 خطوات

1 - البورتفوليو

2 - البروبوزال

3 - فترة التدريب

-

أمّال فين السي في ؟!

ما قلت لك هقول لك على حاجة تانية

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R) /

-

[#البورتفوليو](https://www.facebook.com/hashtag/%D8%A7%D9%84%D8%A8%D9%88%D8%B1%D8%AA%D9%81%D9%88%D9%84%D9%8A%D9%88?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R)

-

أو سابقة الأعمال

-

حضرتك ما تكتبليش سي في 10 صفحات تقول لي انتا خرّيج إيه وبتحبّ صيد الأسماك ولّا لأ

-

ملحوظة /

المفروض لو هتعمل سي في يكون عدد صفحاته عبارة عن صفحة واحدة عن كلّ 10 سنين خبرة

يعني لو عندك 10 سنين خبرة - يبقى السي في بتاعك صفحة واحدة - لو 20 سنة - يبقى صفحتين - وهكذا

-

وأنا كنت عامل السي في بتاعي كده بالمناسبة - صفحة واحدة

صورة البوست هيّا السي في بتاعي في فترة من الفترات

-

فبقول لك - ما تعملّيش سي في

-

أمّال اعمل إيه ؟!

إعمل بورتفوليو

-

يعني أنا مش عاوز اعرف انتا خرّيج جامعة إيه سنة كام بتقدير إيه

ولكن عاوز اعرف سابقة أعمالك

-

عشان كده - كلّ مشروع تشتغل فيه - خد منّه صورة - أو أيّ ذكرى منّه يعني

وبالذكريات دي - إعمل ألبوم ذكرياتك

ألبوم الذكريات ده - هوّا البورتفوليو

-

طبعا مش المقصود صور بمعنى صور - ولكن - توثيق للإنجازات - بأيّ طريقة

-

يعني مثلا ساعات تدخل مطعم تلاقيه معلّق ع الحيطان صور الناس المشاهير اللي كلوا عنده - ده بورتفوليو

-

أنا مثلا بروح استشارات لمصانع فباخد صور جنب الحاجات المميّزة فيها - وبانشرها على الصفحة هنا - وبجمّعها عندي في فولدر استعدادا إنّي أنزّلها على الموقع

بجهّز مثلا إنّي أصوّر فيديوهات قصيرة من المصانع اللي اتنفّذت بناءا على دراساتنا - أو الشركات اللي عملت لها استشارات

-

فالبورتفوليو أقوى بكتير جدّا من السي في

-

لو انتا مصمّم ميكانيكيّ مثلا - خد صور من التصميمات المميّزة بتاعتك

يا سلام لو تاخد صور لي في الورش وانتا بتشرف على تنفيذ تصميماتك

أو صور للاسطمبات اللي نفّذتها - ويا ريت لو وهيّا راكبة على المكنة - أو يا ريت كمان لو تصوّر جنبها المنتج بتاعها

-

أنا بالنسبة لي 5 صور زيّ دي - أفضل من سي في 5 صفحات

-

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R) /

-

[#البروبوزال](https://www.facebook.com/hashtag/%D8%A7%D9%84%D8%A8%D8%B1%D9%88%D8%A8%D9%88%D8%B2%D8%A7%D9%84?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R)

-

مش البروبوزال بتاع العيال السيكي ميكي

البروبوزال في البيزنس معناه - حضرتك متقدّم لوظيفة - أو حضرتك متقدّم لك حدّ طالب وظيفة

فلو سمحت خد الشغلانة البسيطة دي اعملها لنا - ونقيّمك على أساسها

-

إنتا مثلا محاسب - فهنعطيك نموذج من بيانات شركتنا تعمل له قوايم ماليّة مثلا

-

إنتا باريستا - طب اعمل لي واحد كابتشينو لاتيه فرابيه بالسليحليه

-

ما تحلفليش إنّك خرّيج جامعة البنّ العالميّة فرع البرازيل

كبّاية قهوة مظبوطة منّك هتوفّر كتير - عليك وعليّا

-

أفتكر من حوالي 10 سنين كنت باتكلّم مع صاحب مصنع اسطمبات إنّي مصمّم اسطمبات فريلانس

كنت شغّال في شركة والشركة ليها ورشة جنب مصنع الاسطمبات ده ( شركتنا ما كانتش بتعمل اسطمبات بالمناسبة - لعدم تعارض المصالح يعني )

-

فصاحب مصنع الاسطمبات قال لي ( طب خد الطبق ده ارسمه )

فقلت له ( فيه فيشة هنا ؟ )

قال لي فيه فيشة هناك اهي - وسابني ومشي

-

رحت فتحت اللاب ووصّلته ع الفيشة - وحطّيت اللاب على برميل صاج مقلوب - ورسمت الطبق - ورسمت اسطمبته

-

فات حوالي ربع أو نصف ساعة - وصاحب المصنع رجع

قلت له اتفضّل دي رسمة الطبق - ودي الاسطمبة بتاعته ( طبعا بشكل تقريبيّ - لكن الفكرة كانت متحقّقة )

فالراجل قال لي لا يبقى كده هات الطبق ده بقى ( كان طبق بسيط ) وعطاني أطباق تانية كانت أصعب شويّة بحيث ارسمها وارسم اسطمباتها

-

فده معنى البروبوزال

-

لكن - انتبه انّك يتطلب منّك بروبوزال لشغل يزيد عن شغل يوم مثلا

-

يعني ما ينفعش شركة مقاولات تطلب منّك تصمّم لها برج يعني

ممكن يطلبوا منّك تحسب لهم حسابات قاعدة خرسانيّة مثلا

لكن مش هتصمّم لهم العمارة كلّها - دا ما يبقاش بروبوزال

-

البروبوزال بالكتير يكون شغل يوم - بحيث لو اترفض - يبقى ما حدّش اتظلم

-

فكده معانا واحد مقدّم لنا بورتفوليو عن أعماله السابقة

واختبرناه في نموذج عمل سريع وعمله بكفاءة

هل دا يقارن بحدّ مقدّم سي في ؟!!

-

سواءا ليك كمتقدّم للوظيفة - أو ليك كصاحب شركة - أكيد البورتفوليو والبروبوزال أقوى وأسرع وأصدق مليون مرّة من السي في

-

نروح للبند [#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R) /

-

[#فترة\_التدريب](https://www.facebook.com/hashtag/%D9%81%D8%AA%D8%B1%D8%A9_%D8%A7%D9%84%D8%AA%D8%AF%D8%B1%D9%8A%D8%A8?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R)

-

عمليّا هيّا مش تدريب - هيّا كمان ( تجريب )

-

يعني - الشخص اللي كان رائع في ( الماضي ) - وده بان في ( البورتفوليو )

وهو رائع في ( الحاضر ) - وده باين في ( البروبوزال )

نضمن منين إنّه ( هيظلّ ) رائع في ( المستقبل )

-

وهنا تيجي فترة التجريب

-

3 شهور من العمل في ظروف العمل الطبيعيّة في الشركة

-

رقم 3 شهور ده مهمّ

-

أيّ حدّ في أوّل شهر بيبقى تمام

تاني شهر بيبتدي ينظر حوله - وينظر لنفسه - ويقول المكان ده مناسب ولّا لأ

تالت شهر - لو هيزمزء - هيزمزء هنا

-

فما تقدرش تحكم حكم تامّ على حدّ قبل شغل 3 شهور

-

الملحوظة الأهمّ بقى !!

-

إنّه لازم ظروف العمل اللي يشتغل فيها المتدرّب تكون هيّا ظروف العمل الطبيعيّة اللي هيكمّل فيها

-

يعني !

ما ينفعش تعطيه مرتّب أقلّ من اللي هيتعيّن عليه - بحجّة إنّه في فترة تدريب

-

ليه ؟!

عشان ممكن الراتب ده يكون غير كافي ليه - فيقول لنفسه ( لمّا اتثبّت - هاخد مرتّب كافي )

فيصبر ويكمّل

فييجي يتثبّت - يكتشف إنّ الراتب الأصليّ غير كافي هوّا كمان !!

-

فيبتدي يزمزء بعد ال 3 شهور - في الوقت اللي انتا هتكون فيه معتمد عليه بشكل كامل - ويكون اتثبّت وبقى فيه عقد وليلة كبيرة

-

عشان كده - فرغم إنّك هتشغّله في ظروف العمل الطبيعيّة - لكن لا تعطيه عمل طويل المدى - لإنّه متوقّع يسيبك - أو تمشّيه في المرحلة دي - فما تفتحش معاه شغلانة طويلة

-

وطبعا فترة التدريب ما بيتمضاش فيها عقد - فحضرتك كمتقدّم لوظيفة - ما تمضيش عقد قبل 3 شهور

وقانون العمل بيسمح بده بالمناسبة

يعني ما يقولّكش لازم تمضي عقد عشان قانون العمل - فتيجي تمضي عقد وانتا لسّه مش عارف نظام الشركة - تيجي عاوز تمشي بعد شهر يضايقوك

-

يبقى كان الصحّ إنّه يشتغل على سبيل التدريب 3 شهور

ياخد فيهم راتبه الحقيقيّ من أوّل يوم

بحيث لو مش هيكفّيه - يعرف من الأوّل - فيسيب الشركة

أو يكلّمنا نزوّد ه - فنقبل - أو نرفض - فنمشّيه - واحنا لسّه لم نتورّط في علاقة عمل عميقة

-

فدول ال 3 طرق الأفضل لإجراء عمليّة التوظيف

-

بعيدا عن الطريقة المعتادة بتاعة السي في - لا شافوا له سابقة أعمال - ولا اختبروه

ويوم ما يشغّلوه - يقوموا مدخّلينه في الشغل على طول - ويعطوا له راتب أقلّ في الأوّل - فييجي يزمزء بعدين - وعكّ العكّ يعني

-

أخيرا

طاب أنا حديث تخرّج وما عنديش بورتفوليو

يبقى تجاوز الخطوة دي عادي - وممكن تستعيض عنها بمشروع تخرّجك مثلا - أو أنشطتك الطلّابيّة خلال فترة الجامعة

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWhv_57pMbs8VRZx8tkVQF8Kmj7t4D_Q-WB5glsvE-yQTfIpz3vsDrNJkmLTC-A4epd8nmw5PfTy4IvKvaqWZEDkV-m4NJFM6pYwX1UZVsSYIKscbtvAlal_sSoBCQbvs1AW9_PbwFo_I4BrXkxMkplLVU_Y8yGyygDabTKsqkiW0Dj67qvTYlvAf5uS7UDfR1rB6_2c5BKsRW195lQlQu8&__tn__=*NK-R)