إنتا ليه يا أخي ما بتحترمش الرأي الآخر ؟!

-

هنا بيحصل لبس كبير جدّا ما بين [#الرأي](https://www.facebook.com/hashtag/%D8%A7%D9%84%D8%B1%D8%A3%D9%8A?__eep__=6&__cft__%5b0%5d=AZWsqwjBsrmxcBIWVq3m86Rv2oDplcyMbEqcsvUZR213ugOQHIgdtENYxTz40BGowHHdUYA9EGlmBN7cxjCrQvz2hMrRLxby4ydEEdkCdY4iJfyvx4jZzGboXmqd6ot5uFZb9_NQJqIKL9StqHZUAA8L4BiczV3aJJEkVei6CfMHHNBIdLEYPsicJbgcAifURxE&__tn__=*NK-R) - و [#المعلومة](https://www.facebook.com/hashtag/%D8%A7%D9%84%D9%85%D8%B9%D9%84%D9%88%D9%85%D8%A9?__eep__=6&__cft__%5b0%5d=AZWsqwjBsrmxcBIWVq3m86Rv2oDplcyMbEqcsvUZR213ugOQHIgdtENYxTz40BGowHHdUYA9EGlmBN7cxjCrQvz2hMrRLxby4ydEEdkCdY4iJfyvx4jZzGboXmqd6ot5uFZb9_NQJqIKL9StqHZUAA8L4BiczV3aJJEkVei6CfMHHNBIdLEYPsicJbgcAifURxE&__tn__=*NK-R)

-

الآراء تحترم طبعا

لكن المشكلة إنّ الناس بتحطّ الآراء مكان المعلومات - ويبتدي العكّ بقى

فتلاقيهم بيتّهموك إنّك لا تحترم آرائهم - بينما في الحقيقة انتا لا تحترم معلوماتهم الخاطئة

-

وبالمناسبة اللي بيحترم المعلومة الخاطئة ده منافق - مش متحضّر يعني ولا حاجة

ما هو ده من ضمن العكّ بردو اللي أجبروا الناس عليه

-

خلّينا نضرب أمثلة

-

أنا باشرب الشاي من غير سكّر

تيجي حضرتك تقول لي - الشاي بيكون أحلى لو شربته بالسكّر

دا رأيك - وأنا أحترمه جدّا

-

لكن

لو قلت لك - السكّر في الشاي مضرّ

فانتا قلت لي - لا ولا مضرّ ولا حاجة - أنا طول عمري باشرب الشاي سكر زيادة وما عملّيش حاجة

هنا حضرتك بتقول معلومة خاطئة - فلا وجه لمطالبتي باحترامها

-

لمّا اقول لك مثلا أنا بحبّ ألبس الملابس البيضاء

فانتا تقول لي - بسّ الملابس السوداء أكثر شياكة

دا رأيك - وأنا أحترمه طبعا

-

لكن - لمّا اقول لحضرتك - الدنيا حرّ - والملابس السوداء هتحسّسك بالحرّ أكتر

فتقول لي لا ولا حرّ ولا حاجة

هنا حضرتك بتخرّف - وما فيش وجه لاحترام تخريفك

-

لمّا تقول لي مثلا إنّك بتحبّ المانجة - دا رأيك - ويحترم

-

لكن - لمّا اقول لك المانجة مثلا هتزوّد نسبة الأملاح في جسمك

فتقول لي - لا انا باكلها وما بحسّش بطعم الملح فيها

هنا حضرتك بتستعبط

-

فكلّ ما في الموضوع إنّ الناس بتنزل المعلومات الخاطئة بمنزلة الآراء الشخصيّة - وبعدين تطالبك باحترام معلوماتهم الخاطئة كما تحترم آرائهم !!

-

خد كلّ ما سبق بقى - وحطّه تحت معلومة كبيرة جدّا بتقول إنّ ( كلّ شيء في الدنيا يخضع لقوانين وقواعد )

حطّ المعلومة الكبيرة دي قدّام الناس اللي عايشة سبهللة - هتبقى بالنسبة لهم كابوس !!

-

يعني

معظم الحاجات اللي الناس بتعتبرها ( أذواق ) - هي في الحقيقة مش أذواق ولا حاجة

-

يعني

لو شاعر قال قصيدة - فانتا مش من حقّك تقول عجبتني أو ما عجبتنيش وتطالب الناس باحترام الرأي ده - لإنّه ما فيش رأي أصلا - دا علم وله قوانينه وقواعده

إنتا بسّ جاهل بالعلم ده - فبترجع الموضوع للأذواق

-

ييجي العالم في الشعر ينقد القصيدة ويطلّع عيوبها - فانتا تعتبره بيعبّر عن ( رأيه ) - وانتا بتعبّر عن ( رأيك ) - وبناءا عليه تطالبه باحترام رأيك

لا يا فندم - ده مش ( رأيك ) - دا دي ( معلوماتك الخاطئة ) - فلا احترام لها

-

مش مصدّق !!

أمّال ازّاي فيه مسابقات للشعر ؟!

يعني الحكّام بيحكموا ازّاي - كلّ واحد وذوقه ؟!

-

طاب ما تروح تقعد وسطهم - ما انتا عندك ذوق زيّهم - ولّا هوّا الموضوع ماشي كوسة يعني ولّا إيه - إنتا تفرق عنهم إيه عشان همّا يحكّموا وانتا لأ

-

واحد رسم لوحة - هل الموضوع هو فقط إعجاب الناس باللوحة اللي يقول هيّا جميلة ولّا لأ ؟!

-

لأ طبعا - الجمال ده له قوانين - أمّال ليه فيه كلّيّة اسمها ( الفنون الجميلة )

-

إنتا متخيّل إنّهم بيدرسوا في الكلّيّة دي إيه يعني !!

ما هي القوانين اللي بتحكم الجمال - اللي هوّا بالنسبة لك بتقول عليه ( أذواق )

هوّا أذواق بالنسبة لك فقط لإنّك ( جاهل بقوانينه )

-

خد الكلام ده واسقطه على أيّ مجال بقى

ساعتها هتستوعب ليه المتخصّصين في المجال ده لا يحترمون آراءك

ببساطة لأنّك مش بتقول ( رأي ) - ولكنّ لإنّك بتقول ( معلومة خاطئة )