[#مفهوم\_الكاش\_كاو](https://www.facebook.com/hashtag/%D9%85%D9%81%D9%87%D9%88%D9%85_%D8%A7%D9%84%D9%83%D8%A7%D8%B4_%D9%83%D8%A7%D9%88?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R)

.

من أهم المفاهيم في البيزنس . مفهوم الكاش كاو

.

الترجمة الحرفية هيا ( بقرة بتحلب فلوس )

.

والترجمة العملية هيا . النوع من المشاريع اللي ( لا يتطلب مجهود كبير . ولا يوجد فيه تطوير كبير . ولا يوجد فيه تفاصيل كتير . ولا يوجد فيه نمو كبير . ويوجد فيه ربح ثابت )

.

طاب ما حلو ده . أنا عاوز من دا يا رب ابوك يروح يحج

.

لكن استنى كده . بتقول ربح ثابت بدون مجهود ولا تفاصيل . ما كان كل الناس عملت المشاريع دي

.

لأ طبعا

لأسباب

.

أولها

إن الناس أصلا [#ما\_تعرفش](https://www.facebook.com/hashtag/%D9%85%D8%A7_%D8%AA%D8%B9%D8%B1%D9%81%D8%B4?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R) إنه فيه مفهوم اسمه كده

.

الناس لا تتعلم البيزنس حضرتك . كله بالحب

.

ومن النكت اللي باسمعها وباضحك عليها بيني وبين نفسي إن ( المعلومات موجودة في كل حتة . المهم التطبيق )

.

ويقوم ممصمص شفايفه . قال يعني الواد حكيم وكدهوت

.

معلومات إيه اللي موجودة في كل حتة دي حضرتك . أهي دي شخصيا أصلا معلومة غلط

.

الناس بتدخل البيزنس . وتطلع منه . بالتجربة كده

ويموتوا . وييجي اللي بعدهم . ولفي بينا يا دونيا

.

لكن . العلم . بيختصر ليك أعمار مئات وآلاف ممن سبقوك في البيزنس

.

المعلومات اللي ممكن تعمل زي من سبقوك وتدخل البيزنس وتطلع منه من غير ما تنتبه ليها . ف تخسر زيهم

.

ف . السبب الرئيسي لإن الناس لا تنتبه لمشاريع الكاش كاو . إنهم أساسا ( ما يعرفوش ) إنه فيه حاجة اسمها كده

.

زي ما فيه آلاف الناس عندهم عربيات . وما يعرفوش إن الباب الخلفي فيه زرار بيخليه يتفتح من برا فقط وما يتفتحش من جوا

.

عشان ما فيش طفل يفتح الباب وينزل لوحده . لازم حد كبير يفتح له من برا

.

آلاف الناس ما يعرفوش إن مسند الراس في العربية متصمم إنك تخلعه وتكسر بيه القزاز في حالة إنك وقعت بالعربية في نهر والقزاز مقفول

.

لإنك وقتها مش هتعرف تفتح الباب بسبب ضغط المياه . ومش هتعرف تنزل القزاز . لإن دورة الكهربا كلها في العربية هتتأثر بالميه

.

آلاف الناس ما تعرفش أصلا فائدة مسند الراس نفسه في العربية

.

يعني

عمرك شفت حد سايق عربية وساند راسه على مسند الراس !! لأ طبعا

أمال احنا عاملينه ليه . ديكور يعني !!

.

لأ . مش ديكور

.

مسند الراس معمول عشان لو عربية خبطتك من ورا وانتا واقف . لو ما فيش مسند راس . رقبتك هترجع لورا بسرعة جدا وممكن تتكسر . ف مسند الراس معمول عشان اللحظة دي فقط

.

ف . ما تتخيلش إنه ملايين الناس اللي عندها عربيات عارفة عن العربيات

ولا تتخيل إنه ملايين الناس اللي عندها بيزنس عارفة عن البيزنس

آهي البزانس ماشية زي العربيات كده

.

ما بالك باللي ما عندهمش بيزنس بقى . ومتخيلين إن المعلومات في كل حتة . إديني انتا بس فلوس واتفرج . هههههههه . تبا لثقة الجاهل

.

طاب تعرف إنه لو عربية خبطتك من ورا . رقبتك مش هترجع لورا !

جسمك هوا اللي هيطلع لقدام بسرعة . ورقبتك مش هتطلع معاه

.

طاب تعرف إنك لو عملت حادثة مع جسم ثابت وانتا على سرعة أكبر من ١٢٠ كيلو في الساعة . جسمك هيقف . وقلبك هيفضل مكمل لقدام . ف هيتخلع من مكانه

.

ومخك هيعمل حادثة مع عضم جمجمتك من جوا

.

ف . ما تمشيش على أكتر من ١٢٠ . حتى لو راكب أكبر عربية فيها وسائل أمان في العالم

.

الوسائل دي هتحافظ على جسمك من برا . مش من جوا

.

المعلومات مش في كل حتة والمهم التطبيق

المعلومات نفسها إنتا محتاج تبحث عنها

.

للأسف . المعلومة دي نفسها بتكون سبب إن آلاف من يمتهنون البيزنس لا يتعلمون

.

ما هو نتعلم ليه . ما هي المعلومات في كل حتة

.

يا جدددع . يا جدددددع

.

السبب التاني لإن الناس ما بتطبقش نظرية الكاش كاو . إن بعض هذه البزانس بتحتاج [#استقرار](https://www.facebook.com/hashtag/%D8%A7%D8%B3%D8%AA%D9%82%D8%B1%D8%A7%D8%B1?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R) في نوع من البيزنس لفترات طويلة . عادة بتقتضي إنك تكون من [#عائلة](https://www.facebook.com/hashtag/%D8%B9%D8%A7%D8%A6%D9%84%D8%A9?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R) تمتهن هذا البيزنس على مدار [#أجيال](https://www.facebook.com/hashtag/%D8%A3%D8%AC%D9%8A%D8%A7%D9%84?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R)

.

ودا سبب إنك تشوف ناس لا تعرف كوعها من بوعها . وتلاقيهم بيحققوا مكاسب بالملايين سنويا

.

طبعا معظم الناس بتظن إن العيلة دي شغالة في الممنوعات . وبتغسل أموال وكده

ودي بردو من المعلومات الشائعة ( الخاطئة ) عند العوام عن البيزنس

.

ما هو معظم العوام ما يعرفوش كوعهم أصلا . بالمناسبة يعني

.

وحضرتك غالبا ما تعرفش كوعك فين بردو . اللي حضرتك بتشاور عليه دلوقتي ده هوا مرفقك . مش كوعك

.

وكعبك . هوا عقبك . إنتا غالبا ما تعرفش كعبك فين بردو

.

وتقول لي المعلومات في كل حتة

.

يا راجل . قوم اتوضى وانتا تعرف مرفقك وكعبك

.

قلت لك الدنيا ماشية بفضل ربنا سبحانه وتعالى . مش بشطارتنا . سبحان الرزاق

.

ف سيبك من موضوع إن المعلومات في كل مكان ده . قال في كل مكان قال !!

فز قوم اتعلم بلاش مرقعة

.

ف . السبب التاني لعدم قدرة الجميع على دخول بزانس الكاش كاو . إنها أحيانا بتحتاج [#تجذر](https://www.facebook.com/hashtag/%D8%AA%D8%AC%D8%B0%D8%B1?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R) في المجال

.

ف تلاقي عيلة مثلا عندهم مطحن دقيق

دا مشروع كاش كاو

لا فيه تطوير . ولا نمو . ولا اختراعات

لكنه فيه دخل ثابت

وهما ناجحين فيه لإنهم أبا عن جد شغالين فيه

.

تلاقي عيلة عندها مثلا مزارع موالح . عشرات ومئات الأفدنة

عيلة عندها عربيات نقل

كل دي مشاريع كاش كاو

.

تلاقي واحدة أبوها سايب لها عمارة بتأجرها للغير . دا مشروع كاش كاو

ولا تطوير ولا نمو . لكن . عائد ثابت . ومجهود لا يذكر طبعا

.

السبب الثالث

.

إن بعض هذه المشاريع يحتاج ل [#راس\_مال\_كبير](https://www.facebook.com/hashtag/%D8%B1%D8%A7%D8%B3_%D9%85%D8%A7%D9%84_%D9%83%D8%A8%D9%8A%D8%B1?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R) للبداية

.

مثال . محطة بنزين . دا مشروع كاش كاو مكتمل الأركان يعني

لكن . هل معاك راس مال كافي ليه

.

هتقول لي . تراخيصه صعبة

.

سيبك من التراخيص . مهما كانت صعبة . ف إنتا هتتعب فيها مرة واحدة . لكن . المهم . هل معاك راس مال كافي لبدء مشروع بنزينة

.

لو معاك . وعاوز مشروع ما فيش فيه لا مجهود ولا تطوير . وربحه ثابت . ف دا مثال جيد على مشاريع الكاش كاو

.

شالوا الحمام حطوا الحمام

.

تطوير إيه اللي هتعمله في البنزين يعني . هتعمل بنزين بطعم الفانيليا يعني مثلا

.

طيب . هل ممكن تخسر في البنزين !!

.

حتى الماركت اللي في البنزينة . اللي محتاج دماغ يعني . هتأجره لحد أقل منك . هوا يشيل هم التفكير والتطوير . ويدفع لك إيجار

.

ف الماركت نفسه أصبح مشروع كاش كاو . من داخل مشروع الكاش كاو الكبير . اللي هوا البنزينة

.

يعني الماركت بقى العجل ف بطن امه . هههههههه

.

كنت دايما باضرب مثال على مشاريع الكاش كاو ب ( مخبز العيش )

.

عمرك شفت صاحب مخبز عيش عنده مشكلة في التسويق . أو بيفكر في ميكانيزمات تطوير المنتجات . أو بيعمل إعلان ممول مثلا

.

طيب بيكسب كويس ولا لأ ؟!

.

أهو دا معنى مشاريع الكاش كاو

.

طيب . بينمو ؟

بيتطور ؟

لأ طبعا

.

هيا دي بردو مشاريع الكاش كاو

.

من مشاريع الكاش كاو مثلا

مصنع صلصة

مصنع زيت

مضرب أرز

مصنع شكائر

مصنع نسيج

.

مصنع أسلاك . حديد أو نحاس

مواسير . حديد أو بلاستيك

قطاعات UPVC

كل صناعات السحب هي صناعات كاش كاو

.

لكن . هل مصنع الأجهزة المنزلية مثلا كاش كاو ؟!

طاب مصنع خلاطات مياه

طاب مصنع محابس نحاس

.

طاب مصنع بارات النحاس اللي بيتصنع منها محابس النحاس . دا كاش كاو ؟ ولا المحابس هيا اللي كاش كاو ؟

.

فكر فيها

هتلاقي الفرق واضح جدددددا بين النوعين من المشاريع . الكاش كاو . واللي مش كاش كاو

.

لكن . رغم هذا الوضوح الشديد . إلا إنك قد تكون عمرك ما انتبهت ليه

.

قلت لك طلع من دماغك موضوع إن الأفكار مرمية في كل حتة ده . المهم النفس اللي تاكل . يا ولا . يا حلاوة

.

طاب ما كان كل الناس عملت مشاريع كاش كاو

قلت لك لأه

للأسباب التلاتة اللي فاتوا

.

لكن . حتى اللي فاهم . وقادر يعمل مشروع كاش كاو . ممكن يفضل عليه مشروع مش كاش كاو !!

.

ليه ؟!

عشان ممكن يكون بيفكر في مشروع بيحقق [#هامش](https://www.facebook.com/hashtag/%D9%87%D8%A7%D9%85%D8%B4?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R) ربح كبير

.

مشاريع الكاش كاو ما بتحققش هامش كبير

.

كنت فى استشارة لمطحن دقيق . قيمته كانت حوالي ٣٠٠ مليون جنيه

.

لما كلمت أصحاب المطحن عن نسب الربح في المشاريع الأخرى . كان الرد الطبيعي هوا . يعني احنا ممكن نفك المطحن دا ب ٣٠ مشروع . كل واحد منهم ب ١٠ مليون . ف نحقق هوامش ربح أكبر بكتير

.

دا معنى إني بقول لك إن واحد ممكن . رغم إنه عارف مميزات مشروع الكاش كاو . إلا إنه يعزف عنه ويروح لمشروع من مشاريع المناهدة والتفاصيل

.

ليه ؟!

عشان هامش الربح طبعا

.

المطحن ومصنع السحب وتجارة الخامات . إلى آخره من مشاريع الكاش كاو دي . بتكسب ٢ ل ٥ ٪ بالكتير . في السنة كلها

.

بينما . في استشارة لشركة تانية . مش كاش كاو خالص . سألوني . نحط هامش ربح كام . قلت لهم ١٠٠ ٪ . بمنتهى الأريحية

.

ما هو دا مشروع على النقيض تماما من الكاش كاو . كله فنيات وتفاصيل

.

ف . إنتا حدد انتا عاوز إيه

.

يعني

.

المشروع التاني ده كان قائم عليه شباب في التلاتينات

.

بينما

مطحن الدقيق . كان قائم عليه اتنين في الستينات

.

ف . هل معقول اقول لهم فعلا تعالوا نفك المطحن ب ٣٠ مشروع من ابو ١٠ مليون

.

ف إنتا حدد موقفك

.

لكن . أنا هاممني في البوست ده إنك أصلا [#تعرررررف](https://www.facebook.com/hashtag/%D8%AA%D8%B9%D8%B1%D8%B1%D8%B1%D8%B1%D8%B1%D9%81?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R) المبدأ ده في البيزنس

.

ولما تعرفه بقى . إبقى احتار واختار

.

ولما تختار . خد لك سنين في التطبيق

.

سيبك من فكرة إنك بمجرد ما تعرف الفكرة . هتطبق . يا حلاوة

.

وطبعا . باشة البشوات . هوا اللي عنده بيزنس بيشغل فيه دماغه . وبيعمل تطوير . واستراتيجيات . وشغل الشعوذة ده . وبيحقق هامش ربح كبير

.

وعلى جنب . مربي بقرة حلوب حلوة كده كوتي موتي صغنطوتي عاملة له استقرار واطمئنان

.

مع حبي

.

[#لافاش\_كي\_ري](https://www.facebook.com/hashtag/%D9%84%D8%A7%D9%81%D8%A7%D8%B4_%D9%83%D9%8A_%D8%B1%D9%8A?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R)

.

[#فلوس\_بتجيب\_فلوس](https://www.facebook.com/hashtag/%D9%81%D9%84%D9%88%D8%B3_%D8%A8%D8%AA%D8%AC%D9%8A%D8%A8_%D9%81%D9%84%D9%88%D8%B3?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R)

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWL2KJ0Sz5xx7EVfhpw-3f3WCOdVihnwW-_WGB222ueyrc3kvXmhk0VmyAl3h9A7Aa324KPR_W_SS9E8Ze0YpHvVb3Mlr5lNoX3wKEvG3l4_do5uihWT5TWR3G7WjxKsauATkKTNwKBBOUtJHp7aokvBSDkLAkiJsTGdxHFNtvZua1lFidiTYkD-kDprpmdKic&__tn__=*NK-R)