من المغالطات المنطقيّة اللي تعتبر من أمّهات المغالطات

مغالطة ( [#المصادرة\_على\_المطلوب](https://www.facebook.com/hashtag/%D8%A7%D9%84%D9%85%D8%B5%D8%A7%D8%AF%D8%B1%D8%A9_%D8%B9%D9%84%D9%89_%D8%A7%D9%84%D9%85%D8%B7%D9%84%D9%88%D8%A8?__eep__=6&__cft__%5b0%5d=AZX7z_soAKdEzk9sfkO9eIykB_0FLlb5abM_DgGtTb_mklhvo1zboo_C97PLnQc5YwZ3u-EBtrXd7aqLr_X1YL8H-waq0AXSFL_c3j961Cd3Jy73bKGdw4hMHU_KiUKVhQ2imCr2WblGUYGV55lZ-p-7G512qE2GXyz9zmTR8VEctJA2SyN2b8pHdq_dNWMEjec&__tn__=*NK-R) )

-

زيّ ما حدّ يقول لك ( إنتا ليه متكبّر يا أخي بقى يا أخي )

أو ( إنتا ليه مش عاوز تساعدني )

أو ( ليه كلّ العملاء عاوزين السعر الرخيص )

-

هيّا الحقيقة إنّه مش كلّ العملاء عاوزين السعر الرخيص - بسّ انتا صادرت على المعلومة دي - خلاص - انتهينا - همّا كلّهم عاوزين السعر الرخيص - قول لي ليه بقى

-

زيّ ما استخدموا المغالطة دي في نظريّة التطوّر - فيقول لك ( هل التطوّر ما زال موجودا في الكائنات الحيّة )

-

يعني خلاص احنا قفلنا النقاش في هل الموضوع بدأ بالتطوّر ولّا لأ - هوّا خلاص بدأ بالتطوّر - كلّمني بقى هل هوّا لسّه مكمّل - هل الكائنات لسّه بتتطوّر - ولّا خلاص بطّلت تتطوّر

-

عشان لو بحثت وما لقيتش كائنات بتتطوّر - فبدل ما تقول لهم تعالوا نهدم نظريّة التطوّر - يقولوا لك لا هوّا انتا ما عرفتش - التطوّر كان فيه وخلص

-

إنتا صايم السنة دي ولّا زيّ كلّ سنة ؟!

-

حلو التيشيرت ده - فيه منّه رجاليّ ؟!

-

المغالطة دي تبقى وقعت فيها لو بدأت تدافع - وعموما الدفاع هوّا أبو الأخطاء في النقاش مع الشخص المغالط

-

لكن - الطريقة الصحيحة للتعامل مع هذه المغالطة هي إعادة الأمور لأصلها

-

يعني - بدل ما تقول له إنّه لأ مش كلّ العملاء عاوزة السعر الرخيص

-

قول له ( جبت منين معلومة إنّه كلّ الناس عاوزة السعر الرخيص ؟ )

هنا انتا بقيت بتسأل - بتهجم - وهوا يشوف حاله بقى

-

ومش المهمّ معرفة الردود على المغالطات - قدّ ما هو المهمّ إنّك تكشف المغالطة أصلا

-

لو كشفت المغالطة - فممكن تجاوب عليها بشكل صحيح حتّى لو ما كنتش دارس ردود المغالطات