هتسمع الجملة دي

تلاقي حد يقول لك ( ما تسمعش نصائح اللي عاملين خبراء في البيزنس على الإنترنت . لو كانوا فالحين . كانوا نفعوا نفسهم وصنعوا الثروة )

.

الحقيقة إن الجملة دي سببها هو إن اللي بيقولها متخيل إن مجرد امتلاك المعلومات الصحيحة . هو أمر كافي لصناعة الثروة !!

.

هذا الأخ يفتقد لحقيقة إنك حتى لو معاك كل الإجابات الصحيحة . فانتا محتاج سنين من التطبيق والاجتهاد للوصول للهدف

.

هوا بيبقى متخيل إن الفقير فقير عشان ما عندوش المعلومات الصحيحة . ف . بمجرد وصوله للمعلومات الصحيحة . هتتكى على زرار . هتبقى غني !!

.

وباعتبار إن اللي بيقدم لي النصيحة ده ما بقاش غني . يبقى هوا لا يمتلك المعلومات الصحيحة !!

.

مغالطة سببها التصور الساذج عن رحلة النجاح . فشوف بقى فيه كام مصدر حواليك بيبني عندك تصورات ساذجة في الحياة

.

الحالة دي شبيهة بإنك تكون في اسكندرية مثلا وعاوز تروح القاهرة . فتسأل حد عن الطريق . فتتخيل إنك بمجرد ما هتاخد وصف الطريق . يبقى المفروض تكون وصلت . لو ما وصلتش . يبقى اللي وصف لك الطريق كان مخطأ في الوصف !!

.

وكإن الطريق نفسه مش محتاج وقت عشان يتقطع !!

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXM0ieWgDwSknllaiO2mBOQ4bJb12OJCkKcKViBik33otU6yf98QKDDwFeP7xsJQD9hmC_LSjyjEWMDH8qnWcplGF_a_BPzE-pc412xFZ2bTWuPNGWS1aYH8Pz1AlmqIGq7PbwqFlyx5Q8OrFvFHQ6tNF7kpPPjq8rT8mLdwZDPpeFPPyo0yggbQz8wtycZynA&__tn__=*NK-R)