حضرتك طول ما انتا بتفكر في طريقة - تكسب بيها المكسب الجديد - مع الحفاظ على المكسب القديم - ابقى قابلني لو وصلت لحاجة

-

أهمّ آداة لازم تتسلّح بيها لو عاوز تحقّق مكسب - هيّا [#القدرة\_على\_خسارة\_مكسب\_قديم](https://www.facebook.com/hashtag/%D8%A7%D9%84%D9%82%D8%AF%D8%B1%D8%A9_%D8%B9%D9%84%D9%89_%D8%AE%D8%B3%D8%A7%D8%B1%D8%A9_%D9%85%D9%83%D8%B3%D8%A8_%D9%82%D8%AF%D9%8A%D9%85?__eep__=6&__cft__%5b0%5d=AZXL1Inb1wjTFdAyFnugElUs9Y16LKF5fDaN3EKLRGRUtGdVe1XP4VAJg9Ywu7Pw5m-bVPlnos951l_6F519n6yKzWJGtwIJ-YeJ2X8T5182-cTKYEBCSVIVQ3xwAC9YHe3FgeordQnMB0KpSAqxEjn10S2a7BJXBJEnwUcZRzFMoC2UeGDiNeciJNkW1sguEEg&__tn__=*NK-R)

-

ربّنا سبحانه وتعالى وعد المجاهدين في سبيله - اللي همّا أعظم الناس - وأكرم الناس عليه سبحانه وتعالى - وعدهم بـ [#إحدى\_الحسنيين](https://www.facebook.com/hashtag/%D8%A5%D8%AD%D8%AF%D9%89_%D8%A7%D9%84%D8%AD%D8%B3%D9%86%D9%8A%D9%8A%D9%86?__eep__=6&__cft__%5b0%5d=AZXL1Inb1wjTFdAyFnugElUs9Y16LKF5fDaN3EKLRGRUtGdVe1XP4VAJg9Ywu7Pw5m-bVPlnos951l_6F519n6yKzWJGtwIJ-YeJ2X8T5182-cTKYEBCSVIVQ3xwAC9YHe3FgeordQnMB0KpSAqxEjn10S2a7BJXBJEnwUcZRzFMoC2UeGDiNeciJNkW1sguEEg&__tn__=*NK-R)

-

تيجي انتا يا فسل يا اللي ما بتقدّمش حاجة - وعاوز ربّنا سبحانه وتعالى يعطيك [#كلتا\_الحسنيين](https://www.facebook.com/hashtag/%D9%83%D9%84%D8%AA%D8%A7_%D8%A7%D9%84%D8%AD%D8%B3%D9%86%D9%8A%D9%8A%D9%86?__eep__=6&__cft__%5b0%5d=AZXL1Inb1wjTFdAyFnugElUs9Y16LKF5fDaN3EKLRGRUtGdVe1XP4VAJg9Ywu7Pw5m-bVPlnos951l_6F519n6yKzWJGtwIJ-YeJ2X8T5182-cTKYEBCSVIVQ3xwAC9YHe3FgeordQnMB0KpSAqxEjn10S2a7BJXBJEnwUcZRzFMoC2UeGDiNeciJNkW1sguEEg&__tn__=*NK-R) !! يا بجح

-

لو بتفكّر مثلا تعمل بيزنس - من غير ما تضحّي باستقرار الوظيفة - إبقى قابلني

لو بتفكّر تكسب استقرار الوظيفة - من غير ما تضحّي بملكيّتك لنفسك ووقتك وقرار أجازتك - إنسى

لو بتفكّر زوجتك تشتغل وتساعدك في مصاريف البيت - من غير ما تخسر قوامتك - إنسى

لو بتفكّر تكسب قوامتك - من غير ما تلاقي نفسك متحمّل للمسؤوليّة كاملة لوحدك - إنسى

لو بتفكّر تعطي كلّ وقتك لشغلك عشان تحقّق ثروة كبيرة - من غير ما تخسر ولادك في المستقبل - إنسى

لو بتفكّر تعطي جزء من وقتك وجهدك لولادك - من غير ما تخسر في شغلك - إنسى

لو بتفكّر تكسب شخصيّتك وقوّتك قصاد والدك - وتبقى ندّ ليه - من غير ما تخسر مسؤوليّته عنّك - إنسى

لو بتفكّر تهتمّ بشغلك الحالي - وتزوّد من جودته وكفاءته - من غير ما تخسر وقت وعطلة عن التوسّع اللي في خيالك - إنسى

لو بتفكّر تاخد شغل بجودة عالية - من غير ما تخسر ثمن غالي للشغل ده - إنسى

لو بتفكّر يكون عندك عمّال محترفين وليهم ولاء لشغلك - من غير ما تخسر رواتب عالية ليهم - إنسى

لو بتفكّر تعمل بيزنس وانتا صغيّر - من غير ما تخسر مكانة عالية في تعليم ووظيفة راقية - إنسى

لو بتفكّر تكسب زوجة ودودة مخلصة محبّة - من غير ما تخسر وقت هتقضّيه معاها وعواطف ومشاعر هتغدقها عليها وفلوس عزومات وهدايا و و و - إنسى

لو بتفكّر تكسب زوجة جميلة - من غير ما تخسر مصاريف هتصرفها عليها في عناية شخصيّة ومكياجات وعطور وملابس - إنسى

لو بتفكّر تكسب وضع جيّد وخبرة كبيرة في مجال معيّن من غير ما تخسر فترة طويلة من الممارسة والتجربة فيه - والخسارة في سبيل التعلّم - إنسى

لو بتفكّر تستمتع بالسهر - من غير ما تخسر وقت العمل بالنهار - إنسى

لو بتفكّر تكسب وقت عمل كبير - من غير ما تضحّي بالسهر - إنسى

-

ممكن اقعد اعطيك أمثلة للصبح

-

لكن - خلاصة كلّ الأمثلة دي - إنّك لازم تنسى موضوع ( إزّاي ناخد الحلو من هنا - نحطّه على الحلو من هنا - ونعمل شوبّ الفخفخينا التمام )

ما فيش فخفخينا حضرتك

-

ما فيش حدّ هياكل كتير ومش هيتخن

وما فيش حدّ هيخسّ من غير رجيم ورياضة

الحياة كده - بتختار حاجة على حساب حاجة - لكن - فكرة إنّك عاوز تاخد الحاجتين الحلوين مع بعض - قلت لك إنسى

-

الحكمة كلّها بقى بتدور في يا ترى انتا هتختار إيه على حساب إيه

يعني ممكن تختار فعلا - لكنّك تختار متعة السهر مثلا على وقت العمل

ف تبقى رايح الشغل مش عارف تفتح عينيك - ومش مركّز - وتقول ( ما انا كسبت الاتنين اهو )

لأ - إنتا متهيأ لك - إنتا ما كسبتش الاتنين ولا حاجة

-

ممكن تعطي كلّ وقتك وجهدك لشغلك - وتقول ( ما انا زوجتي وأولادي زيّ الفلّ معايا )

-

لأ - متهيّأ لك - زوجتك دي ساكتة فقط - لكن - مع أبسط خلاف هتلاقيها عصبيّة وقالبة عليك

-

أولادك هتتفاجيء بسلوكيّاتهم وتصرّفاتهم اللي ما كنتش انتا تعرف عنها حاجة

ولمّا يكبروا هيفاجؤوك أكتر بالعقوق والجحود - لإنّ انتا اللي بدأت معاهم بالعقوق وهمّا صغيّرين لمّا استخسرت فيه وقتك ووجّهته كلّه للشغل

-

إنتا ما بتكسبش الاتنين ولا حاجة - لازم تختار

-

ممكن حضرتك تكون معتبر الموضوع ده هامشيّ أو جانبيّ

لا أبدا - إنتا بسّ اللي مش حاسس بتأثيره في حياتك - لكنّه موجود وشغّال وبيصنع أثره بهدوء في كلّ نواحي حياتك

-

ميزة الإنسان الناجح بقى إنّه بيكون واضح وصريح ومباشر وقاطع في المواضيع دي

بيقول بكلمة واحدة - انا هاختار كذا وهضحّي بكذا

-

لكن - الفاشل - بيفضل يتمرقع - ويقول - يعني مش ممكن نظبطها كده - طاب ناخد حتّة من الناحية دي - وكمان حتّة من الناحية دي - ممكن تظبط

ويقعد يتمرقع كده لحدّ ما تفرقع في وشّه

قال يعني كان فاكر نفسه أكثر حكمة من اللي اختار قرار قاطع من أوّل يوم

-

[#إنسى\_يا\_عمرو](https://www.facebook.com/hashtag/%D8%A5%D9%86%D8%B3%D9%89_%D9%8A%D8%A7_%D8%B9%D9%85%D8%B1%D9%88?__eep__=6&__cft__%5b0%5d=AZXL1Inb1wjTFdAyFnugElUs9Y16LKF5fDaN3EKLRGRUtGdVe1XP4VAJg9Ywu7Pw5m-bVPlnos951l_6F519n6yKzWJGtwIJ-YeJ2X8T5182-cTKYEBCSVIVQ3xwAC9YHe3FgeordQnMB0KpSAqxEjn10S2a7BJXBJEnwUcZRzFMoC2UeGDiNeciJNkW1sguEEg&__tn__=*NK-R)

-

[#تجيبها\_كده\_تجيلها\_كده\_هيّا\_كده](https://www.facebook.com/hashtag/%D8%AA%D8%AC%D9%8A%D8%A8%D9%87%D8%A7_%D9%83%D8%AF%D9%87_%D8%AA%D8%AC%D9%8A%D9%84%D9%87%D8%A7_%D9%83%D8%AF%D9%87_%D9%87%D9%8A%D9%91%D8%A7_%D9%83%D8%AF%D9%87?__eep__=6&__cft__%5b0%5d=AZXL1Inb1wjTFdAyFnugElUs9Y16LKF5fDaN3EKLRGRUtGdVe1XP4VAJg9Ywu7Pw5m-bVPlnos951l_6F519n6yKzWJGtwIJ-YeJ2X8T5182-cTKYEBCSVIVQ3xwAC9YHe3FgeordQnMB0KpSAqxEjn10S2a7BJXBJEnwUcZRzFMoC2UeGDiNeciJNkW1sguEEg&__tn__=*NK-R)

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXL1Inb1wjTFdAyFnugElUs9Y16LKF5fDaN3EKLRGRUtGdVe1XP4VAJg9Ywu7Pw5m-bVPlnos951l_6F519n6yKzWJGtwIJ-YeJ2X8T5182-cTKYEBCSVIVQ3xwAC9YHe3FgeordQnMB0KpSAqxEjn10S2a7BJXBJEnwUcZRzFMoC2UeGDiNeciJNkW1sguEEg&__tn__=*NK-R)