[#الهرم\_والمسلّة](https://www.facebook.com/hashtag/%D8%A7%D9%84%D9%87%D8%B1%D9%85_%D9%88%D8%A7%D9%84%D9%85%D8%B3%D9%84%D9%91%D8%A9?__eep__=6&__cft__%5b0%5d=AZXcCjqzzQ2L2xBUIohbMeo7C6HzVdAa9PI6or2Wh-_-k5RA-HMzapdxG-YI11V5YHgGPKRlheF6G2Dnv5-GNc1zotHtpfsNFHufHjEUWf3_AtVSnwL7_gvOOk6XA7fAlbLpbXcFaAHILy2e44CA8o9yc6VAvuLxs5F6rMtLKrvFWCNOrY4O-kHA5JnRN7aWI6k&__tn__=*NK-R)

-

الفرق بين النجاح في المجتمعات المتقدّمة - والمجتمعات المتخلّفة

هوّا الفرق بين الهرم والمسلّة

-

أكيد سمعت كتير تفسيرات عن فكرة الأهرامات

-

أنا تفسيري الشخصيّ إنّ أجدادنا كانوا عاوزين يقولوا لنا رسالة

رسالتهم بتقول ( لو عاوزين تعملوا حاجة تعيش آلاف السنين ( حرفيّا ) - إبنوها زيّ الهرم ده )

-

لكن - ما تعملوش مسلّات - هتقع ( حرفيّا بردو )

-

الفرق بين النجاح في الدول المتقدّمة والدول المتخلّفة - إنّ النجاح في الدول المتقدّمة هو بناء هرميّ

-

شركة مثلا - كلّ طبقة إداريّة فيها - تحتها طبقة إداريّة أكبر منها في العدد

تحتهم طبقة تنفيذيّة أكبر من الطبقتين اللي فوقيها

تحتهم كلّهم طبقة من علاقات مع مورّدين وعملاء - ومراكز بحثيّة - وشركات تسويق وإعلان - و و و

-

بينما النجاح في الدول المتخلّفة هو نجاح إبريّ - على شكل مسلّة

هوّا واحد واقف بطوله كده في مهبّ الريح

-

اللي فكّرني بالمثل ده - هيّا الأوليمبيّات

-

البطل الأوليمبيّ في الدولة المتخلّفة - هتلاقيه واقف لوحده كده

طالع من أعماق أعماق القرى المصريّة - من مركز شباب قريته - لنادي في المدينة التابعة ليها قريته - لنادي كبير في القاهرة

وعلى طول المسار ده - البطل ده شايل نفسه بنفسه ( دا لو سمّيناه بطل يعني - هوّا راجل كبير شغلته اللعب !! )

-

لحدّ ما وصلنا إنّنا شفنا لاعب مصريّ بيتكفّل بمصاريف بعثة مصر في رياضته - اللي هيّا في حدّ ذاتها مهزلة

-

إحنا عندنا كرم جابر - لكن ما عندناش اتّحاد مصارعة

عندنا مسلّة - مش هرم

-

الرسول صلّى الله عليه وسلّم لمّا مات - سيّدنا أبو بكر أدرك الأمّة قبل تفكّكها - من كان يعبد محمّدا فإنّ محمّدا قد مات

سيّدنا عليّ رضي الله عنه لمّا مات - سيّدنا معاوية أدرك الأمّة قبل تفكّكها

سيّدنا عمر عزل سيّدنا خالد بن الوليد رضي الله عنها من قيادة الجيش عادي - وفضل الجيش ينتصر ويفتح البلاد - عادي جدّا - دا جيش مؤسّسة - مش جيش خالد

-

ف [#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXcCjqzzQ2L2xBUIohbMeo7C6HzVdAa9PI6or2Wh-_-k5RA-HMzapdxG-YI11V5YHgGPKRlheF6G2Dnv5-GNc1zotHtpfsNFHufHjEUWf3_AtVSnwL7_gvOOk6XA7fAlbLpbXcFaAHILy2e44CA8o9yc6VAvuLxs5F6rMtLKrvFWCNOrY4O-kHA5JnRN7aWI6k&__tn__=*NK-R)

-

إعمل هرم

وما تعملش مسلّة