[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R)

.

[#تأثير\_الوضع\_الاقتصادي\_الحالي\_على\_اختيار\_المشاريع](https://www.facebook.com/hashtag/%D8%AA%D8%A3%D8%AB%D9%8A%D8%B1_%D8%A7%D9%84%D9%88%D8%B6%D8%B9_%D8%A7%D9%84%D8%A7%D9%82%D8%AA%D8%B5%D8%A7%D8%AF%D9%8A_%D8%A7%D9%84%D8%AD%D8%A7%D9%84%D9%8A_%D8%B9%D9%84%D9%89_%D8%A7%D8%AE%D8%AA%D9%8A%D8%A7%D8%B1_%D8%A7%D9%84%D9%85%D8%B4%D8%A7%D8%B1%D9%8A%D8%B9?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R)

.

ناس كتير كانت مخططة لمشاريع . وحاليا اتحطوا قدام موقف الوضع الاقتصادي الحالي . وتفكيرهم مشغول بقرار نكمل ولا لأ . أو نعمل إيه عموما

.

فخلينا نتكلم على بعض النقاط

.

[#النقطة\_الأولى](https://www.facebook.com/hashtag/%D8%A7%D9%84%D9%86%D9%82%D8%B7%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

ما ينفعش تعتبر الوضع الاقتصادي الحالي حاكم على مستقبل المشروع ككل

يعني . ما ينفعش تختار المشروع الفلاني . لإنه مناسب للأزمة الحالية فقط

.

أيام الكورونا . كان اللي بيسألني عن مشروع الكمامات . كنت بقول له . شيل حالة الكورونا من حساباتك . وقيم مشروع الكمامات . لو لقيته تمام . بغض النظر عن وجود الكورونا من عدمه . إعمله

.

وغالبا . اللي كان بيحسب الحسبة دي . كان بيتراجع

واللي دخل في مشروع الكمامات من غير ما يحسب الحسبة دي . أفكاره اتغيرت كتير بعد زوال حالة الكورونا

.

فإدخال الوضع الحالي فقط كأساس لتوجيهك للمشروع . أو انصرافك عنه . هو معيار خاطيء

.

اتكلمت قبل كده عن أهمية قراءة التاريخ لرجل الأعمال

للأسف . الناس اللي مش قارءة تاريخ . فلما بتحصل حالة زي اللي احنا فيها دي . بيشوفوها نهاية الدنيا . ودي سذاجة مفرطة

.

حاجة كده زي اللي أبوه يموت . فيقفل على نفسه الأوضة . ويبقى مش عاوز يكلم حد

.

اللي زي ده سيبه لما يعفن في أوضته عادي . هوا اللى دماغه جزمة قديمة . ما تحاولش تنصحه . لإن الغباء معدي

.

بينما اللي قاريء تاريخ . بيفتكر إن سيدنا محمد صلى الله عليه وسلم مات . فبيتجاوز مرحلة إن أبوه مات . وبيفكر ممكن يعمل إيه ينفع بيه أبوه في قبره

.

بيشوف إيه واجب الوقت دلوقتي . هنجيب حد يغسل . مين هيدفن . الميراث هيتوزع ازاي

.

المفروض الميراث يبتدي يتوزع بمجرد الرجوع من الجبانة . وتأخير توزيعه خطأ كبير . وظلم

.

فاللي قاريء تاريخ . بيبقى لسان حاله بيقول . أزمة إيه يا اخواننا اللي بتتكلموا عنها ؟! هيا فين الأزمة ؟!

ويعني إيه الأزمة بقالها سنتين بحالهم ؟! هوا ده عندكم رقم كبير يعني ؟!

.

فاللي قاريء تاريخ بيكون تعامله مع الأزمة هادي جدا . وراكز جدا

.

فالنقطة الأولى اللي بنتكلم فيها هي إنه ما ينفعش تدخل الأزمة الحالية كمعيار وحيد للحكم على مستقبل مشروعك

.

[#النقطة\_الثانية](https://www.facebook.com/hashtag/%D8%A7%D9%84%D9%86%D9%82%D8%B7%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

يعني ما نعملش حساب الأزمات الاقتصادية واحنا بنخطط لمشروعنا ؟!

.

دا سؤال غبي مبدئيا . ولو حد سألهولك إقطع علاقتك بيه

.

الأصل هو إنك تعمل حساب الأزمات الاقتصادية وانتا بتخطط لأي مشروع

.

حتى لو ما فيش أزمات . فمن واجبك تحط سيناريوهات لأزمات . وتحط أكتر من خطة للتعامل مع كل سيناريو

.

لكن الغلط هو إنك تختزل كل ده في إنك تعتبر الحياة كلها هي الأزمة الحالية . وإن الأزمة الحالية مكملة معانا للأبد . وبناءا عليه تاخد كل قراراتك بناءا على الأزمة الحالية فقط

.

حاجة كده زي ما إيدك تتكسر لا قدر الله

هنجبس إيدك عادي

.

لكن !! هل ممكن تبني حياتك المستقبلية كلها على إنك هتكمل حياتك وانتا إيدك متجبسة ؟!

لأ طبعا

.

طيب . بغض النظر إنتا إيدك متجبسة ولا لأ . هل من واجبك تنتبه لأي كسور ممكن تحصل لك ولا لأ ؟

من واجبي طبعا

.

هما السؤالين دول هما شرح النقطتين السابقتين

.

ما ينفعش تبني كل تصوراتك عن المشروع بناءا على إنك هتكمل فيه وانتا إيدك متجبسة

.

وما ينفعش تعمل مشروعك من غير ما تكون عامل حسابات الكسور اللي ممكن تحصل لك

.

[#النقطة\_الثالثة](https://www.facebook.com/hashtag/%D8%A7%D9%84%D9%86%D9%82%D8%B7%D8%A9_%D8%A7%D9%84%D8%AB%D8%A7%D9%84%D8%AB%D8%A9?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

إيه المشاريع المناسبة للمرحلة الحالية ؟!

.

ما قلنا يا فندم . ما تصممش المشروع بناءا على المرحلة الحالية

.

لكن . خلينا نسأل السؤال بصيغة أفضل ونقول

.

إيه المشاريع المناسبة للحالة الحالية . وهتفضل مناسبة معانا لما بعد المرحلة الحالية . وهتفضل مناسبة معانا حتى لو المرحلة القادمة كانت أسوء من المرحلة الحالية ؟

.

هوا ده السؤال !!

.

وللإجابة على السؤال ده . هقول لحضرتك ركز على المشاريع التالية

.

[#أولا](https://www.facebook.com/hashtag/%D8%A3%D9%88%D9%84%D8%A7?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

مشاريع الاحتياجات الأساسية

.

عارف هرم ماسلو ؟

لأ

.

طيب . دا واحد عمل ترتيب هرمي لاحتياجات البشر

في المصطبة الأولى من الهرم حط الاحتياجات الأساسية . زي الأكل والشرب واللبس والسكن . إلخ

.

في المصطبة التانية حط الصحة والتعليم إلخ

.

في المصاطب الأعلى حط بقى الثقافة والترفيه والحصول على إعجاب الآخرين والشعور بالتقدير الذاتي للنفس إلخ

.

فالهرم ده شكله يختلف من دولة لدولة . ومن وضع اقتصادي لوضع اقتصادي آخر

.

لكن تظل الحاجات الأساسية للشعوب هي المطلب الأول

.

كل ما يرتقي الشعب . أو ترتفع حالته الاقتصادية . تلاقيه بدأ يتطلع لمصطبة أعلى من مصاطب هذا الهرم

.

يبقى ركز في مشاريع الاحتياجات الأساسية

.

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

مشاريع الصناعات المغذية

.

الصناعات المغذية غير الصناعات الغذائية

.

الصناعات المغذية هب الصناعة اللي بتبيع لصناعة

.

زي ما مثلا صناعة النسيج مغذية لصناعة الملابس

صناعة أعواد البي في سي مغذية لصناعة أبواب وشبابيك البي في سي والمطابخ

صناعة قطع الغيار مغذية لصناعات الأجهزة المنزلية والسيارات

.

فاللي بيصنع صناعات مغذية . بيكون في الصفوف الخلفية في المعركة

.

بينما اللي بيواجه المعركة الحقيقية هو مصنع المنتجات النهائية . ده بيشيل السهام والرماح والسيوف عن الصف التاني . اللي هوا الصناعات المغذية

.

عشان كده بفضل جدا مثلا صناعات العبوات بكل أشكالها . لإنه أيا كان المنتج هوا إيه . مربى مثلا . فمصانع المربي تتخانق على العميل . يقطعوا بعض عليه . تسويق وإعلانات وخصومات و و و

.

وفي النهاية . اللي يكسب منهم . ييجي يشتري مني برطمانات زجاج وأغطية تويست أوف

.

والمربى عمر ما الطلب هيقف عليها

فاكر هرم ماسلو ؟!

.

وبالنسبة للصناعات الغذائية عموما . فأنا برشح الأكل اللي ما بيتاكلش !!

يعني عمرك فتحت برطمان صلصة وكلت منه ؟!

عمرك شربت زيت ؟!

دا معنى الأغذية الوسيطة

.

اللي هيا الأغذية اللي بتدخل في إعداد الطعام . لكني مش بحب تصنيع الطعام النهائي

.

ييجي بقى بتاع الصلصة يشتري برطمانات صفيح

فاكر الصناعات المغذية ؟!

طب فاكر العبوات ؟!!

.

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

توريد المواد الأولية

.

كل ما ترجع خطوة للخلف . تبقى رجعت صف للخلف في صفوف المعركة

فحلاوتهم بقى الناس اللي بيوردوا حمض الكبريتيك مثلا لمصانع البطاريات

حلاوتهم الناس اللي بيوردوا حمض السلفونيك لمصانع الصابون السائل

اللي بيوردوا الدقيق للمخابز

.

دول في الطراوة . ولو البلد في حرب حتى . هيفضلوا شغالين

.

هيا الناس يوم الحرب الصبح هنقول لهم معلش البلد في حرب فمش هنخبز النهارده . ما تخلوا عندكوا دم بقى . إحنا هنحارب ولا هنعجن ونخبز

.

[#رابعا](https://www.facebook.com/hashtag/%D8%B1%D8%A7%D8%A8%D8%B9%D8%A7?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

الخدمات

.

الخدمات زي الخيمة

المنتجات زي البيت اللي بالطوب والخرسانة

.

فاللي بيقدم خدمات حمله خفيف

أقل ما فيها ما عندوش مخزون خامات خايف يبوظ

ولا خايف يحوله لمنتجات ويبيعها النهارده بسعر ييجي بكره ما يقدرش يشتري بيه خامات تاني

.

فهوا في مأمن مقارنة باللي بيقدم منتجات

.

لكن . إعرف إن الخدمات لا تصنع ثروة

الثروة تصنع من تراكم هوامش الربح من بيع المنتجات بكميات كبيرة

.

لكن الخدمات لا تباع بكميات كبير عادة . فشبه مستحيل إنها تصنع ثروة

بقولها لك وأنا أساسا ببيع خدمات . وبفكر في التوسع لبيع المنتجات طبعا

.

[#خامسا](https://www.facebook.com/hashtag/%D8%AE%D8%A7%D9%85%D8%B3%D8%A7?__eep__=6&__cft__%5b0%5d=AZUpI_X_Rka2G9muOyl0Q2g5Fj5aDkdMx6BGZkk4IcYTmJSNLctA6r7Y-FIBOaMnY8NPrYJ0lkJRfX1i_EcYygn6hBtaVPaDFemk8sbnVoO8X6CQhakyvRln2hK17ua_cou1-ybhu_Af8IPK6nUtyq1ND8upxguOVTQHMfrk64glRw&__tn__=*NK-R) /

.

التصدير

دا بقى الحصان الرابح دائما

اقتصاد طالع اقتصاد نازل . شغال

.

بل إن دا كل ما الدنيا تتنيل . كل ما دول مزاجهم يكون حلو

.

وحلاوتم بقى لو هتصدر حاجة هيا أساسا خامات محلية

اللي يحقق المعادلة دي هو الحاصلات الزراعية . حصان مصر الرابح حاليا

خامات محلية . وتصدير

.

فإقرأ البوست تاني بهدوء

وشوف هيوجه تفكيرك ازاي

لكن ما تختزلش تفكيرك في كلمة والرد غطاها