كتبت بوست بقول فيه إن السوق المصري حتى لو انكمش . فهو يظل سوق كبير جدا

بدليل إني خلال ٣ شهور فقط

سمعت من ٣ أصحاب شركات إن حجم أعمالهم السنة اللي فاتت كان ١٠٠ مليون جنيه

.

طبعا فيه ناس سابت الموضوع ومسكت في اللماضة

قال إيه مش مهم حجم الأعمال . المهم الأرباح

كإنهم لو ما اتلامضوش الناس هتقول عليهم اللي ما اتلامضوش اهم !!

.

يعني انا ابقى فاتح شركة ببيع فيها في السنة ب ١٠٠ مليون . وباخسر

أصل انا راجل خ\*\* عشان ابقى بتاجر في ١٠٠ مليون وباخسر

وبترجع الناس تزعل من البلوك !!

.

إنتا ليه ماسك في الفرضية الخيالية إني أكون بعت ب ١٠٠ مليون . وصرفت ١٢٠ مليون . أبقى خسرت !!

ليه ماسك في الفرضية الوهمية دي ؟!!

.

طيب يا سيدي ال ٣ دول واحد كان بيكلمني عشان يعمل مصنع بحوالي ٣٠ مليون . والحمد لله عملنا لهم دراسة المصنع . وقريبا إن شاء الله نبدأ في التنفيذ

.

وواحد كان بيكلمني عشان يعمل مصنعين . كل واحد منهم بحوالي ٣٠ مليون . الشركة دي بتستورد في السنة حوالي ٢٠٠ كونتينر

أرض المصنعين موجودة . وقريبا إن شاء الله نبدأ في الدراسة

.

والتالت صافي ربحه ٢٠ مليون . عندهم مصنع من حوالي ٤ سنين . والحمد لله عملنا لهم دراسة تطوير للمصنع ده من سنتين . وكلموني من فترة عشان يعملوا مصنع تاني . وعملنا لهم دراسة المصنع التاني

.

ف هل السوق المصري كبير ؟ كبير جدا

هل هو منكمش حاليا ؟ ولو . إيه يعني

.

مش معنى إن السوق في المجمل منكمش . إنه يبقى سوق صغير

بالعكس . الانكماش دا ممكن يزود مساحة بعض الأسواق

.

يعني ممكن يحصل انكماش في استيراد منتج ما . فتزيد مساحته في التصنيع المحلي

وممكن يحصل انكماش في سوق اللحوم . فيزيد حجم سوق الدواجن أو الأسماك

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUL6dmOtY5g2suRCVhjVmCf3pcjB5SLrb6S5BfA4Z4HLB8zOpR2D8_PmI-J6o0BIqNzU6_mc4xZ65komvtcXCrtVYCBPKQ7-4VR6dsFxkOIp6dseL-nJabNXChlXVkRaYpaVA598lHlb6HUR80q2kLSDj59Av69l-abINXwtxVR5Q&__tn__=*NK-R)

.

السوق مش بينكمش على الجميع

السوق زي التورته . بينكمش من الأطراف

شطارتك إنك تكون في وسط التورتة دي

بحيث التآكل في السوق يكون بعيد عنك

.

الناس أول ما هتفكر تقلل نفقاتها . هتستغنى عن البنود الرفاهية

فشطارتك إنك تكون في قلب التورتة . في البنود الإجبارية

وأنا اتكلمت عن مفهوم [#المنتجات\_الإجبارية](https://www.facebook.com/hashtag/%D8%A7%D9%84%D9%85%D9%86%D8%AA%D8%AC%D8%A7%D8%AA_%D8%A7%D9%84%D8%A5%D8%AC%D8%A8%D8%A7%D8%B1%D9%8A%D8%A9?__eep__=6&__cft__%5b0%5d=AZUL6dmOtY5g2suRCVhjVmCf3pcjB5SLrb6S5BfA4Z4HLB8zOpR2D8_PmI-J6o0BIqNzU6_mc4xZ65komvtcXCrtVYCBPKQ7-4VR6dsFxkOIp6dseL-nJabNXChlXVkRaYpaVA598lHlb6HUR80q2kLSDj59Av69l-abINXwtxVR5Q&__tn__=*NK-R) في فيديو قبل كده على سلسلة مفاهيم مهمة في البيزنس على قناة المكتب

.

ال ٣ مستثمرين اللي بكلمك عنهم دول

واحد منهم بيستورد ( وقريبا إن شاء الله يصنع ) منتجات تدخل في المقاولات

فدي منتجات إجبارية . لإن البناء لا يتوقف

.

والتاني بيستورد ( وقريبا إن شاء الله يصنع ) مستلزمات طبية

ودي منتجات إجبارية

.

والثالث بيستورد ويصنع منتجات تدخل في تشطيبات المنازل

ودي منتجات إجبارية . لإن الناس مش هتبطل تتجوز

.

فال ٣ منتجات دول إجباريين . لا يمكن الاستغناء عنهم

حتى لو السوق انكمش