[#توازن\_هيكل\_رأس\_المال](https://www.facebook.com/hashtag/%D8%AA%D9%88%D8%A7%D8%B2%D9%86_%D9%87%D9%8A%D9%83%D9%84_%D8%B1%D8%A3%D8%B3_%D8%A7%D9%84%D9%85%D8%A7%D9%84?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R)

.

حضرتك ك صاحب شركة . راس مالك بيكون ٣ حاجات . أصول . وخامات . وسيولة

.

وعندك ٣ مراحل بتمر عليهم . ف خليني في البوست ده أشرح لحضرتك المفروض هيكل راس مالك يكون ازاي من كل مكون من مكوناته

.

[#المرحلة\_الأولى](https://www.facebook.com/hashtag/%D8%A7%D9%84%D9%85%D8%B1%D8%AD%D9%84%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R) /

.

[#مرحلة\_البداية](https://www.facebook.com/hashtag/%D9%85%D8%B1%D8%AD%D9%84%D8%A9_%D8%A7%D9%84%D8%A8%D8%AF%D8%A7%D9%8A%D8%A9?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R)

.

في المرحلة الأولى . الشهور الأولى . يفضل جدا تحتفظ بكل راس مالك في صورة سيولة

.

كله ؟!

أيوه كله

.

إنتا لسه ما تعرفش الخام اللي هتشتريه ده مواصفته مظبوطة ولا غير مطابق للمواصفات

.

إنتا لسه ما تعرفش هتعرف تبيعه ولا لأ

.

حتى صديقك اللي قال اشتري أي كميات وانا هاشتريها منك . مش هيصدق معاك

.

هتلاقي اتراكم عندك خام مش عارف تبيعه

.

وممكن تكون اشتريته غالى . ما انتا جديد بقى

.

وممكن يكون خام بيفسد

.

وممكن يتطلب منك خام تاني وتكون جمدت فلوسك في الخام الأول

.

ف . في البداية . خليك حذر لأقصى درجة . وما تحولش السيولة لخام إلا وانتا شبه متأكد انتا بتعمل إيه

.

بيع كاش . حتى لو بهامش ضعيف جدا . المهم العجلة تدور وإسمك يبتدي يتعرف ولو ع الهادي . مش مهم الربح دلوقتي

.

ما تطمعش لما حد يقول لك هاخد منك ١٠٠ طن آجل بهامش ربح ٢٠ ٪ . ف تروح تحط كل سيولتك في ال ١٠٠ طن دول . ف ما عادش يبقى معاك سيولة . ويفوت الشهر . والعميل ما يسددش الفلوس اللي عليه . ف تتنطط . ف ما يسددش بردو . اتفلق

.

ويسدد لك نصف المبلغ تاني شهر

وربعه تالت شهر

والربع الأخير بعد ٦ شهور

يكون التضخم كل ال ٢٠ ٪ ربح

.

وتكون انتا عطلت لمدة ٣ شهور عن إنك تشتري خام جديد

.

إشتري وبيع كاش بكميات قليلة بهامش ربح ١ ٪ أحسن لك . في البداية

.

بس انا اعرف التاجر الفلاني مطلع بضاعة في السوق ب ١٠٠ مليون جنيه أواجل

.

لما تبقى قد التاجر الفلاني ابقى اعمل زيه

.

كل وقت وله آدان

ولكل حدث حديث

ولكل مقام مقال

.

طبعا بقول لك ما تحطش فلوسك في الأول في خامات

ف يطلع لك واحد يقول لك طاب واشتري أصول ؟!

دا هنخبطه بالبلوك في دماغه

.

[#المرحلة\_الثانية](https://www.facebook.com/hashtag/%D8%A7%D9%84%D9%85%D8%B1%D8%AD%D9%84%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R) /

.

[#مرحلة\_النمو](https://www.facebook.com/hashtag/%D9%85%D8%B1%D8%AD%D9%84%D8%A9_%D8%A7%D9%84%D9%86%D9%85%D9%88?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R)

.

في مرحلة النمو

يعني بعد ٦ شهور أو سنة . تكون جسيت فيهم السوق . وعرفت إيه الخامات المطلوبة ومعدل دورانها إيه . ومواصفاتها المطلوبة للعميل إيه . ومواصفاتها اللي بانتبه ليها أثناء الشراء من المورد إيه

.

وتكون بردو عرفت المورد الأمين

والعميل الملتزم بالتحصيل من العميل الأكلتي اللي بياخد البضاعة وينام ع التحصيل

.

تكون خدت تطعيم مبدئي في السوق يعني

.

هنا ممكن اقول لك ابتدي خزن خامات

خلي نصف فلوسك خامات . ونص فىوسك فلوس سايلة

.

طاب اتعرض عليا خام رخيص ممكن اشتريه بكل سيولتي . النصف المتبقي يعني . وهاكسب فيه كويس !

ما تعملش كده

.

ما فيش سمكة بتتصاد من غير ما تفتح بقها للطعم

.

الطمع طعم

.

الطعم في البيزنس دايما هو الطمع في ربح مبالغ فيه في فترة قصيرة

.

طاب اشتري أصول في المرحلة دي ؟

لأ

.

معروض عليا اشتري المصنع اللي انا مأجره ده . وحضرتك عارف إن الأصول بردو بتعمل اطمئنان . ولا إيه ؟!

.

إيه

.

الأصول تعمل اطمئنان أيوه . بس انتا في مرحلة المخاطرة . مش الاطمئنان

.

لما تخاطر إن شاء الله . وتعدي بالسلامة من مرحلة المخاطرة . تبقى تستمتع بالاطمئنان

.

الاطمئنان ده هو مكافأة إنك استحملت المخاطرة . ف ما ينفعش تفكر في مكافأة حاجة انتا أصلا لسه ما عملتهاش

.

لسه جاي على بالي امبارح عميل عملت له دراسة من حوالي ٣ سنوات

الدراسة انتهت بإننا لازم عشان نحقق ربح نصنع ٦٠٠ وحدة من المنتج في اليوم . ودول هيحتاجوا راس مال مبدئي كذا

.

ف العميل قال لي مش معايا راس المال ده . ما اقدرش إلا إني أصنع نصف الكمية دي

.

نصف الكمية دي تخسر . المكسب يبدأ من أول ٦٠٠ قطعة . بنسميها نقطة التعادل

.

بس انا مش معايا سيولة

.

بينما العميل ده كان صارف وقتها على المبنى حوالي ٣ مليون جنيه !!

اللي هما دلوقتي ممكن يسووا ١٠ مليون جنيه مثلا

بس كانوا اتصرفوا خلاص . هنجيبهم منين

.

ف أنا ما بانصحش بتملك المصنع قبل ٥ سنين

.

طاب ما انا كده هاخسر الإيجار لمدة ٥ سنين

.

ما عادي . ما انتا لو تملكت المصنع ما انتا هتخسر إيجار المصنع بردو . حتى وهوا ملكك !

.

لإنك المفروض تخصم إيجار المصنع من أرباحك . وتخصم مرتبك من أرباحك . لإن دي فرص بديلة

.

يعني لو انا عندي مصنع ملك بديره بنفسي . باكسب منه في الشهر ٣٠ ألف جنيه مثلا

.

لو ما خصمتش الإيجار ومرتبك . ف انتا بتخسر بس مش حاسس

.

يعني

فيه فرصة بديلة إني أأجر المصنع دا للغير ب ٣٠ ألف . واشتغل مدير في مصنع تاني ب ٣٠ ألف . يبقى دخلي الشهري ٦٠ ألف

.

يبقى المصنع الحالي بيخسرني ٣٠ ألف . مش بيكسبهم لي !

.

ف موضوع إنك هترتاح من الإيجار ده مش حجة

.

طاب ما الأصل ده سعره نفسه هيزيد

.

ما يزيد

.

إنتا تاجر ولا صانع ولا بتاع عقارات ؟!

.

لو انتا بتاع عقارات . فكر الفكر ده

.

لكن لو انتا صانع أو تاجر . ف ما تشغلش بالك بالمبنى سعره زاد ولا لأ

.

إنتا مش شاري المصنع أو المخزن عشان تبيعه وتكسب فيه وتشتري غيره وتبيعه وتكسب فيه

هوا انتا بتتاجر في العقارات ؟!

.

في المرحلة الوسيطة . خلي راس مالك نصفين . نصفه خامات . ونصفه سيولة

.

إوعى تتخلى عن السيولة

السيولة هي دم البيزنس

القرش صياد . يديك المرونة تشتري في أي وقت

cash is king

.

من البوستات اللي كتبتها زمااااان . إنه ( فلوس في البنك . ولا بنزين في التانك )

.

طبعا مش بشجع البنوك . لكن كنت اقصد إن وجود السيولة أفضل من وجود الخامات والأصول . وليس العكس كما يظن العامة غير المتخصصين في البيزنس

.

طاب ما ممكن الخام يغلى

عادي . ما انتا عندك خام . بيعه . أو صنعه وبيعه

لكن ما تخليش كل راس مالك خامات

.

لو انتا مصنع . ف انتا مش قاعد تنتظر الخام يغلى عشان تبيعه خام . إنتا مش تاجر

.

ولو انتا تاجر . ف بردو إنتا محتاج السيولة لخامات تانية

.

إوعى تطمع لحد ما تحصل لك تخمة في الخامات وعجز في السيولة

.

[#المرحلة\_الثالثة](https://www.facebook.com/hashtag/%D8%A7%D9%84%D9%85%D8%B1%D8%AD%D9%84%D8%A9_%D8%A7%D9%84%D8%AB%D8%A7%D9%84%D8%AB%D8%A9?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R) /

.

[#مرحلة\_النضج](https://www.facebook.com/hashtag/%D9%85%D8%B1%D8%AD%D9%84%D8%A9_%D8%A7%D9%84%D9%86%D8%B6%D8%AC?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R)

.

في المرحلة دي . قسم هيكل راس مالك ل ٣ أثلاث

ثلث للأصول

وثلث للخامات

وثلث سيولة

.

هنا بقى نقول هنتملك المصنع . لو انتا صانع

أو هنتملك المخزن . لو انتا تاجر

.

لكن مش قبل كده

.

التملك ده هو نوع من التأمين ليك في مرحلة النضج

.

بس مش دا يبقى ( تجميد للسيولة )

.

مقبول إنك تجمد ثلث راس مالك في المرحلة دي . مش أكتر من كده . ومش قبل كده

.

التجميد ده بيكون ميزة في المرحلة دي بردو . لو عاوز تدخل ممولين

.

لإنه بيكون رسالة ليهم إننا كشركة طول الوقت عندنا أصول . لو الدنيا اتطربقت ع الأرض خالص . هيظل عندنا حاجة نقدر نبيعها ونعطي المساهمين جزء من فلوسهم . بدل ما يخسروا الجلد والسقط يعني

.

ف الكلام كله هو على التوازن في المراحل

.

الغلط الشائع بييجي دايما من إننا بنسأل السؤال وكإن الحياة كلها مرحلة واحدة . أو إن الناس كلهم حاجة واحدة . التاجر والصانع زي بتاع العقارات مثلا

.

ف تسأل سؤال . إيه الصح في كذا . ف تلاقي الإجابة إن الصح هوا كذا . قطم كده

.

بينما الصح إنك تفصل كل مجال لوحده

وتفصل كل مرحلة لوحدها

وتشوف إيه الصح لكل مجال وكل مرحلة

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUK4dB7zyvZJvITKRKC-O5Zg1pUPRFgRIztdMHndLZX_k4I80OZNlGm9giXVuiwq-zb5qK6OkJkJY47X9EuMa1rCEuyq4_J03yfqAF5bAPzEwvaiR7dxNK7DM3WfERN12V-X_8Gp0hbl04QaL8RRKOJoFQeuqs-BiBaBTy6be4G7pwUHMZ18wTsZ4aH0ydRIJM&__tn__=*NK-R)