[#حبّ\_الفلوس](https://www.facebook.com/hashtag/%D8%AD%D8%A8%D9%91_%D8%A7%D9%84%D9%81%D9%84%D9%88%D8%B3?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R)

-

من فترة - كان عيد ميلاد بنتي جنّة - ف جدّها وجدّتها عطوها عيديّات - ف كانت عاوزة تصرفهم كلّهم

-

قبلها بفترة بسيطة - رحمة طلعت الأولى على المدرسة - ف عطيتها مكافأة - ف حطّتها كلّها تقريبا في الحصّالة - وخدت منهم 100 جنيه فقط تشبرق بيها على نفسها يعني - قعدت يومين تلاتة صرفت 50 جنيه مثلا من ال 100

بينما جنّة مستعدّة تصرف في نفس اليومين 500 جنيه !!

-

رحمة لمّا شافت جنّة عاوزة تصرف عيديّتها كلّها - قالت لها - حطّيهم في الحصّالة واصرفي 100 جنيه بسّ

بالمناسبة رحمة أصغر من جنّة - ف كان شكلها غريب لمّا تلاقي الصغيّرة بتنصح الكبيرة !

-

رجعت البيت - باتندّر مع المدام على المواقف دي - ف قلت لها - أنا لو عملت شركة - همسّك جنّة الإدارة - وهمسّك رحمة الحسابات

-

مع إنّ أيّ حدّ يشوف الموقف ده يقول رحمة أجدر بإدارة الشركة - لإنّها بتعرف تحافظ على الفلوس

-

لكن - اتّفقنا إنّه المعلومات عن البيزنس مش موجودة في الشارع - معظم المعلومات اللي عند الناس عن البيزنس غلط - وعن كلّ حاجة تقريبا

-

الغريبة إنّهم لمّا بيطبّقوا معلوماتهم الغلط دي - ما بتشتغلش معاهم - ما تفهمش ليه - هههههه

لكنّهم بيظلّوا مصرّين إنّ المشكلة كلّها في الفلوس - إدّيني انتا بسّ فلوس واتفرّج عليّا وانا ببدّع في البيزنس

-

طيّب

ليه شايف إنّ جنّة أجدر بإدارة البيزنس ؟!

-

ببساطة

لإنّ جنّة بتحبّ الفلوس

-

ومن هنا يبدأ البوست بقى

-

لكن !

خلّينا في الأوّل نأصّل بعض الأصول

-

هل الإنسان يحبّ المال ؟

أيوه - ربّنا سبحانه وتعالى قال

وَتُحِبُّونَ الْمَالَ حُبًّا جَمًّا

-

ف - ك حقيقة - أيوه - الإنسان بيحبّ المال - ف ما تصدّقش حدّ بيقول لك ( أنا آخر حاجة افكّر فيها الفلوس )

-

دا بالظبط زيّ اللي بيعتبر إنّه لو زوجته عاوزة تشتري هدوم وتتفسّح تبقى مادّيّة

أيوه يا روح امّك هيّا عاوزة هدوم وعاوزة تتفسّح - ومش مادّيّة ولا حاجة - إنتا بسّ اللي بتستعبط

-

ف الإنسان مخلوق بيحبّ الفلوس

لكن

فيه هنا فرق بين - هل دي حقيقة - و - هل دا صحّ

-

مش معنى إنّ ربّنا سبحانه وتعالى أقرّ وجود صفة في الإنسان - إنّها صفة صحيحة

-

الإسلام ب [#يقنّن](https://www.facebook.com/hashtag/%D9%8A%D9%82%D9%86%D9%91%D9%86?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R) الصفات السيّئة - لا بيتيحها على البحريّ - ولا بيمنعها منعا باتّا - لكنّه ب [#يقنّنها](https://www.facebook.com/hashtag/%D9%8A%D9%82%D9%86%D9%91%D9%86%D9%87%D8%A7?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R)

-

يعني - الشهوة مثلا - موجودة في الإنسان

ف الإسلام ب ( يقنّنها ) بالزواج

لا بيمنعها زيّ الرهبنة - ولا بيتيحها في المطلق زيّ الغرب

-

ف تلاقي العالم اللي بتستعبط لمّا تقول لهم مثلا ممنوع تسلّم على واحدة غريبة - يقولوا لك ( شهوة إيه - دي زيّ اختي - إنتوا اللي معكّدين وبتفكّروا بنصّكوا التحتانيّ )

يا وله

يا واد انتا يا بتاع الألالولو يا وله

-

ف الإسلام عارف إنّ الشهوة موجودة - ف بيقنّنها

لا بيمنعها بتاتا - ولا بيتيحها في المطلق - لكنّه بيحلّلها في الإطار النافع فقط - وبيحرّمها خارج هذا الإطار

-

ف زيّ ما قلت لحضرتك - أيوه الإنسان بيحبّ الفلوس - ودي صفة سيّئة فيه

ربّنا سبحانه وتعالى أقرّ وجودها - لكن مش معنى الإقرار هو الإتاحة

-

ربّنا سبحانه وتعالى في أكثر من موضع وصف الإنسان بصفات سيّئة - تقريبا الإنسان ما اتوصفش في القرآن بصفة شخصيّة جيّدة خالص

-

راجع كده وشوف

-

قال تعالى

وَحَمَلَهَا الْإِنسَانُ إِنَّهُ كَانَ ظَلُومًا جَهُولًا

-

وقال تعالى

وَخُلِقَ الْإِنسَانُ ضَعِيفًا

-

وقال تعالى

إِنَّ الْإِنسَانَ لَظَلُومٌ كَفَّارٌ

-

وقال تعالى

إِنَّ الْإِنسَانَ لِرَبِّهِ لَكَنُودٌ

-

وقال تعالى

قُتِلَ الْإِنسَانُ مَا أَكْفَرَهُ

-

وقال تعالى

فَإِذَا هُوَ خَصِيمٌ مُّبِينٌ

-

وقال تعالى

وَكَانَ الْإِنسَانُ أَكْثَرَ شَيْءٍ جَدَلًا

-

وقال تعالى

خُلِقَ الْإِنسَانُ مِنْ عَجَلٍ

-

وقال تعالى

إِنَّ الْإِنسَانَ خُلِقَ هَلُوعًا (19) إِذَا مَسَّهُ الشَّرُّ جَزُوعًا (20) وَإِذَا مَسَّهُ الْخَيْرُ مَنُوعًا (21) إِلَّا الْمُصَلِّينَ (22)

-

وقال تعالى

وَإِذَا أَنْعَمْنَا عَلَى الْإِنسَانِ أَعْرَضَ وَنَأَى بِجَانِبِهِ وَإِذَا مَسَّهُ الشَّرُّ كَانَ يَئُوسًا

-

وقال تعالى

كَلَّا إِنَّ الْإِنسَانَ لَيَطْغَى (6) أَن رَّآهُ اسْتَغْنَى (7)

-

الصفات التي وصف بها الإنسان وصف جيّد هي فقط الخِلقة - يعني البنيان وشكل الجسم

قال تعالى

لَقَدْ خَلَقْنَا الْإِنسَانَ فِي أَحْسَنِ تَقْوِيمٍ

-

والصفة الجيّدة الأهمّ في الإنسان هي أنّ الله سبحانه وتعالى فتح له باب التعلّم

يعني الإنسان يقدر يستنتج علوم جديدة لم تكن موضوعة في ذهنه وقت ولادته

-

قال تعالى

عَلَّمَ الْإِنسَانَ مَا لَمْ يَعْلَمْ

-

وقال تعالى

وَعَلَّمَ آدَمَ الأَسْمَاء كُلَّهَا

-

وقال تعالى

وَاللَّهُ أَخْرَجَكُم مِّن بُطُونِ أُمَّهَاتِكُمْ لَا تَعْلَمُونَ شَيْئًا وَجَعَلَ لَكُمُ السَّمْعَ وَالْأَبْصَارَ وَالْأَفْئِدَةَ ۙ لَعَلَّكُمْ تَشْكُرُونَ

-

ف الإنسان يولد من بطن أمّه لا يعلم شيئا إطلاقا

لكن الله سبحانه وتعالى أعطاه أدوات استقبال المعلومات من الوسط المحيط ( السمع والأبصار )

وأعطاه آداة التفكير في هذه المدخلات وتحليلها واستنتاج نتائج جديدة ( وهي العقول - الأفئدة بمعنى العقول )

-

لكن الحيوانات ليست مثلنا - الحيوانات تولد ومعها كاتالوج التصرّفات الصحيحة

يعني - مثلا - الحوت ما بيتوهش في ظلام المحيط وهو بيتنقّل بين نقاط محدّدة - وبيكرّر الرحلة دي بنفس المسار من غير ما يتوه

بينما انتا ممكن تتوه في ميدنتك أصلا - لكنّك معاك ادوات تتعلّم بيها ازّاي ما تتوهش

-

الحيوانات ملهمة

قال تعالى

وَأَوْحَىٰ رَبُّكَ إِلَى النَّحْلِ أَنِ اتَّخِذِي مِنَ الْجِبَالِ بُيُوتًا وَمِنَ الشَّجَرِ وَمِمَّا يَعْرِشُونَ

-

عشان كده بعض طرق معرفة العلاجات هيّا إنّك تراقب حيوان معيّن لمّا بيجيله مرض معيّن بيروح ياكل أعشاب إيه - خد انتا العشب دا بقى وحلّله - هتلاقي فيه علاج المرض ده !!

-

الحيوان ملهم

لكن انتا عندك أدوات الاستقبال والملاحظة - وآداة التحليل والاستنتاج

-

طيّب

هل نفهم من كلامك ده إنّ ربّنا سبحانه وتعالى خلقنا وحشين جدّا من حيث الصفات !!

-

لأ

ربّنا سبحانه وتعالى وضع فينا صفات وحشة - وأمرنا بمقاومتها - وده الاختبار

-

أمّال اختبار الدنيا عبارة عن إيه لو احنا مولودين أساسا بصفات بتدفعنا للخير !!

هنتكافيء على الخير ازّاي يعني إذا ما كنّاش بنعمله بالمقاومة للصفات السيّئة اللي فينا

-

يعني هل اختبار السواقة مثلا ينفع من غير موانع !!

الاختبار أساسا هو اجتياز الموانع دي

ف الموانع دي هي أساس الاختبار

-

ف - إنتا ربّنا سبحانه وتعالى خلقط بالصفات الشخصيّة السيّئة دي - لكنّه أعطاك الاختيار

-

قال تعالى

وَهَدَيْنَاهُ النَّجْدَيْنِ

-

وقال تعالى

وَنَفْسٍ وَمَا سَوَّاهَا (7) فَأَلْهَمَهَا فُجُورَهَا وَتَقْوَاهَا ( 8 )

-

ف - الله سبحانه وتعالى وضع الصفات الجيّدة والسيّئة في نفسك

وانتا دورك إيه ؟!

دورك إنّك تقوّي الصفات الجيّدة - وتقاوم الصفات السيّئة

-

قال تعالى

قَدْ أَفْلَحَ مَن زَكَّاهَا (9) وَقَدْ خَابَ مَن دَسَّاهَا ( 10 )

-

الكاتالوج يا اخواننا !!

كلّ حاجة مشروحة لنا - واحنا بنمثّل انّنا بنبحث عن الحكيكة !!

ولا حول ولا قوّة إلّا بالله

-

نرجع لموضوعنا

-

هل الإنسان بيحبّ المال ؟

أيوه

-

طيّب - هل المال حلو ؟

أيوه

بل إنّ المال نفسه من أسمائه ( الخير ) !

-

قال تعالى

إِنَّ الْإِنسَانَ لِرَبِّهِ لَكَنُودٌ (6) وَإِنَّهُ عَلَىٰ ذَٰلِكَ لَشَهِيدٌ (7) وَإِنَّهُ لِحُبِّ الْخَيْرِ لَشَدِيدٌ ( 8 )

-

يعني - إنّه لحبّ المال لشديد

-

وقال تعالى عن الميراث

-

كُتِبَ عَلَيْكُمْ إِذَا حَضَرَ أَحَدَكُمُ الْمَوْتُ إِنْ تَرَكَ خَيْرًا الْوَصِيَّةُ لِلْوَالِدَيْنِ وَالأَقْرَبِينَ بِالْمَعْرُوفِ حَقًّا عَلَى الْمُتَّقِينَ

-

يعني - إذا حضر أحدكم الموت وقد ترك مالا فعليه أن يوصي

-

وقال الله سبحانه وتعالى في الحديث القدسيّ

إنَّا أنزلنا المال لإقام الصلاة، وإيتاء الزكاة

-

فالمال هو قيام حياة الإنسان

-

قال تعالى

وَلَا تُؤْتُوا السُّفَهَاءَ أَمْوَالَكُمُ الَّتِي جَعَلَ اللَّهُ لَكُمْ قِيَامًا

-

فالمال هو قيام الحياة

-

وتقريبا لن تجد آية تحثّ على الجهاد إلّا اقترن فيها الجهاد بالمال مع النفس

-

ف المال نفسه حلو ولّا وحش ؟

ما تقولش ( حسب الاستخدام )

لأ - دي إجابة خاطئة

-

الأصل في المال إنّه ( حلو )

-

إنتا لمّا بتسيء استخدامه بيبقى وحش - لكن الأصل فيه إنّه حلو - هوّا مش محايد وبيبقى حلو أو وحش حسب الاستخدام

-

زيّ ما الصحّة مثلا حلوة - ولو أسأت استخدامها تبقى وحشة

لكن - ما اقدرش تسألني الصحّة حلوة ولّا وحشة ف أقول لك ( حسب )

مش حسب ولا حاجة

-

طيّب

إيه حقوق المال عشان ما نبقاش خرجنا من دايرة إنّه حلو

-

3 حاجات

تجيبه من حلال

وتنفقه في حلال - بدون إسراف ( لإنّ الإسراف بيكون في الحلال )

وتؤدّي زكاته

-

بسّ كده خلاص

لو عملت ال 3 حاجات دول - يبقى يا ربّ يكون معاك مليارات - ما حدّش يلوم عليك في حاجة

-

نرجع لموضوعنا ولّا إيه !!

إنتا نسيت طبعا

هههههههه

-

موضوعنا كان

ليه بتقول هتحطّ جنّة في الإدارة - ورحمة في الحسابات !!

مع إنّ رحمة هيّا اللي واضح عليها إنّها بتعرف تحافظ على الفلوس !!

-

هوّا دا موضوعنا

موضوعنا بيقول ((( مهمّ جدّا للي عاوز يشتغل في البيزنس - إنّه يكون بيحبّ الفلوس )

-

ما انتا لسّه قايل إنّ ربّنا سبحانه وتعالى خلق الناس بتحبّ الفلوس

-

برافو عليك

يبقى خلّيني أوضّح تفصيلة مهمّة - وهي

أي نعم كلّنا بنحبّ الفلوس - لكنّنا بنحبّها بطريقتين

-

فيه ناس بتحبّ [#تنفق](https://www.facebook.com/hashtag/%D8%AA%D9%86%D9%81%D9%82?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R) الفلوس

وفيه ناس بتحبّ [#تدّخر](https://www.facebook.com/hashtag/%D8%AA%D8%AF%D9%91%D8%AE%D8%B1?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R) الفلوس

-

جنّة !

ورحمة !!

-

ف - خلّيني أعدّل النصيحة السابقة واقول - مهمّ جدّا للّي عاوز يعمل بيزنس إنّه يكون بيحبّ ( ينفق ) الفلوس

-

عشان كده بقول - لو عندي شركة - هخلّي جنّة في الإدارة - ورحمة في الحسابات

-

صاحب المشروع - لو بيحبّ ( ينفق ) الفلوس - هيفرك عشان يجيب الفلوس اللي هينفقها دي

-

لكن - لو هوّا من النوع اللي ب ( يدّخر ) الفلوس - ف مش هيكون فارق معاه إنّه يفرك كتير عشان يجيب الفلوس

لإنّه ببساطة كلّ ما يجيب فلوس يقوم حاططها في الحصّالة - ف بتبقى معاه فلوس طول الوقت - وهوّا سعيد باكتنازها - وما بتنقصش كتير - ف ما بيكونش عنده [#دافع](https://www.facebook.com/hashtag/%D8%AF%D8%A7%D9%81%D8%B9?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R) يطلع يجيب فلوس تانية

-

وهنا بقى خلّيني أعيد نصيح مهمّة جدّا قلتها قبل كده - ألا وهي - ( إشتري حاجات غالية - وعيش عيشة كويّسة - من حيث الأكل والشرب إلخّ )

-

ليه ؟!

-

حضرتك لو بتشتري هدوم غالية - وبتاكل في مطاعم فخمة - هترجع البيت تلاقي رسالة من حدّ عاوزك تعمل له شغلانة - هتقوم عاطيه سعر غالي

-

ما هو أنا بكره هاكل نفس الأكل ازّاي وهالبس نفس اللبس ازّاي لو انا ببيع بسعر رخيص !!

-

ف - من هنا - لإنّك عايش عيشة كويّسة - هـ تضطرّ تشتغل كويّس - وبسعر غالي

-

وطبعا السعر الغالي ده هيفرض عليك تقدّم جودة عالية

-

يبقى كده المنظومة كلّها مشغّلة بعضها

-

في المقابل - فيه واحد ماسك على نفسه - لو جات له شغلانة والعميل مش مستعدّ يدفع كتير - هيقبلها - ويروح يظبّط حياته من الناحية التانية على الدخل القليل

-

ف حضرتك شوف عاوز تمسك الخيط من أيّ طرف !!

من طرف إنّك عايش عيشة كويّسة - ف مضطرّ تبيع غالي - ف مضطرّ تعمل جودة عالية !

ولّا من طرف إنّك قابل تعيش عيشة متواضعة - ف بتقل شغل رخيص !!

-

وهنا يحصل تعارض مع نصيحة تانية قلتها قبل كده بردو

ألا وهي

إجعل مستواك الاجتماعيّ أقلّ من مستواك المادّيّ

-

يعني - لو مستواك المادّيّ يعيّشك عيشة المليارديرات - عيش عيشة المليونيرات

لو مستواك المادّيّ يعيّشك عيشة المليونيرات - عيش عيشة الشعب

مش يبقى مستواك المادّيّ يخلّيك تشيل سامسونج - وتروح تجيب آيفون قسط !!

-

دي من كوارث معظم الناس في الزمن الحالي - إنّهم عايشين مستوى احتماعيّ أعلى من مستواهم المادّيّ

-

ف أنا مش بقول لك عيش على قدّ مستواك المادّيّ -لكن - بقول لك - عيش أقلّ منّه أصلا

-

بسّ دول نصيحتين عكس بعض !!

-

أنا عاذرك لو حسّيت بالتناقض - لإنّ الفرق بينهم دقيق جدّا - خلّيني أوضّحهولك

-

الفرق بين النصيحتين - هوّا إنّ النصيحة الأولى بتتكلّم عن [#إنفاقك](https://www.facebook.com/hashtag/%D8%A5%D9%86%D9%81%D8%A7%D9%82%D9%83?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R) - لكن - النصيحة التانية بتتكلّم عن [#بيئتك](https://www.facebook.com/hashtag/%D8%A8%D9%8A%D8%A6%D8%AA%D9%83?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R)

-

كمثال

أنا عايش في قرية متواضعة جنب المنصووة - لكن - بجيب لبس من محلّات غالية في المنصورة

-

دا معنى الفرق بين الإنفاق والبيئة

-

بقول لك - اشتري أكل ولبس غالي - لكن - ما تعيشش في بيئة [#تفرض](https://www.facebook.com/hashtag/%D8%AA%D9%81%D8%B1%D8%B6?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R) عليك تشتري أكل ولبس غالي

-

فيه فرق بين إنّك تكون انتا اللي بتشتري الغالي بمزاجك - لإنّك حابب تعيش عيشة كويّسة

وبين إنّك تعيش في بيئة ((( تفرض ))) عليك تنفق أكتر من دخلك

-

عشان كده بردو عندي نصيحة تالتة بتقول ( خلّيك أغنى الفقراء - وليس أفقر الأغنياء )

-

يعني

أنا مثلا بصيّف في جمصة - لكن - خلال المصيف - ما بخلّيش الولاد نفسهم في حاجة - دا معنى ( أغنى الفقراء )

-

لكن - لو رحت صيّفت في الساحل الشماليّ - ممكن أصرف على الولاد أكتر بكتييييير جدّا من اللي صرفته عليهم في جمصة - لكنّهم آخر الرحلة هيكونوا راجعين خاطرهم مكسور !!

-

لإنّهم في حالة الساحل الشماليّ كانوا ( أفقر الأغنياء )

بينما همّا ف جمصة كانوا ( أغنى الفقراء )

-

ف - بقول لك ( عيش عيشة كويّسة جدّا )

دا مهمّ لشغلك

لإنّك لمّا هتعيش عيشة كويّسة - هتكون مجبر إنّك تشتغل كويّس جدّا عشان تجيب الفلوس اللي تخلّيك تكمّل في العيشة الكويّسة دي

-

لكن - عيش في بيئة بسيطة - بحيث ما تبقاش انتا ( مضطرّ ) تشتغل أكتر من طاقتك عشان تلاحق على مظاهر البيئة دي - ومهما تلاحق هتلاقي نفسك بردو أفقر من اللي حواليك !!

-

قال رسول الله صلّى الله عليه وسلّم

انظروا إلى من أسفل منكم ولا تنظروا إلى من هو فوقكم فهو أجدر ألا تزدروا نعمة الله

-

ف - فرّق بين إنّك بقول لك عيش عيشة كويّسة [#بمزاجك](https://www.facebook.com/hashtag/%D8%A8%D9%85%D8%B2%D8%A7%D8%AC%D9%83?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R)

وإنّي في نفس الوقت بقول لك - ما تعيشش في مجتمع [#يفرض](https://www.facebook.com/hashtag/%D9%8A%D9%81%D8%B1%D8%B6?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R) عليك مستوى معيشة معيّن

-

النصيحة الأولى هي محور حديثنا - إنّ حبّ الفلوس من أساسيّات رجل الأعمال الناجح

-

ف - جنّة - لإنّها بتحبّ تصرف الفلوس - هتكون أفضل إنّها تكون في إدارة الشركة - لإنّها هتوجّه الشركة أكتر ناحية النموّ والتطوّر - عشان زيادة إيراد الشركة

هنا بقى تظهر رحمة - تاخد الفلوس دي تقعد عليها - والجدع يبقى ياخد منّي جنيه - ههههههههه

-

طبعا الصفتين لازم يكونوا موجودين عندك لوحدك - أو يكون معاك شريك من نوع رحمة - لكن - اللي هيقود - لازم يكون من نوع جنّة

-

فيه آفة نفسيّة تانية بقى بتظهر لك لو انتا من النوع اللي بيحبّ يصرف الفلوس - ألا وهي - إنّ العقل الباطن يفضّل ليك تكون مش معاك فلوس

-

خلّيني أفكّرك بسرعة بدور عقلك الباطن - واللي بنختصره في كلمتين مالهمش تالت - وهما ( يريّحك ويحميك )

-

عقلك الباطن مش دوره إنّه يخلّيك غنيّ -ولكن دوره إنّه يريّحك

ولمّا يريّحك - ف تبقى فاشل - بيحميك من إنّك تتّهم نفسك بالفشل - ف يقول لك بقى إنّ الناجحين دول حراميّة ووارثين وبيغسلوا أموال وبيوئدوا بنات إلخّ إلخّ إلخّ

-

لكن - خلّينا في موضوع ( يريّحك )

إنتا طول ما انتا معاك فلوس - إنتا مش مرتاح

بتفكّر تحافظ على الفلوس - ف إنتا خايف

أو بتفكّر تستثمر الفلوس - ف إنتا هتتعب

-

ف - عقلك الباطن باعتباره واجبه إنّه يحميك - بيقى عاوز يخلّصك من الفلوس اللي تاعباك وهتتعبك دي - ف بيزقّك بقوّة شديدة جدّا ناحية إنفاق الفلوس دي

-

ف - إنتبه للنقطة دي

إمّا يكون معاك حدّ هوّا اللي دوره يمنعك من إنفاق الفلوس - زيّ رحمة

أو - إبعد الفلوس دي عن إيدك وعن نظرك

لكن - طول ما هيّا قدّام عينك كده - كاش - لازم عقلك الباطن هيزقّك إنّك تتخلّص منها

-

ف - في البوست ده اتكلّمنا عن حبّ المال

وعن - قدّ يه هوّا مفيد ومطلوب لصاحب البيزنس

وازّاي تدير حبّك للمال ده بما ينفعك

-

وبالتوفيق للجميع لكلّ خير

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXRYfrbFKel-spDB3f51KndhogPpGliyDhSKuVxd4bkWOdmSLBNyRN0jGgvCput2k17Ue3lnrSTXz8Yz6kdPZ07ruDAoRuDkJDW46hj0SmJDIsT5vDzZjp76CZpfW6fwBON24rgf1AM6-75JHUaCtikeZtmqUz6WIG_t1qVglJSeTuWPg0SG3Elogd5xnXQkTlK2mE5S9E99Z3TvlqMMYBd&__tn__=*NK-R)