[#خطورة\_الاختصارات](https://www.facebook.com/hashtag/%D8%AE%D8%B7%D9%88%D8%B1%D8%A9_%D8%A7%D9%84%D8%A7%D8%AE%D8%AA%D8%B5%D8%A7%D8%B1%D8%A7%D8%AA?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R)

-

من أسباب البلوكّات على الصفحة - إنّي أكتب بوست 10 سطور مثلا - فيطلع لي واحد يقول لي ( الخلاصة في السطر الأخير )

أيوه يعني أنا كنت باهري في 9 سطور بقول ريّان يا فجل مثلا - لمّا همّا مالهمش لازمة يبقى انا مش عارف انا بقول إيه

-

بسّ مش دي المشكلة - المشكلة في المنهج

-

لو حضرتك اتّخذت الاختصارات منهج - وسبت ال 9 سطور - وخدت السطر العاشر فقط

فانتا بتقتل عندك مهارة [#الاستنتاج](https://www.facebook.com/hashtag/%D8%A7%D9%84%D8%A7%D8%B3%D8%AA%D9%86%D8%AA%D8%A7%D8%AC?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R) - وبتكتفي ب [#النتيجة](https://www.facebook.com/hashtag/%D8%A7%D9%84%D9%86%D8%AA%D9%8A%D8%AC%D8%A9?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R)

-

السطر العاشر هو نتيجة ال 9 سطور اللي فوقيه - فلو انتا اكتفيت ب [#النتيجة](https://www.facebook.com/hashtag/%D8%A7%D9%84%D9%86%D8%AA%D9%8A%D8%AC%D8%A9?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R) - هتفقد القدرة على [#الاستنتاج](https://www.facebook.com/hashtag/%D8%A7%D9%84%D8%A7%D8%B3%D8%AA%D9%86%D8%AA%D8%A7%D8%AC?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R)

-

يعني إيه ؟!

-

يعني ببساطة - لو ظهرت لك مسألة جديدة - حضرتك هتقف عاجز لحدّ ما حدّ يعطيك النتيجة اللي تتصرّف بيها - السطر العاشر

-

لكن - لو منهجك كان إنّك تدرس ال 10 سطور كلّهم - فانتا في ال 9 سطور الأوّلانيّين بتتعلّم مهارة الاستنتاج

-

ف - لمّا تتعرض عليك مسألة جديدة - تقدر تمشي معاها بتسلسل منطقيّ في 9 سطور لحدّ ما توصل ( لوحدك ) لنتيجة - نتيجة ممكن يكون ما حدّش وصل لها قبلك

-

المهارة دي تكاد تكون المهارة الوحيدة اللي يتميّز بيها الإنسان أصلا

والبعض ذكروا إنّ هيّا دي الميزة اللي ربّنا سبحانه وتعالى ميّز بيها الإنسان عن الملائكة

-

الملائكة قالت ( سبحانك لا علم لنا إلّا ما علّمتنا )

-

يعني الملك لا يعلم إلّا المعلومات اللي ربّنا سبحانه وتعالى علّمها ليه - لو معلومة خارج المعلومات دي - فالملك ما يقدرش يوصل لها بنفسه - ما يقدرش [#يستنتجها](https://www.facebook.com/hashtag/%D9%8A%D8%B3%D8%AA%D9%86%D8%AA%D8%AC%D9%87%D8%A7?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R)

-

لكن - سيّدنا آدم - ربّنا سبحانه وتععالى أعطاه - وأعطى نسله - هذه القدرة - القدرة على الاستنتاج

-

قال تعالى ( وعلّم آدم الأسماء كلّها )

-

البعض يفسّر ذلك ليس بمعنى أن الله سبحانه وتعالى علّم آدم الأسماء إسما إسما

ولكنّه سبحانه وتعالى منحه القدرة على استحداث أسماء جديدة لكلّ أمر يجدّ عليه في حياته

-

ف حضرتك لمّا بتدوّر على الملخّصات - فانتا في الحقيقة بتقتل جوّا نفسك أكبر ميزة فيك أصلا كمخلوق إسمه ( إنسان )

-

ربّنا سبحانه وتعالى منحك الميزة دي - ميزة الاستنتاج - اللي عملت منّك النهارده الإنسان المتحضّر

فانتا جاي النهارده تقول لأ مش عاوز النعمة دي - دي عاوزة تشغيل دماغ - وانا بصدّع لمّا بفكّر - أنا عاوز نتايج مباشرة

-

الاستنتاج - هوّا اللي خلّى الإنسان يوصل لمعلومة جديدة - نقلته خطوة لقدّام

جه إبنه - وبنعمة [#التراكم](https://www.facebook.com/hashtag/%D8%A7%D9%84%D8%AA%D8%B1%D8%A7%D9%83%D9%85?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R) - اللي بردو خصيصة من خصائص الإنسان عن الحيوان - بنعمة التراكم - جه إبنه وبنى دور فوق الدور اللي فات

وجه الحفيد بنى دور تالت في العلم والتحضّر

-

بينما الأسد النهارده ما عملش حاجة متطوّرة عن اللي كان بيعمله جدّه الأسد من ألف سنة

ما فيش أسد مثلا قال العرين دا حرّ فتعالى نعمل له مروحة

أو قال تعالى نعمل عرين دورين

-

الحيوانات عندها وحي - مش استنتاج

-

ربّنا سبحانه وتعالى أوحى للحيوانات تعمل إيه - بشكل مباشر

يعني همّا ما خدوش مقدّمات وفكّروا فيها فوصلوا لنتائج - لأ - همّا خدوا النتائج على طول

-

قال تعالى

وأوحى ربّك إلى النحل

-

الأسماك بتهاجر في المحيطات المظلمة آلاف الأميال من غير جي بي إسّ - بينما انتا كإنسان ممكن تتوه في مدينة جنب مدينتكم عادي

-

ليه ؟!

لإنّ الأسماك ربّنا سبحانه وتعالى أوحى ليها الطريق - وهداها في البحر بشكل ربّانيّ

-

لكن - انتا - ما عندكش الهداية المباشرة دي - إنتا عندك المقدّمات - ومعاك عقلك - لو ما شغّلتوش - هتتوه في مدينة جنب مدينتك عادي جدّا

-

ليه !

لإنّك قصّرت في المنهج اللي ربّنا سبحانه وتعالى وضعه ليك - منهج [#الاستنتاج](https://www.facebook.com/hashtag/%D8%A7%D9%84%D8%A7%D8%B3%D8%AA%D9%86%D8%AA%D8%A7%D8%AC?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R)

-

المعزة لمّا بتولد في الغابة - ما بتحتاجش حدّ يقطع لها الحبل السرّيّ - ربّنا سبحانه وتعالى علّمها تعمل إيه لمّا تولد بشكل مباشر

لكن - المرأة محتاجة حدّ يقطع لها الحبل السرّيّ لمّا تولد - فلو احنا قصّرنا في الاجتهاد في الباب ده - نسلنا هينقطع

-

الغراب اللي دفن أخوه قدّام قابيل - الغراب نفسه ما حدّش علّمه ازّاي يدفن - دا كان وحي عنده هوّا طالع من البيضة بيه

-

لكن - قابيل - ما اتولدش ومعاه وحي الدفن - لكنّه - لمّا شاف عمليّة الدفن - اتعلّمها - يعني استحدث معلومة ما كانش مولود بيها

-

فالحيوانات عندها وحي - نتائج مباشرة

والملائكة عندها معلومات - ما تقدرش تستحدث فيها معلومة جديدة

والإنسان عنده ( مقدّمات - واستنتاج - وتراكم )

-

نعمة الاستنتاج - ونعمة التراكم - همّا اللي عملونا بشر

-

تقوم انتا تيجي ترفضهم وعاوز الملخّص !!

-

تعقيب

-

قدرة الاستنتاج اللي ربّنا سبحانه وتعالى أعطاها للإنسان - بتجاوب على كلّ الأسئلة - ما عدا سؤال واحد - وهو - من الله - وبم أمرنا الله سبحانه وتعالى

عشان كده بنرجع في الخطوة دي ل [#الوحي](https://www.facebook.com/hashtag/%D8%A7%D9%84%D9%88%D8%AD%D9%8A?__eep__=6&__cft__%5b0%5d=AZW-BpUng_YMi-mFvYOYQDtdBcTZU9mZm8kMM1HWhy7S0TBSiHa-SGUIKhmci956_lJg6jjgMSiDkFNq09gbp6sISCr_5NMaTP6nKl2xMNbZmiKQAPfb_3stGb2f56w-Xty8VWl5BqwYppZEvYpqijPmtezsH8TvEkU3V-nyC16NY6DtMSUp38Xy705klmRQirk&__tn__=*NK-R)

-

إنتا ممكن تستنتج إنّ الكون ليه خالق - بعقلك

وتستنتج إنّ الخالق واحد - بعقلك

وتستنتج إنّ فلان وعلّان وكذا وكذا ليسوا آلهة - بعقلك

لكن ما تقدرش تستنتج ( من الخالق ) - و ( بم أمرك الخالق )