من التنظيرات الدقيقة اللي باهتمّ بيها في حياتي

التفريق بين درجات الناس اللي شغّالين في البيزنس والاستثمار

وبشوفهم على الدرجات التالية من الأقلّ للأعلى

-

سمسار

رجل مال

تاجر

رجل أعمال

رجل صناعة

رجل اقتصاد

رجل أمّة

رجل إنسانيّة

-

سبب التفريق ده هوّا إنّي أثناء التعامل مع عملائي - كلّهم هدفهم في النهاية يعملوا مصنع - لكنّهم بيختلفوا عن بعض في تفضيلات كتير في مراحل مختلفة من مراحل المشروع

-

يعني - مثلا - فيه حد في مرحلة يفضّل يشتري المكن من المصنّع الأجنبيّ مباشرة بدون ما يهتمّ بإنّ شرائها من المصنّع المحلّي هيفيد اقتصاد مصر - لكنّه - المصنع المصريّ يعني - ممكن يأخّره شويّة في تسليم المكن - أو يسلّمه بجودة أقلّ بمقدار بسيط

-

مش بقول إنّ ده غلط - بالعكس - نصيحتي أصلا في الحالة دي بتكون اشتري من المصنّع الأجنبيّ ويتحرق المصنّع المصري

لكن - لو أنا باشتري لمصنعي - هاشتري من المصري

-

لإنّي في وضع تقديم النصيحة واجبي هو تقديم النصيحة العقلانيّة فقط - مش العاطفيّة أو الوطنيّة يعني

لكن - لو هاشتري لنفسي - ف أنا حرّ في فلوسي

-

بالعكس

بلاقي حدّ بيفكّر يشتري المكنة من الوكيل المصريّ بضعف سعرها اللي انا جايب له بيه عروض أسعار فعليّة من برّا !! مش خيال يعني

-

طيّب ما دا هيخسر فلوس كتير - هيخسر مثل - أو نصف - ثمن الماكينة في معظم الأحوال

-

الخسارة دي بتكون عادي عنده - مقابل إنّه مش مستعدّ يدخّل نفسه في تحمّل مسؤوليّة شحن واستلام وتركيب الماكينة

أدفع فلوس زيادة للوكيل - الضعف - عادي - واشتري راحة بالي

-

بردو سبب القرار ده هو فرق في شخصيّة المستثمر

فيه شخصيّة مش مستعدّة تدخل في مجهود التعلّم - يدفعوا فلوس مقابل تخطّي الخطوة دي

-

من التجارب دي بيبان معايا بفروق واضحة جدّا - الاختلافات بين الصفات المذكورة سابقا

-

ف خلّيني أشرح لحضرتك الفروق بين الدرجات الثمانية السابقة

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#السمسار](https://www.facebook.com/hashtag/%D8%A7%D9%84%D8%B3%D9%85%D8%B3%D8%A7%D8%B1?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

السمسار هو شخص يتعامل مع المنتج بنصف شخصيّة

يتعامل بالنصف الخاصّ بالمنتج فقط - بمواصفات المنتج

لكن - لا يهتمّ بالنصف الخاصّ بالمال

-

هو لا يدفع أموال مقابل العمليّة التجاريّة التي يتوسّط فيها

المشتري يدفع المال

والسمسار يأخذ عمولة - لكنّه لا يدفع المال مقابل شراء المنتج المتوسّط فيه

-

السمسار لا يتملّك السلعة محلّ البيع والشراء

-

ولو هنحسبها ك عائد على الاستثمار - ف هو أكثر الأنواع الثمانية من حيث العائد على الاستثمار

لإنّ حضرتك بتقسم على صفر !!

-

يعني

هو استثمر صفر - وكسب ولو كان كسب جنيه واحد حتّى - ف العائد على الاستثمار عنده ما لا نهاية

أيّ حاجة هتقسمها على الصفر - هتطلع بما لا نهاية

-

لكن - من حيث قيمة الربح - ف هو أقلّ الأنواع من حيث قيمة الربح طبعا - وعادة ما يكون السماسرة فقراء

في مقابل إنّه أقلّ الأنواع مسؤوليّة ومخاطرة طبعا

-

طبعا معظم الناس بتتخيّل إنّ السماسرة أغنياء !!

-

ما هو حضرتك قارنهم بباقي الأنواع اللي في السلسلة دي - اللي رجل أعمال واللي رجل اقتصاد - ما تقارنهمش بموظّف مثلا

-

قارن السمسار اللي خد مليون جنيه عمولة مثلا في بيعة مصنع ب 100 مليون جنيه

بالمستثمر اللي اشترى المصنع ب 100 مليون جنيه حضرتك - أو اللي باعه وقبض ال 100 مليون

وشوف أرباح المستثمرين دول كام مقابل أرباح السمسار

-

ما فيش حاجة مخاطرتها أقلّ من التانية - تكسب أقلّ من التانية - طلّع الفكرة دي من دماغك للأبد

-

#[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#رجل\_المال](https://www.facebook.com/hashtag/%D8%B1%D8%AC%D9%84_%D8%A7%D9%84%D9%85%D8%A7%D9%84?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل المال هو نوع من المستثمرين مش فارق معاه إحنا بنعمل إيه - ولا الإيه ده فايدته إيه ولا ضرره إيه

زيّ التاجر بالظبط

لكنّه يفرق عن التاجر إنّه [#لا\_يهتمّ\_بطبيعة\_البضاعة](https://www.facebook.com/hashtag/%D9%84%D8%A7_%D9%8A%D9%87%D8%AA%D9%85%D9%91_%D8%A8%D8%B7%D8%A8%D9%8A%D8%B9%D8%A9_%D8%A7%D9%84%D8%A8%D8%B6%D8%A7%D8%B9%D8%A9?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

البضاعة ليها مواصفات - وليها ثمن

-

السمسار يهتمّ بالمواصفات ومش فارق معاه الثمن - الثمن يهمّ اللي هيدفعه - أو هيستلمه

-

بينما - رجل المال - فارق معاه الفلوس فقط - مش فارق معاه البضاعة نفسها

-

النوع ده هوّا اللي بيتسمّى ( مستثمر ) - لو هنفرّق بين الألفاظ بدقّة يعني

-

أو ممكن تسمّيه [#المموّل](https://www.facebook.com/hashtag/%D8%A7%D9%84%D9%85%D9%85%D9%88%D9%91%D9%84?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

يعني

المشروع ده بيكسب 20 %

طيّب أنا هحطّ 10 مليون تمويل - وعاوز 2 مليون ربح آخر السنة

-

مع تجنّب الكلام عن البنوك طبعا - أو اللي بيحطّوا فلوسهم في البنوك - أو اللي بيدخلوا مموّلين بنسب ثابتة - دول مرابين

-

والبنك نفسه هو أصلا ( مؤسّسة مال ) - لكنّها مؤسّسة مرابية طبعا عشان بتشتغل بنسب ثابتة

-

ف أنا باتكلّم هنا عن مستثمر داخل على المكسب والخسارة - ف هو رجل مال - فقط

-

يعني المستثمر ده - آخر السنة - مش هيهتم يسأل عن البضاعة وطبيعتها - قدّ ما هيهتمّ يشوف الحسابات ويتأكّد إنّها سليمة عشان يقبض أرباحه بدون مغالطة - من غير ما يتسرق يعني

-

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#التاجر](https://www.facebook.com/hashtag/%D8%A7%D9%84%D8%AA%D8%A7%D8%AC%D8%B1?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

التاجر يفرق عن الاتنين اللي فاتوا بإنّه بيهتمّ بالمواصفة - ويهتمّ بالفلوس

-

لكنّه ما بيهتمّش بما وراء ذلك

-

يعني

مش فارق معاه هل دا أفضل استثمار ولّا لأ

ما بيتكلّمش عن كلام زيّ الشراكات مثلا

-

ما بيتكلّمش عن تطوير البيزنس بتاعه - إحنا اتولدنا ورثنا الدكّانة دي - وادينا عايشين بنجيب البصل بخمسة ونبيع الخمسة ببصل واهي ماشية - شالوا الحمام حطّوا الحمام

-

بالمناسبة

دا النوع اللي لمّا ييجي يدخل الصناعة - يروح يشتري من الوكيل بضعف السعر

-

هوّا بالنسبة له عمره ما دخل في تفصيلة تركيب مكن ولا تدريب عمّال ولا بتنجان من الهري بتاعنا ده

يا عمّي - شراية العبد ولا ربايته - وادّي العيش لخبّازه ولو كل نصّه

-

ما انتا كلّها يومين وتبقى صاحب مصنع - هتبقى خبّاز يعني

-

يا أخينا سيبني متلصّم - أنا إيه اللي مشّاني وراك وخلّاني عاوز ابقى صاحب مصنع أصلا

-

الله يرحمك يابا - قعد طول عمره بالشيشة قدّام المحلّ يشتري العلبة دي ويبيعها من غير ما يعرف المنتج اللي جوّاها دا دكر ولّا نتاية أصلا - عاش معلّم - ومات رايق

-

[#رابعا](https://www.facebook.com/hashtag/%D8%B1%D8%A7%D8%A8%D8%B9%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#رجل\_الأعمال](https://www.facebook.com/hashtag/%D8%B1%D8%AC%D9%84_%D8%A7%D9%84%D8%A3%D8%B9%D9%85%D8%A7%D9%84?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل الأعمال هو تاجر في الأصل - لكنّه بيطوّر تجارته

-

وده أكتر واحد مؤهّل إنّه لو بدأ معايا دراسة للمصنع - إنّه يكمّل الدراسة ويعمل المصنع فعلا

-

رجل الأعمال هيسأل - هل المنتج بتاعنا ده هو أحسن مواصفة

طيّب - هل تكلفة تصنيعه فارقة كتير عن تكلفة إنتاجه

-

التاجر - هيسأل - هل المنتج ده سعره عند المصنع ده أحسن من المصنع التاني ولّا لأ - ويشتري من الأرخص

لكن - رجل الأعمال - هيسأل - هوّا المنتج ده أصلا بيتكلّف كام على المصنع الأوّل والتاني

-

مش هيبصّ لفرق السعر بين المصنعين - دا بيبيع ب 11 - ودا بيبيع ب 12

ولكن هيبصّ لفرق السعر بين تكلفته في المصنع وبيعه من المصنع

-

يعني هوّا في المصنعين بيتكلّف 8 أصلا - بيوصلني ب 11 أو 12 - أنا ببيعه ب 15

-

ومن هنا بيفكّر يصنّعه بنفسه عشان ياخد فرق السعر بين تكلفة الإنتاج وسعر البيع - ما بين ال 8 وال 11 أو 12

وبعد كده ياخد الربح اللي بين سعر التكلفة وسعر البيع عنده هوّا كتاجر بقى - اللي بين ال 11 أو ال 12 وال 15

-

مع إضافة إنّه كتاجر بيبيع 10 طنّ في اليوم - لمّا يعمل مصنع هيبيع 100 طنّ في اليوم

10 من شركته التجاريّة - بمكسب الفرق بين ال 8 وال 15

و 90 طنّ للتجّار بيكسب فيهم 3 أو 4

ف ال 90 طنّ دول أصلا اللي بيبيعهم ك صانع - مكسبهم أكتر من ال 10 اللي بيبيعهم كتاجر

-

لكن

الراجل ده لو عمل مصنع - مش هيفكّر يصنّع أبو 8 ده ب 7 !!

خشّ معايا على النوع اللي بعد كده

-

[#خامسا](https://www.facebook.com/hashtag/%D8%AE%D8%A7%D9%85%D8%B3%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#رجل\_الصناعة](https://www.facebook.com/hashtag/%D8%B1%D8%AC%D9%84_%D8%A7%D9%84%D8%B5%D9%86%D8%A7%D8%B9%D8%A9?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل الصناعة شبه رجل الأعمال

لكنّه بيفكّر تفكير إضافيّ بخصوص الصناعة نفسها

-

ممكن نطوّرها ازّاي

إزّاي أبو 8 - يتصنّع ب 7

-

هل تفرق لو عملنا قسم اسطمبات داخل مصنعنا - ولّا نركّز في المنتج ومش شغلتنا الاسطمبات

-

هل مهمّ ندرّب مهندسيننا على تصميم وتصنيع الاسطمبات - ولّا نشتريها جاهزة

-

هل نصرف على تجارب لتصنيع المنتج بطرق أرخص

-

هل نعمل اختبارات على المنتج - هل نشوف المواصفات القياسيّة بتقول إيه ونحاول نلتزم بيها

-

هل مهمّ ناخد مواصفات عالميّة - ولّا كفاية المحلّيّة

-

لكن رجل الأعمال لو لقى السوق شغّال من غير مواصفة - هيشتغل من غير مواصفة عادي - مش شغلته تطوير الصناعة

-

بينما رجل الصناعة بيفكّر في تطوير صناعته

-

ومش صناعته بسّ - ولكن - الصناعات المحيطة بيه والمتماسّة معاه كمان

-

يعني - هل مهمّ نطوّر صناعة مغذّية لصناعتنا

يعني - أنا باعمل غسّالة مثلا - هل مهمّ نبحث في جدوى إنشاء مصنع مواتير

-

هل مهمّ نعمل بروتوكول مع الجامعة - إحنا ندرّب لهم الطلبة - وهمّا يعملوا لنا تطوير على مواصفات المنتجات في معاملهم

-

هل مهمّ أدعم رسالة دكتوراه بتبحث في تحسين خصائص سلك النحاس اللي هيدخل في تصنيع مواتيرنا اللي هنركّبها في غسّالاتنا !!

-

النوع ده - هوّا اللي كان هيشتري المكنة من مصنّع محلّي - وهوّا عارف إنّه ممكن يأخّره شويّة - وهوّا عارف إنّه ممكن يعطيه جودة أقلّ شويّة - مش مهمّ - بسّ انا كسبت إنّ الصناعة كلّها في مصر تطوّرت

عشان كده ده مش رجل أعمال - دا رجل صناعة

-

دا هيعمل مدرسة فنّيّة - بيسمّوها ( تلمذة صناعيّة ) داخل مصنعه

-

نموذج ده هوّا [#محمود\_العربيّ](https://www.facebook.com/hashtag/%D9%85%D8%AD%D9%85%D9%88%D8%AF_%D8%A7%D9%84%D8%B9%D8%B1%D8%A8%D9%8A%D9%91?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) - رحمه الله

-

[#سادسا](https://www.facebook.com/hashtag/%D8%B3%D8%A7%D8%AF%D8%B3%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#رجل\_الاقتصاد](https://www.facebook.com/hashtag/%D8%B1%D8%AC%D9%84_%D8%A7%D9%84%D8%A7%D9%82%D8%AA%D8%B5%D8%A7%D8%AF?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل الاقتصاد يفرق عمّا سبق في إنّه بينظر للعلاقات بين الاقتصادات المختلفة داخل الدولة

-

يعني هتلاقيه بينظر لتطوير الزراعة - عشان الصناعة محتاجة موارد زراعيّة

صناعة الصلصة محتاجة طماطم

صناعة النسيج محتاجة قطن

صناعة تغليف وتصدير الحاصلات الزراعيّة محتاجة مزارع فواكه وموالح وخضروات

-

محتاجين نطوّر اقتصاد التعدين - لإنّ دا هيطوّر لنا صناعات الأسمدة والمعادن

-

محتاجين نطوّر اقتصاد السياحة - لإنّ دا هيشدّ وراه صناعة مستلزمات الفنادق

-

محتاجين نطوّر اقتصاد العقارات والمقاولات - لإنّ ده هيشدّ وراه خمسين صناعة

-

عمارات يعني حديد وصلب وطوب وأسمنت ودهانات وكهربا - بأنواعها - سلوك خراطيم لمبات مفاتيح

شقق يعني موبيليا - هتشدّ وراها قماش وسوست وإسفنج ودهانات وإكسسوارات - وقزاز

سيراميك

مواسير

-

الشقّة دي فيها مطبخ - المطبخ ده بيدخله ييجي 20 صناعة - حلل ومعالق وصينيّ وبوتوجاز وتلّاجة وليلة بيضة سعاتّك

الحمّام بيدخله ييجي 20 صناعة هوّا كمان - خلّاطات مياه ومحابس وتواليتّات واحواض ودشّ وليّ الدشّ وشغلااااااااااااانة

-

المقاولات دي تشغّل وراها ربع المصانع تقريبا - ربع المجالات الصناعيّة

-

ف رجل الاقتصاد بينظر للمنظور ده

-

رجل الاقتصاد هو [#رجل\_دولة](https://www.facebook.com/hashtag/%D8%B1%D8%AC%D9%84_%D8%AF%D9%88%D9%84%D8%A9?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل الاقتصاد بينظر لإنّ المصنع هيشغّل ناس - الناس دي مش هتبقى مجرمين - ف أنا حميت المجتمع

رجل الاقتصاد هو [#رجل\_مجتمع](https://www.facebook.com/hashtag/%D8%B1%D8%AC%D9%84_%D9%85%D8%AC%D8%AA%D9%85%D8%B9?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل الاقتصاد بيبصّ من أوّل تطعيمات الأطفال - اللي هيبقوا عمّال في المصانع بعد كده

-

بيبصّ من أوّل تشجيع الجواز أصلا - عشان لمّا الشباب يتنيّلوا يتجوّزوا - يتنيّلوا يجيبوا لنا عيال - العيال دي يتنيّلوا يشغّلوا المصانع

ف هوّا بيبصّ للموضوع من عند الكوشة أصلا - هههههههههه

-

رجل الاقتصاد بيشوف العيال دي ثروة - مش عبء

بينما رجل السياسة بيشوفهم عبء - عشان هوّا أساسا راجل ...

راجل سياسة

-

العيال دي لمّا تشتغل حدرتك - هتاخد فلوس - هتشتري جبنة - هتشجّع صناعة الجبنة

عمّال مصنع الجبنة هيقبضوا - هيروحوا يتمرقعوا في راس البرّ في المصيف - هياكلوا سمك وجمبري - هينشّطوا اقتصاد الصيد في عزبة البرج

جمعيّة ودايرة يابا - ههههههههههه

-

بقول لك منظور اقتصاااااااااااد - مش سبّوبة !!

-

نموذج ده طبعا هوّا [#طلعت\_حرب](https://www.facebook.com/hashtag/%D8%B7%D9%84%D8%B9%D8%AA_%D8%AD%D8%B1%D8%A8?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) - رحمه الله

طبعا الناس اللي [#فكرها](https://www.facebook.com/hashtag/%D9%81%D9%83%D8%B1%D9%87%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) اقتصاديّ كتير

لكن - ما حصلش تمكين لحدّ منهم تقريبا من أيّام طلعت حرب - ولا حول ولا قوّة إلّا بالله

-

ممكن حصل تمكين ل [#عزيز\_صدقيّ](https://www.facebook.com/hashtag/%D8%B9%D8%B2%D9%8A%D8%B2_%D8%B5%D8%AF%D9%82%D9%8A%D9%91?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) في الستّينات - لكنّه بردو كان [#اقتصاد\_تحت\_مظلّة\_السياسة](https://www.facebook.com/hashtag/%D8%A7%D9%82%D8%AA%D8%B5%D8%A7%D8%AF_%D8%AA%D8%AD%D8%AA_%D9%85%D8%B8%D9%84%D9%91%D8%A9_%D8%A7%D9%84%D8%B3%D9%8A%D8%A7%D8%B3%D8%A9?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) - ودا ما ينفعش للأسف

-

الأصل هو أنّ السياسة تتبع الاقتصاد - وليس العكس

والأصل هو أنّ الحرب تتبع السياسة - وليس العكس

-

الاقتصاد يوجّه دولة تصالح دولة تانية سياسيّا - عشان تشتري منها أو تبيع لها

زيّ ما أمريكا مضطرّة تتعامل مع الصين مثلا - ف الاقتصاد الأمريكيّ بيقود السياسة الأمريكيّة - مش العكس

-

والأصل هو أنّ الحرب تتبع السياسة - مش العكس

-

يعني - السياسيّ يطلب من العسكريّ يغيّر الموقف عسكريّا لو احتاج - لو وصل للّي هوّا عاوزه سياسيّا - يقول له اقف - ف يقف

لكن مش العسكريّ لو لقى نفسه قادر يتقدّم يقوم يتقدّم وخلاص !! هيّا مش خناقة

العسكريّة تتبع السياسة - وهي من أدواتها

-

زيّ ما أمريكا انسحبت من فييتنام مثلا - دا قرار عسكريّ - لكن - أساسه - سياسيّ

-

رضي الله عن سيّدي وحبيبي معاوية - كان يقول

إنّي لا أضع سوطي حيث يكفيني لساني - ولا أضع سيفي حيث يكفيني سوطي

-

جملة في سطر - تلخّص حكمة إدارة مملكة كاملة !

ما بحبّوش من فراغ ولا عاطفة - رضي الله عنه

-

[#سابعا](https://www.facebook.com/hashtag/%D8%B3%D8%A7%D8%A8%D8%B9%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#رجل\_الأمّة](https://www.facebook.com/hashtag/%D8%B1%D8%AC%D9%84_%D8%A7%D9%84%D8%A3%D9%85%D9%91%D8%A9?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل الأمّة - زيّ رجل الاقتصاد - لكنّه بينظر لإنّنا لو ك قوميّة واحدة - اتّحدنا كلّنا - هنكون أقوى

دا مثلا سبب نشوء الاتّحاد الأوروبّي

سبب الحرب الأهليّة في أمريكا أثناء تأسيسها - عشان ما نتفرّقش عن بعض - وتظلّ الولايات الصناعيّة متّحدة مع الولايات الزراعيّة - لإنّ دول اقتصادين بيخدّموا على بعض

-

ف دا قرار خده ( رجل أمّة )

-

عشان كده في أمريكا ب [#يقدّسوا](https://www.facebook.com/hashtag/%D9%8A%D9%82%D8%AF%D9%91%D8%B3%D9%88%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) - [#الآباء\_المؤسّسين](https://www.facebook.com/hashtag/%D8%A7%D9%84%D8%A2%D8%A8%D8%A7%D8%A1_%D8%A7%D9%84%D9%85%D8%A4%D8%B3%D9%91%D8%B3%D9%8A%D9%86?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) عندهم - لإنّهم كانوا رجال أمّة

دول حاجة كده زيّ مجلس قيادة الثورة عندنا - بسّ من اللي بحقّ وحقيقيّ

-

[#ثامنا](https://www.facebook.com/hashtag/%D8%AB%D8%A7%D9%85%D9%86%D8%A7?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R) /

-

[#رجل\_الإنسانيّة](https://www.facebook.com/hashtag/%D8%B1%D8%AC%D9%84_%D8%A7%D9%84%D8%A5%D9%86%D8%B3%D8%A7%D9%86%D9%8A%D9%91%D8%A9?__eep__=6&__cft__%5b0%5d=AZU5LR8hkF8bOilw0GznBBZmbZqW4dtUmSzfVFx5GONllBCVf6h1xNZCM_nghcVfyC829PkWHZ6a3-qdF0y8TSKwd4rHrt3Xurot-xhzcmCBVjMd2nvl0rTTGOuTZTq6zeNZb7IZbmBv6Z9DBpmspBO3Ojd_DCIiA1KEO6DmoRv3zA2V3IdaKKzyx560J8Z1P_2mjIiko-NFAAasJraKt6x3&__tn__=*NK-R)

-

رجل الإنسانيّة ده ممكن يصرف ملايين على تطوير لقاح لوباء مثلا - زيّ ما بيل جيتس مثلا عنده مؤسسة لمكافحة الملاريا

-

زيّ ما نوبل مثلا عمل جايزة لكلّ عالم يخدم بأبحاثه البشريّة كلّها

-

زيّ ما فولفو مثلا بعد اختراعها لحزام الأمان - تبرّعت ببراءة الاختراع لكل شركات السيّارات عشان تطبّقه في سيّاراتها

بدون ما يضطرّوا لتضييع وقت في إعادة اختراعه - أو اختراعه بطريقة جديدة عشان يهربوا من موضوع براءة الاختراع

أو يضطرّوا يشتروا براءة الاختراع - ف بعضهم يحسبها بالفلوس ويقول لك هنزّل عربيّة رخيصة من غير حزام أمان

-

ف - حضرتك شوف نفسك فين - وحاول تطلع درجة على سلّم الإنسانيّة