بوست للاخ الكريم / [Amr Saad](https://www.facebook.com/Amr.Saad.eCom?__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=-%5dK-R)

عن سرقة البوستات

خلاني كتبت الكومنت ده

وبعدين الفيس رفض ينشره ك كومنت

ف قلت انشىره ك بوست

.

هناك فرق بين الممارسات التالية

.

[#أولا](https://www.facebook.com/hashtag/%D8%A3%D9%88%D9%84%D8%A7?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R) /

.

[#السرقة](https://www.facebook.com/hashtag/%D8%A7%D9%84%D8%B3%D8%B1%D9%82%D8%A9?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R)

.

وهي نسبة كلام شخص آخر لنفسي

.

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R) /

.

[#النقل](https://www.facebook.com/hashtag/%D8%A7%D9%84%D9%86%D9%82%D9%84?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R)

.

أو [#الاستشهاد](https://www.facebook.com/hashtag/%D8%A7%D9%84%D8%A7%D8%B3%D8%AA%D8%B4%D9%87%D8%A7%D8%AF?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R)

.

وهي إيراد كلام الآخر . مع ذكر إسمه . أو عدم ذكر إسمه لكن التصريح بأن هذا الكلام منقول

.

زي ما تقول مثلا . قال الشاعر . أو . قيل في الأمثال

.

ف أنا هنا بصرح إن دا مش كلامي

.

مثلا

قال الشاعر . بدون ذكر إسمه

.

ونص الكلام إلى أهله . فإن الأمانة في نصه

.

يعني المفروض كنت تقول إسم الشاعر اللي قال البيت السابق

البيت بيقول لك ( إنسب الكلام لقائلة )

هههههههه

.

أو . قال عنترة . بذكر إسمه اهو

.

هل غادر الشعراء من متردم . أم هل عرفت الدار بعد توهم

.

أو . تقول الحكمة

إحفظ تقل . فإن الكلام من الكلام

.

تقول الحكمة إيه ؟!

إحفظ تقل

.

يعني إحفظ آيات كتير وأحاديث كتير وأبيات كتير وقواعد كتير وحكم كتير . هتلاقي نفسك بتقول كلام محترم

.

ليه ؟

لإن ( الكلام من الكلام )

.

يعني كلامك المحترم هيطلع لما يكون عندك مخزون كلام محترم

.

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R) /

.

[#الاستعانة](https://www.facebook.com/hashtag/%D8%A7%D9%84%D8%A7%D8%B3%D8%AA%D8%B9%D8%A7%D9%86%D8%A9?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R)

.

هنا مش هانقل كلام الطرف التاني فقط . ولكني هدخله ك عنصر في كلامي وازود عليه

.

زي ما ست البيت بتاخد دقيق مثلا تعمل منه حلويات

الدقيق هنا عنصر في الحلويات

.

دا كلام يختلف عن لو خدت الدقيق عملت بيه عيش مثلا

.

الفرق هنا هو في هيا ضافت قد إيه على الدقيق

.

في حالة العيش تقريبا ما ضافتش حاجة

.

لكن في حالة الحلويات ضافت له كتير

.

لكنها في الحالتين . ضافت

.

ف في الحالة دي من الظلم لنفسي إني أنسب الكلام ده لقائل الجزء الصغير اللي انا ضفت عليه

.

وإلا يبقى محلات الحلويات تكتب إنها بتبيع دقيق !

.

لكن يحسن بردو الإشارة لصاحب الكلام الأصلي على قدر نسبة مشاركته في الفكرة

.

فاقول لك مثلا . الصينيين عندهم حكمة بتقول كذا . الحكمة دي ممكن ناخدها ونطوعها لمجتمعنا فنطلع منها بفوائد كذا وكذا وكذا

.

ف أنا أشرت للصينيين وحكمتهم في بداية الكلام

.

لكن وضحت إن الفوائد اللي طلعتها من حكمتهم هي كذا وكذا وكذا . دي بتاعتي . الصينيين نفسهم ما قالوهاش

.

[#رابعا](https://www.facebook.com/hashtag/%D8%B1%D8%A7%D8%A8%D8%B9%D8%A7?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R) /

.

[#التأثر](https://www.facebook.com/hashtag/%D8%A7%D9%84%D8%AA%D8%A3%D8%AB%D8%B1?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R)

.

التأثر هو إنك تقول كلامك انتا وافكارك انتا . لكن بلون وصبغة حد انتا متأثر بيه

.

من يومين كنت باكتب بوست . وأنا فى نص الكتابة لقيت الدكتور حسين بكري حضر قدامي !! ف كملت النص التاني من البوست بطريقة الدكتور حسين

.

طريقة الحرافيش . النكتة المصرية الحراقة المتفردة . اللي يوجعك وانتا بتضحك . تضحك على خيبتك . ويفضحك وسط الناس . وما حدش من الناس يعرف إنك اتفضحت . بس انتا تحس إنه قلعك ملط قدام الناس . اللي يشتمك ف تبقى عاوز تقول له معاك حق . ويضربك ف تقول تسلم إيدك . ويديك الحل من غير ما يديك الحل . عاوز تحل هتلاقي نفسك بتحل لوحدك . هوا عطاك الحل متغلف . شيل الغلاف بس . مش عاوز تحل ومكسل ومش مقدر الكلام . فهوا حفظ نفسه عن ابتزال بضاعته وعرضها على من لا يريدها . ما حدش ظبطه وهوا بيعطيك حل . هوا عطاك غلاف

.

ف أنا لما كتبت فكرتي أنا . ب لغة وطريقة كتابة د حسين . دا إسمه التأثر

.

زي ما عمرو دياب لحن رصيف نمرة خمسة مثلا وهوا مستحضر الشيخ إمام . ما تقدرش تقول قلده ولا نقل منه . هوا فقط استحضره واتأثر بيه

.

وفي سياق الكلام عن التأثر . ممكن نتكلم عن التقليد

.

فرق التقليد من التأثر إن التقليد بيكون بقصد . لكن التأثر بيكون بغير قصد

.

يعني . التأثر بيحصل لوحده . إنتا قرأت فصحى كتير مثلا . ف كلامك بقى قريب للفصحى لوحده

.

لكن التقليد هوا حد بيبقى قاصد يقلد حد

.

حتى لو هيكتب كلامه الأصلي . بس هوا عارف إن اللون دا حلو وهيعجب الناس . ف بيقلده متعمدا

.

زي ما شاعر عامي يكتب قصيدة باللهجة الصعيدية مثلا . لإنه عارف إن المصريين بيحبوا اللهجة دي . خصوصا في الأشعار الحامية . ف هنا هوا باديء من البداية ومختار القالب ده لقصيدته

.

زي مثلا احمد فؤاد نجم في قصيدة . واه يا عبد الودود . يا واجف ع الحدود . إلخ

.

هنا هوا بيتكلم عن عسكري واقف على الحدود . ف الكلام هيبقى حراق لو اتكتب بالصعيدي

.

أو مثلا عبد الرحمن الأبنودي لما كتب . وانا كل ما اجول التوبة يا بوي . كان قاصد ينقل عبد الحليم للجو ده . لإن في الوقت ده كان ظهر منافسين لعبد الحليم في منطقة الشعبي . زي محمد رشدي مثلا . ف عبد الحليم كان محتاج يروح لمنطقة الشعبي . فاتغنت الأغنية دي باللهجة الصعيدي عن عمد

.

بينما كان فيه أغنية بتقول عادي . وانا كل ما اقول التوبة . واحلف لك اخر نوبة . ابعد و ف بعدك عني . أيامي ما هيش محسوبة . عادي من غير صعيدي يعني

.

[#خامسا](https://www.facebook.com/hashtag/%D8%AE%D8%A7%D9%85%D8%B3%D8%A7?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R) /

.

[#الإبداع](https://www.facebook.com/hashtag/%D8%A7%D9%84%D8%A5%D8%A8%D8%AF%D8%A7%D8%B9?__eep__=6&__cft__%5b0%5d=AZWVgh2XY-Lsq8Z34LfkiCacydEVXrAIgsTdZPJLr-HzFF4uXB73o_MUjFvHmViPNZiwwxj5N6Ki1WWKS0oU8l_ph-aP9LLgVRRFK6JUPNauZPQrORfnilvJIaD4f-rpj3nSJEE4Mm9_SLopFYl4vyzrP9FuiBY-8J32FvGobI4Oy2mMCrLJ4kKIqk5GLzY8f_0&__tn__=*NK-R)

.

ودي شبه مستحيلة

.

عنترة قال إيه

قال

هل غادر الشعراء من متردم . أم هل عرفت الدار بعد توهم

.

يعني الشعراء قبلنا ( قبل عنترة . واخد بالك !! ) قالوا كل المعاني الشعرية الممكنة . ف احنا ما بنخترعش أشعار

.

زي ما تكون رايح دار حد . ما أكيد حد وصف لم العنوان . أم هل عرفت الدار بعد توهم

.

لكن . هنعتبره مبدع . اللي قال كلام من دماغه . و ((( ما كانش قاصد ))) ينقل ولا يقلد ولا يتأثر

.

لكن مستحيل حد يجيب كلام ما اتقالش قبل كده . ولا يرسم صورة ما شافهاش قبل كده

.

يعني لو قلت مثلا إن فيه كامرة على شيكل لا مؤاخذة إيه . قلم . ف انتا عارف يعني إيه كاميرا . وعارف يعني إيه قلم

.

ف لو رسام رسم مثلا جبل على شكل زولحفة . ف هوا ما اخترغش جديد . الجبل عارفينه . والزولحفة عارفينها

.

طاب لو قلت لك إنه لما النسيم بيعدي بين شعرك حبيبتي باسمعه بيقول آهات

إحنا عارفين النسيم . والشعر . والآهات . لكن اللي قالها مبدع طبعا

.

وعطورك الهادية اللي دايبة فيكي

.

إحنا عارفين العطور . وعارفين الدوبان

.

لكن انتا أبدعت صورة بتوصل لخيالنا إنها مش حاطة ريحة فوق جسمها . دي الريحة مخلوطة في جسمها . دايبة فيه . ف هيا جسمها نفسه اللي بيطلع ريحة حلوة . مش محطوط عليه ريحة . يبقى مبدع ولا مش مبدع

.

قريت على ضيك . كلام جميل زيك

.

هنا شبه حبيبته بالقمر . وبيقرا على ضيها ( مش نورها . الضي رقيق . وبيتقال لنور القمر ) رسالة حب جميلة . زيها

.

تركيبة على بعضها ساحرة . وصفها بالقمر . والرقة والارتفاع والجمال والونس . من غير ما يقول ولا كلمة من دول

.

حتى كلمة الجمال كانت وصف للكلام . وهيا زيه . عدم المباشرة ده سحر . لإنه بيخلي دماغك تجري تدور على الروابط . وده مصدر المتعة

.

اللي بيضحكك في النكتة هيا لحظة الصدمة اللي عقلك بيدور فيها على الرابط . أو بيحاول يستوعب المفارقة . وكل ما المفارقة كبرت . كل ما جرعة المخدر بتاعة النكتة كانت أكبر

.

ف عقلك متعته بتيجي من ( الجري ) ورا الرابط

.

دا غير إنه قال إنها كتبت له جواب . وهيا موجودة معاه بطيفها وهوا بيقراه . وما فيش ولا تصريح بولا حاجة من دي

.

شفت الصدمة لما لقيت الفقرة اللي فاتت مفصولة عن موضوعها !

.

متعة عقلك جات من إنك قلت . إيه الفقرة المقطوعة دي . وبعدين عقلك ( جري ) بحث عن رابط . ولقاه في الفقرة اللي قبل اللي قبلها

.

يا شعر ليل . يا ليل يا ليل . وفارد ضفايرك ع القمر

.

قال إن شعرها اسود . وطويل . ومفرود . وهيا بيضة . من غير ما يقول

.

وطويل قوي . لدرجة إنه حتى لما اتضفر ( المفروض يقصر ) لكنه ما زال مفرود . يعني طويل وهوا متضفر . ف ما بالك لو مش متضفر

.

هوة قال كل ده ؟!

مش بقول لك . إن من الكلام لسحرا

.

شق القمر ليلك

.

قال إنها بيضة . وشعرها اسود . وفارقاه من النص . من غير ما يقول حاجة من دي

.

الإبداع مش إنك هتستخدم كلام جديد

الأبداع هو إنك تطلع معنى جديد وفكرة جديدة

.

البدعة هيا الحاجة الجديدة . ف المبدع هوا اللي بيقول حاجة جديدة

لكن الكلام ده ناقصه كلمة ( عليه ) . أو ( علينا )

.

يعني المبدع بيقول حاجة جديدة هوا شخصيا ما كانش يعرف إنه عارفها

أو بيقول لنا احنا حاجة احنا أول مرة نسمعها

.

أخيرا

أنا رأيي في الإبداع . هو إنه كإنه رسالة من الله سبحانه وتعالى لينا . أن خلقه فينا غير منتهي

.

إحنا ما نقدرش نبدع حاجة جديدة

لكن الله سبحانه وتعالى يجري فينا أمورا جديدة لا نهائية

.

وده دليل إننا مش لوحدنا . لإننا لوحدنا ما نقدرش نبدع حاجة ما شفناهاش ولا سمعناهاش قبل كده

.

الدليل لينا . هوا فينا