[#تبقى\_راس\_قطّة\_ولّا\_ديل\_أسد](https://www.facebook.com/hashtag/%D8%AA%D8%A8%D9%82%D9%89_%D8%B1%D8%A7%D8%B3_%D9%82%D8%B7%D9%91%D8%A9_%D9%88%D9%84%D9%91%D8%A7_%D8%AF%D9%8A%D9%84_%D8%A3%D8%B3%D8%AF?__eep__=6&__cft__%5b0%5d=AZXXb-Ds-ApDPTjPeSL7kieRgqkDa8gA6Iu4aHzLEkkZZpLlRvtDg8zRtLIGnn5FybG2a9MU3AEpu7EmEkNtALArT1FwTZbFvigszJoA0znIO_Qp0KQxs0Qvd8F9VOwtdvbCOnEdmuH_M_S_r_ofHuTbhktALZfvUORwu-qT3UL0AP9rlairpyv2EHfJwt9SzLv995z4XoGUMfH3ts8l_NmR&__tn__=*NK-R) ؟!

-

دا سؤال من الأسئلة الي لازم تجاوبها قبل سنّ ال 25

ولو ما جاوبتش عليه - فانتا مكمّل في الحياة كـ ديل قطّة

-

أنا شخصيّا جاوبت على السؤال ده وانا عندي حوالي 20 سنة تقريبا

كنّا في سيكشن في الكلّيّة - وكان وقتها المهندس بياخد حوالي 1500 جنيه

الكلام ده سنة 2008 تقريبا

وكانت المرسيدس تمنها حوالي مليون جنيه

-

فقلت لأحد أصدقائي - لو انا صرفت من ال 1500 جنيه 500 جنيه فقط في الشهر - يبقى هجيب المرسيدس بعد كام سنة

طلعوا تقريبا 83 سنة

ومن ساعتها وانا عارف إنّي مش مكمّل كـ ديل أسد إن شاء الله

-

السؤال دا في حدّ ذاته - جوّاه غلطة مستخبّيّة - مغالطة منطقيّة - ألا وهي مغالطة ( التأطير )

يعني تبقى صاحب شركة صغيّرة - ولّا موظّف في شركة كبيرة

دا تأطير

-

التأطير يعني إمّا تاخد الحاجة الوحشة دي - أو الحاجة الوحشة دي

يعني نجوع - ولّا مصر تضيع

طاب تتجوّز بنت خالتك الوحشة - ولّا تتجوّز البتّ الحلوة اللي بتحبّها اللي هتخونك مع البوّاب

-

طاب ما ممكن بنت خالتي تخونني مع البوّاب عادي - إخرس يا جزمة - إحنا بنتنا أشرف من الشرف

-

المغالطة دي إسمها مغالطة التأطير

ممكن تتعمل عليك بقصد - بتوع البيع بيتعلّموها في سنة أولى بيع بالمناسبة عشان ينفّذوها عليك

-

يقول لك مثلا - دي آخر قطعة - لو ما اشتريتهاش - مش هتلاقيها تاني

-

أيوه يعني وافرض مالقيتهاش تاني - إيه اللي هيحصل

يا خبر - إيه اللي هيحصل ازّاي

أيوه إيه اللي هيحصل

.....

-

طاب حضرتك تحبّ تشرب شاي - ولّا عصير

كلّ دي أساليب تأطير

-

نغلّي الكهربا - ولّا تستحملوا تقطع عليكوا ساعتين

دي أساليب تأطير بتتعمل عليك بقصد

-

بينما - إنتا ممكن تقع في التأطير لوحدك - بدون قصد

-

اللي بيوقّعك في التأطير بدون قصد منّك هوّا عقلك الباطن

عشان إيه ؟!

ما حفظناها خلاص - العقل الباطن دوره في الحياة حاجتين - يريّحك و يحميك

-

فعقلك الباطن عشان يريّحك - بيحطّ لك اختيارين الاتنين سهلين - فانتا تختار واحد منهم - فيطلع سهل - يبقى ريّحك

-

طاب عشان يحميك من إنّك تتّهم نفسك بالتقصير - يعمل إيه ؟!

يوهمك إنّه ما كانش فيه اختيارات غير كده - فتبقى انتا ضحيّة - مجبر - يبقى لا ملام عليك - يبقى حماك من تأنيب الضمير

-

فعقلك الباطن هيلغي من قدّامك خيار البنت الحلوة المتديّنة

هيلغي من قدّامك خيار إنّك تكون [#راس\_أسد](https://www.facebook.com/hashtag/%D8%B1%D8%A7%D8%B3_%D8%A3%D8%B3%D8%AF?__eep__=6&__cft__%5b0%5d=AZXXb-Ds-ApDPTjPeSL7kieRgqkDa8gA6Iu4aHzLEkkZZpLlRvtDg8zRtLIGnn5FybG2a9MU3AEpu7EmEkNtALArT1FwTZbFvigszJoA0znIO_Qp0KQxs0Qvd8F9VOwtdvbCOnEdmuH_M_S_r_ofHuTbhktALZfvUORwu-qT3UL0AP9rlairpyv2EHfJwt9SzLv995z4XoGUMfH3ts8l_NmR&__tn__=*NK-R)

إنتا قدّامك تبقى ديل أسد - أو راس قطّة

-

أحد أبطال المقاومة قال جملة تعتبر تأطير - هوّا وقع فيه بدون قصد

قال - لو إسرائيل هتغتالني - فـ ( أنا أفضّل الأباتشي )

يعني أفضّل يغتالوني بضربة بطائرة الأباتشي

-

هوّا كان عاوز يقول لهم ( أنا مش هاممني ) - فوقع ( بدون قصد ) في مغالطة تأطير

إنتا بتحطّ نفسك في إطار واحد - إنّك كده كده مقتول - فبتختار هتتقتل ازّاي

نحسبه عند الله من الشهداء

-

بينما القرآن بيقول لنا ( فخذوهم واقتلوهم )

إحنا دورنا في المعادلة إنّنا احنا اللي نقتل - مش اللي نتقتل

-

نرجع لسؤال الموضوع - تكون راس قطّة - ولّا ديل أسد

-

فاتّفقنا إنّ دا أساسا سؤال مؤطّر - لإنّ فيه بديل تالت - وهو إنّك تكون راس أسد

-

وفيه خيار رابع مستتر - وهو - إنّك تكون ديل القطّة !! ودا اللي غالبا هتقع فيه لو ما كنتش تعرف السؤال أصلا

-

لو حضرتك اخترت تكون ديل أسد - فاعرف إنّك هتفضل طول عمرك ديل

لإنّ الأسد ما ينفعش تكون راسه إلّا إنّك تكون انتا الأسد أصلا

-

يعني - ما ينفعش تشتغل موظّف في شركة - فتتحوّل لـ ( صاحب ) الشركة - دا مستحيل

-

لسّه باتكلّم مع أحد المستثمرين امبارح وبناقش نقطة إنّ كلمة ( CEO ) هيّا كلمة تعتبر كلمة انتقاص - ورغم ذلك الناس بتستخدمها ككلمة [#ذات\_بريستيج](https://www.facebook.com/hashtag/%D8%B0%D8%A7%D8%AA_%D8%A8%D8%B1%D9%8A%D8%B3%D8%AA%D9%8A%D8%AC?__eep__=6&__cft__%5b0%5d=AZXXb-Ds-ApDPTjPeSL7kieRgqkDa8gA6Iu4aHzLEkkZZpLlRvtDg8zRtLIGnn5FybG2a9MU3AEpu7EmEkNtALArT1FwTZbFvigszJoA0znIO_Qp0KQxs0Qvd8F9VOwtdvbCOnEdmuH_M_S_r_ofHuTbhktALZfvUORwu-qT3UL0AP9rlairpyv2EHfJwt9SzLv995z4XoGUMfH3ts8l_NmR&__tn__=*NK-R)

-

هي كلمة انتقاص - لإنّ معناها إنّ حضرتك - ( موظّف ) - بدرجة - ( مدير تنفيذيّ )

ممكن عادي جدّا يوجّه ليك ( التوبيخ ) من أصحاب الشركة

-

بينما أنا كـ ( راس قطّة ) حاليا - رغم صغر القطّة - إلّا إنّه أيّ راس أسد تاني ما يقدرش يوجّه ليّا توبيخ - حتّى لو عميل ودافع فلوس - ودا نادرا ما بيحصل

لكن في المرّة أو المرّتين اللي صاحب شركة فكّر يوبّخني - قلبت عليه الترابيزة عادي جدّا

-

ليه ؟!

لإنّ عندي خيار إنّنا تعالى نفركش الموضوع كلّه على بعضه عادي - وفي الحالة دي هيكون هوّا الخسران

لكن - الـ ( CEO ) - الكبير - في الشركة الكبيرة - لا يملك هذا القرار

-

فرجوعا للموضوع - حضرتك لو اخترت تبقى ( ديل الأسد ) - إعرف إنّك هتفضل تتنقّل في أوصاف هيّا كلّها أعضاء في جسم الأسد - لكن عمرك ما هتبقى راس الأسد

-

بينما - راس القطّة - مع الوقت - القطّة نفسها ممكن تتحوّل لأسد

-

حضرتك لو اخترت تبقى مستقلّ - وتعمل شركتك الصغيرة ( القطّة )

فعندك فرصة تكبّر شركتك الصغيرة لحدّ ما تبقى شركة كبيرة

-

لكن - لو اخترت تبقى موظّف في شركة

فعندك فرصة تترقّى من وظيفتك الصغيرة في الشركة - لوظيفة كبيرة في الشركة

ومنها لوظيفة كبيرة في شركة أكبر - فشركة أكبر - فأكبر

-

أخيرا

في ناس بتقول ( مش كلّ الناس اتولدت رجال أعمال )

-

فهنا عندي ردّين

-

الأوّل /

-

لا يا فندم - كلّ الناس اتولدت رجال أعمال - لكن برمجة الحياة اللي حاصلة في الكوكب كلّه من ساعة اختراع الدولة الحديثة ( اللي هيّا لا تتجاوز 300 ل 500 سنة بالكتير ) - كلّ البرمجة دي موجّهة نحو صناعة ( المواطن الصالح )

-

والصالح دي من منظور الدولة - المنظور اللي بيقول إنّ المواطن الصالح ده هوّا المواطن اللي نشيله من هنا نحطّه هنا ما يعملش دوشة - في كلّ دول العالم على فكرة - بما فيها أمريكا

-

فاللي انتا شايفهم دلوقتي وبتقول إنّهم ما اتخلقوش كلّهم رجال أعمال - لا همّا كلّهم اتخلقوا رجال أعمال - لكن دولة بحالها بتدجّنه - منتظر منّه إيه !!

-

الموضوع يشبه إنّي أقول لك ( كلّ الرجال اتخلقوا شعرهم طويل ) - فتنظر حولك - تلاقي كلّ الرجّالة شعرهم مقصوص - فتقول عليّا إنّي بخرّف

-

لا يا فندم - كلّ الرجال اتخلقوا شعرهم طويل - لكن نظام المجتمع الحديث خلّى الرجّالة لازم تقصّ شعرها

-

بينما الأصل إنّ الراجل بيسيب شعره عادي - الرسول صلّى الله عليه وسلّم دخل مكّة وله أربع غدائر - يعني ضفائر

-

فطول الشعر هو علامة الرجل المشغول

-

وكان من علامات الفروسيّة - ما شفتش أفلام أجنبيّ عن المقاتلين القدماء - شوف شعرهم كان عامل ازّاي

-

فلو اعتبرت إنّ الناس ما اتخلقتش رجال أعمال - تبقى الرجّالة اتخلقت شعرها مقصوص !!

دا تدجين يا فندم

-

عشان كده تستغرب لمّا تلاقي رجال أعمال كتير متجوّزين اتنين أو أكتر

ليه ؟!

لإنّه رجل الأعمال هو رجل حقيقيّ - غير مدجّن - فالطبيعيّ إنّ الرجل يتجوّز أكتر من واحدة

إنّ الرجل يكتفي بواحدة دي عاملة زيّ ما تقول انا امبارح شفت الشمس طلعت من الغرب

-

فدي النقطة الأولى في الردّ على الجملة اللبانة اللي بتقول ( مش كلّ الناس اتخلقت رجال أعمال )

فبقول لك - أوّلا - لأ - كلّهم تقريبا اتخلقوا رجال أعمال

-

ثانيا بقى /

-

حتّى لو انتا ما اتخلقتش رجل أعمال - فانتا [#حاليا](https://www.facebook.com/hashtag/%D8%AD%D8%A7%D9%84%D9%8A%D8%A7?__eep__=6&__cft__%5b0%5d=AZXXb-Ds-ApDPTjPeSL7kieRgqkDa8gA6Iu4aHzLEkkZZpLlRvtDg8zRtLIGnn5FybG2a9MU3AEpu7EmEkNtALArT1FwTZbFvigszJoA0znIO_Qp0KQxs0Qvd8F9VOwtdvbCOnEdmuH_M_S_r_ofHuTbhktALZfvUORwu-qT3UL0AP9rlairpyv2EHfJwt9SzLv995z4XoGUMfH3ts8l_NmR&__tn__=*NK-R) [#محتاج](https://www.facebook.com/hashtag/%D9%85%D8%AD%D8%AA%D8%A7%D8%AC?__eep__=6&__cft__%5b0%5d=AZXXb-Ds-ApDPTjPeSL7kieRgqkDa8gA6Iu4aHzLEkkZZpLlRvtDg8zRtLIGnn5FybG2a9MU3AEpu7EmEkNtALArT1FwTZbFvigszJoA0znIO_Qp0KQxs0Qvd8F9VOwtdvbCOnEdmuH_M_S_r_ofHuTbhktALZfvUORwu-qT3UL0AP9rlairpyv2EHfJwt9SzLv995z4XoGUMfH3ts8l_NmR&__tn__=*NK-R) تكون رجل أعمال

ركّز على كلمة ( حاليا ) وكلمة ( محتاج )

-

حاليا - يعني ما تقارنش الوضع الحالي ب 50 سنة فاتت - ولا حتّى 20 سنة فاتت

-

الموضوع كان زمان إنّ اللي يشتغل عادي يعيش - واللي يجتهد يبقى غنيّ

حاليا - الغنيّ يا دوب هيعيش

-

ومحتاج - يعني محتاج - يعني ما بقتش رفاهية إنّك تكون غنيّ - دا بقى احتياج

-

فانتا عقلك في راسك

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXXb-Ds-ApDPTjPeSL7kieRgqkDa8gA6Iu4aHzLEkkZZpLlRvtDg8zRtLIGnn5FybG2a9MU3AEpu7EmEkNtALArT1FwTZbFvigszJoA0znIO_Qp0KQxs0Qvd8F9VOwtdvbCOnEdmuH_M_S_r_ofHuTbhktALZfvUORwu-qT3UL0AP9rlairpyv2EHfJwt9SzLv995z4XoGUMfH3ts8l_NmR&__tn__=*NK-R)