من الوساوس الشنيعة اللي ممكن يوسوس بيها الشيطان لإنسان فقير . إنه يقول له إن ( سرقة الأغنياء حلال ) !!

.

يعني لو معاك طبق كشري . وأنا ( سرقت ) منه معلقة . هيجرى إيه

هيجرى إنك هتتحاسب بذنب السرقة

.

يعني هتبقى فقير في الدنيا . وتروح تتعاقب في الآخرة . مش دي خيبة مركبة ؟!

.

ما فيش نص في الشرع بيحلل سرقة الأغنياء

.

والسرقة دي تختلف أشكالها . مش شرط إنك تمد إيدك في جيبه أو خزنته

.

ممكن تسرقه بإنك موظف ما بتأديش واجبك كاملا . بينما بتاخد مرتبك كامل

.

ممكن تسرقه بإنك تستغل موارد الشركة لحسابك . زي إنك تستغل عربية الشركة في مشوار خاص مثلا

.

ممكن تسرقه بإنك موظف مشتريات تشتري للشركة حاجة بجنيه . وتحاسب الشركة عليها باتنين جنيه . عاوز تعمل كده . استقيل من الشركة . وتاجر معاها . لكن الموظف مش من حقه يتاجر في شغل شركته