إيه اللي بيجيب الرزق ؟

السعي ؟!

ولا صدق السعي ؟!

.

لا ده ولا ده . الله سبحانه وتعالى يرزقك لأنه ( ربك )

.

الإله يعني اللي احنا بنعبده . علاقة من أسفل لأعلى

والرب يعني اللي بيرزقنا . علاقة من أعلى لأسفل

.

فالله سبحانه وتعالى . بيرزق عباده بدون سعي . لأنه سبحانه وتعالى ربهم . حتى لو كانوا هما مش معتبرينه إلههم . دي حاجة ودي حاجة

.

لو انتا لا تعطي الله سبحانه وتعالى حقه ك ( إله )

فالله سبحانه وتعالى سيعطيك حقك لأنه ( رب )

.

وهتروح يوم القيامة تتحاسب على حقوق الألوهية اللي قصرت فيها في الدنيا

.

وبالمناسبة

إنتا غرقان في أرزاق بدون سعي

منها رزق البرابير مثلا . إنتا لو ما بتعرفش تبربر هتموت مخنوق

بس انتا اللي قافل الرزق على الفلوس

.

حتى الفلوس . معظمها بيجيلك من غير سعي

.

أنا عندي المدام وال ٣ بنات ما بيسعوش . وبتجيلهم فلوس رزق عادي

.

إحنا بس اللي رافضين فكرة ( الربوبية )

أنا جامد وما حدش بيجبي عليا وبيديني رزق من غير سعي . أنا مش عويل

.

إنتا رافض ( العبودية ) عشان كده رافض ( الربوبية )

.

يعني ما نشتغلس وهيجيلنا رزقنا ؟!

أيوه عادي . لكنك هتكون مذنب بذنب إسمه ( عدم طاعة أمر السعي )

.

إنتا بتسعى عشان انتا ( مأمور ) بالسعي

وانتا مأمور عشان انتا ( عبد )

.

لكن لو ما سعيتش هيجي لك رزق عادي جدا