[#لماذا\_لا\_يقدّم\_أصحاب\_الخبرات\_خبراتهم\_للآخرين](https://www.facebook.com/hashtag/%D9%84%D9%85%D8%A7%D8%B0%D8%A7_%D9%84%D8%A7_%D9%8A%D9%82%D8%AF%D9%91%D9%85_%D8%A3%D8%B5%D8%AD%D8%A7%D8%A8_%D8%A7%D9%84%D8%AE%D8%A8%D8%B1%D8%A7%D8%AA_%D8%AE%D8%A8%D8%B1%D8%A7%D8%AA%D9%87%D9%85_%D9%84%D9%84%D8%A2%D8%AE%D8%B1%D9%8A%D9%86?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R) ؟!

-

متعوّد اكون مشغّل بودكاستات وانا شغّال - فدخلت على اليوتيوب اشوف بودكاستات إيه جديدة نزلت - فقابلني بودكاست لحدّ شاطر جدّا في مجاله - لكن !! ما شغّلتوش

-

ليه ؟!

-

لإنّي عارف إنّه مش هيقدّم قيمة

-

إزّاي بتقول إنّه شاطر في مجاله - وازّاي بتقول إنّه مش هيقدّم قيمة ؟!

-

ما هو ده موضوع البوست ده حضرتك

-

((( لماذا لا يقدّم أصحاب الخبرات خبراتهم للآخرين ؟! )))

-

فيه أسباب كتير - هحاول اقول بعضها - وممكن اوصل لإنّي أقولها كلّها إن شاء الله

-

[#السبب\_الأوّل](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%A3%D9%88%D9%91%D9%84?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#سوء\_النيّة](https://www.facebook.com/hashtag/%D8%B3%D9%88%D8%A1_%D8%A7%D9%84%D9%86%D9%8A%D9%91%D8%A9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

يعني هوّا قاصد ما يوصّلش الخبرات اللي عنده

-

وده بيكون مستبعد في حالة واحد طالع يقدّم بودكاست - أمّال هوّا طالع ليه

-

حاجة كده زيّ ما تروح معرض - فتلاقي شركة كاتبة على المكن بتاعها ( ممنوع التصوير )

إنتوا فاهمين كلمة المعرض غلط على فكرة - معرض يعني معمول للعرض

-

أو زيّ بنت تكون مقلوظة مؤخّرتها - وتتضايق لمّا حدّ يبصّ عليها

يا بتّ - هههههه - قال يعني هيّا مش قاصدة الناس تبصّ عليها

-

الواحدة منهم بتمسك ملقاط قدّ حبّاية الرزّ - ومراية قدّ الجنيه الفضّة - وتقدر من خلالها المراية دي - والملقاط ده - تشوف - وتنشّن - على شعراية في حواجبها - قدّ الشعراية

-

وبعدين تقول لك أسلي لمّا بسّيت ف المراية ما شفتش مؤخّرتي إنّها باينة

فعلا - عندك حقّ - وانا عبيط ومصدّقك

-

نرجع لموضوعنا

معنى إنّ الأخّ ده طالع في بودكاست - يبقى هوّا فعلا عاوز يوصّل معلومات وخبرات

فهنستبعد في حالة البودكاستات حالة سوء النيّة

-

[#السبب\_التاني](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%AA%D8%A7%D9%86%D9%8A?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#التسويق\_بالتشويق](https://www.facebook.com/hashtag/%D8%A7%D9%84%D8%AA%D8%B3%D9%88%D9%8A%D9%82_%D8%A8%D8%A7%D9%84%D8%AA%D8%B4%D9%88%D9%8A%D9%82?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

بيقولوا - شوّق ولا تدوّق

والخواجات بيقولوا - show - tell - show

-

يعني

لو عاوز تبيع حاجة - إظهر جزء صغير منها - يثبت فقط إمكانيّاتك في الحاجة دي - وسيب الباقي للّي عاوز يشتري

-

وده نظام بيع بيسمّوه freemium

-

زيّ كلّ البرامج والتطبيقات المحيطة بيك - بتعطيك استخدام مجّانيّ لبعض الخدمات - ولو عاوز خدمات أكبر - ف دي بفلوس

أو زيّ الحلوانيّ اللي بيدوّقك حتّة بسبوسة - لكن مش هيدوّقك كيلو بسبوسة

-

والنظام ده بصراحة أنا لا أحترمه في البودكاستات

البودكاست يعني انتا طالع تشرح نقطة معيّنة للناس - فلازم تشرحها كلّها

-

عاوز تعمل شغل التشويق ده - يبقى اعمله في مجال التسويق في شركتك - في فيدو إعلاني مثلا لشركتك أو خدماتك - هيكون مقبول

-

لكن ما تعملوش في حاجة هيّا متصمّمة ومتصنّعة ومتغلّفة بوعد للمستخدم بيقول له هتلاقي في المنتج ده معلومة كاملة - المنتج هنا اللي هوّا المحاضرة أو البودكاست

-

الوعد ( الضمنيّ ) اللي المشاهد داخل بيه على محاضرة أو فيديو تعليميّ أو بودكاست - هوّا وعد بالحصول على شرح كامل للموضوع محلّ المناقشة

-

فأنا مش باعترض على سياسة التشويق نفسها - لكن باعترض على استخدامها في منتج فيه وعد مختلف

-

السببين اللي فاتوا كان مقدّم المعلومات أو الخبرات ( قاصد ) يمنع ( كلّ - أو بعض ) المعلومات والخبرات عن الوصول للناس

-

الأسباب اللي بعد كده بيكون الراجل حسن النيّة فعلا - وبيجتهد يوصّل المعلومات والخبرات للمتلقّين - لكن - عدم وصول المعلومة بييجي خارجا عن إرادته

-

[#السبب\_الثالث](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%AB%D8%A7%D9%84%D8%AB?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#الجهل\_مع\_التعالم](https://www.facebook.com/hashtag/%D8%A7%D9%84%D8%AC%D9%87%D9%84_%D9%85%D8%B9_%D8%A7%D9%84%D8%AA%D8%B9%D8%A7%D9%84%D9%85?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

يعني يكون الشخص عاوز يوصّل معلومة في مجال هوّا يجهله - أو لا يحيط بيه بشكل كامل - ويتحطّ في موقف إنّه يتسأل عنّه - فيتحرج - ويفتي

-

الجهل في حدّ ذاته مش عيب - لكن - اللي بيعمله مشكلة - هوّا إنّ الشخص يتملّص من الاعتراف بجهله في السؤال محلّ النقاش

-

[#السبب\_الرابع](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%B1%D8%A7%D8%A8%D8%B9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#عدم\_فهم\_السؤال](https://www.facebook.com/hashtag/%D8%B9%D8%AF%D9%85_%D9%81%D9%87%D9%85_%D8%A7%D9%84%D8%B3%D8%A4%D8%A7%D9%84?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

إنّ المحاور يسأل الضيف سؤال بشكل غير واضح - فبدلا من إنّ الضيف يستفسر بشكل أعمق عن المقصود من السؤال - يقوم فاهم سؤال تاني في خياله هوّا - ويبتدي يجاوب عليه

-

خصوصا إذا كان السؤال التاني من الأسئلة الشائعة في مجال الضيف - فبمجرّد ما بيمسك طرف خيط السؤال - ما بيستنّاش يسمعه للآخر - وبيقوم مجاوب بسرعة على سؤال تاني غير اللي المحاور بيسأل عنّه

-

[#السبب\_الخامس](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%AE%D8%A7%D9%85%D8%B3?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#افتراض\_العلم](https://www.facebook.com/hashtag/%D8%A7%D9%81%D8%AA%D8%B1%D8%A7%D8%B6_%D8%A7%D9%84%D8%B9%D9%84%D9%85?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

أكبر سبب ممكن يخلّي معلّم أو مدرّب أو محاضر - أو ضيف في بودكاست - ما يقدرش يوصّل الإجابة الصحيحة للناس - هوّا إنّه يتجاوز المعلومات التأسيسيّة لفهم المعلومة الرئيسيّة - أو ما كنت أسمّيها أيّام التدريب ب ( الفرشة )

-

عشان كده كنت ما بشرحش كورسات معيّنة لطلبة في سنة أولى تخصّص مثلا - لإنّ الكورس ده ( اللي هوّا خارج المنهج ) فيه حتت مبنيّة على مادّة هيدرسوها في تالتة تخصّص مثلا

-

ف - مع إنّ الكورس مالوش علاقة بموادّ الكلّيّة - إلّا إنّ الكورس بيكون مفترض إنّك فاهم نظريّة معيّنة

-

ف - يا إمّا ما تشرحش الكورس ده دلوقتي

أو - لو اضطرّيت - يبقى لازم تشرح النظريّة دي للطالب ده الأوّل

-

الغلطة دي ممكن يغلطها حتّى الأبّ مع ابنه !!

يعني - ممكن يكون عاوز يعلّم ابنه البيزنس - فيفشل

-

ليه ؟!

لإنّ الأبّ بيكون مفترض حاجات أساسيّة في البيزنس - بيفترض إنّ ابنه عارفها

فيقعد يهري معاه في المستويات العليا - والولد مش فاهم حاجة

-

العكس بيحصل في نفس الأسرة - لو كان الطفل ده ماشي مع أبوه من صغره - فبيكتسب الحاجات الأساسيّة دي بدون تعليم مباشر - بيكتسبها بالاحتكاك - فيطلع فاهم البيزنس من غير ما حدّ يشرح له

ليه - لإنّه اكتسب الأساسيّات - فلمّا جه ياخد المعلومات الكبيرة - دخلت في دماغه بسهولة

-

ييجي الابن يشرح للحفيد - الحفيد ما يفهمش حاجة !!

ليه ؟!

-

لإنّ الأبّ لإنّه اكتسب المعلومات الأساسيّة بدون وعي من الجدّ - اكتسبها في عقله الباطن - فما يعرفش إنّ دي معلومات المفروض تتشرح أصلا - فيقوم مفوّتها - وداخل على المعلومات الكبيرة على طول - فابنه ما يفهمش منّه حاجة

-

أو - لو الأبّ ده حبّ يعلّم ولاد الناس كلّهم - فيقوم معلّمهم بردو بنفس الإخلاص اللي بيعلّم بيه إبنه - ف - لا إبنه - ولا ولاد الناس - يفهموا منّه حاجة

-

ليه ؟!

لإنّه ما شرحش لإبنه - ولا لولاد الناس - الحاجات اللي هوّأ اكتسبها من أبوه بالاحتكاك المباشر - لإنّه كان بيكتسبها وهوّا طفل أصلا مش مدرك هوّا بيتعلّم إيه

-

هل انتا فاكر دلوقتي مين اللي علمك القسمة المطوّلة - ولا فاكر القسمة المطوّلة أساسا - لكنّك بتعرف تقسم - دي حاجات دخلت في عقلك ولحمك ودمّك واختلطت بيهم لدرجة إنّك ما بقيتش قادر تفصلهم

-

أهو دور ( المعلّم ) بقى - إنّه يقدر يفصل الحاجات دي

-

السبب اللي بنتكلّم فيه ده هوّا أكبر سبب للّبس اللي بيحصل بين المعلّم والمتعلّم

فخلّينا نفصّل فيه شويّة - ونشوف سببه هوّا شخصيّا بييجي منين

-

يعني - الغلطة دي - إيه الغلطة اللي صنعتها أصلا

-

الغلطة اللي صنعت الغلطة دي - هيّا إنّ المعلّم لمجال ما - بيكون معتمد فقط على إنّه ( عالم ) في المجال ده - ولكنّه !! مش عالم في مجال ( الشرح ) نفسه !!

-

ما يقدرش يفصل المعلومة اللي اختلطت بلحمه ودمّه - لمعلومة مستقلّة كده يشرحها للناس

-

يعني - إنتا بتتكلّم عربيّ - هل نقدر ناخدك تعلّم ( لغة عربيّة ) لطلبة في مدرسة في أمريكا مثلا !!

-

إنتا بتعرف تسوق - هل تقدر تعلّم السواقة ؟!

-

إنتي ستّ حملتي وولدتي - هل تقدري تشتغلي دكتورة نسا وتوليد

-

والأمثلة على ذلك لا حصر لها

-

فاحنا بنيجي في مجال البيزنس مثلا - ونجيب مين يشرح للناس ؟!

بنجيب رجل أعمال ناجح

هههههههه

ما هيّا هيّا يا فندم

-

هل معنى إنّه رجل أعمال ناجح - إنّه يقدر يشرح للناس البيزنس بيتعمل ازّاي

-

يقدر يعمل ده لو قدر يفصل البيزنس كده ويجسّده قدّامه بشكل منفصل عن جسمه هوّا ولحمه ودمّه ومخّه وعقله

-

عشان كده بقول لك إنّ إجادة المعلومة شيء - وشرحها شيء تاني

-

وعشان كده - أنا ممتنّ ل 7 سنين قضّيتهم ك مدرّب كاراتيه

و - ل 7 سنين قضّيتهم ك محاضر لبرنامج هندسيّ

-

14 سنة شغّال في التعليم والتدريب - من 2004 ل 2018 - بعدهم دخلت مجال البيزنس - فبقت معلومتي توصل بسهولة - مش لإنّي شاطر في البيزنس - ولكن - لإنّي شاطر في ( توصيل المعلومة ) نفسه

-

أفتكر حتّى أيّام الكاراتيه - كنت باعمل فرشة للتمرينة

ولو جالي لاعب متأخّر نصف ساعة مثلا - ما كنتش بدخّله التمرينة - لإنّه هيتأذى

-

إزّاي !!

-

لإنّي كنت في تسخينة التمرينة - كنت باعمل تقويات وإطالات للعضلات اللي هنستخدمها النهارده

تقويات للعضلات اللي هتكون ( دافعة ) للحركة

وإطالات للعضلات اللي هتكون ( مقاومة ) للحركة

-

كلّ حركة ليها عضلات بتدفعها - وعضلات بتقاومها - فتخيّل إنّك في التسخين علمت تقويات للعضلات المقاومة للحركة - هههههههههه

-

ف - الفرشة دي - مهمّة للّاعب

لو دخل التمرين من غير ما يعمل التقويات والإطالات المطلوبة - هيلاقي نفسه الحركة تقيلة عليه - لإنّ العضلات الدافعة ليها ضعيفة

وممكن تحصل له إصابة في العضلات المقاومة للحركة

-

فانا ما كنتش بامنعه من دخول التمرين عقابا ليه على تأخّره يعني

-

ولو كان لاعب مجتهد واتأخّر غصب عنّه - كنت بقول له اقف في جنب جنب التمرين - واعمل التقويات الفلانيّة - والإطالات الفلانيّة - وبعدين ادخل التمرينة

-

[#السبب\_السادس](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%B3%D8%A7%D8%AF%D8%B3?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#أخطاء\_الصياغة](https://www.facebook.com/hashtag/%D8%A3%D8%AE%D8%B7%D8%A7%D8%A1_%D8%A7%D9%84%D8%B5%D9%8A%D8%A7%D8%BA%D8%A9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

ممكن تكون الغلطة اللي منعت وصول المعلومة من الملقي للمتلقّي - هي غلطة ( صياغة )

-

يعني - تخيّل إنّي قلت لك الجملتين دول

-

مش كلّ مصانع الموبيليا في مصر عندها مكن راوتر

و - كلّ مصانع الموبيليا في مصر ما عندهاش راوترات

-

دول معلومتين مختلفتين

-

ف - ممكن حدّ يكون عاوز يقول معلومة - ف - وسط الزحمة والضغط في البودكاست - تقوم طالعة منّه صياغة خاطئة

-

حدّ مثلا يقول - مش مهمّ تعمل كذا - وهوّا قاصد يقول - إنّ دي بتتعمل في المراحل التالية - هيّا مش مهمّة في البدايات

-

أو ممكن الغلطة تكون بسبب سوء ترجمة

-

حدّ مثلا يترجم كلمة بمعناها الحرفيّ - بينما هيّا في البيزنس ليها معنى تاني متعارف عليه غير المعنى الحرفيّ

-

حدّ مثلا يترجم كلمة word of mouth

على إنّها ( الكلام النظريّ )

بينما هيّا معناها ( التوصيات ) من الأقارب والمعارف

-

أو يكون بسبب اختلاف اللهجات

-

سمعت بودكاست مثلا لحدّ كان بيتكلّم عن مرحلة ( العمل الحرّ ) - بيسمّيها في بلده ( المهنة )

فيقول لك فلان في مرحلة المهنة - يعني عنده عمله الحرّ الخاصّ به

بينما احنا في مصر ممكن نفهم إنّه يقصد إنّه شغّال شخص مهنيّ - ميكانيكيّ مثلا أو نجّار إلخّ

-

أو بسبب خلاف في المصطلحات - خصوصا بين العلوم المختلفة

-

يعني مثلا - ممكن كلمة واحدة يكون ليها معنى في التسويق غير معناها في البيع

كلمة promotion مثلا في التسويق بتشمل كلّ الأنشطة الترويجيّة

بينما ممكن نفس الكلمة في البيع يكون معناها مجرّد ( خصم ) هتعمله للعميل لتشجيعه على الشراء

-

المشكلة الأكبر لو كانت المصطلحات أصلا - لسّه ( غير مصطلح ) عليها

كلمة مصطلح - يعني الناس كلّها خلاص ( اصطلحت ) على استخدامها بمفهوم واحد

-

بينما - في مراحل عدم نضج بعض العلوم - بتكون الناس بتستخدم أكتر من كلمة للتعبير عن نفس المفهوم ( مصطلحات يعني ) - ومن هنا ممكن تحصل مواقف اللبس في الكلام والصياغة والتعبير عن المفاهيم المقصودة

-

[#السبب\_السابع](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%B3%D8%A7%D8%A8%D8%B9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#المعلومة\_الخاطئة](https://www.facebook.com/hashtag/%D8%A7%D9%84%D9%85%D8%B9%D9%84%D9%88%D9%85%D8%A9_%D8%A7%D9%84%D8%AE%D8%A7%D8%B7%D8%A6%D8%A9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

وده سبب مباشر وواضح - حدّ عنده معلومة خاطئة - وهوّا فاكرها صحيحة - فصرّح بيها بثقة

-

[#السبب\_الثامن](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%AB%D8%A7%D9%85%D9%86?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#غياب\_المنهجيّة](https://www.facebook.com/hashtag/%D8%BA%D9%8A%D8%A7%D8%A8_%D8%A7%D9%84%D9%85%D9%86%D9%87%D8%AC%D9%8A%D9%91%D8%A9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

يعني - حدّ عنده 100 معلومة - ف طرشهم كلّهم في وشّ الناس مرّة واحدة - ف تطلع من البودكاست مش فاكر هوّا قال إيه !!

-

ودي بتكون غلطة مشتركة بين الضيف والمحاور

-

مسؤوليّة الضيف إنّه أصلا يكون عنده منهجيّة في علمه - إنّه يكون مقسّم ومرتّب دماغه في مجاله

ويا ريت لو يكون محضّر للبودكاست قبل ما يعمله

ومش عيب يكون متّفق مع المحاور على نقاط أو مسار للحديث - همّا كده مش ( بيخمّوا ) الجمهور يعني

-

في المقابل - من واجب المحاور إنّه يظبط مسار النقاش - أمّال حضرتك قاعد تعمل إيه - تهزّ دماغك يعني - ما كان الراجل فتح الكاميرا وسجّل فيها مباشرة

-

[#السبب\_التاسع](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%AA%D8%A7%D8%B3%D8%B9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

\_

[#عدم\_البلاغة](https://www.facebook.com/hashtag/%D8%B9%D8%AF%D9%85_%D8%A7%D9%84%D8%A8%D9%84%D8%A7%D8%BA%D8%A9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

البلاغة هي مطابقة الكلام لمقتضى الحال

وأنا بعرّفها بإنّها - القدرة على ( تبليغ ) شعور المتكلّم للمتلقّي

-

هوّا نفس التعريف على فكرة - لكن أنا بحبّ تعريفي الشخصيّ

-

ف - لو حضرتك غضبان - لازم كلامك يحسّسني إنّك غضبان

يكون كلامك مطابق لحالتك - يعني - تبلّغني بشعورك

-

ف - بعض المتحدّثين - أو الضيوف في البودكاستات - يفتقدون للبلاغة

ف ممكن يكون عاوز يوضّح لك إنّ موضوع كذا خطير جدّا - لكن تلاقي وشّه مبتسم ما شاء الله - وكإنّه بيتكلّم عن موضوع لذيذ وقمّور - ونبرات صوته هادئة وحالمة كإنّه بيكلّم حبيبته !!

-

على رأي حلمي بكر لمّا قال - عبد الحليم لمّا قال ( لا تكذبي ) حسّسني بالصرخة اللي حاسس بيها الشخص اللي اتعرّض للخيانة

لكن - وردة - لمّا قالت ( لا تكذبي ) - حبّبتني في الكدب

-

أو على رأي أمّ كلثوم لمّا سمعت قاريء قرآن بيقرأ آية بتوصف جهنّم - قالت ( دا حبّبني في جهنّم ) !!

-

أو - حسن الاسمر لمّا غنّى أغنيّة ( أعمل لك إيه ) - كلّها على بعضها كده نكتة شعوريّة

-

ف - المتحدّث - لازم ينتقي الألفاظ اللي توصّل الفكرة اللي في باله - لو عاوز تتكلّم عن الخره - يبقى تقول خره - وتقولها بالنبرة اللي توصّل الشعور بتاعها

-

لو الضيف ما كانش يقدر يعمل كده - ف هوّا شخص غير بليغ - ف المعلومة ممكن ما توصلش كاملة

هوّا مش مؤدّب - هوّا فقط ( غير بليغ )

-

[#السبب\_العاشر](https://www.facebook.com/hashtag/%D8%A7%D9%84%D8%B3%D8%A8%D8%A8_%D8%A7%D9%84%D8%B9%D8%A7%D8%B4%D8%B1?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

[#عدم\_وضع\_الأمور\_في\_أحجامها\_الحقيقيّة](https://www.facebook.com/hashtag/%D8%B9%D8%AF%D9%85_%D9%88%D8%B6%D8%B9_%D8%A7%D9%84%D8%A3%D9%85%D9%88%D8%B1_%D9%81%D9%8A_%D8%A3%D8%AD%D8%AC%D8%A7%D9%85%D9%87%D8%A7_%D8%A7%D9%84%D8%AD%D9%82%D9%8A%D9%82%D9%8A%D9%91%D8%A9?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)

-

السبب اللي فات كان فيه واحد ( غلط ) في توصيل شعوره عن شيء

هنا بقى - ممكن واحد يغلط في ( تصوير أحجام ) الأمور بالنسبة للمتلقّي

-

فيكون بيكلّمه عن راس المال والتسويق مثلا - فيوصّل له معلومة إنّ التسويق دا هوّا الموضوع الكبيييييييييير - والخطيييييييييير - بينما راس المال كده وبتاع

-

فيطلع المتلقّي عنده شعور بإنّ سيبك من الفلوس دلوقتي - الفلوس كده كده بتيجي وتروح - المهمّ التسويق

-

أخيرا

-

ليه بقول لك الكلام دا كلّه ؟!

بنرغي يعني ؟!

-

لأ طبعا

-

بقول لك الكلام ده - عشان انتا وانتا بتتفرّج على بودكاست - تعمل ( معادلة ) للكلام اللي بيتقال - يعني مش تسمع بسّ - ولكن - تسمع - و ( تحلّل )

-

تنتبه لو اللي قدّامك غلط في مصطلح - وتعرف إنّه كان يقصد مفهوم تاني

-

تنتبه لو هوّا بنى كلامه على معلومة هوّا معتبرها بديهيّة - فتوقّف البودكاست - وتروح تبحث عن المعلومة دي الأوّل

-

تنتبه لو لقيته بيتكلّم عن موضوعين وبيقارن بينهم - هل هوّا حطّ كلّ موضوع في حجمه الحقيقيّ فعلا - ولّا استفاض في نقطة أكتر من التانية رغم إنّ التانية أكبر

-

واستفاض فيها ليه - ممكن يكون مسار الحديث هوّا اللي دفعه لكده - أو المحاور دفعه لكده

-

أو - ممكن يكون فيه موقف طافي على السطح في الساحة دلوقتي - فدفع المتحدّث يتكلّم عن الموضوع ده بشكل أكبر - رغم إنّه في العادي - ومن غير الموقف الحاصل دلوقتي ده - هتكون النقطة دي مش بالأهمّيّة دي

-

إنّك تتعلّم تقفش المحاور وقت ما يمارس عليك نظريّة ( شوّق ولا تدوّق ) وتعدّيها له عادي - وصولا للمنطقة اللي هوّا فيها ب ( يدوّق )

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZWuZZEXF60PHZhTcW-W64804Hd-xicVqk-Q5UusTOVnx3zJg4un3_vPOeAaxdCcBzoSwBm0RS8Vk-Jct7Of1s8iFWVFRTSsII82pQW_T3ji58E6GbgGrUkWuJrOrgP1OGkUIlxusOXvquRq_gdy8ewdgVDkDuN6awGmo_4b-m5G3n-F-DxDanJARNvMBFqngIE&__tn__=*NK-R)