[#ليس\_كلّ\_من\_يؤسّس\_يطوّر](https://www.facebook.com/hashtag/%D9%84%D9%8A%D8%B3_%D9%83%D9%84%D9%91_%D9%85%D9%86_%D9%8A%D8%A4%D8%B3%D9%91%D8%B3_%D9%8A%D8%B7%D9%88%D9%91%D8%B1?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R) !!

-

في استشارة لإحدى الشركات المحترمة - كان المسؤول عن الشركة شريكين محترمين جدّا - الشريك الأكبر مهندس - والشريك الأصغر دارس بيزنس

-

كالعادة سمعت مقدّمة عن الشركة وعن الموضوع محلّ الاستشارة قبل ما اتكلّم

وبعدين قلت لهم ( أنا هارمي حجر في البركة - وبعدين نبقى نلمّ الطرطشة براحتنا )

-

قلت لهم ( أنا شايف الشريك الأكبر يتراجع لإدارة قسم البحوث والتطوير - بينما يتقدّم الشريك الأصغر لإدارة الشركة في هذه المرحلة !! )

-

ليه قلت كده !

-

قلت كده لإنّ مرحلة تأسيس الشركة - تختلف عن مرحلة تطوير الشركة

ولذلك - تختلف الصفات المطلوبة لقائد الشركة في كلّ مرحلة

-

والصفات الموجودة في كلّ شخص بنقسّمها ل 3 حاجات - بنختصرهم في كلمة ASK

-

السلوك - Attitude

المهارات - Skills

المعرفة ( العلم والخبرة ) - Knowledge

-

وبالترتيب كده من الأسفل للأعلى

المعرفة يمكن اكتسابها بسهولة

المهارات يمكن اكتسابها مع شيء من الجهد

والسلوكيّات يمكن تغييرها بصعوبة

-

ف كلّ موقع في الشركة هنحطّ فيه شخص بناءا على ال ASK بتاعه

-

وقائد الشركة ده بردو موقع - محتاج نتخيّر ليه ال ASK المناسب

-

موقع قائد الشركة دا نفسه بقى - بيختلف من حيث كون الشركة في مرحلة التأسيس ولّا التطوير - ودا محور البوست الحالي

-

قائد الشركة في مرحلة التأسيس محتاج يكون

-

[#المؤسّس\_من\_حيث\_السلوك](https://www.facebook.com/hashtag/%D8%A7%D9%84%D9%85%D8%A4%D8%B3%D9%91%D8%B3_%D9%85%D9%86_%D8%AD%D9%8A%D8%AB_%D8%A7%D9%84%D8%B3%D9%84%D9%88%D9%83?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R) /

-

يكون شخص صبور - لا ييأس رغم الإحباطات الكتيرة اللي هتقابله في البداية

يكون شخص معاند - مع مرونة تغيير الوسيلة رغم العند في الهدف

يكون شخص ذو جلد - عشان مطلوب منّه مجهود بدنيّ كبير

يكون شخص مخاطر - ممكن اقول لك كمان متهوّر ومغامر ومقامر

-

[#المؤسّس\_من\_حيث\_المهارات](https://www.facebook.com/hashtag/%D8%A7%D9%84%D9%85%D8%A4%D8%B3%D9%91%D8%B3_%D9%85%D9%86_%D8%AD%D9%8A%D8%AB_%D8%A7%D9%84%D9%85%D9%87%D8%A7%D8%B1%D8%A7%D8%AA?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R) /

-

مطلوب منّه يكون متعدّد المهارات - لإنّه تقريبا هيعمل كلّ حاجة في الشركة قبل ما يجيب حدّ يعملها - هيشتغل بنّا ومناول ومدرّس فرنساويّ لغاية ما يجيبوا مدرّس فرنساويّ

-

مطلوب منّه مهارة الإقناع - عشان يقنع أوّل وتاني عميل بشركته التي ليس لها سابقة

-

مهارة الإقناع دي تستلزم مهارة ( العرض ) - ومهارة العرض تشمل ( اللباقة )

عشان كده ما فيش حاجة اسمها دا عمل لي بلوكّ عشان ما عرفتش اعبّر عن سؤالي - ما هو ما عرفتش تعبّر عن سؤالك دي معناها بلوكّ - مالهاش معنى تاني

-

مطلوب منّه مهارة سرعة التعلّم - عشان هيظهر له حاجات كتير محتاج يتعلّمها في بداية مشوار الشركة - وبسرعة

مطلوب منّه مهارة التكيّف - هوّا اللي يتكيّف على أوضاع السوق اللي عمّال يتصدم بيها

-

[#المؤسّس\_من\_حيث\_المعرفة](https://www.facebook.com/hashtag/%D8%A7%D9%84%D9%85%D8%A4%D8%B3%D9%91%D8%B3_%D9%85%D9%86_%D8%AD%D9%8A%D8%AB_%D8%A7%D9%84%D9%85%D8%B9%D8%B1%D9%81%D8%A9?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R) /

-

مطلوب منّه يكون عنده علم بالمجال بتاعه من الناحية الفنّيّة - يكون عارف مواصفات المنتجات مثلا

-

ومطلوب يكون عنده خبرة في المجال بتاعه من الناحية الإداريّة - يكون اشتغل في مكان مشابه وشاف طريقة إدارة الشركة اللي زيّ كده بتكون ازّاي

-

دد ال ASK بتاعة الشخص اللي هيأسّس

-

لكن !!

الشخص اللي هيطوّر بقى - يختلف

-

اللي هيأسّس مطلوب منّه إخراج الشركة من تحت الأرض - وعمل قواعد ليها تشيل الدور الأوّل

لكن - اللي هيطوّر - مطلوب منّه يبني على القواعد دي برج كبير - ويسكّنه بسكّان ومحلّات وشركات و و و

-

عشان كده هتختلف ال ASK بتاعته كالتالي

-

[#المطوّر\_من\_حيث\_السلوك](https://www.facebook.com/hashtag/%D8%A7%D9%84%D9%85%D8%B7%D9%88%D9%91%D8%B1_%D9%85%D9%86_%D8%AD%D9%8A%D8%AB_%D8%A7%D9%84%D8%B3%D9%84%D9%88%D9%83?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R) /

-

مطلوب منّه يكون شخص مرن - يقبل أيّ حاجة بشرط حاجة تانية من الطرف التاني

يقبل تخفيض السعر مثلا مقابل بيع كمّيّات أكبر

-

في الوقت اللي المؤسّس كان مطلوب منّه يكون مخاطر - ف المطوّر مطلوب منّه يكون عقلانيّ - الحسابات عنده تغلب المخاطرة والطموح

-

المؤسّس كان مطلوب منّه مهارة ( الإقناع ) - لكن المطوّر مطلوب منّه مهارة ( التفاوض )

-

المؤسّس ما عندوش حاجة يتفاوض عليها - أنا عاوز ابيع لك ده وخلاص - ف محتاج اقنعك بالده ده

-

لكن المطوّر عنده اللي يسيبه عشان ياخد حاجة تانية - ممكن ما عرفتش ابيع لك ده - لكن ممكن اشتري منّك ده - أو أشاركك على ده - أو تسيب لي ده واسيب لك ده

-

مطلوب منّه يكون شخص ( غير شخصيّ )

-

يعني ما بيتعصّبش للوجو والبراند وإسم الشركة - ممكن عادي جدّا يحطّ إسم شركته رقم 2 في شراكة - عادي جدّا

ممكن يبيع جزء من الشركة - يدخل في شراكة مع شركة أكبر ويلغي إسم الشركة من الشراكة الجديدة - عادي - بينما الشخص المؤسّس بيكون متعصّب للإسم اللي دمّه سال عليه

-

مطلوب منّه يكون شخص ( عامّ ) لا يهتمّ بالتفاصيل اللي بعد مرحلته

بينما المؤسّس كان بيدقّق في كلّ تفصيلة

-

لكن المطوّر بيجيب اللي يهتمّ بالتفاصيل - ويرسم ليهم الهدف البعيد - وهمّا يمشوا ناحيته

-

المؤسّس بيشتغل IN business

بينما المطوّر بيشتغل ON business

-

[#المطوّر\_من\_حيث\_المهارات](https://www.facebook.com/hashtag/%D8%A7%D9%84%D9%85%D8%B7%D9%88%D9%91%D8%B1_%D9%85%D9%86_%D8%AD%D9%8A%D8%AB_%D8%A7%D9%84%D9%85%D9%87%D8%A7%D8%B1%D8%A7%D8%AA?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R) /

-

مطلوب منّه مهارة التفويض - مش هوّا اللي هيعمل - هوّا هـ يحسن اختيار اللي يعمل - ويرسم له الهدف - ويناقشه في استراتيجيّة الوصول للهدف - وهيتابعه وهوّا بيسوق الشركة تجاه الهدف - وهيقيّم آداؤه

-

[#المطوّر\_من\_حيث\_المعرفة](https://www.facebook.com/hashtag/%D8%A7%D9%84%D9%85%D8%B7%D9%88%D9%91%D8%B1_%D9%85%D9%86_%D8%AD%D9%8A%D8%AB_%D8%A7%D9%84%D9%85%D8%B9%D8%B1%D9%81%D8%A9?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R) /

-

بينما المؤسّس كان مطلوب منّه يكون على علم بالمواصفات الفنّيّة لمنتجه

ف المطوّر المفروض يكون على علم ب الماليّات

-

يكون عنده علم بطرق تطوير الشركات - تطوير منتجات ولّا تطوير أسواق

يكون على علم بالتوسّعات - يعني إيه توسّع رأسيّ ويعني إيه توسّع أفقيّ

يكون على علم بالتكاملات - يعني إيه تكامل أماميّ أو خلفيّ أو جانبيّ

-

يكون على علم بالقانون

يكون على علم بطرق التشارك - بيع الحصص - الاستحواذات - الاندماجات

يكون على علم بطرق التمويل

-

لو ركّزت في الكام سطر اللي فاتوا - هتلاقينا ما اتكلّمناش خالص عن [#المنتج](https://www.facebook.com/hashtag/%D8%A7%D9%84%D9%85%D9%86%D8%AA%D8%AC?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R)

إحنا بنتكلّم عن [#الشركة](https://www.facebook.com/hashtag/%D8%A7%D9%84%D8%B4%D8%B1%D9%83%D8%A9?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R)

-

خلاص

الشاكوش يرى جميع الأشياء مسامير

بتبيعوا بزّازات زيّ بتبيعوا ثاني أكسيد نترات الفارمانجسيوم - الشاكوش يرى جميع الأشياء مسامير

-

عشان كده كان من ضمن النصيحة إنّ إدارة الشركة تخرج خارج المصنع - أنا عاوز المدير الجديد ( في مرحلة التطوير ) ما يبقاش عارف المصنع دا بيصنّع إيه ولا بيبيع إيه - هوّا ممكن يكون بيدرس بيع المصنع دا نفسه أصلا - عادي جدّا - ويفتح مكانه بوتيك - عادي - لو دا هيكسّب الشركة أكتر

-

لكن مؤسّس المصنع بيتقمّص دور محمود المليجيّ في فيلم الأرض ويقول لك كنّا رجّالة ووقفنا وقفة رجّالة

-

من حيث الخبرات - المطوّر المفروض يكون عنده خبرات في الشراكات - التمويل - التصدير

-

من فترة كنت مع صاحب مصنع - قال لي إنّه بياخد كورس حاليا في ( حوكمة الشركات ) - وبيفكّر في موضوع ( المؤسّسيّة ) - وعاوز يعمل مجلس إدراة - و و و

-

بينما نفس العميل ده لو قابلته من خمس سنين كان هيسألني عن يعني إيه معامل سريان البلاستيك - ويعني إيه زلّاقات جانبيّة في الاسطمبات

-

طبعا ما فيش إنسان كامل يعني - يعني ما تاخدش ال ASK اللي قلناها للمؤسّس أو المطوّر وتقيس نفسك عليها فتقول أنا بعيد قويّ

-

أنا بحطّ لك ( مقام ) - لو ( البسط ) بتاعك فوق ال 50 % من المقام ده - إتحرّك - ما قلنا المؤسّس مقامر

-

أخيرا - وملحوظة مهمّة /

-

مش معنى كلامي إنّه ( من يؤسّس لا يطوّر )

أنا بقول ( ليس كلّ من يؤسّس يطوّر )

-

يعني فيه ناس تقدر تأسّس في مرحلة التأسيس - بسّ تتحبس فيها

وفيه ناس تقدر تأسّس في مرحلة التأسيس - وتطوّر في مرحلة التطوير

لكن بشرط !!

إنّه يقلع عباية المؤسّس - ويلبس عباية المطوّر

-

والنفس البشريّة قادرة تستوعب العبايتين - لكن مطلوب من الشخص نفسه إنّه يفهم الفرق بين المرحلتين - ويلبس لكلّ مرحلة عبايتها

-

أخيرا /

إفتكر الرسول صلّى الله عليه وسلّم كان بيعمل إيه في المرحلة المكّيّة - وكان بيعمل إيه في المرحلة المدنيّة

-

أو افتكر الدور اللي قام به سيّدنا أبو بكر الصدّيق رضي الله عنه - مقارنة بالدور اللي قام به سيّدنا عمر رضي الله عنه

سيّدنا عمر رضي الله عنه ما كانش يقدر يعمل اللي عمله - لو ما كانش سيّدنا أبو بكر رضي الله عنه عمل له اللي عمله

-

كذلك المؤسّس ما يقدرش يعمل شغل التطوير - لإنّه بيكون في حرب التأسيس - ف بيبقى لكلّ حدث حديث ولكلّ مقام مقال

لكن - لو خلاص خلّصنا مرحلة التأسيس - يبقى نفتح في التطوير بقى

-

المؤسّس الثالث في الأمّة كان سيّدنا معاوية رضي الله عنه - اللي قدر يلمّ الشتات تاني - ويقيم دولة - وبعديه ييجي اللي يطوّر زيّ الوليد بن عبد الملك بن مروان مثلا

-

ف [#لكلّ\_دولة\_رجال](https://www.facebook.com/hashtag/%D9%84%D9%83%D9%84%D9%91_%D8%AF%D9%88%D9%84%D8%A9_%D8%B1%D8%AC%D8%A7%D9%84?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R)

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXvJhspq66F_wrPu9KAAmKP7hD88mOqicqugfze01sERuo7uI3ewRRumtocjhLEAtrRPhQyptQIeX4j_xHBPsyXLwXriB4hDUWzdy0O3ie7P0rK3ZAaX0zStelE3niF24Rn_NG6so3sCi4T5tRGHzW4rmNgX3vrZ1qr3-MXX6GuO78KeI-837XEohYiXjCfjtg&__tn__=*NK-R)