فيه كلمتين ما بافهمهمش

كلمة [#التواضع](https://www.facebook.com/hashtag/%D8%A7%D9%84%D8%AA%D9%88%D8%A7%D8%B6%D8%B9?__eep__=6&__cft__%5b0%5d=AZVm6BIinbfB9nTp-CepKL1Gvgc2wA5dPCrwTtjhGbkhLI8EcFWARjP2cxELWAtfM3THOSOfMO3ztTbm006pKT3pBDDCOUiJT1XNZWCaHm1HisyL9GaOt95HAigHlBh1YKk5u-ZLLjXaPEe2av_LM5r-iafcocBmpE99hzBtg9sK8Fi1ZT5km2bPow5UiKixoKE&__tn__=*NK-R) - وكلمة [#الثقة\_بالنفس](https://www.facebook.com/hashtag/%D8%A7%D9%84%D8%AB%D9%82%D8%A9_%D8%A8%D8%A7%D9%84%D9%86%D9%81%D8%B3?__eep__=6&__cft__%5b0%5d=AZVm6BIinbfB9nTp-CepKL1Gvgc2wA5dPCrwTtjhGbkhLI8EcFWARjP2cxELWAtfM3THOSOfMO3ztTbm006pKT3pBDDCOUiJT1XNZWCaHm1HisyL9GaOt95HAigHlBh1YKk5u-ZLLjXaPEe2av_LM5r-iafcocBmpE99hzBtg9sK8Fi1ZT5km2bPow5UiKixoKE&__tn__=*NK-R)

-

يعني المفروض الشخص المتواضع ده بيبقى عامل ازّاي - ما هوّا المفروض ده العادي

-

يعني هل مثلا ممكن أقول لك فلان دا شخص ( متنفّس ) - أو شخص ( آكل )

أنا إفهم إنّك تقول فلان ( متكبّر ) - أو ( مغرور ) - لكن متواضع دي مش المفروض تكون كلمة في قاموسنا

-

الكلمة التانية بردو اللي ما بافهمهاش هيّا كلمة ( الثقة بالنفس )

الثقة بالنفس دي اللي بتكون ازّاي ؟!

-

يعني أنا لو طالب مثلا - وما ذاكرتش - هل ممكن اروح الامتحان وانا واثق من نفسي ؟!

واثق من نفسي ازّاي ؟!

-

أو - لو انا مذاكر - فهل باروح الامتحان وانا واثق من نفسي - ولّا واثق من مذاكرتي ؟!

-

وحتّى لو انا مذاكر - هل بكون واثق من مذاكرتي - ولّا باعتبر نفسي عملت اللي عليّا ومنتظر توفيق ربّنا سبحانه وتعالى

-

ولو ما اتوفّقتش بكون معتبر إنّ عدم التوفيق ده هوّا الخير - وهوّا فقط عدم توفيق لمبتغايا أنا - مش عدم توفيق للخير

عشان كده دعوتي دايما هي ( بالتوفيق للجميع لكلّ خير )

مش بالتوفيق وخلاص

-

ولا بحبّ الدعاء المخصّص - إنّ حدّ يدعي لحدّ فيقول له مثلا ( ربّنا يوسّع رزقك ) !!

-

مين قال لك إنّ ده الخير ليه - ما ممكن سعة الرزق دي تكون وبال عليه

-

إدعي له بالخير وخلاص - ما تحدّدش لربّنا سبحانه وتعالى الخير ده اللي هوّا إيه - دا إسمه ( التعدّي في الدعاء )

-

وانا رايح آخر ندوة - العربيّة عطلت بيّا على الطريق - فده ممكن يضيّع الندوة - قلت لنفسي - لو الندوة ضاعت - يبقى ده الخير

-

لكن - في نفس الوقت - وقفت عربيّة تانية وروحت الندوة مواصلات

-

ليه ؟!

لإنّ ده فرق المفهوم بين القدر والقضاء

-

القدر هوّا إنّ العربيّة تتعطّل - لكن - القدر مش إنّ الندوة تتلغي

-

سيّدنا عمر رضي الله عنه قال ( نفرّ من قدر الله إلى قدر الله )

-

يعني - لو العربيّة عطلت - فانتا اعتبرت ده ( رسالة ) إنّ ما تروحش الندوة - فكده حضرتك معتبر نفسك نبيّ وبتجي لك رسايل من السما !!

-

أو ع الأقلّ - إنتا شخص متشائم

-

القدر هوّا إنّك تقع من مركب في البحر - والقضاء هوّا إنّك تموت غريق

-

ف - هل بين القدر والقضاء المفروض انتا ما تقاومش الغرق ؟!

وهل لو قاومت الغرق - تبقى بتقاوم قضاء ربّنا سبحانه وتعالى ؟!

-

لأ طبعا - إنتا بتقاوم القدر الأوّل - محاولا الوصول للقدر الثاني - اللي هوّا النجاة

-

لكن - لو كان ( قضي ) عليك تموت غريق - ف هتموت غريق

الحاجة الوحيدة اللي ممكن تغيّر قضاءك - هي الدعاء

لكن - القدر - ممكن تغيّره بالعمل عادي

-

ف فين بقى الثقة بالنفس ؟!

تهت منّي - هههههههه

الثقة بالنفس دي إيه محلّها من الإعراب