بهزّر مع المدام عن كمّيّة الضحايا اللي هنخسرهم لو اتعلّمت السواقة

قالت لي ( أنا لو حطّيت السواقة في دماغي هاتعلّمها )

-

قلت لها الموضوع مش بإنّك تحطّي السواقة في دماغك - ولا بإنّك بتحبّي السواقة - ولا إنّك هتاخدي الموضوع عند

الموضوع كلّه هو دالّة في ( إنتي هتسوقي قدّ إيه )

-

هتسوقي كام سنة

في كلّ سنة هتسوقي كام يوم - كلّ يوم ولّا يوم ويوم

في كلّ يوم هتسوقي قدّ إيه - ربع ساعة - ولّا ساعة - ولّا 8 ساعات

-

الموضوع مش دالّة لا في الرغبة ولا الحبّ ولا العند

-

ودا يؤكّد الكلام اللي باتكلّم فيه على الصفحة من يومين بخصوص إنّه ( ما فيش حاجة اسمها ثقة في النفس )

-

يعني إيه ثقة في النفس ؟!

يعني واحد متعلّم السواقة جديد - لكنّه بيثق في نفسه - هيعمل إيه بقى ؟!

هيلبس عادي جدّا - هتنفعه بإيه ثقته في نفسه يعني

-

لكن واحد بيسوق من سنين - فترات طويلة كلّ يوم - ف - لو النهارده الطريق زحمة مثلا - ما بيكونش قلقان

-

ليه ؟! عشان واثق من نفسه ؟!

لأ - عشان هوّا شاف الموضوع ده كتير - وحصلت معاه مشاكل وعرف حلولها - لدرجة إنّ جسمه ممكن يكون وصل لإنّه بقى بيتعامل مع المشاكل من غير ما هوّا ياخد قرار - هوّا كشخص يعني - ما بياخدش قرار - ممكن تلاقي جسمه فرمل أو داس بنزين بشكل لا إراديّ - ميّل من سكّة عربيّة جايّة بسرعة - من غير ما يكون شافها في المراية - جسمه خلاص بقى بيشتغل لوحده

-

هل دا إسمه ثقة في النفس ؟!

لأ طبعا

-

ولا فيه حاجة اسمها ثقة في النفس أصلا

-

ولو واحد عنده شعور بالثقة في النفس - ف - هو ما هو إلّا وهم

-

ما فيش حاجة اسمها ثقة في النفس

فيه ( إعداد جيّد ) وممارسة - ووقت - وتجارب

بينتج عنها ( إطمئنان ) لإنّك عملت اللي عليك - وقبول للنتائج أيّا كانت

لكن مفهوم ( الثقة في النفس ) ده ما هو إلّا وهم