[#معادلة\_الثروة](https://www.facebook.com/hashtag/%D9%85%D8%B9%D8%A7%D8%AF%D9%84%D8%A9_%D8%A7%D9%84%D8%AB%D8%B1%D9%88%D8%A9?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

من يومين كتبت إنّه من أسباب إنّي لا أحترق في البحث عن الثروة - وأنصح الناس بعدم الاحتراق في البحث عنها - إنّه كلّ واحد ليه [#سقف](https://www.facebook.com/hashtag/%D8%B3%D9%82%D9%81?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) للثروة اللي ممكن يوصل لها - مهما تعمل مش هتقدر تعدّيه

-

وقلت ساعتها إنّي باعرف الموضوع دا بالخبرة - يعني بشوف شخص معيّن أو شركة معيّنة بكون عارف إنّ دول آخرهم كذا - صعب يعدّوا الأرقام دي ( بمعطياتهم الحالية ) - آخرهم يشتغلوا مثلا في عشرات الملايين - لكن مش هيشتغلوا في مئات الملايين

-

وقلت إنّ الموضوع دا للأسف ما عنديش ليه [#معادلة](https://www.facebook.com/hashtag/%D9%85%D8%B9%D8%A7%D8%AF%D9%84%D8%A9?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) - باعرفه بالخبرة فقط

-

ومن ساعتها وانا بفكّر في هذه المعادلة - والحمد لله وصلت لطرح ممكن يكون إجافة كافية لهذا السؤال إن شاء الله

-

بقول في هذا الطرح

إنّ الثروة اللي هتوصل لها في نهاية حياتك - هي حاصل ضرب الأرقام التالية - لو هتعطي كلّ معامل من معاملات هذه المعادلة رقم من 10

هذه المعاملات هي

-

1 - رأس المال المبدئيّ

2 - شخصيّة المستثمر ( نقدر نقول هنا موهبته - لكن بفضّل كلمة شخصيّة - وهقول لك ليه )

3 - تعلّم البيزنس

4 - الظروف ( ومن داخلها الفرص )

5 - طول فترة العمل ( عدد السنوات ما بين نقطة البداية ونقطة النهاية )

-

وداخل كلّ عنصر من دول فيه عناصر الرزق والتوفيق من الله سبحانه وتعالى - عشان كده ما حطّيتش الرزق والتوفيق عنصر مستقلّ

-

تعالى نستعرض هذه المعاملات بشيء من التفصيل

-

[#المعامل\_الأوّل](https://www.facebook.com/hashtag/%D8%A7%D9%84%D9%85%D8%B9%D8%A7%D9%85%D9%84_%D8%A7%D9%84%D8%A3%D9%88%D9%91%D9%84?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) /

-

[#رأس\_المال\_المبدئيّ](https://www.facebook.com/hashtag/%D8%B1%D8%A3%D8%B3_%D8%A7%D9%84%D9%85%D8%A7%D9%84_%D8%A7%D9%84%D9%85%D8%A8%D8%AF%D8%A6%D9%8A%D9%91?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

فيه ناس كتير بتبقى فاكرة إنّ المشاريع بيعملها شخص عاوز يجيب فلوس

لا طبعا - أبسوليوتلي

-

المشروع هو حاجة بيعملها شخص معاه فلوس - عشان [#يكبّر](https://www.facebook.com/hashtag/%D9%8A%D9%83%D8%A8%D9%91%D8%B1?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) الفلوس دي

-

الاستثمار يعني ( طلب الثمرة )

ف لازم الأوّل تكون فيه بذرة ( رأس مال ) - تزرعها وترويها وتراعيها عشان تعطيك ثمرة

-

المشروع اللي بتعمله عشان يجيب فلوس ده ممكن تسمّيه نشاط - عمل حرّ - عمل حرّ متقدّم شويّة لو عندك اتنين تلاتة موظّفين مثلا - لكنّه مش استثمار - و [#مستحيل](https://www.facebook.com/hashtag/%D9%85%D8%B3%D8%AA%D8%AD%D9%8A%D9%84?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) يصنع ثروة

-

الثروة بتيجي من [#توليد\_الفلوس\_من\_الفلوس](https://www.facebook.com/hashtag/%D8%AA%D9%88%D9%84%D9%8A%D8%AF_%D8%A7%D9%84%D9%81%D9%84%D9%88%D8%B3_%D9%85%D9%86_%D8%A7%D9%84%D9%81%D9%84%D9%88%D8%B3?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) - وبتيجي من ده [#فقط](https://www.facebook.com/hashtag/%D9%81%D9%82%D8%B7?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

معلشّ في حاج محتاج اشرحها بسرعة وارجع للموضوع تاني

ألا وهي

هوّا أساسا يعني إيه ثروة ؟!

-

مش بتقول المعادلة اسمها ( معادلة الثروة )

تقصد إيه أصلا بكلمة الثروة

دا عنوان البوست أصلا - معقول نكون مش فاهمينه

-

في رأيي - وتعريفي [#الشخصيّ](https://www.facebook.com/hashtag/%D8%A7%D9%84%D8%B4%D8%AE%D8%B5%D9%8A%D9%91?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) - الثروة هيّا المبلغ من المال اللي يخلّيك تقدر تشتري أغلى حلم من أحلامك - بدون ما المبلغ ده يتأثّر

-

كأرقام - ممكن أقول لك إنّ الثروة هي 10 أضعاف سعر أغلى حلم من أحلامك

-

ف لو أغلى حلم من أحلامك مثلا هوّا فيلّا ب 50 مليون جنيه - تبقى الثروة بالنسبة لك انتا هيّا تحقيق 500 مليون جنيه

دا الرقم اللي لو وصلت له - واشتريت فيلّا - مش هتحسّ إنّ الرقم اتأثّر كتير

-

لكن لو حلمك تشتري قصر ب 500 مليون جنيه - واشتريته فعلا - ف إنتا بقيت مفلس

يبقى ال 500 مليون بالنسبة لك مش همّا الثروة - الثروة بالنسبة لك 5 مليار

-

ف قول لي بقى وظيفة إيه أو عمل حرّ إيه أو مشروع صغيّر إيه هيخلّيك يكون معاك في نهاية حياتك 500 مليون جنيه

الإجابة - ما فيش

-

الرقم ده ( الثروة ) - ما يجيش إلّا بإنّك تولّد فلوس من فلوس - تخلّي الفلوس تشتغل وتجيب فلوس

-

لكن إنّك انتا تتشغل وتجيب فلوس - دا مش مسار الثروة

-

دا ممكن يكون مسار [#الغنى](https://www.facebook.com/hashtag/%D8%A7%D9%84%D8%BA%D9%86%D9%89?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

إنّك تكون بلغتنا مستريّح ومبسوط ومستور والحمد لله - وتاكل كويّس وتلبس كويّس وتجوّز ولادك - تعيش في شقّة تمليك ويكون معاك عربيّة وتفسّح ولادك - وكلّ الحاجات الجميلة دي - بسّ دا مش مسار الثروة

-

بالمناسبة - ما سبق أصلا هو مستوى مرتفع جدّا بالنسبة لمعظم الناس - إنّك يكون عندك شقّة تمليك وعربيّة وبتتفسّح وكده

دا المستوى اللي هتوصل له لو عملت نشاط خاصّ أو مشروع صغيّر

لكن - [#الثروة](https://www.facebook.com/hashtag/%D8%A7%D9%84%D8%AB%D8%B1%D9%88%D8%A9?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) - ما تجيش إلّا بإنّك تجيب فلوس من فلوس

-

نرجع بقى لموضوعنا

معادة الثروة

ومعاملاتها

-

وقلنا المعامل الأوّل هو أصلا راس المال اللي هتبدأ بيه الرحلة

-

ف لو حضرتك راس مالك صفر - يبقى اضرب صفر في باقي ال 4 معاملات - هتكون النتيجة صفر

-

طيّب أنا فعلا راس المال اللي معايا صفر - أعمل إيه - أروح اموت يعني

-

لا - ما تموتش ولا حاجة - ولكن - اشتغل على إنّك [#تكوّن](https://www.facebook.com/hashtag/%D8%AA%D9%83%D9%88%D9%91%D9%86?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) راس المال المبدئيّ ده - وبعدين ندخل في الاستثمار إن شاء الله

-

لكن ما تشتغلش على إنّك تكوّن الثروة من طبيعة شغلك الحالي ( موظّف أو صاحب عمل حرّ أو صاحب نشاط أو مشروع صغير ) - مش هيحصل

-

في زمننا ده أعتقد إنّه مش أقلّ من مليون جنيه يعتبر نقطة بداية

-

ممكن نصف مليون في حالات ضعيفة جدّا - وبشرط إنّك في كلّ الحالات ما تكونش بتفكّر بردو بفكر المشروع العادي إنّك هتشتغل وتنمو مع الوقت - دا ما يعملش ثروة - دا يخلّيك مبسوط ومستور زيّ ما قلت قبل كده - لكن ما يعملش ثروة

-

وتجنّبا لإنّ حدّ يقرأ البوست بعد سنين يكون فيها المليون جنيه بقى أقلّ من المقصود بيه حاليا - خلّيني أقول لك أقلّ حاجة 10 أو 20 ألف دولار مدّخرات تبدأ بيها

-

طيّب ما عنديش

يبقى اشتغل على إنّك يكون عندك

-

إدّخر من وظيفتك أو عملك الحرّ لحدّ ما يبقى معاك المبلغ ده

-

أدّخر من وظيفتي ازّاي ؟! دا يا دوب المرتّب بيكفّيني لآخر الشهر

-

يبقى انتا محتاج تكون بتشتغل وظيفة أصلا ينفع تدّخر منها

يعني لازم تكون وظيفة ذات فنّيّة عالية عشان تقبض منها كويّس

أو يكون عندك عمل حرّ أو نشاط خاصّ أو مشروع صغير تقدر تدّخر منّه

-

لو انتا مش حاجة من الحاجات دي يبقى انا اعمل لك إيه - ما احنا بنتكلّم عن تحقيق ثروة - وانتا جاي تقول لي أصل انا شغّال شغلانة بسيطة بمرتّب قليّل يا دوب بيكفّيني - ف حضرتك اللي جاي لي غلط

دي حاجة كده زيّ ما تروح لناسا تقول لها انا عاوز ابقى رائد فضاء - لو ناسا ما قدرتش تخلّيك رائد فضاء - ف دا دي مش غلطة ناسا

-

عشان كده رغم إنّي باعتبر التعليم العالي كلام فاضي - إلّا إنّه ما بيكونش ليه قيمة عندي في مشاوير البيزنس كلّها إلّا في النقطة دي

-

وهي حالة واحد معدوم تماما - وعاوز يعمل ثروة - ف هيبدأ بتكوين راس المال المبدئيّ من خلال إنّه كان متعلّم كويّس - ف قادر يشتغل شغلانة براتب كويّس - مش يعيش منّه كويّس - ولكن - [#يدّخر](https://www.facebook.com/hashtag/%D9%8A%D8%AF%D9%91%D8%AE%D8%B1?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) منّه القدر اللي يقدر من خلاله خلال سنتين تلاتة يكوّن المليون جنيه أو ال 20 ألف دولار اللي هيبدأ بيهم

-

يعني واحد مثلا اتعلّم كويّس ف بقى دكتور سنان - يبقى يستغلّ الوظيفة دي في تكوين راس المال - وبعدين ياخد راس المال ده يعمل بيه مشروع يحقّق بيه الثروة

-

لكن لو كمّل ك دكتور سنان - مش هيحقّق الثروة - هيعيش مرتاح - لكن مش هيحقّق ثروة

-

ولو ما كانش دكتور سنان ( أو أيّ وظيفة فنّيّة قائمة على التعليم يعني ) - مش هيكوّن البذرة أصلا اللي هيزرعها عشان تطرح له الثروة

-

وعشان الموضوع يكون مرتاح أكتر في البداية - خلّيني أقول لك إنّ 50 ألف دولار كبداية هي أفضل

-

جبت الكلام دا منين - الأرقام دي يعني ؟!

يا فندم هوّا انا دكتور سنان - ما انا استشاريّ بيزنس !!

-

أنا بقالي سنين في المشاريع وعارف التكاليف المبدئيّة لمعظم المشاريع من حيث الماكينات والخامات إلخّ

معظمها بيدور بين 50 ل 100 ألف دولار - شاملين فلوس التشغيل - يعني أجور العمّال وسعر البضاعة الل هتوزّعها آجل لحدّ ما تبتدي تحصّل فلوسها

-

ف ال 10 أو 20 ألف دولار دول يخلّوك تعمل مشروع يعني متناهي الصغر - إعادة لفّ مناديل مثلا

حاجة كده هتفضل طول عمرك فيها في البدروم - بسّ بتجيب دخل يناظر راتب موظّف كبير

-

لكن - 90 % من المشاريع فعلا بيحتاج ل من 50 إلى 100 ألف دولار للبداية

-

بسّ كلامك محبط

يا عمّي اتحرق

إنتا اللي دخلت هنا غلط

أنا كاتب لك على باب الدكّان يافطة بتقول ( الثروة ) - إنتا عويل داخل لي ليه

-

إحنا هنا - في البوست ده - بنتكلّم عن الثروة - مش عن الغنى - ولا عن الفلوس

إحنا بنتكلّم عن نوع من الغنى إسمه ( الثروة )

-

طيّب ما فيه ناس بدأت حياتها بورث من أهلها 10 مليون جنيه

برافو عليهم

-

ما قلت لك إنّ دا عامل من عوامل تحقيق الثروة

لو بدأت بمبلغ كبير أصلا - هيأثّر بالإيجاب على المعادلة

-

بل إنّك هتكون محقّق رقم كويّس في المعامل الخامس بردو ( وهو فترة العمل على تحقيق الثروة ) - لإنّك هتكون باديء بدري

-

لكن أخينا اللي هيبدأ من إنّه متعلّم كويّس ف هيقدر يصنع أوّل مليون ده ممكن يبدأ في ال 35 ولّا ال 40 أصلا

بينما انتا باديء في ال 25 أو ال 30

ف فيه فرق 10 سنين لصالحك في المعادلة

-

ولاحظ إنّ المعادلة دي معادلة [#ضرب](https://www.facebook.com/hashtag/%D8%B6%D8%B1%D8%A8?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) - وليس [#جمع](https://www.facebook.com/hashtag/%D8%AC%D9%85%D8%B9?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

يعني لو واحد عنده 10 سنين - والتاني عنده 20 سنة في المعامل الأخير

ف دا فرق [#الضعف](https://www.facebook.com/hashtag/%D8%A7%D9%84%D8%B6%D8%B9%D9%81?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) بينهم في نتيجة المعادلة - مش إنّ واحد منهم هـ [#يزيد](https://www.facebook.com/hashtag/%D9%8A%D8%B2%D9%8A%D8%AF?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) عن التاني 10 مليون

إحنا ب [#نضرب](https://www.facebook.com/hashtag/%D9%86%D8%B6%D8%B1%D8%A8?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) - مش ب [#نجمع](https://www.facebook.com/hashtag/%D9%86%D8%AC%D9%85%D8%B9?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

2 + 10 = 12

2 \* 10 = 20

-

طاب ما ده مش عدل

-

إنتا تقصد إنّ ده مش مساواة

-

ومين قال لك إنّ ربّنا سبحانه وتعالى وعدك بالمساواة بين البشر !!

حضرتك مختلّ عقليّا ؟!

عاوز مساواة بين البشر ازّاي - واختبار الدنيا يشتغل ازّاي لو كلّ الناس متساوين !!

-

وزيّ ما ما فيش مساواة في الرزق - ما فيش مساواة في الحساب بردو - إنتا واللي بدأ حياته ب 100 مليون مش هتتحاسبوا حساب واحد

ف ركّز في إنّك يكون موقفك جيّد في الحساب - الحساب بتاعك انتا - مش في إنّك تتساوى مع غيرك

-

زيّ ما تكون طالب في الجامعة - وجالك امتحان مدّته 3 ساعات - ما تقولش ( وليه طلبة الابتدائيّ بيجيلهم رسومات كرتون ووصّل بين الصور وامتحانهم ساعة واحدة )

خلّيك في امتحانك انتا

-

إعترض لمّا انتا وطالب الابتدائيّ تتعلّم ورقتينكم بطريقة واحدة - كلّ واحد منكم ليه حساب مختلف - ف لو سمحت بصّ ف ورقتك

-

في نفس السياق - بقول بردو إنّ اللي بدأ حياته بورث 10 مليون ده - وخلّاهم 500 مليون مثلا - دا مش محظوظ ولا حاجة زيّ ما معظم الناس - أو كلّ الناس - بتشوف

-

ليه ؟!

لإنّ المعادلة 5 عناصر حضرتك - هوّا سابقك في عنصر واحد - بينما انتا عندك 4 عناصر تقدر تسبقه فيهم

-

إنتا اعتبرت المعادلة إنّها عنصر واحد

بينما فيه لسّه 4 عناصر في المعادلة أخونا الوارث ده اجتهد فيهم وحقّق فيهم أرقام عالية هيّا اللي نقلت ال 10 ل 500 - مش العنصر الأوّل فقط

-

يعني لو معاك 10 مليون - وسبتهم كده من غير شغل - مش هيبقوا 500 - ولا 50 - ولا حتّى 10 زيّ ما همّا - ما هيتصرفوا !!

-

تيجي انتا ( عشان عويل ) - تختزل ال 4 عوامل دول - وتلغيهم - عشان عاوز تخلّي المقارنة بينك وبينه في عنصر واحد فقط - ف يطلع هوّا بقى معاه 500 مليون عشان هوّا وارث فقط - مش عشان هوّا اشتغل

-

عشان لمّا انتا ما تشتغلش ما حدش يحاسبك على عدم شغلك - ما انتا لاغي باقي العناصر من المعادلة - ف هنحاسبك عليهم ازّاي

-

في نفس سياق الكلام عن بند رأس المال - إعرف إنّ جزء كبير من تكوين الثروة بييجي مش من توليد الفلوس من الفلوس فقط - ولكن - من توليد الفلوس من [#فلوس\_غيرك](https://www.facebook.com/hashtag/%D9%81%D9%84%D9%88%D8%B3_%D8%BA%D9%8A%D8%B1%D9%83?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

نظريّة المستريّح - بسّ بالشكل الصحيح بتاعها

نظريّة البنك - بسّ بالشكل الصحيح بتاعها

نظريّة الرافعة الماليّة

-

يعني - أنا بشغّل 10 مليون بتوعي - بيكسبوا في السنة 3 مليون

على آخر 10 سنين هتكون عملت 30 مليون ربح - ما روحناش ناحية ريحة الثروة لسّه

-

لو دخّلت معاك 10 شركاء تانيين - كلّ واحد منهم ب 10 مليون - وقلت لهم ال 3 مليون ربح بتوعكم هاخد منهم مليون نظير تشغيل فلوسكم - وانتوا تاخدوا 2

التلت والتلتين يعني - لازم تكون نسبة - مش قيمة

هنا حضرتك خدت مليون من كلّ شريك - ف بقيت بتكسب في السنة 13 - بدل 3

-

وكلّ ما سبقة فيه تجاوزات حسابيّة لتسهيل المثل مش أكتر

-

ف حضرتك هنا رفعت مكسبك من 3 - ل 13 - عن طريق تشغيل فلوس الغير

-

طبعا هتقول لي هاتهم لي ال 10 شركاء اللي كلّ واحد هيعطيني 10 مليون دول

لأ مش هجيبهم لك ولا حاجة - هوّا انا اتبنّيتك ؟!

-

حضرتك هتجيب الناس دي من خلال شغلك لسنين معاهم بأمانة وشرف - ف يثقوا فيك

أسهل حاجة الناس اللي تقعد على مؤخّراتها وتقول لك هات لي المعطيات دول

-

ف من أهمّ العوامل في البند الأوّل هو تشغيل فلوس الغير - فلوسك لوحدها هتوصّلك خطوة قدّام - لكن مش هتوصل 10 خطوات قدّام بفلوسك لوحدها أبدا

-

المهمّ تعمل دا صحّ

بدون نصب ( زيّ المستريّح )

وبدون ربا ( زيّ اللي بياخد فلوس من البنك )

-

وأفضل طريقة لده هي الشركات المساهمة - لكن مش مجالنا الكلام عنها دلوقتي - ولا هتوصل لها من أوّل يوم - ولا سنة - ولا 5 سنين

-

يهمّني هنا فقط أشير ليك لموضوع تشغيل فلوس الغير ده - إنّه من طرق صناعة الثروة ( مش الغنى ولا الفلوس ) - وهيقابلنا تاني في المعامل التالت إن شاء الله ( تعلّم البيزنس )

-

وأفضل طرق تحقيق الثروة بطريقة ( الفلوس من الفلوس ) دي في وجهة نظري - هي ما أسمّيه ( الربا الحلال )

-

يعني أنا باشتري من المزارع في بداية الشهر مثلا طماطم ب مليون جنيه كاش - بورّد الطماطم لمصنع الصلصة آجل بمليون و 100 ألف - وباخد المليون و 100 ألف آخر الشهر

-

دا يفرق إيه عن الربا ؟!

ولا حاجة

بسّ دا حلال ودا حرام

-

قال تعالى

-

ذلك بأنّهم قالوا إنّما البيع مثل الربا وأحلّ الله البيع وحرّم الربا

-

همّا زيّ بعض فعلا - بسّ دا حلال - إعمل كده - هتكسب أحسن من البنك - وحلال

-

بشرط تحوز الطماطم في مخزنك - أو تنقلها على عربيّاتك طبعا

-

لكن مش المزارعين يروحوا يورّدوا الطماطم لمصنع الصلصة بنفسهم وانتا تحاسبهم فقط أوّل الشهر وتحاسب المصنع آخر الشهر - دا ربا - لإنّك لم تحوز السلعة - إنتا تاجرت بالفلوس - سلعتك هنا هيّا الفلوس - اشتريت فلوس بفلوس - ما فيش سلعة - ودا ربا

-

لازم السلعة تدخل في مسؤوليّتك ( ضمانك )

-

يعني لو الطماطم تلفت خلال التخزين في مخزنك - أو حتّى النقل - تكون خسارتها عليك - مش على المزارع

-

مقابل المسؤوليّة دي انتا بتكسب

( الخراج بالضمان ) - أو ( الغنم بالغرم ) - يعني المكسب مبني على المسؤوليّة والمخاطرة وتحمّل الخسارة

-

لكن الربا انتا بتكسب فيه مقابل إنّك معاك فلوس فقط - لا بتتحمّل مسؤوليّة - ولا بتشغّل ناس عندك

-

ف دا البند الأوّل في معادلة الثروة - وهو ( رأس المال المبدئيّ )

-

-

[#المعامل\_الثاني](https://www.facebook.com/hashtag/%D8%A7%D9%84%D9%85%D8%B9%D8%A7%D9%85%D9%84_%D8%A7%D9%84%D8%AB%D8%A7%D9%86%D9%8A?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) /

-

[#شخصيّة\_المستثمر](https://www.facebook.com/hashtag/%D8%B4%D8%AE%D8%B5%D9%8A%D9%91%D8%A9_%D8%A7%D9%84%D9%85%D8%B3%D8%AA%D8%AB%D9%85%D8%B1?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

قدّ إيه انتا مخاطر - كام نقطة من 10

قدّ إيه انتا بتحسب الحسابات

قدّ إيه انتا بتتحمّل المسؤوليّة

-

قدّ إيه انتا مش مسرف

بتقدر تاخد الفلوس من المشروع وترجّع معظمها ليه تاني - مش كلّ ما تكسب تروح تاكل في مطعم وتجيب هدوم وتجيب عربيّة جديدة كلّ سنة أو تسكن في مكان فخم جدّا ياكل معظم أرباح مشروعك - عشان انتا ( غاوي منظرة )

ما دي صفة شخصيّة

-

قدّ إيه انتا صبور

قدّ إيه انتا ( غير شخصانيّ ولا انتقاميّ )

-

عشان كده ما حبّيتش أسمّي المعيار ده ( الموهبة ) - او موهبة البيزنس

لإنّ العناصر دي أقرب لعناصر الشخصيّة

-

الموهبة يعني انتا ممكن تتولد عصبيّ

لكن - إنتا ممكن تشتغل على نفسك ف تحوّل صفة العصبيّة لصفة الحلم - ف أنا هنا مش براهن على موهبة إنّك تتولد حليم - ولكن براهن على الصفة الشخصيّة اللي اسمها الحلم

-

عشان كده الرسول صلّى الله عليه وسلّم قال لأحد الصحابة ( لا تغضب )

-

والقاعدة بتقول ( إنّما العلم بالتعلّم - وإنّما الحلم بالتحلّم )

-

ف الحلم ( اللي هوّا عكس الغضب ) - بالتحلّم ( يعني بتدريب النفس على الحلم )

ف ما تقولّيش ( أنا مولود عصبيّ )

-

لأ - تقدر تغيّر الصفة الشخصيّة دي

عشان كده الرسول صلّى الله عليه وسلّم قال ( لا تغضب )

لو كان الشخص دا ما يقدرش يغيّر صفة الغضب عنده - ما كانش الرسول صلّى الله عليه وسلّم أمره بتغييرها !!

-

عشان كده العنصر بتاع ( الصفات الشخصيّة للمستثمر ) ده - أنا بحطّه في المعادلة

ليه ؟!

لإنّ المستثمر يقدر يشتغل عيه - هوّا مش قضاء محتوم عليه

-

وعشان كده بردو أخينا المليونير الوارث ده أنا بقدّر جدّا لو وصّل ال 10 مليون ل 500 مليون - لإنّ دا معناه إنّه عنده صفات شخصيّة زيّ العصاميّ اللي باديء من الصفر

-

بكلمات أخرى - أخينا الوارث ده لو كان بدأ من الصفر - كان وصل بردو - لإنّه عنده المقوّمات الشخصيّة اللي تخلّيه يقدر يبدأ من الصفر

-

وعشان كده - بنشوف ناس يكون أهلهم مليونيرات - وتيجي تحصل لهم نكسة - ف يفلّسوا - ويموتوا - وولادهم يبدؤوا من الصفر ويبقوا مليونيرات تاني !!

لو كان الإبن ده ما عندوش نفس صفات أبوه - ما كانش قدر [#يعيد\_بناء](https://www.facebook.com/hashtag/%D9%8A%D8%B9%D9%8A%D8%AF_%D8%A8%D9%86%D8%A7%D8%A1?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) المؤسّسة المتهدّمة دي

-

ف هوّا موهوب بردو - بسّ حظّه السيّء إنّه باديء غنيّ يا سيدي - ليه عاوز تنفي عنّه صفة الموهبة يعني ؟!

-

ويفضل هوّا طول عمره يحلف للناس إنّه أهله ما سابولوش حاجة - وإنّه بدأ من الصفر

وهوّا كدّاب طبعا - أهلك سابولك - لكن ليه بتستعرّ من إنّك مش باديء من الصفر يعني

إيه العار في ده ؟!

-

ف الصفات الشخصيّة دي عنصر مهمّ جدّا

-

كنت في يوم مع رجل أعمال ( إبن صاحب شركة ) - ولقيته بعد المقابلة مستعجل عشان يروح يشوف الماتش

-

دا أوتوماتيك يدخل عندي في إنّه هيحافظ على ثروة أبوه - مش أكتر من كده - مش هيكبّرها

أبوه نفسه عمره ما كان هيهتمّ يشوف الماتش

-

الاهتمام بالماتشات ده بيتفسّر عندي بصفات شخصيّة سيّئة - أخونا ده مفتقد لبند الصفات الشخصيّة - ف لو نتيجته في البند ده مثلا 1 من 10 - يبقى هيحافظ فقط على الثروة اللي بدأ بيها

-

بينما بتلاقي إبن رجل الأعمال المولود ( كلمة مولود يعني موهوب - يعني مولود رجل أعمال - كنّا بنستخدم التعبير ده في الكاراتيه - يقول لك دا لاعب مولود - فيه لاعب كنت باعرف إنّه هيبقى بطل من أوّل يوم - من مجرّد وقفته !! ) - بتلاقي إبن رجل الأعمال المولود مش مهتمّ بالتفاهات

-

تقول القاعدة ( يعرف الناس باهتماماتهم ) - فيه واحد مهتمّ بالعصافير - وواحد مهتمّ بالطيّارات

-

طيّب عرفت منين إنّ أخينا ده - ولو كان مش هيكبّر ثروة أبوه - عرفت منين إنّه مش هيضيّعها

عرفت من التزامه في الشغل

-

دا موظّف ملتزم - بدرجة رجل أعمال - قدره كده

لو دا ما كانش إبن رجل أعمال - كان هيبقى موظّف ناجح

-

هوّا بيلتزم بالشغل ( خلال فترة الشغل ) - بعد الشغل بيرجع عيّل تاني ( صفات شخصيّة )

-

لكن - إبن رجل الأعمال الموهوب ( زيّ أبوه ) - بيلتزم بالشغل خلال فترة الشغل - وبعد فترة الشغل

-

هوّا أساسا ما يعرفش يعني إيه ( فترة ) الشغل - ولا أبوه يعرف

-

يعني ممكن تقسم أبناء رجال الأعمال ل 3 درجات

-

إبن رجل أعمال غير ملتزم - دا هيضيّع الثروة

إبن رجل أعمال ملتزم - لكنّه غير موهوب - دا هيحافظ على الثروة

إبن رجل أعمال ملتزم - وموهوب - دا هيكبّر الثروة

-

هيقابلنا نوع رابع في الفقرة القادمة إن شاء الله - دا هـ [#يضخّم](https://www.facebook.com/hashtag/%D9%8A%D8%B6%D8%AE%D9%91%D9%85?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) الثروة

-

-

[#المعامل\_الثالث](https://www.facebook.com/hashtag/%D8%A7%D9%84%D9%85%D8%B9%D8%A7%D9%85%D9%84_%D8%A7%D9%84%D8%AB%D8%A7%D9%84%D8%AB?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) /

-

[#تعلّم\_البيزنس](https://www.facebook.com/hashtag/%D8%AA%D8%B9%D9%84%D9%91%D9%85_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

معضلة عبد الغفور البرعيّ

-

يعني لازم نتعلّم البيزنس - ما عندك عبد الغفور الب...

يادي البرعيّ اللي قارفنا في عيشتنا !!

-

وهوّا عبد الغفور البرعيّ صنع ثروة ؟!

دا بقى غنيّ - فقط

-

وبعدين ما عبد الغفور البرعيّ كان بيتعلّم من المعلّم سردينة

إشمعنى دي ما شفتوهاش في المسلسل يعني ؟!

ولّا هوّا ( الغرض مرض ) - تشوفوا اللي على مزاجكم فقط

-

رجل الأعمال المكتفي بالموهبة - يقدر يحقّق ( نموّ )

لكن - النموّ ما يصنعش ثروة

الثروة تصنع ب ( التضخيم )

growth vs scaling

-

واحنا هنا بنتكلّم عن الغنى ولّا عن الثروة ؟!

-

النموّ يعني 1 2 3 4 5

لكن التضخيم يعني 1 4 9 16 25

أو 1 10 100 1000 10000

-

بالمناسبة

العمل من غير تعلّم البيزنس ليه سقف

في مصر حاليا ممكن اقول لك مليار جنيه - يعني 20 مليون دولار عشان بردو التضخّم لو بتقرأ البوست ده بعد سنوات

-

يعي ممكن واحد يشتغل بدون سيستم - ويوصل لمليار جنيه - مش أكتر من كده

أكتر من كده لازم سيستم

وعشان تدير سيستم - لازم تكون متعلّم البيزنس

-

فاكر ال 3 أبناء رجال الأعمال اللي كلّمتك عنهم في الفقرة السابقة

-

غير الملتزم - هيضيّع الثروة

والملتزم غير الموهوب - هيحافظ على الثروة

والملتزم الموهوب - هيكبّر الثروة

-

قلت لك فيه واحد رابع - هيضخّم الثروة

دا ((( الملتزم - الموهوب - المتعلّم )))

-

ودي بتكون من ميزات إنّك تكون إبن رجل أعمال - إنّ أبوك بيعلّمك

بطريقتين

بطريقة الخبرة - يعني المواقف اللي بتعيشها معاه

وبطريقة الأكاديميا - يعني بيدخّلك قسم إدارة أعمال - مش هندسة يا خايب - وتقول لي أسياد العالم !! - أسياد العالم دول بيقبضوا مرتّباتهم من رجال الأعمال

-

سيبك من الخبرة اللي بيكتسبها إبن رجل الأعمال من أبوه - لإنّنا بردو بنتكلّم هنا عن ناس مش كلّهم ولاد رجال أعمال - و خلّينا نركّز في الفقرة دي فقط على التعليم - تعليم البيزنس

-

فاكر يا حسبو لمّا قلت لك إنّ ( الفلوس بتيجي من تشغيل فلوسك - مش مجهودك ) - أهي دي ما تقدرش تعملها إلّا لو كنت متعلّم

-

طاب فاكر لمّا قلت لك ( الفلوس بتيجي من تشغيل فلوس الغير - مش فلوسك )

-

فاكر لمّا كلّمتك عن ( الشركات المساهمة ) - دي ما تقدرش تعملها إلّا لو كنت متعلّم

-

الشركات المساهمة دي ممكن تروح فيها مباحث الأموال العامّة لو جبت ماوس كمبيوتر من غير فاتورة - لإنّ فلوس الشركة المساهمة هي أموال عامّة - مش الشعب حاطط فلوسه معاك - ف حضرتك دي فلوس الشعب - متخيّل

-

ف دي التكنيكات اللي هتعمل بيها تضخيم ( مش نموّ )

ومش هتعرف تستخدم التكنيكات دي إلّا لو كنت متعلّم

متعلّم البيزنس يعني - اللي معاه دكتوراة في الطبّ بالنسبة لنا جاهل في البيزنس

-

غير المتعلّم ممكن يحقّق نموّ - 1 2 3 4 5

growth

-

لكن - ما يقدرش يحقّق تضخيم - 1 4 9 16 25

scaling

-

لإنّ التضخيم ده معتمد على إنّك تكون شغّال بنظريّة علميّة في البيزنس

-

وسيب ال 1 10 100 1000 10000 للفقرة القادمة إن شاء الله

النموّ الأسّيّ

exponential scaling

-

يعني إيه نموّ وتضخيم ؟!

-

أقول لك

مثلا

رجل الأعمال الموهوب - غير المتعلّم - يقدر يفتح فرع لشركته كلّ سنة - دا نموّ

-

لكن - رجل الأعمال المتعلّم - ممكن يفتح 10 فروع في سنة - تضخيم - ومن غير ما يصرف عليهم

-

هيعمل دا ازّاي

من خلال الفرانشايز مثلا

-

والفرانشايز دي مش هتعرف تعملها ولا تديرها بالمعلمة ولا الجدعنة - دي نظريّة علميّة هتتعلّمها في قسم إدارة أعمال في الجامعة - أو في ال ( إم بي أيه ) - مش في مدرسة الحياة يعني

دا سيستم

وسيستم يعني لازم تكون متعلّم عشان تعرف تديره - مش هتديره بالشبحنة

-

مع تحفّظي أنا شخصيّا على موضوع الفرانشايز من جهة الطرف الآخر - يعني لا أنصح الطرف الآخر ياخد فرانشايز - لكن المثال حكم يعني

-

فاكر أخينا اللي خد 10 مليون جنيه من 10 شركاء ف بقى معاه 100 مليون جنيه

دي لو عملتها من دماغ كده - هنتحبس كلّنا - وإعدام للمعلّم

-

دي نظريّة إسمها ( الرافعة الماليّة ) - مش هتفهمها إلّا لو كنت متعلّم البيزنس

-

لو عملتها بالحبّ - هتتحوّل لنصّاب ( مستريّح ) - حتّى لو كنت باديء بنيّة سليمة

النوايا السليمة لا تصلح الأعمال الفاسدة

-

ما حدّش هيقدر يدير المبلغ ده بدون سيستم - خصوصا إنّهم مش بتوعه - لإنّي لسّه من شويّة قايل لك ممكن توصل بالجدعنة فقط لمليار جنيه - بسّ يكونوا بتوعك - أو بتوع عيلتك يعني

-

ومليار جنيه ( ألف مليون ) مش وهم بالمناسبة

فيه شركات أعلاف على طريق بلدكوا أسعارها تتجاوز ال 200 وال 300 مليون جنيه

معظم مطاحن القمح أسعارها فوق ال 100 مليون جنيه - ومضاعفات ال 100 عادي

شركات الورق مثلا أسعارها عادي جدّا تعدّي ال 500 مليون جنيه - وبيديرها شخص أو أسرة عادي جدّا

-

مش بكلّمك عن شركات أدوية يعني ولا تكنولوجيا

-

ف أخونا اللي اشتغل ب 100 مليون بتوع 10 شركاء ده - هيتسجن لو شغّال بالمعلمة

-

الصفات الشخصيّة ( الفقرة السابقة ) - ليها سقف - ما بيكسروش غير ( تعلّم البيزنس )

-

حاجة كده زيّ ما اقول لك مش ممكن تبقى بطل كمال أجسام بدون ما تاخد منشّطات - مستحيل

هتلعب حديد بسّ كده - هيبقى جسمك حلو ومتناسق - لكن - يبقى جسم بطل كمال أجسام بشكل طبيعيّ فقط - مستحيل

-

ف بردو - بالموهبة فقط - بدون تعليم - مستحيل تكسر سقف الثروة

-

نرجع للسيستم

الشخص صاحب الصفات الشخصيّة الجبّارة - لو معاه 100 مليون بتوعه لوحده - ممكن يديرهم عادي - لكن ما يقدرش يديرهم وهمّا مش بتوعه إلّا بسيستم

-

إيه الفرق بين إنّهم بتوعي أو مش بتوعي - ما دول 100 مليون ودول 100 مليون

-

لااااا

لو معاك 100 مليون - بتوعك - وخسرت 10 مليون منهم - عادي

لكن - لو بتوع الناس - وخسروا 10 مليون - وما فيش سيستم ولا حسابات تقدر تتكلّم بيها معاهم - هيقلعوا لك ملط

-

دا فيه ناس بتموّت بعضها على سيجارة

واللي عاطيك 10 مليون وهوّا مبتسم كده - وتفضّل يا أخي الكريم - والنور والإيمان بيشعّوا من وشّه - وعلامة الصلاة على جبينه إيه - تقولش نسر الجامهوريّة يا خال - لو خسّرته - هتلاقي النور اللي في وشّه اتطفى - والنسر اللي على جبينه طار

-

سيّدنا عمر رضي الله عنه قال ( لا تغرّنّكم طنطنة الرجل في صلاته - ولكن انظروا إليه عند الدرهم والدينار )

-

ف كلامنا في الفقرة دي هو عن تعلّم البيزنس

تعلّم البيزنس ده بيحوّلك من واحد بيتاجر في الطماطم مثلا - لواحد بيتاجر في الفلوس اللي بيتاجر بيها في الطماطم

بيحوّلك من واحد بيمشي بسرعة - لواحد راكب عربيّة بتمشي بسرعة

-

متعلّم البيزنس ممكن يكون عامل مصنع موبيليا - ومطعم - وعنده شركة تأجير أتوبيسات - ولا ليهم علاقة ببعض

هوّا اتعلّم السواقة - مش سواقة عربيّة بعينها

لكن المكتفي بالمعلمة بدون تعليم بيقدر يسوق نوع عربيّة واحد

-

يروح فين بقى عبد الغفور البرعيّ في الكلام ده ؟!

أهي خيالات عند الناس نتيجة لجهلها بالبيزنس

-

ف ممكن واحد واخد 5 من 10 في موهبة البيزنس - ومكتفي بالموهبة

يسبقه واحد واخد 2 من 10 في الموهبة - مضروبة في 5 من 10 في التعليم

-

أخيرا في نقطة التعليم - التعليم تكمّله [#الاستشارات\_والدراسات](https://www.facebook.com/hashtag/%D8%A7%D9%84%D8%A7%D8%B3%D8%AA%D8%B4%D8%A7%D8%B1%D8%A7%D8%AA_%D9%88%D8%A7%D9%84%D8%AF%D8%B1%D8%A7%D8%B3%D8%A7%D8%AA?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

يعني

ممكن تكون انتا متعلّم

لكن تيجي عند نقطة معيّنة إنتا متعلّمها لعمق 10 % - تستعين باستشارة من حدّ واصل فيها لعمق 90 % - ف الاستشارة دي تعدّيك موقف طاريء

-

أو تستعين بدراسة توفّر عليك إنّك تقعد سنة تتعلّم حاجة - ف تاخد دراسة عنها في شهر من شركة متخصّصة فيها

الاستشارات والدراسات بتكمّل معامل التعليم في معادلة الثروة

-

-

[#المعامل\_الرابع](https://www.facebook.com/hashtag/%D8%A7%D9%84%D9%85%D8%B9%D8%A7%D9%85%D9%84_%D8%A7%D9%84%D8%B1%D8%A7%D8%A8%D8%B9?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R) /

-

[#الظروف\_والفرص](https://www.facebook.com/hashtag/%D8%A7%D9%84%D8%B8%D8%B1%D9%88%D9%81_%D9%88%D8%A7%D9%84%D9%81%D8%B1%D8%B5?__eep__=6&__cft__%5b0%5d=AZVWrckCZLmyBVXXpfuBm-mm2Rrf1SDO8tyKlnV_s3npr71c9L4RokBY4SsRwYzwirJsx-Ch-2k9hc47D-aXcqhyecbuekB8O2y6SOLZLThIojBkbKkUKCPjXnnyXZlGxSKZ8Gd0zyfcyu7VyqfiAAutXLEH5xaTvsIXPwsNNxNHAPPbAobb8dpN_9zVUBGxE5c&__tn__=*NK-R)

-

قالها سميح ساويرس

دا حظّ

ما فيش حاجة اسمها إنّك تشتغل 24 ساعة - وذكيّ جدّا - ف تبقى غنيّ

الفلوس بتيجي من إنّك تكون موجود في المكان المظبوط - في التوقيت المظبوط - بالفكرة المظبوطة

-

طبعا فيه ناس مسكت في الجملة دي واتشعبطت فيها - خلاص - سميح ساويرس جابهالكم من الآخر - على بلاطة - المسألة مسألة حظّ

-

أنا بقول لأ - الحظّ ( بتعبير سميح ساويرس ) - و ( الظروف والفرص ) بتعبيري أنا - هيّا #عنصر من عناصر معادلة الثروة الخمسة

-

الظروف ممكن تكون 1 من 10

وممكن تكون 10 من 10

ف ترفع ثروتك من 100 مليون ل 1000 مليون

-

لكن الظروف مش هترفعك من مليون ل 2 مليون لو باقي العناصر انتا واخد فيها صفر

-

ممكن تكون انتا عندك عربيّة ( المعيار الأوّل - راس المال ) - أو وارث عربيّة قويّة

وشجاع وعندك سرعة ردّ فعل ( المعيار التاني )

ومتعلّم طرق القيادة الاحترافيّة ( المعيار الثالث )

-

ممكن بقى تكون نازل من على منحدر - والرياح في ضهرك - دي الظروف

-

المعيار الخامس هوّا إنّ المنحدر دا يكون طويل ( طول الفترة الزمنيّة ) - ف تقدر توصل لسرعات قياسيّة - لسّه هنجي له

-

ف فيه ناس اتشعبطت في تصريح سميح ساويرس - دول ناس عويلة عاوزة تريّح نفسها - وما صدّقوا خدوا شمّاعة من واحد ملياردير

-

يعني انتا هتعرف أكتر من سميح ساويرس

-

يا أهل الخير

الملياردير ما يصنعش نظريّات - النظريّات يصنعها واحد زيّ العبد لله

-

الملياردير يصنع فلوس - مش نظريّات

وفيه ناس مليارديرات ومنظّرين - دول مش عندنا - دل زيّ وارن بافيت مثلا

-

فيه فرق بين الملياردير والمنظّر

يعني سميح ساويرس لمّا بيتعب بيروح لدكتور - ولّا لرجل أعمال أغنى منّه !!

-

فيه فرق بين المغنّي والملحّن

الملحّن هوّا اللي بيقول الأغنيّة تتغنّى ازّاي - لكن مش هوّا اللي بيغنّيها

-

ف ممكن جدّا تاخد تصريح من ملياردير - ويهيّأ ليك إنّه طالما دا ملياردير - تبقى نظريّته صحيحة

مش شرط

-

وقياس على قياس بقى

أبو سميح ساويرس نفسه - أنسيّ ساويرس - لمّا اتأمّمت فلوسه - ( يعني الظروف بقت غير مناسبة )

عمل إيه ؟!

راح اشتغل في ليبيا ( في ظروف مناسبة ) - ورجع مليونير أو ملياردير تاني

-

ف ممكن تقعد مكانك والظروف المناسبة تجيلك - وممكن انتا تنتقل للظروف المناسبة

-

وفي كلّ الأحوال ف الظروف هي #عنصر من عناصر المعادلة - وليست هي المعادلة

-

فاكر هنا لمّا كلّمتك عن ( الصفات الشخصيّة )

اللي ساعد أنسيّ ساويرس ينجح في ليبيا هيّا ( الصفات الشخصيّة )

-

يعني - ما كانش معاه راس مال كبير كبداية هناك - وصنع ثروة اهو

-

عشان اللي يقول لك اعطيني الملايين اللي كانت مع أنسيّ ساويرس وانا كنت ابقى ملياردير زيّه

-

طاب أنسيّ ساويرس نزل قصادك لنقطة الصفر اهو - وطلع تاني - إنتا مش عارف تطلع من الصفر زيّه ليه

بلاش استسهال وتسطيح للأمور

-

ف - أوّلا - الظروف ( الحظّ ) هي عنصر من 5 عناصر

-

ثانيا - ودا الأهمّ - إنّك ممكن تغيّرها

-

ممكن عربيتك طالعة منحدر ( ظروف غير مواتية ) - يبقى تنقل لطريق تاني فيه منحدر نازل يساعدك في التسارع

-

اللي بيحاولوا يكسروا أرقام أسرع قيادة على الطريق - بيروحوا الأوتوبان ( طريق مفتوح ) في ألمانيا - وبيختاروا المناطق المناسبة من الأوتوبان اللي يقدروا يحقّقوا فيها الأرقام القياسيّة

-

ف همّا - انتقلوا للمكان الجيّد - واختاروا القطعة الجيّدة من المكان الجيّد - وطبعا بيكون معاهم لامبورجيني وحاجات كده - طيّارات بعجل يعني - دا لو عاوز تكسر رقم قياسيّ - ( تحقّق ثروة )

-

فيه بقى - ثالثا - ودا مهمّ زيّ ثانيا - الا وهو صناعة الظروف - و - تحيّن الظروف

-

يعني إيه الاتنين دول

-

#صناعة\_الظروف

-

بقول - ودا من نظريّاتي بردو - إنّ أفضل طريقة لصناعة الثروة ( مش الغنى ) - إنّك تقدّم للناس حاجة كانت بتتقدّم لهم قبل كده - بطريقة جديدة - يكونوا مضطرّين يشتروها

-

ما تخترعش حاجة جديدة - دا مش طريق الثروة

ليه ؟!

لإنّ معظم الناس مش هتقبل عليها - بسبب الخوف - ردّ الفعل الطبيعيّ عند الناس للحاجة الجديدة هو الخوف

-

ولكن

روح لحاجة موجودة بالفعل

-

وبعدين - قدّمها بطريقة جديدة - أسهل - أرخص - أسرع - إلخّ

-

ف الناس هتشتري الحاجة بتاعتك - أو لأ - ما تضمنش !!

هنا ييجي بقى إنّك تصنع حاجة الناس ( مضطرّين يشتروها ) - وأسباب الاضطرار كتير

-

يعني

بيل جيتس مثلا - عمل ثروته منين ؟!

من نسخ الويندوز

-

الويندوز ده كان موجود قبليه نظم تشغيل ( الدوسّ مثلا ) - لكن هوّا قدّم #طريقة\_جديدة لنظم التشغيل - مش نظام تشغيل

-

ستيف جوبز ما اخترعش الموبايل - ولكنّه قدّم الموبايل ( التاتش )

-

اللي قدّم الموبايل - ما اخترعش التليفون - كان قبليه فيه تليفون أرضيّ

-

اللي اخترع التليفون الأرضيّ - ممكن يكون مات مفلس !!

لإن الناس بطبيعتها بتعارض الاختراع الجديد عليها تماما - طبقا لمنحنى المنتجات الابتكاريّة

-

فاكر لمّا كلّمتك عن التعليم - أهو منحنى المنتجات الابتكاريّة ده مش هتعرفه لو ما كنتش متعلّم - ف هتروح تخترع منتج جديد تماما - ومتوقّع الناس هتتلهف عليه عشان اختراع - تلاقي يا دوب 5 % فقط اللي اشتروه !!

-

فاكر لمّا قلت لك النموّ بيبقى 1 2 3 4 5

التضخيم 1 4 9 16 25

وفيه تضخيم 1 10 100 1000 10000

-

أهو النوع التاني من التضخيم ده بيحصل بسبب ( الظروف والفرص )

التضخيم بتاع 1 4 9 16 25 ممكن يحصل في الظروف العاديّة مع واحد متعلّم

لكن النموّ الأسّيّ بيحصل في الظروف الخاصّة فقط

-

زيّ مثلا نجيب ساويرس وشركة المحمول - ظرف كده ينطرك من الملايين للمليارات في سنوات

بنسمّيها #طفرة

-

وهنا بقى يظهر الفرق بين الظرف والفرصة

عشان كده أنا مسمّي الفقرة دي ( الظروف والفرص ) - ما همّاش حاجة واحدة

-

الظرف بيكون مدّة زمنيّة طويلة

الفرصة هي موقف بيحصل داخل الظرف

-

يعني - الظرف - هو الفترة اللي نجيب ساويرس عمل فيها شركة المحمول

لكن - الفرصة - إنّ شركة محمول تانية تكون بتفلّس مثلا - ف تشتريها بربع تمنها - بدل ما تقعد تبني في شركتك سنين - ف توفّر فلوس ومجهود - والأهمّ - وقت

الفرص دالّة في الوقت

-

الفرصة حاجة بتحصل داخل الطفرة - أو ممكن تحصل لوحدها

أنا مثلا عملت استشارة لشركة عشان كان عندها أرض تحوّلت لمباني رسميّ - ف فجأة بقى عندهم مليارات ( حرفيّا ) مش عارفين يوجّهوها ازّاي

-

واحد مرّة قال لي اللي معاه ملايين هيستعين بيك ليه - ههههههه

قلت له اللي معاهم مليارات بيستعينوا بيّا

همّا بقى معاهم ملايين ومليارات عشان بيستعينوا بغيرهم يا متخلّف ؟!

-

وهنا بقول حاجة مهمّة جدّا - ودي بردو من نظريّاتي - ألا وهي ( الطفرات بتروح للّي كان موجود في السوق ومستعدّ )

-

يعني

مثلا

اللي عنده مصنع سخّانات - هتحصل له طفرة لو نزل قانون مثلا بيقول ( يجب تغيير جميع السخّانات التي تعمل بالغاز لتصبح سخّانات تعمل بالكهرباء )

أخينا ده - هتحصل له طفرة - هيبقى ملياردير في موسم شتاء واحد

-

لكن !!

اللي اخترع السخّان نفسه - الناس عارضته - لإنّها كانت فكرة جديدة - ما نسخّن في الطشت ع الباجور

اللي اخترع الحنفيّة الناس قالت ( حرام نتوضّى منها ) - لغاية ما الفقهاء الأحناف قالوا إنّها حلال - ف اتسمّت ( حنفيّة )

القهوة في بداية الأمر كانت حرام ( كلمة قهوة يعني خمر ) - سمّوها بإسم من أسامي الخمر لإنّهم لاحظوا إنّ ليها تأثير على المخّ - ف اعتبروها حرام لفترة

-

ف الأفكار الجديدة مش أحسن حاجة

أحسن حاجة هيّا إنّك تقدّم فكرة قديمة - ب #طريقة جديدة

-

طيّب افرض انّك عرفت الخبر ده - ف جريت تعمل مصنع سخّانات

لا يا فندم - ما تعملوش - الطفرة دي رزق اللي قاعد في السوق من سنين - مش هتدخل انتا تسبقه لو اتشقلبت - لإنّه هوّا سابقك في كلّ حاجة

-

إعمل مصنع سخّانات عادي - لكن ما تتخيّلش إنّك لو عملت مصنع سخّانات في وقت الطفرة هتتقاسمها مع القديم

-

رزقك هيبقى رزقك من السخّانات - لكن الطفرة مش بتاعتك

-

زيّ اللي أيّام الكورونا جريوا يشتروا خطوط كمامات

كنت بقول لهم لأ ما تشتروهاش

-

على ما اشتروها ووصلت واشتغلت - كانت الشركات اللي بتصنّع كمامات من زمان أصلا خدت وشّ السوق - وكلّ عام وأنتوم بخير

أنا اتعرض عليّا مكن كمامات خردة بعد الطفرة أصحابه عاوزين يبيعوه بأيّ فلوس

-

الطريقة التانية

-

#تحيّن\_الظروف

-

تحيّن يعني انتا مش هتصنع الفرصة - لكن هتروح تقف في المكان اللي احتمال الفرص تيجي فيه

-

يعني أنا عندي مصنع سخّانات كهربا - وعرفت إنّ الدولة عندها خطّة لإدخال الغاز الطبيعيّ في القرى - ف قمت محوّل مصنعي ليصنّع سخّانات غاز تعمل بالغاز الطبيعيّ

-

الدولة دخّلت الغاز - وانا بقيت ملياردير

-

سواءا ده أو ده - صناعة فرصة - أو تحيّن فرصة - أو صناعة أو تحيّن ظروف - فكلاهما حصل نتيجة الظروف والفرص ( المكان المظبوط والتوقيق المظبوط والفكرة المظبوطة ) على رأي سميح ساويرس

-

وارجع تاني واقول لك

ممكن تكون واخد 1 من 10 في بند الظروف والفرص

دا لا يمنع إنّك تصنع ثروة

-

لكن - لو البند ده خدت فيه 5 أو 10 من 10 - ف الثروة هتتضاعف - دا الحظّ

-

ولو واخد فيه صفر - يبقى انتقل لمكان يكون فيه فرص وظروف

-

إنتقل لمكان يعني مكان جغرافيّ - من نظريّاتي بردو إنّه ( من خرج من داره زاد مقداره ) مش قلّ زيّ ما الناس بتقول

-

إنتقل لمكان تاني يعني مجال تاني - أو مكان فعلا - جغرافيّ يعني

-

الإمام الشافعيّ رحمه الله قال

ما في المقام لذي علم ولا أدب - من راحة فدع الأوطان واغترب

-

وهنجيب منين مثال أعظم من هجرة الرسول صلّى الله عليه وسلّم من مكّة للمدينة

-

أحد العملاء خلال استشارة قال لي - الحديث اللي بيقول إنّه ( الشؤم في ثلاثة - المرأة والبيت والدابّة )

قال لي الحديث دا مش معناه الشؤم بمعنى التشاؤم

ولكن - معناه إنّ ال 3 حاجات دول لو مش مظبوطين في حياتك - هيقلبوا حياتك رأسا على عقب

-

تخيّل رجل أعمال زوجته مطهّقاه في عيشته - مش هيعرف يشتغل

طيّب رجل أعمال عربيته كلّ يوم تعطل - مش هيعرف يشتغل

طيّب رجل أعمال بيته مزعج وغير مريح - مش هيعرف يشتغل

-

ف لو حاجة من دي بدأت معاها ولقيتها غير مناسبة - تخلّص منها فورا - لإنّها هتوقّف حياتك - دي مش حاجة هامشيّة هتتعايش بيها ومعاها

-

وأنا قياسا على ده قلت - ما كرسي المكتب يبقى من الحاجات دي

الكومبيوتر اللي بيهنّج كتير - من الحاجات دي

الماكينة اللي انتاجيّتها ضعيفة - من الحاجات دي

-

لكن كلامي هنا هو عن ( البيت )

يعني ( المكان - الجغرافيا )

يعني ( الفرصة )

-

لو الجغرافيا بتاعتك ما فيهاش فرصة - روح لمكان الفرصة

أو - روح لمجال الفرصة لو مجالك جايب آخره وما فيهوش فرص

-

-

#المعامل\_الخامس /

-

#طول\_فترة\_الاستثمار

-

كلّ ما سبق - محتاج فترة يتحقّق فيها - وبعدين يدخل في طور التضاعفات - ف يبتدي يعمل ثروة ( مش غنى )

-

طيّب هتطوّل الفترة ازّاي

يا إمّا تموت متأخّر - ودي مش في إيدك

-

وارن بافيت مثلا عنده دلوقتي 94 سنة - عقبال أجدادك

ف طبعا دا عنصر في وصول ثروته للأرقام اللي هيّا فيها دلوقتي

-

طيّب - مش هنضمن تكبر لمّا تبقى جدّو - يبقى نعمل إيه

يبقى تبدأ بدري

-

وهنا بتتنازعنا حاجتين - فكرة الكمّ والكيف يعني

-

يعني أبدأ وانا عندي 25 سنة - وزيرو خبرة

ولّا أأجّل المشروع 10 سنين على ما اكتسب خبرة

-

وهنا بقول لك - ما تاخد خبرة 5 سنين في مشاريع الغير - وابدأ مشروعك بعد كده بهدوء - وكمّل الخبرة وانتا شغّال لمدّة 5 سنين كمان - وكمان 5 سنين ابتدي دخّل شركاء - كمان 5 سنين اعمل شركة مساهمة

-

عنصر الوقت دا مهمّ جدّا

-

في نقاش مع رجل أعمال صديق - قال لي انتا عارف الميزة عندك إيه ( كنت لسّه هقول له إنّي باديء صغيّر ) - لقيته سبقني وقالها لي

مع إنّ ناس كتير ممكن تكون شايفة إنّ الميزة عندي إنّي شفت مشاريع كتير مثلا وبقيت استشاريّ وبتاع

وعندي علاقات كتير مع رجال أعمال ممكن نجمّع 10 منهم كلّ واحد يحطّ 10 مليون ونعمل مشروع وجمعيّة امّ عبير دي

-

لأ

مش دي الميزة الحقيقيّة عندي

-

عشان كده دا يجاوب على سؤال ( ليه فيه استشاريّين كتير ما بقوش مليونيرات )

همّا أوّلا مش لازم يكونوا مليونيرات عشان يكونوا بيتكلّموا صحّ عن الملايين

لكن - ثانيا - معظم الناس بتبقى استشاريّين بتراكم الخبرات لعشرات السنوات - ف حتّى لو فكّر يعمل بيزنس بعد كده - بيكون بقى كبير - ف فقد العنصر الخامس من معادلة الثروة

-

ف دي العناصر الخمسة اللي بضربها في بعضها بتكوّن ( معادلة الثروة )

-

وهي

-

1 - رأس المال المبدئيّ

2 - شخصيّة المستثمر

3 - تعلّم البيزنس

4 - الظروف والفرص

5 - طول فترة العمل

-

وبالتوفيق للجميع لكلّ خير

-

#نصيحة\_من\_خبير