فيه فكرتين مسؤولين لوحدهم هما الاتنين بس عن فشل معظم الناس اللي كانت عاوزة تعمل بيزنس وفشلوا

.

[#الفكرة\_الأولى](https://www.facebook.com/hashtag/%D8%A7%D9%84%D9%81%D9%83%D8%B1%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R) /

.

[#معلومات\_البيزنس\_موجودة\_في\_كل\_مكان\_المهم\_التطبيق](https://www.facebook.com/hashtag/%D9%85%D8%B9%D9%84%D9%88%D9%85%D8%A7%D8%AA_%D8%A7%D9%84%D8%A8%D9%8A%D8%B2%D9%86%D8%B3_%D9%85%D9%88%D8%AC%D9%88%D8%AF%D8%A9_%D9%81%D9%8A_%D9%83%D9%84_%D9%85%D9%83%D8%A7%D9%86_%D8%A7%D9%84%D9%85%D9%87%D9%85_%D8%A7%D9%84%D8%AA%D8%B7%D8%A8%D9%8A%D9%82?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R)

.

الفكرة دي أخطر مما تتخيل !!

.

مبدئيا

خليني أقول لك إن معلومات البيزنس مش موجودة في كل مكان ولا حاجة

ومعظم معلومات الناس المنتشرة عن البيزنس غلط

.

معلومات البيزنس الصحيحة نادرة الوجود عند معظم الناس

ومعظم نصائح الفقراء ليك عن البيزنس هي نصائح خاطئة

والإجابة في القطعة حضرتك

.

وخليني أضيف لك إنك لو سألت أي متخصص في أي مجال . هيقول لك إن معظم معلومات الناس عن مجال تخصصه خاطئة . بس الناس بيكونوا فاكرين إن عندهم معلومات عن مجاله

.

يعني لو سألت مثلا . محامي . هيقول لك إن معظم معلومات الناس عن القانون هي معلومات خاطئة

.

بس الناس بتكون فاكرة إن الفكاكة لوحدها كافية لاستنتاج المعلومات عن مجال ما

.

أنا مثلا كنت مدرب كاراتيه . كنت وانا بدرب اللعيبة داخل الملعب . وأهلهم وإخواتهم قاعدين برا الملعب . كنت بكون متأكد إن كل اللي قاعدين حوالين الملعب متأكدين إنهم يقدروا يعملوا نفس الحركات اللي بعلمها للعيبة . هههههههه

.

أقول لك

كنت متأكد إن بعضهم متخيل إنه يقدر يدرب اللعيبة بدالي أساسا . ههههههههههه

.

استاد المنصورة كان فيه ملعب الجودو جنب ملعب الكاراتيه جنب ملعب المصارعة الروماني . البساطات لازقة في بعضها . وكنا كتير بنتدرب على بساطات بعض

.

ف كنت مرة قاعد جنب لاعب مصارعة روماني . وبسأله عن حركة معينة بيعملوها ازاي . قال لي كده . وخدني فركني في البساط كإني صباع كفتة ! وشي اتزحف في البساط !!

.

نفس اللاعب دا لو خد ضربة بالرجل في بطنه هيجيبوا له الإسعاف . بينما احنا كنا بننام على ضهرنا والكابتن يجري على بطننا عادي

.

لاعب المصارعة الروماني متخيل إن بطنه هتستحمل الضربة عادي . مش عنده عضلات بطن قوية . يبقى عادي . لأ مش عادي ولا حاجة

.

زي ما انا كنت متخيل إني ممكن اغلبه في الأرض . هوا متخيل إنه ممكن يغلبني وهوا واقف !!

.

واحنا الاتنين متخيلين إننا نقدر نغلب لاعب ملاكمة مثلا لو قربنا منه !!

واهي كلها تطلعات

.

وانا باتعلم السباحة . كنت متخيل إني لو سبت نفسي في البسين . ممكن اقدر اعوم لوحدي . ممكن اما اجرب اطلع باعرف يعني

.

الكابتن حس بكده . تقريبا عملتها مرة وحذرني . ف لم اهتم لتحذيره . وعملتها تاني . ف سابني أغرق

.

فضلت أغرق وانا حاسس إني في المحيط

.

لما شبعت غرق . الكابتن شد إيدي مسكني سور البسين . كان بيني وبينه حاجة بسيطة جدا . بس كفيلة تغرقني

.

كان بسين الغطس بالمناسبة . بيكون عميق عن بسين العوم

.

ف الكابتن حب يوصل لي رسالة إنك مش هتعرف تعوم لوحدك ولا حاجة زي ما انتا متخيل

.

دي مجرد خيالات في دماغ الناس عن كل المجالات

.

وانا في كلية الظباط الاحتياط . كان يوم ميدان الموانع . وسريتنا اتأخرت عن موعد وصول الميدان . ف الظابط مسكنا هزءنا

.

وبعدين قال خلاص مش هاقدر ادخلكم الميدان النهارده

حد عاوز حاجة قبل ما تمشوا

.

رفعت إيدي

قال لي عاوز إيه

قلت له عاوز ادخل الميدان

.

قام ماسك السرية كلها عاطيها محاضرة تهذيء تاني

حد عاوز حاجة قبل ما تمشوا

قمت رافع إيدي وقايل له عاوز ادخل الميدان

.

قال لي طيب . الميدان المفروض بيخلص في ٥ دقايق

لو خلصته في أكتر من كده هعاقبك

قلت له تمام

.

حد عاوز يدخل معاه ( الميدان متصمم إن اتنين يدخلوه مع بعض . كإنه منافسة بينهم يعني )

ف زميلي الأنتيم رفع إيده . الله يصبحه بالخير

.

المهم يا معلم . خلصنا الميدان دا في ربع ساعة تقريبا

وبلاد تشيلنا وبلاد تحطنا

ويا ترى انتا فين يا مرزوق

وانا اللي كنت متخيل إني هخلصه في ٣ دقايق !!

.

كنا طالعين من الميدان انا وزميلي بنلحس الرمل . ههههههههههه

.

آخر مانع من الموانع دي . كان بير

.

المفروض بتنزل فيه وفيه ميه . وبتطلع من الناحية التانية

في اليوم ده ما كانش فيه ميه . ف نزلت . وانا خلاص كل عضلات جسمي مستنزفة . جيت اطلع . ما عرفتش . البير غويط . وممكن الظابط يسيبني فيه لتاني يوم عادي

.

مسكت في سور البير . وصرخت . وطلعت

.

زمايلي واحنا راجعين بيقولوا لي احنا سمعنا حد بيصرخ

آه

دا انا

هههههههه

.

غالبا زميلي لما لقاني بصرخ . ما نزلش البير

ههههههههههه

.

فكرتونا بالذي مضى

ف . المهم . كل حاجة في الدنيا كده . مجرد خيال إنك عارفها وفاهمها . خيال عند كل الناس

والبيزنس مش استثناء

.

معظم الناس بردو متخيلين إنهم بالسليقة كده يقدروا يعرفوا الصح من الغلط في البيزنس

.

يا راجل دا من فجرهم بيقولوا ( ربنا عرفوه بالعقل )

يا حلاوتك يا ولا !!

.

أمال ربنا سبحانه وتعالى أرسل الرسل ليه

ولا الناس اللي ربنا سبحانه وتعالى أرسل ليهم الرسل ما كانش عندهم عقل !!

.

إحنا كنا محتاجين رسل تعرفنا مين ربنا سبحانه وتعالى . ويعرفونا الشريعة

.

المقبلين على الزواج محتاجين حد يعلمهم الصح والغلط في الزواج . مش هتعرف الصح والغلط في الجواز بالسليقة

.

والأمثلة لا تنتهي

.

معظم الناس مثلا متخيلة إن صوتها حلو . لإن حضرتك بتسمع صوتك عن طريق جسمك وودنك . مش ودنك فقط . ف مرور الصوت في جسمك بيحليه . لإنه بيضاف ليه ذبذبات إضافية . ف إنتا بتسمع صوت غير صوتك أصلا . الناس تعرف صوتك . إنتا ما تعرفوش

.

طولنا

نرجع للبيزنس

.

حضرتك لو ما اتعلمتش البيزنس . هتقعد طول عمرك تلطش

.

حتى لو اتعلمت معلومة صح بالتجربة . هيكون عندك ١٠ معلومات غلط بالتجربة بردو

.

ولو قعدت تجرب في حاجة عشان تتعلمها بالتجربة . واتعلمتها فعلا . هتكون بوظت قصادها ١٠ محاولات بخسايرهم

.

للأسف [#مكمن\_خطورة](https://www.facebook.com/hashtag/%D9%85%D9%83%D9%85%D9%86_%D8%AE%D8%B7%D9%88%D8%B1%D8%A9?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R) الفكرة دي . فكرة إن معلومات البيزنس موجودة على المشاع . متاحة للجميع . المهم التطبيق . مكمن الخطورة في الفكرة دي هوا إنها بتخليك [#ما\_تسعاش\_للتعلم\_أصلا](https://www.facebook.com/hashtag/%D9%85%D8%A7_%D8%AA%D8%B3%D8%B9%D8%A7%D8%B4_%D9%84%D9%84%D8%AA%D8%B9%D9%84%D9%85_%D8%A3%D8%B5%D9%84%D8%A7?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R) !!

.

ما هو تسعى للتعلم ليه . ما انتا عارف المعلومات . المشكلة بس إن ما فيش فلوس تطبق . كل الجهلة بيقولوا كده

.

خليني أضيف لك فكرة بنت عم الفكرة دي . لسه ما رحناش للفكرة الغلط التانية . ولكننا هندخل على فكرة ملحقة بالفكرة الغلط الأولى

.

الفكرة الملحقة . هيا إن كل الناس متخيلين إن رجال الأعمال هما ناس عاديين . بس معاهم فلوس . ف الفلوس بتجيب فلوس

.

ودي فكرة مريحة نفسيا ليك جدا . لإنها بتنفي عنك التقصير . بتنفي عنك النقص

.

يعني . رجل الأعمال دا مش أجدع مني في حاجة . لو كنت ورثت اللي هوا ورثه . كنت بقيت زيه وأحسن منه

.

وبردو يؤسوفني أقول لك إن دي معلومة غلط . بجملت المعلومات الغلط المنتشرة عند الناس

.

أنا اتعاملت مباشرة مع حوالي ٥٠٠ رجل أعمال . مباشرة يعني دفعوا لي فلوس

.

لكن . اللي اتعاملت معاهم في استشارات مجانية على الواتس بالآلاف . ف . أقدر أؤكد لك إن رجال الأعمال مش ناس عاديين . إنتا بس اللي بتريح نفسك بالمعلومة دي

.

رجل الأعمال عنده قدرات كتير استثنائية

.

هكلمك عن ٥ قدرات

.

١ . قدرات ذكائية

.

الذكاء هو سرعة فهم الأمور وسرعة اتخاذ قرار صحيح

.

رجل الأعمال أسرع من الناس العاديين في النقطتين دول

.

٢ . قدرات ذهنية

.

رجل الأعمال يقدر يفضل مركز لفترات طويلة جدت

أنا أطول جلسة مع رجل أعمال كانت ١٠ ساعات مناقشة . كان مركز طول الوقت

.

وعادي جدا استشارات تعدي ٥ ساعات واحنا بنتناقش في نقطة واحدة . وهوا مركز فيها

.

يقال إن بيل جيتس أيام ما كان مبرمج . كان يكون بيكتب كود . وينام على المكتب قدام الكيبورد . ويصحى من النوم يكمل الكود عادي . دي قدرات ذهنية

.

الذهن هو الجانب [#البدني](https://www.facebook.com/hashtag/%D8%A7%D9%84%D8%A8%D8%AF%D9%86%D9%8A?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R) للفكر . اللي ذهنه ضعيف لو اتعرض لموقف محتاج فكر كتير . يصدع

.

أنا في بداية الاستشارات كنت في لحظات بامسك دماغي بإيدي . واغمض . وابص في الأرض

المستثمر كان يبطل كلام

أقول له كمل

.

ذهني في الوقت ده كان بيبقى عامل زي ما تحمل على عضلة في الجيم . ف تبتدي العضلة دي تنقح عليك

.

ف المستثمر عنده قدرات ذهنية أكبر من العادي

.

٣ . قدرات بدنية

.

المستثمر يقدر يفضل سايق لفترات طويلة

يقدر يفضل قاعد على المكتب لفترات طويلة

يقدر يفضل واقف في المصنع لفترات طويلة

.

٤ . قدرات شخصية

.

المستثمر يقدر يتعامل مع عدوه . مع شخص بيكرهه

المستثمر يقدر يخسر مقابل التزامه بوعوده

.

٥ . قدرات نفسية

.

المستثمر يقدر يخسر ويتجاوز حزن الخسارة

.

فيه قاعدة في الاستثمار بتقول ( إن مات ابنك ادفنه )

.

الصفات دي بردو مش موجودة على المشاع

.

عشان كده . لما واحد أبوه يموت ويسيب له ملايين . وتيجي بعد فترة تلاقيه حول الملايين دي لمليارات . كل الناس هتقول . عادي . كنت خلي ابويا يسيب لي الملايين دي . وانا كنت اخليها مليارات بردو

.

بينما أنا أنظر للفعل ده بنفس نظرتي لواحد بدأ من الصفر وعمل ملايين

.

الاتنين إنجاز

.

إبن المليونير ده لو ما كانش عنده صفات المستثمر . الذكائية والذهنية والبدنية والشخصية والنفسية . كان حول الملايين دي لملاليم

.

إنتا بس اللي بتريح نفسك

.

إيه لازمته الكلام ده ؟

يا خبر !!!!!!!!!!

إيه لازمته ؟!

.

بقول لك دي فكرة من فكرتين مسؤولين عن معظم فشل الناس اللي حاولت تعمل بيزنس وفشلت . تقول لي إيه لازمته !!

.

لازمته إنك لو ما تعرفوش . مش هتسعى تتعلم

.

مش هتسعى تزود من قدراتك الذكائية والذهنية والبدنية والشخصية والنفسية

.

ما هو تسعى ليه

إنتا مولود برنس أصلا . بس مش معاك فلوس

.

ف خليني قاعد لما تبقى الفلوس تيجي وانا اوريك البدع

.

ف هتفضل قاعد

.

وحتى لو الفلوس وقعت عليك . هتضيعها

ما انتا مش محتاج تتعلم ازاي تديرها . إنتا أصلا عارف اللي المفروض تتعلمه ده

.

الجهل المركب هو أن تكون [#لا\_تعلم\_أنك\_لا\_تعلم](https://www.facebook.com/hashtag/%D9%84%D8%A7_%D8%AA%D8%B9%D9%84%D9%85_%D8%A3%D9%86%D9%83_%D9%84%D8%A7_%D8%AA%D8%B9%D9%84%D9%85?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R)

.

أنا في البوست ده بحاول أرقيك درجة

أوصلك لإنك تكون [#تعلم\_أنك\_لا\_تعلم](https://www.facebook.com/hashtag/%D8%AA%D8%B9%D9%84%D9%85_%D8%A3%D9%86%D9%83_%D9%84%D8%A7_%D8%AA%D8%B9%D9%84%D9%85?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R)

.

أنا بقسم الناس ل ٣ درجات من حيث العلم والجهل

.

١ . الجهل بالجهل

٢ . العلم بالجهل

٣ . العام بالعلم

.

الجهل بالجهل

هوا إنك تكون مش عارف الأسئلة اللي انتا محتاج تعرف إجاباتها

.

العلم بالجهل

هوا إنك تعرف الأسئلة دي . بس لسه ما تعرفش إجاباتها

.

وطبعا العلم بالعلم كده معروفة

.

طيب إيه هيا الأسئلة والاجابات دي

قول حاجة مفيدة بدل ما انتا قاعد تعيد وتزيد وتدور حوالين فكرة واحدة . وهي إننا مش عارفين أصلا إننا ما نعرفش حاجة عن البيزنس

وإننا أقل ذهنيا وبدنيا عما يجب أن نكون عليه عشان نقدر نتعامل في البيزنس

.

لأ

مش هقول لك في البوست ده

الصفحة عليها ١٦٠٠ مقال

والقناة عليها ٤٠٠ محاضرة

بقول لك فيهم

.

لكن . في البوست ده . أنا فقط بقول لك إنك ما تعرفش المعلومات اللي فيهم

وطبعا في المصادر الأخرى

أنا مش لامم كل البيزنس في مقالاتي وفيديوهاتي يعني

.

لكن

البوست ده لوحده . بقيمة كل المعلومات دي

لإنك لو مش عندك الفكرة اللي في البوست ده . مش هتروح تقرأ ولا تشوف أي مقال أو كتاب أو فيديو . ليا أو لغيري

.

البوست ده زي مفتاح الخزنة

لو مش موجود . ف كل اللي في الخزنة لا قيمة له

وتقول لي إيه لازمته ؟!

لو قلتها تاني مش هجيب لك صندل في العيد

.

[#الفكرة\_التانية](https://www.facebook.com/hashtag/%D8%A7%D9%84%D9%81%D9%83%D8%B1%D8%A9_%D8%A7%D9%84%D8%AA%D8%A7%D9%86%D9%8A%D8%A9?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R) /

.

[#المعلومات\_الصحيحة\_وحدها\_تكفي](https://www.facebook.com/hashtag/%D8%A7%D9%84%D9%85%D8%B9%D9%84%D9%88%D9%85%D8%A7%D8%AA_%D8%A7%D9%84%D8%B5%D8%AD%D9%8A%D8%AD%D8%A9_%D9%88%D8%AD%D8%AF%D9%87%D8%A7_%D8%AA%D9%83%D9%81%D9%8A?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R)

.

يا دي النيلة السودة !!

يعني انتا بقالك ساعة بتقنعني إني مش هاوصل للمعلومات الصحيحة لوحدي

ف أروح انا أذاكر سنين

وبعد كده تقول لى اللي ذاكرته دا مش هيوصلك لحاجة

.

أيوة

.

حتى لو وصلت للمعلومات الصحيحة كلها . ف تطبيقها والوصول لنتايجها محتاج وقت ومجهود طويل جدا

.

إيه لازمتها الفكرة دي

.

تاني . بتقول لي إيه لازمتها !!

.

لازمتها إنك لو مو تعرفهاش . الفكرة دي . واتعلمت . وتعبت . وذاكرت . وبعدين لقيت نفسك ما وصلتش للنتيجة . هتقف

.

تبقى ضيعت كل حاجة

.

تبقى الفكرة دي بقيمة كل ما سبق ولا لأ ؟!

.

إسمع كلامي وما تضيعش نصيحة ناس ضيعت فيها أعمارها

.

الموضوع يشبه إن أم حملت في طفل ٩ شهور . شافت فيهم الويل . ف تبقى متخيلة إن الموضوع هينتهي بالولادة !!

.

دا نص الطريق فقط

.

لسه معاكي سنتين فرهدة حضرتك

.

أنا مثلا عرفت إن أهم معلومة في البيزنس هي [#الدخل\_المحايد](https://www.facebook.com/hashtag/%D8%A7%D9%84%D8%AF%D8%AE%D9%84_%D8%A7%D9%84%D9%85%D8%AD%D8%A7%D9%8A%D8%AF?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R)

اللي الناس بتسميه ( الدخل السلبي )

.

كنت فاكر إن انا اللي اخترعت الفكرة دي . قمت عاطيها إسم من عندي . هههههههه

مش بقول لك معظم الناس لا تعلم أنها لا تعلم . بما فيهم أنا عادي

.

الفكرة دي . الدخل المحايد . عرفتها سنة ٢٠١٨ مثلا

ورغم إني وقتها عرفت إن دي أهم فكرة في البيزنس . إلا إني قعدت سنين مش عارف اطبقها !

.

ويوم ما طبقتها . طبقتها بدون قصد !!

يعني حصلت معايا لوحدها

.

ويوم ما طبقتها . أو بالأصح يوم ما اتطبقت معايا . إكتشفت إني طبقتها بشكل جزئي

.

ولسه لحد دلوقتي . لغاية ٢٠٢٥ . مش عارف أطبقها بشكل كامل . لإني ببيع خدمات . مش منتجات

.

وحسب خطتي . قدامي كمان سنتين تلاتة على ما اوصل لإني أقدر اطبقها بشكل كامل

.

يعني على ٢٠٢٨ كده إن شاء الله . لو عشنا . وكانت الحسبة صحيحة

.

يعني المعلومة اللي عرفتها في ٢٠١٨

محتاجة ١٠ سنين عشان اعرف اطبقها !!

.

ودي أهم فكرة في البيزنس

يعني المفروض تكون معلومة للجميع

زي ما مثلا كل أهل مصر عارفين إن القاهرة هي عاصمة مصر

.

لأ

مش لازم

مش عشان هيا أهم فكرة تبقى بالضرورة معلومة للجميع

ف ما بالك بالأقل أهمية . فالأقل . فالأقل !

.

ولما عرفتها . محتاج ١٠ سنين عشان اعرف اطبقها !!

.

ما بقول لك دول أخطر فكرتين بيتسببوا في فشل معظم الناس اللي بتفشل

.

الفكرة الأولى إنهم عارفين المعلومات الصح لوحدهم !

والفكرة التانية إنهم لما فعلا بيعرفوا المعلومات الصح . بيعتبروا دا كفاية للوصول !!

.

لو كنت خلصت البوست . وحاسس إنه كان ممكن يختصر في كلمتين . ف للأسف . إنتا في خطر كبير !!

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZU3RO2Dn0tBLIVyaVKcWDzVbxMOJTADn9nSXex1pzMKSQbnFfZGDxa1WFRzDkKkp59YuAoFw2M9zA75bzn038KNcKvTDslORfCgf0JyxEVhIwMqlOPSpK8ebP68p9X8JF1P0SrgPHPkPUXHGNLKnuLFABw4D2PsByR9LIkAGWQlXlVLu4cOxDsuWHNBc5LUOCkuFwGYtW48Lxd3uoT8q9lu&__tn__=*NK-R)