[#من\_أسباب\_البلوكات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D8%A7%D8%AA?__eep__=6&__cft__%5b0%5d=AZW9YNIHl2hcRiNk1X17PhdlMo2Aez2bRhjgj2oTjWuSeedF54SokfjRCr9NpfBT74qJUgE2W5lnxa-OgfB7xq0AIGLFgFCVfJJgUxlYx6Mp407sbM3ghUxZY1nZuW8ty5Ijq5Suo8BsfPdwEG2R5sR4BKQF6LQLbYjQp-byNz0Tw4ObMbjvS6aDYZOSrLRMXM4&__tn__=*NK-R)

.

من أسباب البلوكات على الصفحة . إن حضرتك تكتب تعليق بتقول فيه ( الخلاصة كذا )

.

لو حضرتك من بتوع الخلاصات . ف مكانك مش هنا . إحنا هنا بتوع تفاصيل . عاوز تقعد معانا بتفاصيلنا أهلا وسهلا

.

و لو حضرتك شايف إن خير الكلام ما قل ودل . ف ما فيش أقل ولا أدل من البلوك . بيبقى كلمة واحدة

.

لو انا كاتب بوست فيه ١٠ معلومات . وحضرتك قلت الخلاصة كذا . ف حضرتك بتقول إن انا كنت بخرف في ٩ معلومات مالهمش لازمة

.

لو حضرتك مرتبك ١٠ آلاف جنيه . وأنا قلت لك الخلاصة في الألف ده . وسيب الباقي . لو هتقبل . يبقى اشتغل بالخلاصات عادي

.

لو عندك ١٠ تيشرتات . إرمي ٩ . وركز في الخلاصة

.

لو بتاكل ١٠ معالق رز . كل معلقة واحدة

.

الناس عاوزة في المذاكرة والمجهود تعمل خطوة من ١٠ . خطوة الخلاصة

.

لكن في الربح والنتائج . عاوزين ال ١٠ آلاف . وال ١٠ نتائج . كاملين

.

ما بيحصلش حضرتك

.

هتعمل خطوة . هتكسب جنيه

عاوز ال ١٠ جنيه . يبقى هتعمل ١٠ خطوات

.

المقصات دي في خيالك فقط . إنك تعمل خطوة واحدة . وتكسب ١٠ جنيه

.

أنا عارف إن معظم الناس هما ضحايا لثقافة السرعة والخلاصة والزاتونة . ف بنعمل لهم بلوك . عشان يبقوا ضحايا البلوك بردو . مش هنحارب الناس عشان مصلحتهم

=====================

[#من\_أسباب\_البلوكات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D8%A7%D8%AA?__eep__=6&__cft__%5b0%5d=AZVsyVGopxN7o2s4aOVKn8nnobp7Y4P4fdCyOlvDJiPXCeqjbbWIuYju-V7f887DIRY4Icz76l2hLE_i-RxMCYrFTibfgr8H7jDIiLV3dBxc_Wbzq7aMvgW90bFCrITtZu2D8M3tbZo4SSh-4CyI5PB6E2RvtHE0AHr-xislUXsBelVzZED-MhDw580FBgjFLOs&__tn__=*NK-R)

.

من أسباب البلوكّات على الصفحة . ما يمكن أن تسميه [#النميمة](https://www.facebook.com/hashtag/%D8%A7%D9%84%D9%86%D9%85%D9%8A%D9%85%D8%A9?__eep__=6&__cft__%5b0%5d=AZVsyVGopxN7o2s4aOVKn8nnobp7Y4P4fdCyOlvDJiPXCeqjbbWIuYju-V7f887DIRY4Icz76l2hLE_i-RxMCYrFTibfgr8H7jDIiLV3dBxc_Wbzq7aMvgW90bFCrITtZu2D8M3tbZo4SSh-4CyI5PB6E2RvtHE0AHr-xislUXsBelVzZED-MhDw580FBgjFLOs&__tn__=*NK-R)

-

حضرتك لو عاوز تسأل - إسأل عن قاعدة في الإدارة - لكن ما تسألش ( ليه شركة كذا بتعمل كذا )

-

هل يفرق معاك إسم الشركة في شيء - هل حضرتك ناوي تشتريها مثلا ف بتسأل عنها بالتحديد ؟! لأ - طاب بتسأل عنها ليه

-

للأسف دا بيكون سببه الفضول مش أكتر

-

وقلنا مليون مرّة إنّ العقول الكبيرة تهتمّ بالأفكار - وليس بالأشخاص

ف إهتمامك بفعل شركة بعينها - هو مثل الاهتمام بالأشخاص

-

كذلك ما ينفعش تاخد ممارسة شركة بعينها على إنّها دليل على الصحّ والغلط - عادي جدّا تكون شركة بتمارس ممارسة غلط - وناجحة جدّا جدّا جدّا وبتحقّق مليارات

-

مش معنى إنّك عملت ممارسة غلط إنّك هتفلّس بكره

-

حضرتك خد تصرّفاتك بناءا على القواعد - مش بناءا على الممارسات الفرديّة - حتّى للأشخاص الناجحين

-

يعني لو شخص ناجح وبيشرب سجاير مثلا - خلاص نشب سجاير ؟!

-

هتقول لي - ما كتير بنستشهد بمواقف شركات عالميّة

-

أقول لك - دي بتكون حوادث تحوّلت من موقف شخصيّ لشركة - لإنّها بتكون بقت ( شاهد على قاعدة )

-

حاجة كده زيّ ما المحاميين بيعتبروا أحكام محكمة النقض في القضايا الكبرى مثل القوانين - ف يقول للقاضي - أنا أطالب بتطبيق حكم محكمة النقض الفلانيّ في القضيّة الحالية

-

في الحالة دي حكم محكمة النقض ده مش بيكون مجرّد حكم في قضيّة وخلاص - ولكنّه بيكون ( تشريع ) - يعني زيّه زيّ القانون

-

يعني إنتا كقاضي لو حكمت بخلافه - هتتصعّد القضيّة لمحكمة النقض - ف هتنقض حكمك ده وتحكم بحكمها اللي بطالبك بيه ده - ف من دلوقتي إحكم بالحكم ده

-

ف كذلك - بتكون فيه ممارسات لبعض الشركات العالميّة بقت بتتعامل معاملة القاعدة - مش ممارسة شخصيّة

-

زيّ ما اقول لك مثلا شركة نوكيا رفضت التطوّر ف فشلت - دا مش موقف فرديّ حصل ل نوكيا - دي بقت قاعدة خلاص - ونوكيا يا عيني اتّاخدت في الرجلين وبقت عبرة للعالم كلّه - رغم إنّها ما فلّستش يعني

-

ف - لو حضرتك بتفرح بالكلام عن الشركات بعينها - ف دي مراهقة ونميمة

-

ما تشغلش بالك بالشركات بأسمائها - ولكن اهتمّ أكتر بالقواعد العامّة اللي ممكن تتطبّق على كلّ الشركات بما فيهم شركتك

-

ودع ما لا ينفعك إلى ما ينفعك

============

[#من\_أسباب\_البلوكات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D8%A7%D8%AA?__eep__=6&__cft__%5b0%5d=AZVjzUJn-J3NDTSZUG2_EPy9Zsa-kf-ZomC6TZ9hEHMUYH8clIa3o9D40Y2eRkEO5YvE8-EcqEUM6Xq1ZNKPl7Wesd4GN4WG4PZXMaOhJlK3jvklOy5yapwlFMHcmUPxb6Q2Ua2bIrkXOuU8MJY1-AuUkJrp-Z9A7jYjqYGacLLriPXT76XMpqfIPY3KCHtw7l4&__tn__=*NK-R)

.

من أسباب البلوكات على الصفحة . إنك تقول مبتدأ مالوش خبر

.

إنك تقول مثلا إن فلان قال كذا . أيوه يعني وبعدين

.

تقصد تقول إن فلان كان غلطان لما قال الكذا ده . ولا تقصد تقول إن الكذا ده صح

.

هتحيرنا وراك ليه . وهتتوه الناس معاك ليه

.

فيه ناس هتاخد كلامك ده يروحوا يمين . وناس هتاخده يروحوا شمال . أنا عاوز [#جملة\_مفيدة](https://www.facebook.com/hashtag/%D8%AC%D9%85%D9%84%D8%A9_%D9%85%D9%81%D9%8A%D8%AF%D8%A9?__eep__=6&__cft__%5b0%5d=AZVjzUJn-J3NDTSZUG2_EPy9Zsa-kf-ZomC6TZ9hEHMUYH8clIa3o9D40Y2eRkEO5YvE8-EcqEUM6Xq1ZNKPl7Wesd4GN4WG4PZXMaOhJlK3jvklOy5yapwlFMHcmUPxb6Q2Ua2bIrkXOuU8MJY1-AuUkJrp-Z9A7jYjqYGacLLriPXT76XMpqfIPY3KCHtw7l4&__tn__=*NK-R) . مش عاوزين فوازير

=================

[#من\_أسباب\_البلوكات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D8%A7%D8%AA?__eep__=6&__cft__%5b0%5d=AZW1KWoK5sE8StFvvs3enAQLlNAdIt5KraKIm3CoeYt-QCtwfWQTPy2MwGZJkdjI0HPOtkX_xTG7AfT1mhMEqxrwmbK-vMPwv84ZsHEgiVD1gWZRUBG5KF7VEkRT0eMop6uGj83n5pvC5Dx1iBg1WWxTXwjc5xLl0cpo3KWiWeI56ykHMmtod6igLuOU1wDXKFE&__tn__=*NK-R)

.

من أسباب البلوكات على الصفحة . إني أتكلم في موضوع ما . ف حضرتك تعمل منشن لحد متخصص في الموضوع ده . عشان ييجي يرد عليا بقى ويعرفني غلطي ونقعد نتخانق عشان حضرتك تمبصط

.

يا فندم أنا ما باتخانقش لا مع متخصص ولا غير متخصص

.

بطلوا ثقافة اقرا الحادثة وعلب الفيشار دي

لما بتحصل حادثة على الطريق . ٩٩ ٪ من الناس بتقف عشان تتفرج . و ١ ٪ بيطلب الإسعاف

===========

[#من\_أسباب\_البلوكّات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D9%91%D8%A7%D8%AA?__eep__=6&__cft__%5b0%5d=AZUUegDyYrovGdOyU0WvkfAeayBZr_OttPMGAknp6wErMR1nPOQfMUflaAy_aWCErMmPhrAROFdbldQfzRBM7JQxTraAZlmRK4zlEjyi_whI2gxUPZdkn-ASnaF9MDe6AuJXtxL9Kb0ugOoaoVd8nUVMYRKPjeJHVjOEwYYDd1LSCrKnH_aqgauWZo-lukOCZUY&__tn__=*NK-R)

-

لو بتعمل منشن لصديق على بوست من بوستات الصفحة بحيث يطّلع عليه - تمام جدّا

-

لكن لو بتعمل منشن له عشان ييجي يقيّم البوست ويقول إيه اللي فيه صحّ وإيه اللي غلط - يبقى أفضل لحضرتك إنّك تسأله بينك وبينه

-

لإنّي في الحالة دي ما بادخلش في خناقة مع اللي بينتقد البوست - ولا مع اللي طالب حدّ ينتقد البوست

================

عمل لي بلوك عشان بسأله عن تفسير آية !!

.

[#من\_أسباب\_البلوكات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D8%A7%D8%AA?__eep__=6&__cft__%5b0%5d=AZX6nIgzaIMJcudHBrWXL_7dnuzXX3geORsaE4_83-rG3F00hnpuxgjtnAQssfi25D6LuclHKZPtrNhPw9IlV8I1pYVSWrnXRp-Lv5KhD1_jIJsXJ-qb-tSPquvlRvj6p_5dKPKtNM8h3gPkjnac8oLgJ8KizDHAwSpJdKyvsKoPHkjFOSp_9GmRyyiwNUzGrwI&__tn__=*NK-R)

.

من أسباب البلوكات على الصفحة . إنك تسأل عن تفسير آيه أو شرح حديث

.

وكإنك لسه مولود النهارده ما تعرفش إن القرآن ليه تفاسير منشورة على النت . وكذلك الأحاديث ليها شروحات !!

============

عمل لي بلوكّ عشان كتبت كومنت فيه آية أو حديث !!

-

[#من\_أسباب\_البلوكّات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D9%91%D8%A7%D8%AA?__eep__=6&__cft__%5b0%5d=AZXAREWHHwigQSSmLUsIiBqwlb-KABBpvKHELoQecu9P3tszbAY5SbajbMpi2_BvgYcYyX0Om8KIm0g67XZ2ogZj9fhvUWxxFXrONruoTJYxrtDCvwBaTcpdQlTHWrTqtcCKKWgEwXw5YLVYHavsf9FcWtcdcJNWyjSULmZ6hm7GXu8gvTL6J52_UoDuB3qTQ10&__tn__=*NK-R)

-

من أسباب البلوكّات على الصفحة - إنّك تذكر آية أو حديث بدون ما تذكر إنتا بتستشهد بيها على إيه - عاوز تقول إيه بناءا على ذكر الآية دي أو الحديث ده

-

ممكن نفس الآية أو الحديث يستشهد بيهم في أكتر من موضوع - ولأكتر من هدف - فانتا مش تكتب الآية أو الحديث وتسيب كلّ واحد يفهم قصدك على مزاجه

-

يعني لو كتبت مثلا آية

-

قَدْ أَفْلَحَ مَنْ زَكَّاهَا \* وَقَدْ خَابَ مَنْ دَسَّاهَا

-

فانتا كده بتبشّرنا بالفلاح - ولّا بتنذرنا بالخيبة

وضّح انتا تقصد ايه - ما حدّش عنده خلق يقعد يخمّن وراك

=============

[#من\_أسباب\_البلوكّات](https://www.facebook.com/hashtag/%D9%85%D9%86_%D8%A3%D8%B3%D8%A8%D8%A7%D8%A8_%D8%A7%D9%84%D8%A8%D9%84%D9%88%D9%83%D9%91%D8%A7%D8%AA?__eep__=6&__cft__%5b0%5d=AZX1mYEcoEdGwDMEaLqxUcpjQq2Y8w74ywcRZFHnfCPEoDJn4jnB0nMizg39DTOD62ADFkuF93TmSzEulY5hQb5lkwyGEkLzUtQDzlv06IPDh_-REsLDTgbDpYasw0K-7c0cO-nLoxn1bXKhPwggTB-cCkNiVIQGb8f07-ljI5IlfvggFObXtW7n3_7ykFBMqBI&__tn__=*NK-R)

-

زمان لمّا كنت تلعب كورة مع زمايلك - كان يطلع لك زميل عادي جدّا - بيلعب معاك في الفريق عادي - لكن لمّا حدّ يجيب جون مثلا - يقوم مصقّف له وقايل له ماشي ماشي حلو - أحسن يا بطل !!

-

هنا زميلك ( العادي جدّا ) ده - بينقل نفسه لدرجة أعلى منكم - وبيبتدي يتعامل معاكم باعتباركم ولاده الصغيّرين اللي محتاجين الدعم والتشجيع - يا حرام

-

لمّا كبرنا - لقينا نفس الشخص ده على الفيس

-

الشخص اللي يدخل يقرأ بوست - وهوّا شخص عادي جدّا - فتلاقيه بدأ يحطّ نفسه في مكان ( الناقد والمقيّم ) للعمل الفنّيّ بتاعك

-

فتلاقيه مثلا يقول ( النقطة الأولى صحّ - التانية مش دقيقة قويّ - التالتة لأ غلط - والبوست على بعضه ياخد 8 ونصّ من عشرة )

-

ويا ريته بيقول صحّ ليه ولّا غلط ليه - هوّا كده وخلاص - أنا قلت كلمة وكلمتي ما تنزلش الأرض أبدا

-

لسّه واحد واخد بلوكّ حالا عشان شيّر بوست من عندي - وبيسأل أصدقائه على صفحته هناك يا ترى البوست ده إيه الصحّ وإيه الغلط فيه

-

دا مش كمان حاطط نفسه مكان الناقد - دا حاطط زمايله مكان النقّاد - وهوّا حاطط نفسه مكان ( كبير الناقدين ) - اللي هياخد انتقادات زمايله ويقول لهم مين منهم انتقد صحّ ومين انتقد غلط

-

حضرتك تابع على الفيس في صمت

-

عاوز تنقد وتنتقد والكلام المجعلص ده - يبقى في مكان مناسب لده - عشان نعرف نسألك الأوّل مين النجم وإيه مؤهّلاتك عشان تنتقد

-

حضرتك لو عاوز تنتقد حدّ معاه بكالوريوس - لازم يكون معاك ماجيستير

واللي هيعطيك الماجيستير - لجنة كلّها حاصلين على الدكتوراه

واللي هيناقشك في الدكتوراه - همّا لجنة حاصلين على الأستاذيّة

-

ما حدّش هييجي من الشارع كده يقوم قاعد على منصّة لجنة المناقشة في الدكتوراه ويبتدي ( ينقد ) الرسالة بتاعتك

-

بالمناسبة

يستوي في ذلك اللي بينتقد بشكل سلبيّ أو إيجابيّ

ما هو النقد ممكن يكون سلبيّ وإيجابيّ عادي

-

يعني - اللي هينقد كلامك ويقول إنّه صحّ - هوّا بردو بيحطّ نفسه في مكانة ( فوقيّة ) فوقيك - وبينقد كلامك - باعتباره أكبر منّك وفاهم عنّك وعنده رؤية مبعديّة أبعد منّك - فاكتشف فيك إنّك شبل صغيّر واعد هييجي منّك يعني

-

عبد الناصر كان في لحظة من اللحظات معرّض لإنّ الجماهير تدخل عليه تفرمه

ف طلع واحد من الناس المحترمين وقتها - وقف في البلكونة - وشاور للناس تهدى - فالناس هديت

عبد الناصر أعدم الشخص ده بعدها

-

اللي يقدر النهارده يشاور للجماهير يقول لهم اهدوا - فيهدوا

بكره لو شاور للجماهير وقال لهم بسّك عليه - هيدخلوا يفرموه

-

ما تسمحش لحدّ يحطّ نفسه في مكانة ( فوقيّة ) عنّك - إلّا إنّك انتا اللي تكون طالب ده ومحتاج ده - ويكون من شخص انتا عارف فعلا إنّه مؤهّل ينصحك ويوجّهك

============