من علامات الغباء اللي تخليك تتجنب شخص ما . إنه لما تكون فيه مشكلة مش فاهمها . ما يكونش فاهم إن فيه مشكلة !

.

مقبول إن تكون فيه مشكلة إنتا مش فاهمها . أو مش فاهم سببها

لكن الشخص الغبي . ما بيكونش مدرك أساسا إن فيه مشكلة

.

يعني ممكن تدخل على حد تلاقيه نايم ومعلقين له محاليل

ممكن ما تكونش فاهم هوا تعب إمتى وبسبب إيه

لكن الشخص الغبي مش هيفهم إن اللي معلقين له محاليل دا تعبان أصلا . غالبا دي فوتو سيشن ولا حاجة

.

ممكن تلاقي العربيات بتلف وترجع على الطريق مثلا

ف تفهم إن فيه مشكلة قافلة الطريق قدام

إنتا مش عارف إيه المشكلة . لكنك عرفت إن فيه مشكلة

.

الشخص الغبي هيقول لك شوف الناس اللي ماشيين مخالف . ما فيش نظام

.

ممكن تلاقي صديق ليك نبرة صوته متغيرة . حزين . أو متضايق

الصديق الذكي هيتجنب صديقه اللي حزين أو غضبان ده

لكن الصديق الغبي هيتعامل عادي ولا كإن صديقه دا باين عليه أي ملامح حزن أو غضب

.

ف لو الصديق دا صديقك . إقطع علاقتك بيه فورا جزيلا

==============

[#من\_علامات\_الغباء](https://www.facebook.com/hashtag/%D9%85%D9%86_%D8%B9%D9%84%D8%A7%D9%85%D8%A7%D8%AA_%D8%A7%D9%84%D8%BA%D8%A8%D8%A7%D8%A1?__eep__=6&__cft__%5b0%5d=AZWFdOTjyCaK3jSo_9l1gYzgnGMTpV1uLaZNPZKyNP9fR_mE1C1lfuUELnSBqmbF5mO2eetVQqthwoo8rPJSW64KCkkfKFzp3CIMNh7WJcXfjjJaVCHicJvbKXWEEg9IS9PoYn2coFDlFXKh9XVfduWVJEHyrKJ_YtS3sMbfrw-mhqxopuv76EAEgUZwGNhbjtQ&__tn__=*NK-R)

.

الغباء والذكاء تعريفهم بيدور حوالين حاجة واحدة

ألا وهي . سرعة إدراك الموقف . وسرعة اتخاذ رد الفعل المناسب للموقف

.

ف . لو لقيت اللي قدامك شاف مقدمات ما . وخد وقت طويل على ما يدرك المقدمات دي معناها إيه

.

وبعد ما أدرك معناها . عطل وقت طويل عشان يطلع تصرف مناسب للمقدمات دي . ف دا الغبي بالتعريف وبالطب الشرعي يعني

.

يعني مثلا

لو فيه ريحة غاز . ف الذكي هيدرك بسرعة إن فيه غاز . وهيقول لكوا إوعوا حد يشغل كبس نور أو يطفيه . حتى لو كان بالليل . وهيجري على المطبخ يقفل الأنبوبة . وهيفتح الشبابيك والبيبان اللي عكس بعضها عشان يعمل تيار هوا طبيعي يطرد الغاز من الشقة

.

لو معاه في نفس الشقة شخص غبي . ف الغبي مش هيشم الغاز

.

هههههههه . هوا الغبي بيفكر بمناخيره ولا إيه ؟!

.

لأ . الغبي مناخيره هتشم الغاز . وهتبعت رسالة لمخه . بس مخه ( هيطنش ) الرسالة

.

والغبي لما يعرف إن فيه غاز . أول حاجة هيعملها هيولع النور . ولو كانت الكهربا قاطعة . هيولع شمعة

.

ليه ؟!

لإن الغبي ما عندوش ( تقدير للعواقب )

.

الذكاء هو حسن التصرف . هوا هوا التعريف ده ممكن تقوله ( تقدير العواقب )

.

إزاي هوا هوا ؟!

.

ما هو الشخص حسن التصرف ده ما بيطلعش حل واحد

هوا بيطلع ٣ حلول مثلا . و ( بسرعة ) بيعمل محاكاة للحل في عقله . ف بيشوف عاقبة ال ٣ حلول . بيلاقي حلين منهم هيعموا مشاكل لاحقة . وحل مش هيعمل مشاكل . ف بيتصرف بالحل الحسن ده

.

ف حسن التصرف . هو الوجه الآخر ل ( تقدير عواقب الأمور )

.

سبب كتابة البوست ده . هوا واحد دخل ينصحني على الواتس . ف رديت عليه رد جاف أشوف هل هوا شخص ذكي أسمع منه ولا لأ . لقيته بدل ما ( يدرك بسرعة ) إن الرد فيه جفاف . لقيته مكمل كلام عادي

.

لا حضرتك كده غير أهل للنصيحة . إنتا نعسان ومش مدرك للكلام . لا سرعة إدراك . ولا سرعة رد فعل

.

أفتكر مرة ( زمان ) كنت بعدي الطريق السريع . والعربيات طايرة طبعا . ولقيت ع الأسفلت ( ربع جنيه مخروم )

أسيبه ؟!

أوطي اجيبه ؟!

.

لا ده ولا ده

أنا شوطته برجلي طلعته على التراب خارج الطريق

.

ورضي الله عن السيدة عائشة . حين قال اليهود للرسول صلى الله عليه وسلم أمامها ( السام عليك ) . السام أي الموت . فقالت لهم ( فورا ) . عليكم السام واللعنة

.

نموذج لسرعة إدراك الإساءة

.

بينما الرسول صلى الله عليه وسلم قال لهم ( وعليكم )

.

ف هذا نموذج أعظم

لأنه . من ناحية تضمن ( سرعة الإدراك )

.

ومن ناحية مكملة تضمن ( حسن التصرف )

.

وبهذا يكون جمع شقي الذكاء

سرعة الإدراك

وسرعة التصرف الصحيح

.

صلى الله وسلم وبارك على سيدنا محمد وعلى أزواجه وآله وأصحابه

=============