[#منافع\_المباديء](https://www.facebook.com/hashtag/%D9%85%D9%86%D8%A7%D9%81%D8%B9_%D8%A7%D9%84%D9%85%D8%A8%D8%A7%D8%AF%D9%8A%D8%A1?__eep__=6&__cft__%5b0%5d=AZVQMmupERNBexZvF4eGezmOwgXDLWqCw8Pe5aBXxEeh4xCdW0Mm9dwDbVq6c9vB8cux-T-BZTAMt9-8oe7czE9d1Lr0I2dd6baLiXq1U94SaPi0DugTBMYUU7vOLV5PziFRSCa4LKozqgaJQb97bfIVuECXFxCAoIPXX4L6DqISNz6z5HpiyVs8DrVceuyLOj8&__tn__=*NK-R)

-

بعض الناس بيعتبروا إنّ أصحاب المباديء بيتّبعوا المباديء عشان همّا حلوين وقمامير

الحقيقة لأ

المبادي نافعة جدّا - ومريحة جدّا

-

المباديء ب [#ترحمك](https://www.facebook.com/hashtag/%D8%AA%D8%B1%D8%AD%D9%85%D9%83?__eep__=6&__cft__%5b0%5d=AZVQMmupERNBexZvF4eGezmOwgXDLWqCw8Pe5aBXxEeh4xCdW0Mm9dwDbVq6c9vB8cux-T-BZTAMt9-8oe7czE9d1Lr0I2dd6baLiXq1U94SaPi0DugTBMYUU7vOLV5PziFRSCa4LKozqgaJQb97bfIVuECXFxCAoIPXX4L6DqISNz6z5HpiyVs8DrVceuyLOj8&__tn__=*NK-R) من [#نار\_التفكير](https://www.facebook.com/hashtag/%D9%86%D8%A7%D8%B1_%D8%A7%D9%84%D8%AA%D9%81%D9%83%D9%8A%D8%B1?__eep__=6&__cft__%5b0%5d=AZVQMmupERNBexZvF4eGezmOwgXDLWqCw8Pe5aBXxEeh4xCdW0Mm9dwDbVq6c9vB8cux-T-BZTAMt9-8oe7czE9d1Lr0I2dd6baLiXq1U94SaPi0DugTBMYUU7vOLV5PziFRSCa4LKozqgaJQb97bfIVuECXFxCAoIPXX4L6DqISNz6z5HpiyVs8DrVceuyLOj8&__tn__=*NK-R) في المواقف الصعبة

-

ف في الوقت اللي الإنسان اللي ما عندوش مباديء بيكون بيتشوى على نار التفكير - صاحب المباديء بيكون مرتاح جدّا - وبياخد قرار سريع جدّا بدون جهد التفكير

-

بسّ القرار ده ممكن يضرّه

-

أيوه فعلا - لكنّه بيرحمه من نار التفكير - وبيرحمه بعد كده من نار [#عذاب\_الضمير](https://www.facebook.com/hashtag/%D8%B9%D8%B0%D8%A7%D8%A8_%D8%A7%D9%84%D8%B6%D9%85%D9%8A%D8%B1?__eep__=6&__cft__%5b0%5d=AZVQMmupERNBexZvF4eGezmOwgXDLWqCw8Pe5aBXxEeh4xCdW0Mm9dwDbVq6c9vB8cux-T-BZTAMt9-8oe7czE9d1Lr0I2dd6baLiXq1U94SaPi0DugTBMYUU7vOLV5PziFRSCa4LKozqgaJQb97bfIVuECXFxCAoIPXX4L6DqISNz6z5HpiyVs8DrVceuyLOj8&__tn__=*NK-R)

-

ف المسؤوليّة اللي هيتحمّلها في النصّ - ما بين نار التفكير حاليا - ونار عذاب الضمير مستقبلا - هي ثمن رخيص جدّا مقابل الحاجتين دول - مهما كانت - ف هي بردو أرخص

-

خلّيني أعطيك أمثلة - وأختم بمثال حصل النهارده

-

وانا في الخدمة - كنت في دوريّة حوالين مطار ألماظة - حيث كانت خدمتي

-

ف وانا بلفّ حوالين المطار - لقيت واحد مرمي جنب سور المطار - ومضروب ضربا مبرحا يعني - على وشك الموت

-

ف وقفت جنبه وطلبت له الإسعاف - الإسعاف اتأخّر - ف فضلت واقف معاه لحدّ ما خلصت وقت نابطشيّتي - كانت 3 ساعات - من 3 العصر ل 6 المغرب

-

وطبعا خلال ده كنت باتكلّم مع الأمن جوّا بحيث ابلّغهم بالموقف - وكنت واخد في اعتباري إنّ دي ممكن تكون مشكلة طبعا - لإنّنا كنا في الفترة ما بين 2011 ل 2013 - وممكن حدّ يكون متعمّد يرمي الشخص ده جنب المطار لغرض معيّن

-

خصوصا إنّي وانا داخل الشارع اللي شفت فيه الشخص المرمي ده - كانت مقابلاني عربيّة شرطة خارجة !!

-

والشخص ده لمّا نزلت اعطيه ميّه يشرب - لقاني لابس ميري - قال لي لأ مش واخد منّك حاجة - قمت قالع الأفرول وواقف بالفانلّة الحمّالات في الشارع - هههههههه - عشان اقنعه يشرب

-

ما رضيش - قمت موقّف أوّل عربيّة معدّيّة - كان فيها بنت - قلت لها لو سمحتي انزلي شرّبي الأخّ ده - بصّت لي - وجريت بالعربيّة - هههههههه

-

لكن بالمسايسة يعني خلّيناه يشرب - وفضلت واقف جنبه لحدّ ما اتطمّنت عليه - وطلبت الإسعاف كذا مرّة - ما كانوش بييجوا - ف ده اضطرّني أفضل واقف جنبه لبعد انتهاء وقت نابطشيّتي - رغم إلحاح الأمن من جوّا إنّ وقت نابطشيّتك خلص ولازم ترجع

-

في الحالة دي - أنا كنت ممكن أعرّض نفسي ل جزاء ما - لكن - خلاص أنا واخد قرار إنّي مش هسيب حدّ بين الحياة والموت وامشي

-

المبدأ في الحالة دي هوّا مش شهامة ولا رجولة يعني - ولكنّه - راحة من نار التفكير - وراحة ضمير بعد كده إنّك عملت الصحّ - ممكن تتألّم من العواقب ليوم - اتنين - أسبوع - لكن نار تأنيب الضمير هتفضل ملاحقاك طول عمرك

-

أنا وانا عندي 5 أو 7 سنين - لقيت بطّة ( كتكوت بطّ ) - كانت واقعة من حدّ كان بيبيع كتاكيت - خدتها البيت وحاولت ارعاها - لكنّها ماتت منّي نتيجة للإهمال - لحدّ دلوقتي ضميري بيأنّبني عليها !!

-

[#الموقف\_التاني](https://www.facebook.com/hashtag/%D8%A7%D9%84%D9%85%D9%88%D9%82%D9%81_%D8%A7%D9%84%D8%AA%D8%A7%D9%86%D9%8A?__eep__=6&__cft__%5b0%5d=AZVQMmupERNBexZvF4eGezmOwgXDLWqCw8Pe5aBXxEeh4xCdW0Mm9dwDbVq6c9vB8cux-T-BZTAMt9-8oe7czE9d1Lr0I2dd6baLiXq1U94SaPi0DugTBMYUU7vOLV5PziFRSCa4LKozqgaJQb97bfIVuECXFxCAoIPXX4L6DqISNz6z5HpiyVs8DrVceuyLOj8&__tn__=*NK-R) /

-

وده مواقف - مش موقف واحد

-

بيكون قدّامي حدّ عاوز يعمل مشروع - وجاي يدفع فلوس عشان يعمل دراسة جدوى - باتكلّم معاه - بلاقيه لسّه غير مؤهّل - ف بقول له ( لا لسّه شويّة على ما تفكّر تعمل مشروع )

-

خلاص - طارت الدراسة

-

وأحيانا بتكون دراسة أنا عاملها قبل كده - يعني غنيمة باردة - يعني هاعمل تعديلات بسيطة بما يتناسب مع المشروع الجديد - وتحديث عروض أسعار وكده - وآخد تقريبا نفس تكلفة الدراسة ( أو أقلّ قليلا كخصم يعني بنعمله على الدراسات الموجودة مسبقا )

-

ف هل أنا هنا مجنون يعني ؟!

لأ خالص

-

طاب هل أنا ملاك ؟!

لأ بردو

-

أنا رحمت نفسي من تأنيب الضمير بعد كده - ومن خناقة هتحصل مع المستثمر ده لمّا يحسّ إنّي ما كنتش أمين معاه - وممكن توصل ل تشهير - وبناءا عليه فقدان الثقة

-

ف صاحب المباديء ده مش ملاك

-

هوّا شخص عقلانيّ جدّا

قارن الخسارة اللي هيخسرها لو طبّق المبدأ - مقابل الخسارة اللي هيخسرها لو نيّم ضميره ( مؤقّتا ) وخالف المبدأ

ف لقى الخسارة التانية أكبر بكتير

ف خد صفّ المبدأ عشان يحقّق لنفسه الخسارة الأقلّ - اللي هيّا المكسب الأكبر

-

[#الموقف\_التالت](https://www.facebook.com/hashtag/%D8%A7%D9%84%D9%85%D9%88%D9%82%D9%81_%D8%A7%D9%84%D8%AA%D8%A7%D9%84%D8%AA?__eep__=6&__cft__%5b0%5d=AZVQMmupERNBexZvF4eGezmOwgXDLWqCw8Pe5aBXxEeh4xCdW0Mm9dwDbVq6c9vB8cux-T-BZTAMt9-8oe7czE9d1Lr0I2dd6baLiXq1U94SaPi0DugTBMYUU7vOLV5PziFRSCa4LKozqgaJQb97bfIVuECXFxCAoIPXX4L6DqISNz6z5HpiyVs8DrVceuyLOj8&__tn__=*NK-R) /

-

وده اللي حصل النهارده - وهوّا سبب كتابة البوست

-

كنت في استشارة لشركة - وتصادف إنّ عندهم إصابة عمل كبيرة - وكانوا في المستشفى مع العامل المتصاب وكده - وراجعين بيشوفوا يا ترى نعمل محضر - ولّا الموضوع هيعدّي على خير إن شاء الله

-

إتّصلوا بالمحامي - قال لهم ما تاخدوش أيّ إجراءات - وسيبوا الموضوع يمشي عادي

-

لكن - أحد الشريكين في نصّ الكلام قال لي - أنا خايف إنّ العامل تحصل له إعاقة بسبب الإصابة دي - وقتها مش هياخد معاش كامل - لإنّ التأمينات هترفض تعطي له المعاش الكامل - لإنّ ما فيش محضر يثبت إنّ الإصابة دي حصلت في مكان العمل

-

قلت له - قولا واحدا إعمل محضر

-

هيعمل محضر في نفسه - والمحضر ده هياخد دورته الكاملة يعني - ف هيلاقي نفسه مطلوب للتحقيق في النيابة - وغالبا هياخد له يوم ولّا يومين حجز في القسم - وتاني أسبوع هيلاقي لجنة من السلامة والصحّة المهنيّة جايّة تفتّش على إجراءات السلامة في المصنع - و و و

-

لكن - دي - مقابل دي - يبقى بردو إعمل محضر

-

ف لقيت الشريك التاني قام متّصل على مسؤول الإتش آر بيبلّغه إنّه يمشي في إجراءات المحضر - وقالوا ( نتحمّل اللي يحصل ونعتبره جزء من خسايرنا عادي إن شاء الله )

-

ف - دي ميزة المباديء - إنّها بترحمك من نار التفكير دلوقتي - وهترحمك من نار تعذيب الضمير مستقبلا

-

العامل ده ( من غير محضر ) إحنا هنعمل معاه حاليا كلّ المتاح - لو احتاج عمليّات إلخّ - ومرتّبه شغّال

-

لكن - إحنا مش هنعيش له طول العمر - ممكن احنا نموت - ممكن الشركة تقفل

-

ف أنا لمّا باعمل إجراءات المحضر عشان اضمن له معاش كامل - يبقى هابقى رحمت نفسي من عذاب الضمير طول عمري

-

إيه يعني خسارة مؤقّتة

إيه يعني يوم ولّا يومين حجز

إيه يعني لجنة سلامة وصحّة مهنيّة

-

يبقى

هل صاحب المبدأ ده ملاك ؟!

لأ خالص

هوّا فقط ( إنسان عقلانيّ ) - بيحسبها - يلاقي إنّ المبدأ أرخص بكتير من عدم المبدأ