من القواعد المكلكعة في منطوقها

( نفي الوجدان لا ينفي الوجود )

.

هيا هيا

( عدم العلم لا يعني العلم بالعدم )

.

الاتنين مكلكعين في لفظهم

لكن معناهم مهم

.

معناهم . لو بحثت في الغرفة عن المحفظة مثلا . ف ما لقيتهاش . دا إسمه عدم الوجدان

دا لا ينفي وجود المحفظة في الغرفة . ممكن موجودة وانتا ما لقيتهاش

.

ولو ما تعرفش إن المحفظة موجودة . عدم العلم

دا لا يعني إنك تعلم إنها مش موجودة . العلم بالعدم

.

ف . لو ما تعرفش إن فيه صناعة في مصر . ف كل ما في الموضوع إنك ما تعرفش إنها موجودة

ولو سألت حد وقال لك إن الصناعة مش موجودة في مصر . ف ده لا يعني إنها مش موجودة

.

ممكن المثال اللي دفعني لكتابة البوست خاص بالصناعة . لكن . خد القاعدة دي عامة للحياة ككل

.

طبعا دا معناه إنك عشان تثبت العدم . ف ده صعب جدا . لكنه ممكن طبعا

.

زي ما تكون انتا راكب العربية وتنزل مثلا . ف تقول العربية ما فيش فيها حد . دا إثبات عدم اهو

.

لكن عموما إثبات العدم في العلم صعب جدا

.

فيه قاعدة بتقول . تحتاج تجربة واحدة لإثبات الوجود . ولا تكفيك آلاف التجارب لإثبات العدم

.

يعني رميت السنارة في البحر . طلعت سمكة . دي تجربة تثبت إن البحر فيه سمك

.

لكن . لو رميت السنارة ألف مرة وما طلعتش سمك . ده لا يعني إن البحر ما فيهوش سمك

.

والفلة ف المانفلة

والأكس ف التاكس

وكل عام وأنتم بخير