[#هل\_الدولة\_بتحارب\_حدّ\_في\_البيزنس](https://www.facebook.com/hashtag/%D9%87%D9%84_%D8%A7%D9%84%D8%AF%D9%88%D9%84%D8%A9_%D8%A8%D8%AA%D8%AD%D8%A7%D8%B1%D8%A8_%D8%AD%D8%AF%D9%91_%D9%81%D9%8A_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R) ؟!

-

بمناسبة موضوع قفل بعض فروع شركة بـ لبن - ناس كتير علّقت إنّ الدولة حطّت مناخيرها في الموضوع وعاوزين يشاركوهم ف الرزّ بلبن - يا إمّا نقفل لكوا المحلّات

-

وطبعا الفكرة دي بتلاقي رواج جدّا - لسببين

-

السبب الأوّل - إنّها بتحسّسك لمّا بتقولها إنّك واد عميك - عندك رؤية مبعديةّ - وقاري ومتسقّف ومستوعب الأشياء

-

السبب التاني - إنّها مبرّر جيّد جدّا لكلّ فاشل إنّه بدل ما يقول أنا فاشل - يقول لأ - أنا ناجح - بسّ الدولة هيّا اللي مستقصداني

الدولة هتستقصدك انتا يا فسل - هتطمع فيك على إيه - على مالك ولّا جمالك ولّا قرعتك

-

يعني تقصد تقول الدولة أجدع ناس وما بتتدخّلش في البيزنس ؟!

لأ

-

تبقى الدولة بتتدخّل اهو

لأ بردو

دي طريقة كلام سطحيّة - واحنا ما اتعوّدناش هنا على السطحيّة

-

تعالى أشرح لحضرتك الحالات اللي حضرتك هتتقاطع فيها مع الدولة في المصالح في البيزنس

-

[#الحالة\_الأولى](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R) /

-

[#الصناعات\_الاستراتيجيّة](https://www.facebook.com/hashtag/%D8%A7%D9%84%D8%B5%D9%86%D8%A7%D8%B9%D8%A7%D8%AA_%D8%A7%D9%84%D8%A7%D8%B3%D8%AA%D8%B1%D8%A7%D8%AA%D9%8A%D8%AC%D9%8A%D9%91%D8%A9?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R)

-

هل حضرتك عندك مصنع حديد وصلب

مصنع أسمنت

شركة إنتاج سينيمائيّ

مصنع سيّارات

شركة مقاولات من اللي بتبني مدن

-

لأ

-

أمّال واجع دماغنا ليه - أقعد في حتّة

-

[#الحالة\_الثانية](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R) /

-

[#المشاركة\_في\_الفساد](https://www.facebook.com/hashtag/%D8%A7%D9%84%D9%85%D8%B4%D8%A7%D8%B1%D9%83%D8%A9_%D9%81%D9%8A_%D8%A7%D9%84%D9%81%D8%B3%D8%A7%D8%AF?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R)

-

ممكن حضرتك تكون عندك شركة مقاولات - بسّ عاوز تاخد مقاولات من الحكومة بالإسناد المباشر

-

عندك شركة مفروشات - وعاوز تبيع ملايات سرير للمستشفيات - ودي مصلحة لوز اللوز - بسّ عاوز تبيع الأوّل لهيئة الشراء الموحّد

-

عندك مصنع أثاث معدنيّ - وعاوز تبيع تخت لهيئة الأبنية التعليميّة

-

ف - بتروح تجيب حدّ - موظّف كبير سابق في الدولة - وتدخّله معاك شريك - عشان يسهّل لك الدخول في اليغمة دي

-

في الحالة دي - لمّا تيجي تتمرقع وتقول الدولة بتقاسمني في رزقي - يبقى تروح تتمرقع على حدّ تاني

-

إنتا شريك في الفساد - عضو في عصابة يعني - ما تجيش تقول لي شريكي في العصابة ما قسمش معايا السرقة بالعدل

عدل مين يا كتكوت - دا انتا عاوز الحرق انتا وشريكك

-

ف - بردو - اللي زيّ ده - يركن على جنب

-

نيجي بقى للحالة التالتة - وهي الأهمّ في البوست ده

-

[#الحالة\_الثالثة](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%84%D8%AB%D8%A9?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R) /

-

[#فيها\_يا\_اخفيها](https://www.facebook.com/hashtag/%D9%81%D9%8A%D9%87%D8%A7_%D9%8A%D8%A7_%D8%A7%D8%AE%D9%81%D9%8A%D9%87%D8%A7?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R)

-

الحالة السابقة - كنت انتا بتروح تجيب مسؤول من الدولة يشاركك - بتروح بنفسك

-

الحالة دي - بييجي المسؤول السابق في الدولة - أو الحالي - وعاوز يفرض عليك الشراكة

-

طيّب هتدفع كام ؟

كام إيه يا مون بيه - أنا هجيب لك شغل

-

ما انا بجيب شغل لوحدي

ما تفتّح دماغك معايا يا ضياء بيه

-

وبعدين تلاقي بدأت الرخامة تظهر - ومع كلّ عفريت يطلع لك في الشركة الصبح - تلاقي مكالمة من عماد بيه بالليل

إيه - فكّرت في موضوع الشراكة ولّا لسّه يا ضياء بيه

-

يعني تلاقي الحيّ جايب لك مخالفات إنّك ما عندكش طفّايات

عندي طفّايات اهي

-

لأ دي فاضية

لأ مليانة

-

مليانة - بسّ مش ممليّة في جهة رسميّة

ممليّة في جهة رسميّة - والختم اهو

-

الختم مش واضح

-

إلى آخره من رخامة الميري اللي اللي عمله ما عرفش يعيش بيه

-

طيّب الحلّ في الحالة دي إيه ؟!

-

هوّا حضرتك الراعي لمّا بيخاف على الغنم من الديب - بيعمل إيه ؟!

بيجيب كلب يحرس الغنم ضدّ الديب

-

كنت مرّة في استشارة لشركة - وعرفت في بداية الاستشارة إنّ الشركة شغّالة في حجم أعمال كبير- وبيكون ظاهر قدّام الدولة

-

ف قلت له ( إنتا تعيّن عندك موظّف حكوميّ سابق - هيكون إسمه [#علاقات\_عامّة](https://www.facebook.com/hashtag/%D8%B9%D9%84%D8%A7%D9%82%D8%A7%D8%AA_%D8%B9%D8%A7%D9%85%D9%91%D8%A9?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R) - ويكون يعني كان رائد - مقدّم - حاجة في الرينج ده )

قال لي ( أنا معيّن عميد في العلاقات العامّة )

-

فيه مثل بيقول ( اللي يشتغل قصّاب - يأني الكلاب )

قصّاب يعني جزّار - ويأني يعني يقتني

-

ف الجزّار محتاج كلاب حوالين الجزارة تنضّف المكان من بواقي اللحمة

-

ف حضرتك ك صاحب شركة - والشركة بتكبر

كنت بتحطّ فلوسك في درج المكتب - جبت خزنة

كنت بتنقل الفلوس في شنطتك - بقيت تنقلها من خلال شركة نقل أموال

حضرتك بتصرف على الكلام ده

-

حطّيت سيستم كاميرات

إشتريت سيستم محاسبات

-

كلّ دا حضرتك بتصرف عليه

-

وتبقى [#مدير\_خايب](https://www.facebook.com/hashtag/%D9%85%D8%AF%D9%8A%D8%B1_%D8%AE%D8%A7%D9%8A%D8%A8?__eep__=6&__cft__%5b0%5d=AZXprh8pv2Ah-jSzWJIDqrp1GNFkdvhsYCctuDZ55qCAbORdxru94rcNn_UNI7Odg7Uf2EPPzMcyQOyUlbFw-QOw7_nmjCOvABY3lFcjLk-yuwyZLXtxUTKpodzau3nJXQc6T-Q9o8Uh80P8ASQWZxtw91M51LbfbOGEgjiTuegNuFoK6wqpkt4fgfyakcDvJNxUIuTcNI-4ab1QO1n--Om9&__tn__=*NK-R) لو ما تفاعلتش مع كبر شركتك بشكل تدريجيّ - إنّك في كلّ مرحلة بتوفّر لها وسائل التأمين المناسبة للمرحلة

-

من وسائل التأمين بالمناسبة - التشتيت

-

يعني - تخلّي بدل ما ليك نشاط ب 100 مليون

تخلّيهم نشاطين - كلّ نشاط ب 50

أو 5 أنشطة - كلّ نشاط ب 20

ف تبقى في كلّ نشاط من الخمسة أقلّ من إنّ عين الذئاب تشوفك

-

ويفضّل تعمل الأنشطة دي في محافظات مختلفة

-

وكلّ برغوت على قدّ دمّه بقى

لو بقوا 1000 مليون - خلّيهم 5 أنشطة في 5 دول - كلّ دولة ب 200 مليون

-

بقوا مليارات - دخّل شركاء أجانب - إلخّ

-

كتبت بوست سابق عن الموضوع ده والناس استهزئت بيّا - لحدّ ما حصل موضوع شركة جهينة

وجم بعدها بنات فريد خميس عملوا شركة في انجلترا اشتروا بيها أسهمهم في شركة مصر - ف الناس قالت هيييييه

مع إنّي كنت شارحها قبلها ييجي بسنة !!

-

حضرتك مش مطلوب منّك تكون شاطر فنّيّا فقط

ولكن - مع كبر حجم أعمالك - بتكون مطلوب منّك تكون شاطر سياسيّا كمان

-

عشان كده الناس بتستغرب لمّا تلاقيني باحكي في التاريخ مثلا - ما كلّه بيخدم البيزنس

-

ستظلّ فقيرا ما لم تتعلّم البيزنس

وستظلّ غبيّا ما لم تتعلّم السياسة

-

وكلّنا شفنا نموذج الشخص الذكيّ جدّا - اللي راح يسحب فلوسه كلّها بالدولار مرّة واحدة - ف الذئاب خطفتها منّه - الذكاء وحده من غير فهم السياسة لا يكفي

-

أمّن نفسك

إعتبر إنّك في حرب - مش بيزنس

حضرتك لو وصلت لحجم معيّن - من غير ما تأمّن شركتك بكلاب مقابل الذئاب - ف حضرتك اللي مقصّر

-

وما تلومش الذئاب بعد كده لمّا تدخل تخطف منّك غنمة ولّا غنمتين

-

ف - هل أصحاب شركة بلبن نغّة يعني - ومش عاملين حساب إنّ حدّ ييجي عاوز يخطف منهم غنمة

-

آه نغّة

يبقى يستاهلوا

-

بسّ دا فساد - دا ظلم

ماشي

-

ماشي إيه

ماشي - ماشي طيّب - هروح املّص لك ودانهم عشان يبطّلوا فساد

-

ولّا بتوع بلبن مش نغّة - بسّ عكّوا بزيادة لدرجة إنّه لا بقى العقيد نافع ولا العميد شافع - يبقى اللي يشيل قربة مخرومة تخرّ على راسه

-

أمّن شغلك - يا إمّا ما ترجعش تعيّط

اللي قدّ الكحل تتكحّل - واللي تحبّ الدحّ - ما تقولش أحّ

-

ومن منظور علميّ - دا تبع تحليل إسمه PESTEL

بيدخل فيها الأمور السياسيّة والقانونيّة إلخّ

-

لو انتا مش حالة من التلاتة اللي فوق - وبتقول أصل البلد مستنصداني - ف شوف حدّ تاني تتمرقع عليه

-

بيقابلني كتير حالة اللي يقول لي - الحكومة مستقصداني في التراخيص

مستقصداك ازّاي يعني ؟!

تخيّل عاوزينني أركّب طفّايات

ما تركّب أمّ طفّايات - عاوزنا نعمل لك إيه يعني ؟!

-

الحكومة مستقصداني وكلّ يوم يجيبوا لي لجنة من الصحّة - تخيّل قال إيه عاوزينني ألبس جوانتي في إيدي وانا باعجن - قال إيه وأحطّ غطاء رأس على شعري عشان ما يقعش في الأكل

-

تخيّل الموظّف لقاني بامسح بربوري بإيدي وانا باعجن - قام عمل لي محضر

قطع الأرزاق دا يرضي مين بسّ يا اخواتي - دانا مزلوم زولم

-

أنا رحت مصنع جبنة لقيت فيه قطط وعصافير حضرتك

وطبعا صاحب المصنع ده لمّا تجي له لجنة هيقول لهم انا عندي 25 ألف موظّف - هتقطعوا عيشهم يعني ؟!

-

ويطلع ع النتّ يقول لك الحكومة عاملة مؤامرة عشان تشاركني في مصلحة الجبنة !!

-

والناس هتتعاطف معاه - مع إنّه بيسمّهم - هنتعاطف معاه - بسّ مش هنجيب خالص سيرة العكّ اللي هوّا بيعكّه

-

ف - كقاعدة عامّة - ما تتعاطفش بسرعة

لو عرفت الكواليس الحقيقيّة - هتلوم الحكومة أصلا إنّها ليه سايبة 90 % من الناس ما بتقفلّلهمش شغلهم

-

انا رحت استشارة لمصنع مستحضرات تجميل في أكتوبر - خدت مواصلاتي ومشيت من اللي شفته - ما خدتش تمن الاستشارة

تخيّلت بنت من بناتي لو حطّت حاجة من منتجات الشركة دي على وشّها - هل دا يرضيني

-

الشركة التانية كانت متوقّفة بالمناسبة - عشان ما تقولّليش ليه ما بلّغتش عنهم

-

والشركة الأولى - بتاعة الجبنة - الزيارة كانت بغرض بيع المصنع أصلا - لإنّ صاحب المصنع مش قادر يعمل مع العمّال أكتر من كده

-

المصنع في عزبة - والعمّال أهل العزبة دي - وصاحب المصنع مش قادر يعمل معاهم أكتر من كده

ف هيبيع المصنع وينقل لمدينة صناعيّة عشان يقدر يعمل نظام نضيف من البداية

-

لكن - أرجع واقول لك - ما تتعاطفش بسرعة مع أيّ واحد يدّعي المظلوميّة

-

دي عالم بتتمرقع - ويطلعوا يقولولا لك أصل الحكومة عاوزانا نشخلل عشان نعدّي

-

وللأسف زيّ ما قلت في بداية البوست - الإدّعاء ده بيلاقي رواج عند الناس - لسبب إنّك بتبان ناصح - ولسبب إنّ الفاشل بيلاقي شمّاعة يعلّق عليها تقصيره

-

وممكن يعملها بالمجاملة بالمناسبة - ههههههههههه

يعني أنا مش طرف في الموضوع - لكن - هقول إنّ الحكومة مستقصدة بلبن

عشان لمّا فشلي أنا يظهر - أقول إنّ الحكومة مستقصداني - زيّ ما كانت مستقصدة بلبن