[#هيكل\_التكاليف](https://www.facebook.com/hashtag/%D9%87%D9%8A%D9%83%D9%84_%D8%A7%D9%84%D8%AA%D9%83%D8%A7%D9%84%D9%8A%D9%81?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)

-

كتبت بوست بقول فيه إنّ العامل المفروض يكسّبك ع الأقلّ 5 أضعاف مرتّبه

ف أكتر من تعليق وضّح إنّ الموضوع ملتبس عند الناس

ف مسحت البوست السابق - وقلت خلّينا نناقش الموضوع بتفصيل أكتر في بوست تاني

-

موضوع 5 أضعاف الراتب ده مش هوّا النظريّة - دا [#نتيجة\_النظريّة](https://www.facebook.com/hashtag/%D9%86%D8%AA%D9%8A%D8%AC%D8%A9_%D8%A7%D9%84%D9%86%D8%B8%D8%B1%D9%8A%D9%91%D8%A9?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)

-

لكن النظريّة الأساسيّة اللي حضرتك محتاج تفهمها وبناءا عليها تستنتج الأرقام الأقرب لمجالك هيّا حاجة بنسمّيها ((( هيكل التكاليف )))

-

كلّ منتج في الدنيا ليه سعر تكلفة - وسعر بيع

-

هنفترض إنّ سعر التكلفة ده 100 جنيه مثلا - وسعر البيع 110

ف ال 100 جنيه دي بتكون مقسومة ل [#مكوّنات](https://www.facebook.com/hashtag/%D9%85%D9%83%D9%88%D9%91%D9%86%D8%A7%D8%AA?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) - المكوّنات دي هيّا اللي اتجمّعت وكوّنت المنتج - كلّ مكوّن من دول اتصرف عليه حاجة من ال 100

-

موضوع هيكل التكاليف بقى هوّا إنّك تمسك المنتج ده وتشوف كلّ مدخل من مدخلاته اتكلّف كام لوحده

-

يعني - كمثال

لو حضرتك كلت أكلة في مطعم ب 300 جنيه مثلا

ف إعرف إنّ خامات الأكل متكلّفة 100 جنيه

وكلّ اللي صاحب المطعم صرفه بخلاف الخامات من إيجار وأجور وكهرباء و و و - إتكلّف 100 جنيه

وصاحب المطعم كسب 100 جنيه

-

يبقى التكاليف كام ؟

200 جنيه

-

هيكلها إيه ؟

هيكلها 100 جنيه خامات - و 100 جنيه أوفر هيد عموما

-

بالمناسبة إنتا ممكن تحسبها بسهولة

شوف كيلو اللحمة عند الجزّار بكام - وكيلو الكباب بكام - هتلاقيه 3 أضعاف السعر تقريبا

-

نيجي بقى للصناعة

-

عندنا هيكل ممكن تسمّيه [#هيكل\_عامّ](https://www.facebook.com/hashtag/%D9%87%D9%8A%D9%83%D9%84_%D8%B9%D8%A7%D9%85%D9%91?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) بينطبق على [#معظم\_الصناعات](https://www.facebook.com/hashtag/%D9%85%D8%B9%D8%B8%D9%85_%D8%A7%D9%84%D8%B5%D9%86%D8%A7%D8%B9%D8%A7%D8%AA?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)

-

الهيكل ده بيقول إنّ المنتج اللي تكلفته 100 جنيه بيكون هيكل تكلفته عادة

70 % خامات

20 % أجور

10 % باقي كلّ حاجة

-

دا تبسيط - عام جدّا - ف ممكن يكون مخلّ

-

أمّال إيه اللي مش تبسيط بقى - إيه التفاصيل ؟

-

التفاصيل إنّ كلّ صناعة ليها هيكل خاصّ بيها - لكن احنا مش معقول نتكلّم عن 100 صناعة

ف خلّينا نكتفي بالهيكل العامّ اللي فات - وده ينطبق على ممكن تقول نصف الصناعات

-

لكن - فيه أنواع أخرى موجودة - مثل

-

[#أوّلا](https://www.facebook.com/hashtag/%D8%A3%D9%88%D9%91%D9%84%D8%A7?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

[#الصناعات\_المعتمدة\_على\_الخامات](https://www.facebook.com/hashtag/%D8%A7%D9%84%D8%B5%D9%86%D8%A7%D8%B9%D8%A7%D8%AA_%D8%A7%D9%84%D9%85%D8%B9%D8%AA%D9%85%D8%AF%D8%A9_%D8%B9%D9%84%D9%89_%D8%A7%D9%84%D8%AE%D8%A7%D9%85%D8%A7%D8%AA?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

صناعة مثلا زيّ مطحن الدقيق - مضرب الأرز - مصنع مواسير بلاستيك - مصنع ألواح كونتر - مصنع نسيج

دي صناعات بيكون عنصر الخامات بيمثّل ممكن 90 % من تكلفة المنتج

-

يعني القمح دخل قمح - اتطحن - طلع دقيق - ما فيش اختراعات حصلت في النصّ

ف ممكن مثلا لو طنّ القمح ب 9 آلاف جنيه - تلاقي طنّ الدقيق اتكلّف على المطحن 10 آلاف جنيه - وباعه ب 10500 جنيه

ده معنى إنّ تكلفة الخام 90 % من تكلفة المنتج

-

[#ثانيا](https://www.facebook.com/hashtag/%D8%AB%D8%A7%D9%86%D9%8A%D8%A7?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

[#الصناعات\_المعتمدة\_على\_العمالة](https://www.facebook.com/hashtag/%D8%A7%D9%84%D8%B5%D9%86%D8%A7%D8%B9%D8%A7%D8%AA_%D8%A7%D9%84%D9%85%D8%B9%D8%AA%D9%85%D8%AF%D8%A9_%D8%B9%D9%84%D9%89_%D8%A7%D9%84%D8%B9%D9%85%D8%A7%D9%84%D8%A9?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

حاجة مثلا زيّ خراطة المعادن وأعمال الصاج واللحام

حاجة زيّ صناعة الملابس

-

دي صناعات معتمدة على العمالة - سواءا العمالة القليلة الماهرة - أو غير الماهرة ولكن كثيفة العدد

-

ف هنا ممكن تلاقي الهيكل بقى 50 % خامة و 35 % عمالة و 15 % أمور أخرى

-

[#ثالثا](https://www.facebook.com/hashtag/%D8%AB%D8%A7%D9%84%D8%AB%D8%A7?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

[#الصناعات\_المعتمدة\_على\_الطاقة](https://www.facebook.com/hashtag/%D8%A7%D9%84%D8%B5%D9%86%D8%A7%D8%B9%D8%A7%D8%AA_%D8%A7%D9%84%D9%85%D8%B9%D8%AA%D9%85%D8%AF%D8%A9_%D8%B9%D9%84%D9%89_%D8%A7%D9%84%D8%B7%D8%A7%D9%82%D8%A9?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

حاجة مثلا زيّ تصنيع الزجاج

تصنيع بارات النحاس

صناعات البلاستيك

جلفنة المعادن

تصنيع ألواح الثلج

-

أيّ حاجة فيها تسخين أو تبريد هتلاقيها مستهلكة للطاقة

-

حاجة مثلا زيّ البطاطس نصف المقليّة - بتسخّن الزيت الأوّل اللي هتقلي فيه البطاطس

وبعد ما البطاطس تتصنّع - بتدخّلها نفق تجميد - ومنّه ل تلّاجة تجميد

يعني بتصرف طاقة على التسخين - وطاقة على التبريد

-

ف صناعة زيّ دي هتلاقي الطاقة فيها رقم في هيكل التكاليف

-

الرقم ده كان ممكن يكون مهمل في مصنع الملابس مثلا - لإنّ كلّ مكن الملابس شغّال بمواتير صغيّرة - وشويّة لمبات موفّرة - وخلاص

-

لكن فيه صناعات الطاقة ممكن توصل فيها ل 20 أو 30 % من تكلفة المنتج

-

عندك مثلا صناعة ألواح التلج دي - تكلفة الخامات فيها كام ؟!

طاب صناعة الغازات الصناعيّة ؟!

ههههههه

-

دي التشكيلات التلاتة الكبار بخلاف الأصل اللي هوّا 70 % خامات و 20 % أجور و 10 % أوفر هيدز

-

ف حضرتك بنسبة كبيرة هتلاقي نفسك إمّا من النوع العامّ - بتاع ال 70 20 10

أو واحد من ال 3 أنواع التانيين - خامات كثيفة أو عمالة كثيفة أو طاقة كثيفة

-

واحتمال قليل جدّا إنّ صناعتك تكون من نوع خامس معتمد على حاجة زيّ النقل مثلا

عندك صناعة زيّ الملح مثلا جزء كبير من تكاليفها بيكون مجرّد نقل

-

ف المطلوب من حضرتك هوّا إنّك تعرف صناعتك دي هيكل تكاليفها عبارة عن إيه

ويفضّل تكون عارفه قبل ما تبدأ طبعا

-

وأنا معظم كلامي عن الصناعات

لكن لو حضرتك نشاطك تجاريّ مثلا - ف هيبان لك تكلفة كبيرة في بند التسويق

كلّ واحد بقى يشوف هيكله عبارة عن إيه

-

لو حضرتك نشاطك خدميّ مثلا - هتلاقي معظم تكاليفك رايحة في إيجار المكان وأجور العمالة والتسويق - لكن ما فيش خامات مثلا

-

طيّب - هستفاد إيه من موضوع هيكل التكاليف ده ؟!

-

[#الاستفادة\_الأولى](https://www.facebook.com/hashtag/%D8%A7%D9%84%D8%A7%D8%B3%D8%AA%D9%81%D8%A7%D8%AF%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

[#المعايرة](https://www.facebook.com/hashtag/%D8%A7%D9%84%D9%85%D8%B9%D8%A7%D9%8A%D8%B1%D8%A9?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)

-

يعني حضرتك لمّا تعرف المجال ده هيكل تكاليفه إيه - ف تقدر تعاير نفسك وتشوف الغلطة عندك فين

-

يعني مثلا لو عرفت إنّ مجالك الخامات فيه بتمثّل 50 % - بينما انتا في مصنعك بتصرف 60 % على الخامات - يبقى فيه حاجة غلط في الخامات

-

إبحث بقى - هتلاقي نفسك مثلا بتخزّن الخامات غلط ف بيحصل لها تلف

الماكينات قديمة ف بتهدّر جزء كبير من الخامة

أو المفروض تجيب الخامة مباشرة من اليدّ الأولى - بينما انتا بتجيبها من تاجر وسيط - ف بياخد منّك هامش ربح كنت ممكن توفّره لو اشتريت من اليدّ الاولى

أو المفروض تجيب الخامات بكمّية كذا فتكون رخيصة - وانتا بتجيبها بكمّيّة أقلّ - ف بتشتريها غالية

أو بتجيبها بشكل منتظم كلّ شهر - بينما لو جبتها في الموسم وخزّنتها هيكون أوفر ليك

أو حضرتك بتجيب خامة جودتها سيّئة - ف بتطلّع مرفوضات كتير تكلّفك أكتر ما كنت جبت الخامة الأعلى والأغلى

-

أو .. ممكن حضرتك تكون بتتسرق في الخامات

-

ف الفايدة الأولى من معرفة هيكل التكاليف - هوّا إنّك تقيس نفسك عليه

-

وطبعا مش محتاج أقول لك إنّك ما تعملش هيكل التكاليف من أرقامك انتا !

-

يعني ما تحسبش [#إنتا\_بتكلّف\_كام](https://www.facebook.com/hashtag/%D8%A5%D9%86%D8%AA%D8%A7_%D8%A8%D8%AA%D9%83%D9%84%D9%91%D9%81_%D9%83%D8%A7%D9%85?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) - ولكن شوف انتا [#المفروض\_تكلّف\_كام](https://www.facebook.com/hashtag/%D8%A7%D9%84%D9%85%D9%81%D8%B1%D9%88%D8%B6_%D8%AA%D9%83%D9%84%D9%91%D9%81_%D9%83%D8%A7%D9%85?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) وبناءا عليه تشوف قدّ إيه انتا قريّب من أو بعيد عن المقياس

إنتا المفروض نقيسك - مش نقيس عليك

-

زيّ واحد في البوست السابق خد بلوكّ عشان بيقول ( عمرها ما اتحسبت كده )

قصدك [#عمركوا](https://www.facebook.com/hashtag/%D8%B9%D9%85%D8%B1%D9%83%D9%88%D8%A7?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) ما حسبتوها كده - هيّا بتتحسب كده في العالم كلّه - بسّ انتا فاكر نفسك معيار العالم ! يظنّ الديك أنّ الشمس تشرق لصياحه !

-

[#الاستفادة\_التانية](https://www.facebook.com/hashtag/%D8%A7%D9%84%D8%A7%D8%B3%D8%AA%D9%81%D8%A7%D8%AF%D8%A9_%D8%A7%D9%84%D8%AA%D8%A7%D9%86%D9%8A%D8%A9?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) /

-

[#الترشيد](https://www.facebook.com/hashtag/%D8%A7%D9%84%D8%AA%D8%B1%D8%B4%D9%8A%D8%AF?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)

-

ما لا يمكن قياسه - لا يمكن إدارته - وما لا يمكن إدارته - لا يمكن تطويره

-

حضرتك مش هتقدر ترشّد تكاليفك وانتا مش عارف تكاليفك دي هيكلها إيه - وبعد كده تعاير الهيكل ده على الهيكل القياسيّ بتاع صناعتك - ومن هنا يبان لك إيه العناصر اللي محتاجة ترشيد

-

لو عرفت مثلا إنّ المشكلة عندك في الخامات - ف ما تروحش تركّب لمبات موفّرة !!

خلاص - المشكلة في الخامات - يبقى الحلّ هيكون في اتّجاه الخامات

-

فيه عميل قلت له لو مش هتحلّ مشكلة الخامات - إقفل المصنع - ما فيش حلّ تاني

-

لو عرفت مثلا إنّ المشكلة في العمالة - ف ما تروحش تعيّن موظّفين مبيعات - إنتا ممكن تكون محتاج ترفد موظّفين مبيعات أصلا - مش تعيّنهم

-

لو عرفت إنّ المشكلة في المبيعات - ف ما تروحش تعمل صيانة للمكن

-

فيه استشارة انتهت بعد ساعتين نقاش إنّ المشكلة في المبيعات فقط - كلّ جوانب المصنع تمام - ف السلام عليكم - أنا مش بتاع مبيعات - وعطيت لصاحب المصنع رقم استشاريّ مبيعات يكمّل معاه الموضوع

-

ف الاستفادة التانية من موضوع دراسة هيكل التكاليف ده هوّا إنّك تعرف الخلل فين - وبناءا عليه تتوجّه لعلاج الخلل ده - بعينه

-

مش تروح تحلّ في حتّة وسايب سبب المشكلة موجود - ف تفضل المشكلة قائمة

-

في استشارة لمصنع بيصنّع منتج وسيط - وعنده مشكلة في خامات المنتج ده بتخلّيه طالع غالي - وكانوا عاوزين يعملوا صناعة مبنيّة على منتجهم الوسيط ده بحيث يهربوا من مشكلة المنافسة في بيع المنتج الوسيط

-

فقلت لهم ما ينفعش آخد المنتج الوسيط الغالي أعمل بيه منتج نهائيّ - هيكون غالي بردو

لو ما حليناش مشكلة تكلفة المنتج الوسيط - يبقى ما ندخلش في الخطوة التانية في التصنيع

-

ومشكلة المنتج الوسيط إنّنا بنستورد خامته غالية - وهوّا منتج قائم على الخامات - يقى ما فيش حلّ غير إنّنا نجيب خامة المنتج الوسيط رخيصة من مصدر تاني - لا هينفع معاك تدريب عمالة ولا توفير كهربا ولا غيره

-

حلّ مشكلة الخامات - وقتها المنتج الوسيط هيطلع منافس - وقتها نفكّر نبيعه - ماشي - أو ندخّله في منتج نهائيّ - ماشي بردو

-

عرفت مثلا إنّ المبالغة في تكاليف منتجك جايّة من العمالة

وقتها نشوف - هل العمالة عددها زائد أصلا - ف هنتخلّص من عمالة

ولّا عددهم مظبوط بسّ غير مدرّبين - يبقى هندرّبهم

ولّا عددهم مظبوط - ومتدرّبين - بسّ رواتبهم ضعيفة - ف هنحسّن الرواتب

ولّا عددهم قليّل - ف هنزوّد العمالة

ولّا بيعملوا شغلانة تكراريّة - ف هنجيب سير نقل مثلا أو روبوت يوفّر تكلفة 5 عمّال

-

فيه ناس بتتخضّ لمّا تقول له دا روبوت ب 5 مليون جنيه - ويقول لك صاحب مصنع مين الاهبل ده اللي دفع 5 مليون جنيه في روبوت يا دوب بيرصّ كراتين على بالتّة خشب - كان يجيبه في شغلانة لحام ولّا حاجة فنّيّة - لكن جايبه يرصّ كراتين - شوف الهيافة يا أخي - منظرة - أصحاب المصانع دول مش فالحين غير في المنظرة

-

بينما

في نفس مكان الروبوت ده - كان شغّال 5 عمّال - راتب كلّ عامل 8 آلاف جنيه في الشهر مثلا - يعني 100 ألف جنيه في السنة للعامل - يعني نصف مليون جنيه أجور العمّال اللي كانوا واقفين هنا في السنة - في 3 ورديّات - يعني مليون ونصف أجور في السنة في المحطّة دي من المصنع

-

هوّا جاب روبوت ب 5 ملون مرّة واحدة - يعني وفّر تمنه في 3 سنين - وكلّ اللي بعد كده توفير تكاليف بالنسبة له

-

طيّب تخيّل صاحب المصنع ما كانش بيعمل [#تحليل\_هيكل\_التكاليف](https://www.facebook.com/hashtag/%D8%AA%D8%AD%D9%84%D9%8A%D9%84_%D9%87%D9%8A%D9%83%D9%84_%D8%A7%D9%84%D8%AA%D9%83%D8%A7%D9%84%D9%8A%D9%81?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R) لمنتجه - كان عمره هيوصل للنتيجة دي ؟!

لأ طبعا

-

ما لا يمكن قياسه لا يمكن إدارته

وكان هيفضل طول عمره يقول أسل مسر ما بتشجّعش السناعة

-

عشان كده دايما بنقول لصاحب المصنع - لو سمحت [#أقعد\_ع\_المكتب\_في\_التكييف](https://www.facebook.com/hashtag/%D8%A3%D9%82%D8%B9%D8%AF_%D8%B9_%D8%A7%D9%84%D9%85%D9%83%D8%AA%D8%A8_%D9%81%D9%8A_%D8%A7%D9%84%D8%AA%D9%83%D9%8A%D9%8A%D9%81?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)

أقعد ع المكتب - وشغّل التكييف - واعمل الشغل ده

وسيبك من موضوع صاحب المصنع الصنايعيّ اللي بيكلّم المكن ده - دا مش شغلك - وانتا مقصّر أصلا في شغلك

-

ف دي النظريّة العامّة - اللي منها قلت موضوع إنّ العامل لازم يكسّبك 5 أضعاف راتبه - ف الجملة عملت لبس عند البعض

-

الأصل هو دراسة هيكل التكاليف عموما - لو لقيت تكاليف العمالة عندك في الحدود الطبيعيّة لصناعتك - يبقى تمام

-

ممكن في مطحن دقيق تكون تكلفة العمالة على الطنّ 50 جنيه - وربح الطنّ 500 جنيه

ف العامل مكسّبني 10 أضعاف راتبه

-

وممكن في مجال تاني يكون العامل مكسّبني يا دوب قدّ راتبه

-

أنا كنت محاضر - كنت تقريبا باخد نصف مكسب الكورس - وشركة التدريب كانت بتاخد النصف التاني - يعني أنا كنت بكسّب شركة التدريب ضعف واحد من تكلفتي

-

لكن موضوع ال 5 أضعاف ده ممكن تعتبره مقياس لموظّفين المبيعات

-

يعني لو حضرتك بيّاع بتقبض 10 آلاف جنيه - يعني المفروض أكسب من وراك 50 ألف جنيه

لو أنا باكسب 10 % على المبيعات - ف المفروض حضرتك تبيع ب 500 ألف جنيه عشان تحقّق لي ربح ال 50 ألف ده

-

المبيعات اللي ب 500 ألف جنيه دي بقى ممكن تكون متكلّفة خامات ب 300 ألف جنيه - وعمالة ب 100 ألف جنيه - و 50 ألف أمور أخرى - دي ليها حسبتها

-

لكن موظّف المبيعات أكتر واحد بتكون محتاج تربط راتبه بالتارجت بتاعه

-

لو حضرتك حسبت ال 10 آلاف جنيه راتب - على ال 500 ألف تارجت - هتلاقي النسبة تقريبا 2 %

ف هقول للبيّاع - التارجت بتاعك 500 ألف جنيه مبيعات في الشهر - دول بتاخد عليهم الراتب بتاع - وفيما فوق ذلك - ليك 2 % على فرق المبيعات

-

ف جه هوّا باع الشهر ده ب 800 ألف جنيه مثلا

يبقى منهم 500 ألف تارجت - قبض عليهم 10 آلاف جنيه راتب

و 300 ألف تانيين هياخد عليهم 2 % - يعني 6 آلاف جنيه تانيين

-

لكن ما الاقيش شركة معيّنة 5 بيّاعين بياخدوا رواتب 50 ألف جنيه مثلا - بينما مبيعات الشركة كلّها 500 ألف جنيه فقط

-

وتلاقيه معيّن مدير بيع بياخد لوحده 20 ولّا 30 ألف - يعني موظّف لوحده خد نصّ المتبقّي من صافي ربح شركة كاملة !! دا هوّا كده أجدع منهم !!

-

يبقى الشركة دي كان عندها مشكلة في [#هيكل\_التكاليف](https://www.facebook.com/hashtag/%D9%87%D9%8A%D9%83%D9%84_%D8%A7%D9%84%D8%AA%D9%83%D8%A7%D9%84%D9%8A%D9%81?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)

-

أتمنّى يكون البوست وضّح الموضوع

وبالتوفيق للجميع لكلّ خير

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVDcgdB_U-d7SAcwOPNMZtPGYhnxuPba9_UgG3x1mKxRX0Bl_anLPmc50lyk6EC7jC9-FCPLXy99KVwfsSw_dgQ-tvLyj746u_JHA3LIdgK0j_xavB63bXvKGV3im1f43CAHRQSbxXDgh6fIlsKTCM3APmqfP34MO68_3mTYFOeCt2TrhvA5ToRtaXAKx2xS6U&__tn__=*NK-R)