[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R)

-

[#علّمني\_الهيافة\_يابا](https://www.facebook.com/hashtag/%D8%B9%D9%84%D9%91%D9%85%D9%86%D9%8A_%D8%A7%D9%84%D9%87%D9%8A%D8%A7%D9%81%D8%A9_%D9%8A%D8%A7%D8%A8%D8%A7?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R)

-

حضرتك وانتا بتحلّ مشاكل مشروعك - لازم تاخد في اعتبارك التصنيف ده

تصنيف بسيط بيقول - [#أكبر\_قيمة](https://www.facebook.com/hashtag/%D8%A3%D9%83%D8%A8%D8%B1_%D9%82%D9%8A%D9%85%D8%A9?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R) - و [#أكبر\_فرصة](https://www.facebook.com/hashtag/%D8%A3%D9%83%D8%A8%D8%B1_%D9%81%D8%B1%D8%B5%D8%A9?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R)

-

يعني - مثلا

حضرتك بحثت مشاكل زيادة النفقات في مصنعك

فلقيتهم

شراء الخامات بسعر عالي

زيادة تكاليف الكهرباء

زيادة مصاريف الشحن

زيادة الرواتب

الإيجار العالي للمصنع

السرقات

-

دول 6 مشاكل

-

حطّ لي ال 6 مشاكل دول في جدول كده - وشوف كلّ واحدة منهم بتسبّب خساير قدّ إيه

فلقيت مثلا إنّ نصف التكاليف الزايدة عندة بسبب شراء الخامات بسعر عالي

وكلّ بند من ال 5 الباقيين بيسبّب 10 % من زيادة التكاليف

-

فحضرتك قدّامك حلّ من اتنين

إمّا تنسى ال 5 نقاط التانيين - وتركّز في بند الخامات لوحده - وتعطيه كلّ جهدك - بحيث تنزّله من 50 % ل 40 %

دا اللي اسمه [#أكبر\_قيمة](https://www.facebook.com/hashtag/%D8%A3%D9%83%D8%A8%D8%B1_%D9%82%D9%8A%D9%85%D8%A9?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R)

-

أو

تسيب الخامات زيّ ما هيّا - وتمسك بند تاني تقضي عليه تماما - يعني تحوّله من 10 % ل 0 %

ده اللي اسمه [#أكبر\_فرصة](https://www.facebook.com/hashtag/%D8%A3%D9%83%D8%A8%D8%B1_%D9%81%D8%B1%D8%B5%D8%A9?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R)

-

طبعا أيّ حدّ محنّك في الدنيا هيقول لك ( إحنا هنعمل خطّة للعمل على حلّ كلّ هذه المشاكل بطريقة التوازي وليس التوالي )

فده ما يعرفش حاجة - إعمل له بلوكّ وريّح دماغك منّه

-

حضرتك أضعف من إنّك تحلّ في اتّجاهين بالتوازي

عاوز تتكلّم عن الحلول - براحتك - بسّ هتتكلّم فقط

لكن - لو هتنفّذ - فانتا تبقى فالح لو عملت تخفيض في بند واحد من ال 6 أصلا - مش تقول لي هاشتغل فيهم كلّهم على التوازي

ما انتا لو فالح من الأوّل ما كنتش وصلت لل 6 مشاكل دول أصلا - خلّينا ساكتين

-

حضرتك بند واحد زيّ الخامات لو عاوز تقلّل خسايره من 50 ل 40 % - فده معناه إنّك هتصرف أكتر - فهتجيب منين فلوس تحلّ بيها بند تاني من ال 5

-

هاصرف أكتر ؟!

هوّا أنا عاوز اقلّل التكاليف - أقوم اصرف اكتر ؟!

طبعا

ما انتا عشان تشتري الخامات بسعر أرخص - هتحتاج تشتري كمّيّات أكبر من التاجر اللي بيورّد لك - فهتصرف أكتر

-

أو هتفكّر تتجاوز التاجر وتاخد من المصنع مباشرة - فهتاخد كمّيّات أكبر وأكبر - فهتصرف أكتر

-

أمّال حضرتك هتاخد الخام أرخص ازاي ؟!!

هتقول لهم يبيعوهولك أرخص - فهيوافقوا ؟!!

-

على الجانب الآخر

لو هتاخد بند زيّ بند العمالة مثلا - وحاولت تلغيه من 10 % ل 0 %

هل هتقدر ؟!

لأ

-

هتقول لي هجيب روبوتات مثلا

تمام - كده لغيته من 10 % ل 0 %

لأ

نزّلته من 10 ل 8 مثلا - ما لسّه عندي عمّال

-

يبقى ما كنتش تعمل حاجة أحسن - وكنت سيب البند ده زيّ ما هوّا واشتغل على بند تاني

-

بند الإيجار مثلا

هل تقدر تشتري مصنع تمليك وترتاح من الإيجار ؟!

لأ

يبقى انسى البند ده وركّز في حاجة تقدر تحلّ فيها

-

بند زيّ بند الكهربا مثلا - هل تقدر تلغيه من 10 % ل 0 %

أيوه - ممكن - لو ركّبت ألواح طاقة شمسيّة مثلا

-

وهل مصنعك يشتغل على الطاقة الشمسيّة - ولّا احتياجاتك اكبر من كده - هندك تلّاجات مثلا - أو أفران صهر ؟

أيوه - استهلاك مصنعي مناسب للطاقة الشمسيّة

-

تقدر تعتمد عليها طول السنة ؟

ممكن أعتمد عليها 90 % من السنة

-

طيّب - هل فيه مصاريف صيانات لاحقة

أيوه - لكن لا تمثّل 10 % من قيمة الكهربا اللي بادفعها

-

يبقى هوّا ده البند اللي تشتغل عليه

بند تقد تنسفه تماما - ويبقى ده اللي اسمه [#أكبر\_فرصة](https://www.facebook.com/hashtag/%D8%A3%D9%83%D8%A8%D8%B1_%D9%81%D8%B1%D8%B5%D8%A9?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R)

يعني بند قدّامك فرصة تلغيه تماما

-

لكن الخام كان اسمه [#أكبر\_قيمة](https://www.facebook.com/hashtag/%D8%A3%D9%83%D8%A8%D8%B1_%D9%82%D9%8A%D9%85%D8%A9?__eep__=6&__cft__%5b0%5d=AZX5-Afm2C7QubxWq_QCvdMR4TXG72pXRo-MOWN584EF7U51VPENWPFiBvHjexuRy0LztdknwWH-LAHroN_eIvT1JL5qiyM6Xr2ZH9fMVNmFoVSmRSA_wIdRsIXehaEdxoL5bQQZni-0BvaPx4YKnnoBxhQS-NjyiE_iPKTRICuhKA6WF2LREYzyvG_CzuVnlnY&__tn__=*NK-R)

يعني بند التحسين فيه هيعطيني قيمة توفير كبيرة مرّة واحدة

-

اشتغل على ده - أو ده

-

لكن ما تبقاش غير واقعيّ وتتخيّل إنّك هتقدر تحلّ في اتّجاهين بالتوازي

لمّا تخلّص بند وتحقّق فيه نتيجة فعلا - إبقى ادخل في التاني

دا فضلا عن إنّك تدخل فيهم ال 6 مرّة واحدة

-

وعندنا الرسول صلّى الله عليه وسلّم عاش 13 سنة في مكّة بيحلّ في اتّجاه نشر الدعوة - لكنّه ما كانش بيحلّ في اتّجاه الجهاد مثلا والفتح والتوسّع

حتّى تشريعات الدين نفسها - تأخّرت في الوقت ده - لإنّ اللي كان مهمّ في الوقت ده هو العقيدة أكتر من التشريعات والإجراءات والقوانين

-

هتلاقي القرآن المكّيّ بيتكلّم أكتر عن الجانب العقديّ

لكن الجانب التشريعيّ هتلاقيه أكتر في القرآن المدنيّ

-

يعني لمّا العقيدة رسخت - وتأسّست الدولة ف المدينة - بقى ده وقت التشريعات

لكن في الأوّل كان التركيز على العقيدة نفسها

-

فهيّا مش فتحة صدر يعني - الحكمة إنّك تعمل اللي تقدر عليه دلوقتي

لا تفتح في أكتر من بند فتضعف قوّتك وفي الآخر تخسر في البندين

ولا تيأس فتقف وتسيب كلّ البنود مقفولة

حلّ في المتاح - سقف الممكن

-

وبردو ما تتعلّمش الهيافة - وتروح تتصدّر في بند بيخسّرك 10 % - وتسيب شغلك وحالك ومحتالك عشان تخلّيه بيخسّرك 9 % فقط - فتبقى وفّرت 1 % من التكاليف على مدار سنة شغل وجري وميتنجز مع فريق العمل والكلام الكبير ده