هل انتا محتاج الفلوس ؟!

.

خلينا نناقش في البوست ده بعض النقاط اللي هتغير مفهومك عن الفلوس إن شاء الله

.

١ . هل الفلوس جيدة أم سيئة ؟

٢ . لماذا أقنعوك أن الفلوس سيئة ؟

٣ . الفلوس والحفاظ على دينك

٤ . الفلوس والحفاظ على كرامتك

٥ . هل أنت تحب الفلوس أم الغنى ؟

.

.

١ . [#هل\_الفلوس\_جيدة\_أم\_سيئة](https://www.facebook.com/hashtag/%D9%87%D9%84_%D8%A7%D9%84%D9%81%D9%84%D9%88%D8%B3_%D8%AC%D9%8A%D8%AF%D8%A9_%D8%A3%D9%85_%D8%B3%D9%8A%D8%A6%D8%A9?__eep__=6&__cft__%5b0%5d=AZUS4HnnJe-pSpZXzsNSaJX5Eweo1lS1sT_xhtms5FVUxx70hSqB-7e_1a3-Km1JRhihf4lR2Xrdcw_JOcnMYsif3Pq-PhJ7cYHS5A8pyVCEzexAVcVQr-0cb120B3YsAWTa7al2lnrS4H83YlikqGiSDx8eXkHDHnSpuXzjn8g91vdRpHp_PkeVo3PKdiv5HqG8Ggi_k9rvwX9IYUhlnRdf&__tn__=*NK-R) ؟

.

الله سبحانه وتعالى سمى المال في القرآن ( خير ) أكثر من مرة

.

قال تعالى

.

إن الإنسان لربه لكنود وإنه على ذلك لشهيد وإنه لحب الخير لشديد

.

حب الخير يعني حب المال

.

قال تعالى

.

كتب عليكم إذا حضر أحدكم الموت إن ترك خيرا الوصية للوالدين والأقربين

.

إن ترك خيرا . يعني إن ترك مالا

.

وقال تعالى في الحديث القدسي

إنا أنزلنا المال لإقام الصلاة وإيتاء الزكاة

.

وقال رسول الله صلى الله عليه وسلم لسيدنا عمرو بن العاص

.

نعم المال الصالح للعبد الصالح

.

حضرتك لسه عاوز تتلامض . ولا كده خلاص ؟

.

هل المال مؤذي ؟

.

المال غير مؤذي . البشر هما اللي مؤذيين

.

المال آداة . مثل السكين

ممكن تكون لطيف . وتقطع بيها جاتوه

أو تكون مجرم وتقتل بيها

.

لكن الإنسان . من فرط إجرامه . عاوز يلصق الجريمة بالسكينة . إنما هوا شخصيا قمور

.

يعني يبقى قاتل . ومن بجاحته . يقول لك لأ دا مش انا

.

هل المال يغير البشر ؟

.

المال لا يغير البشر . المال يعطي البشر السيئين فرصة لإظهار مساوئهم

.

هل المال يفسد الناس ؟

.

المال يزيدك مما أنت فيه

.

لو كنت بتشرب سجاير . هتشرب حشيش

لو كنت بتشرب بانجو . هتشرب كوكايين

لو كنت بتصلي . هتبني مسجد

لو كنت بتكفل يتيم . هتكفل دار أيتام

.

كفاية بجاحة . يعني مش كفاية عليكم إنكم بتذنبوا . وكمان ما عندكمش رجولة تحمل مسؤولية الذنب . وعاوزين تلزقوها في الفلوس

.

هل السعي لكسب المال وحش ؟

.

الله سبحانه وتعالى سمى الرزق ( فضل ) أكثر من مرة

.

قال تعالى

.

فإذا قضيت الصلاة فانتشروا في الأرض وابتغوا من فضل الله

.

يعني بعد صلاة الجمعة . نسعى لكسب الرزق . اللي هوا الفضل

.

طب و والناس بتحج ؟ أظن عيب نبقى في الحج والحرم ولابسين ابيض ف ابيض وننشغل بالفلوس

دا ظنك انتا

.

قال تعالى

.

ليس عليكم جناح أن تبتغوا فضلا من ربكم فإذا أفضتم من عرفات فاذكروا الله عند المشعر الحرام

.

أمال إيه المشكلة في الفلوس ؟

.

الفلوس ما فيش فيها مشكلة ولا حاجة

الفلوس طالما تحقق فيها ٣ حاجات . يبقى تمام

.

تيجي من حلال . وبما لا يشغل عن الواجبات

تتصرف في الحلال . بدون إسراف

يؤدى واجبها ( الزكاة )

.

هل التلاتة دول مستحيلين ؟

لأ

طيب

.

.

٢ . [#لماذا\_أقنعوك\_أن\_الفلوس\_سيئة](https://www.facebook.com/hashtag/%D9%84%D9%85%D8%A7%D8%B0%D8%A7_%D8%A3%D9%82%D9%86%D8%B9%D9%88%D9%83_%D8%A3%D9%86_%D8%A7%D9%84%D9%81%D9%84%D9%88%D8%B3_%D8%B3%D9%8A%D8%A6%D8%A9?__eep__=6&__cft__%5b0%5d=AZUS4HnnJe-pSpZXzsNSaJX5Eweo1lS1sT_xhtms5FVUxx70hSqB-7e_1a3-Km1JRhihf4lR2Xrdcw_JOcnMYsif3Pq-PhJ7cYHS5A8pyVCEzexAVcVQr-0cb120B3YsAWTa7al2lnrS4H83YlikqGiSDx8eXkHDHnSpuXzjn8g91vdRpHp_PkeVo3PKdiv5HqG8Ggi_k9rvwX9IYUhlnRdf&__tn__=*NK-R) ؟

.

أبوك أقنعك إن الفلوس وحشة . عشان كان فقير . فيهرب من لومك ليه

.

الحكومة صورت لك في الأفلام دايما إن الفقير محترم . وجدع

وإن الغني حرامي . وحزين

عشان انتا ترضى بالفقر

.

عشان طول ما انتا فقير . فانتا مسحول في أكل العيش . فمش هتتكلم في السياسة

.

طول ما انتا فقير . فأقصى أحلامك هي الأكل والشرب . فما تكلمهمش في الحرية والديموقراطية والمرقعة والكلام الماسخ ده اللي لا يتناسبوا مع ديننا ولا أخلاقنا ولا ثقافتنا ولا هويتنا المتفردة

.

خليك في أكل عيشك يا مواطن . وما تفرهدش الحكومة معاك

.

.

٣ . [#الفلوس\_والحفاظ\_على\_دينك](https://www.facebook.com/hashtag/%D8%A7%D9%84%D9%81%D9%84%D9%88%D8%B3_%D9%88%D8%A7%D9%84%D8%AD%D9%81%D8%A7%D8%B8_%D8%B9%D9%84%D9%89_%D8%AF%D9%8A%D9%86%D9%83?__eep__=6&__cft__%5b0%5d=AZUS4HnnJe-pSpZXzsNSaJX5Eweo1lS1sT_xhtms5FVUxx70hSqB-7e_1a3-Km1JRhihf4lR2Xrdcw_JOcnMYsif3Pq-PhJ7cYHS5A8pyVCEzexAVcVQr-0cb120B3YsAWTa7al2lnrS4H83YlikqGiSDx8eXkHDHnSpuXzjn8g91vdRpHp_PkeVo3PKdiv5HqG8Ggi_k9rvwX9IYUhlnRdf&__tn__=*NK-R)

.

لما يكون معاك فلوس . مش هتفكر تسرق . فهتحافظ على دينك

.

لو معاك فلوس . وواحد ضغط عليك في رشوة . أو ربا . هتقول لأ . بحرية كاملة

.

لو معاك فلوس . هتتزوج . ف هتعف نفسك . فهتحافظ على دينك

.

لو معاك فلوس . ومتزوج . وعاوز تعدد . هتقدر . فهتعف نفسك . فهتحافظ على دينك

.

لو معاك فلوس . هتكمل خمسين دينك . هتطلع زكاة وهتحج

.

الزكاة والحج يمثلوا ٤٠ ٪ من دينك

والاتنين مشترطين للقدرة المالية

.

الزكاة محتاجة نصاب . ٨٥ جرام ذهب عيار ٢٤

يعني حوالي ٣٠٠ ألف جنيه

.

والحج لمن استطاع إليه سبيلا

ف ٤٠ ٪ من أركان الإسلام مشترطين على القدرة المالية . الفلوس يعني

.

لو معاك فلوس . هيبقى عندك وقت وقدرة تمارس شعائر دينك

هتعرف تروح تعمل عمرة مثلا

هتقدر تتصدق

.

.

٤ . [#الفلوس\_والحفاظ\_على\_كرامتك](https://www.facebook.com/hashtag/%D8%A7%D9%84%D9%81%D9%84%D9%88%D8%B3_%D9%88%D8%A7%D9%84%D8%AD%D9%81%D8%A7%D8%B8_%D8%B9%D9%84%D9%89_%D9%83%D8%B1%D8%A7%D9%85%D8%AA%D9%83?__eep__=6&__cft__%5b0%5d=AZUS4HnnJe-pSpZXzsNSaJX5Eweo1lS1sT_xhtms5FVUxx70hSqB-7e_1a3-Km1JRhihf4lR2Xrdcw_JOcnMYsif3Pq-PhJ7cYHS5A8pyVCEzexAVcVQr-0cb120B3YsAWTa7al2lnrS4H83YlikqGiSDx8eXkHDHnSpuXzjn8g91vdRpHp_PkeVo3PKdiv5HqG8Ggi_k9rvwX9IYUhlnRdf&__tn__=*NK-R)

.

لو معاك فلوس . مش هتحتاج تركب ميكروباص . فهتحافظ على كرامتك من بهدلة الميكروباصات

كذلك زوجتك مش هتضطر تحتك بالناس في ميكروباص

.

لو معاك فلوس . زوجتك مش هتحتاج تشتغل . فهتحافظ على زوجتك من البهدلة

.

لو زوجتك ما بتشتغلش . هتكون ليك القوامة الكاملة

اجتزاء القوامة ينخر في أساس البيت والأسرة

.

لو معاك فلوس . هتقدر تكون كريم . لكن هتبقى كريم من غير فلوس ازاي

.

.

٥ . [#هل\_أنت\_تحب\_الفلوس\_أم\_الغنى](https://www.facebook.com/hashtag/%D9%87%D9%84_%D8%A3%D9%86%D8%AA_%D8%AA%D8%AD%D8%A8_%D8%A7%D9%84%D9%81%D9%84%D9%88%D8%B3_%D8%A3%D9%85_%D8%A7%D9%84%D8%BA%D9%86%D9%89?__eep__=6&__cft__%5b0%5d=AZUS4HnnJe-pSpZXzsNSaJX5Eweo1lS1sT_xhtms5FVUxx70hSqB-7e_1a3-Km1JRhihf4lR2Xrdcw_JOcnMYsif3Pq-PhJ7cYHS5A8pyVCEzexAVcVQr-0cb120B3YsAWTa7al2lnrS4H83YlikqGiSDx8eXkHDHnSpuXzjn8g91vdRpHp_PkeVo3PKdiv5HqG8Ggi_k9rvwX9IYUhlnRdf&__tn__=*NK-R) ؟

.

إنتا بتحب الفلوس . لكن بتكره الغنى

.

الغنى محتاج تعب . وانتا مش عاوز تعب

.

الغنى هيحملك المسؤولية . وهيشيلك الهم

وانتا لا عاوز تتحمل مسؤولية . ولا تشيل هم

.

فانتا عاوز يكون معاك فلوس . لكن مش عاوز تكون غني

.

عشان كده طول عمرك بتبلع كل الحشو اللي بيتحشى في دماغك من صغرك

بتستقبله . وتتقبله وتصدقه . وترسخه في عقلك

وبناءا على ده . بتطلع أفكار

وبناءا على أفكارك . بتعمل تصرفاتك

و تصرفاتك كلها في سكة ضد الغنى

.

وبعد ده كله ترجع نستغرب انتا فقير ليه

.

وبعد ما تبقى فقير . تبتدي تطلع الردود بتاعة إن الفقر حشمة

والغنى أساس الشرور

والفلوس بتغير النفوس

وكلام التكاتك ده

.

.

هوا احنا ما ينفعش معانا يكون فيه فلوس . وأدب واحترام . في وقت واحد

يعني لو فلوس يبقى لازم حشيش ونسوان . ما تمشيش معاك صدقات وعمرة وكرم وكرامة

.

هوا ينفع . بس انتا عقلك الباطن مريحك على كده